
Pe robul înţelept îl vor sluji oamenii liberi. 
Ouwcern oopo eievBepoti AeTovpynoovow. 


Introducere: Fizionomia Psihologiei Pastorale 

Psihologia pastorală este o ramură a psihologiei care are în obiectiv procesele 
psihologice inerente activităţii pastorale. Ea este o disciplină sectorială recentă a 
teologiei (care se ancorează în dialogul tradiţional interdisciplinar dintre teologie şi 
psihologie) consistând în aplicarea principiilor psihologice, a metodelor psiho- 
diagnostice şi psiho-terapeutice, precum şi a demersurilor experimentale de cercetare 
şi de interpretare psihologică, la întreaga serie de probleme privitoare la teologia şi 
practica pastorală. 

Definiţia aici propusă reuşeşte într-o anumită măsură să delimiteze sectorul 
propriu psihologiei pastorale, întrucât definiţia oricărei discipline psihologice trebuie 
să includă sectorul specific căruia i se adresează (de exemplu, psihologia religiei 
studiază fenomenele religioase ca experienţă subiectivă; psihologia educaţiei studiază 
procesele psihologice inerente practicii educative etc.). Psihologia pastorală se 
interesează deci de procesele psihologice care au loc într-un context pastoral, 
respectiv situaţiile în care sunt angajate două sau mai multe persoane (una dintre 
acestea fiind de obicei preotul păstor”), într-un dialog care presupune relaţia cu 
Dumnezeu. 

Psihologul francez J.-M. Pohier a observat că "religia a început să utilizeze în 
vederea realizării propriilor obiective, tehnici ale psihologiei; acest uz este în primul 
rând practic, dar acesta presupune implicit o acceptare a conceptelor şi teoriilor 
psihologice".? În epoca contemporană, în care oricare ştiinţă trebuie să respire aerul 
inter-disciplinarităţii, teologia la rândul ei, colaborează cu alte ştiinţe, precum 


! „Putem vorbi de un context pastoral atunci când se instaurează o relaţie inter-personală între un preot şi una sau 
mai multe persoane ("subiecţi pastorali”) deschişi prezenţei transcendenţei. Psihologia pastorală ca nouă 
disciplină teologică a fost impusă de exigenţele concrete ale muncii păstorului de suflete. Membrii clerului sunt 
chemaţi să facă faţă multor roluri într-o societate democratică: preoţi, profesori, asistenţi sociali, administratori, 
jurnalişti etc. Dincolo de rolurile "tradiţionale", astăzi devine tot mai solicitat preotul în calitatea lui de "sfătuitor", 
căruia credincioşii să i se poată adresa în momentele de criză ale vieţii lor (conflicte conjugale şi familiale, decizii 
majore de luat în viaţă, doliu, probleme etc.)”, cfr. Giuseppe Sovernigo, La persona e l'azione del mediatore 
pastorale. Aspetti personali, ed. FTIS, Padova, 1998, p. 8 

? „Există o varietate de roluri sau de funcţii cărora trebuie să le faţă facă cu competenţă preotul: predicator, 
duhovnic, păstor, învăţător-profesor, organizator, administrator. Unul din rolurile tot mai pretinse preotului în 
exercitarea responsabilităţii lui în legătură cu comunitatea este acela de sfătuitor. În trecut, aceasta este în strânsă 
conexiune cu aceea de vindecare a rănilor interioare. Aceste două competenţe erau nedetaşabile în trecut, 
Mântuitorul însuşi având simultan pe amândouă. În istoria recentă ele apar separate: preotul se angajează în mod 
special în activitatea pastorală, în timp ce diferiți alți specialişti (medici, psihoterapeuţi, psihologi) se dedică 
vindecării (fizice şi mentale)”, Ibidem, p. 9. 

3 ].-M. Pohier în volumul: Psihologie şi Teologie, Paoline, Torino, 1991 

psihologia“, sociologia şi antropologia culturală. Raportul care se stabileşte între 
psihologie” şi teologie, garantează pe de o parte, independența celor două ştiinţe şi 
specificul metodei de cercetare a fiecăreia, iar pe de altă parte permit o fertilă 
colaborare între specialiştii acestora. 

În istoria ştiinţelor, putem vorbi despre existenţa a trei mari modele de raport 
între psihologie şi teologie: modelul ierarhic (1), modelul utilizării funcţionale (2) şi 
modelul dialogului interdisciplinar (3). Primul dintre aceste modele de raportare, cel 
ierarhic, este anacronic, întrucât acesta considera teologia drept ştiinţa supremă care 
oferă tuturor celorlalte ştiinţe bazele ultime şi cadrul ideologic suprem, în limitele 
căruia ele îşi pot formula ipotezele şi teoriile. Astăzi nici un psiholog, ca adevărat om 
de ştiinţă, nu ar mai accepta o astfel de limitare a libertăţii sale de cercetare şi de 
experimentare. Pericolul de a pune şi azi în aplicare acest raport pândeşte totuşi pe 
specialiştii ambelor ştiinţe, atunci când aceştia (fie ei psihologi, fie teologi) 
absolutizează (mai mult sau mai puţin conştient) propria ştiinţă, considerând-o drept 
unica cu adevărat „ştiinţifică” şi desconsiderându-le pe celelalte. Aceasta atitudine 
"îngâmfată" face imposibilă o adevărată colaborare între aceste două ştiinţe. 

Modelul utilizării funcţionale este foarte vechi. Potrivit lui, o ştiinţă asumă 
rezultatele unei alte ştiinţe, punându-le la baza cercetărilor din propriul sector de 
interes, recunoscând validitatea metodei ştiinţifice a celeilalte ştiinţe. În acest caz deci, 
o ştiinţă se consultă cu cealaltă, fără ca una să abandoneze rolul ei de "informatoare" iar 
cealaltă pe cel de "ascultătoare". Potrivit acestui model însă, cele două ştiinţe nu intră 
într-un autentic dialog, deoarece fiecare îşi acceptă definitiv rolul asumat din start. 

Modelul dialogului interdisciplinar presupune ca cele două ştiinţe să îşi schimbe 
rolurile, fiecare devenind "ascultătoare" şi respectiv "informatoare”. Bineînţeles că 
există anumite condiţii fără de care nu se poate instaura un adevărat dialog 
interdisciplinar între teologie şi psihologie: în primul rând, atât teologul cât şi 
psihologul trebuie să renunțe la pretenţia că ştiinţa în care fiecare dintre ei este 
specialist constituie unica raportare ştiinţifică validă la realitate; în al doilea rând, 
specialiştii celor două ştiinţe trebuie să fie "bilingvi", adică trebuie să vorbească şi să 
înţeleagă, pe lângă limbajul ştiinţific al propriei ştiinţe şi pe al celeilalte, cunoscându-i 
într-o anumită măsură metodologia ştiinţifică; în al treilea rând, cele două ştiinţe trebuie 
să aibă un teren comun de interes, în care să se întâlnească. 

Terenul comun de interes atât al teologiei cât şi al psihologiei îl constituie 
omul, ambele fiind ştiinţe antropologice, chiar dacă teologia este prin excelenţă o 


* Astăzi, teologia se orientează spre psihologie, sociologie şi alte ştiinţe, întrucât dezvoltarea acestora în cadrul 
culturii contemporane este capabilă să ofere noi instrumente de înţelegere a mesajului lui Dumnezeu pentru lumea 
de astăzi. Toate aceste ştiinţe descoperă noi dimensiuni ale realității umane, modifică perspectiva din care omul se 
priveşte pe sine însuşi şi lumea în care trăieşte, permiţând astfel o mai profundă şi mai detaliată înţelegere a 
planului lui Dumnezeu cu umanitatea contemporană. 

” Putem aprecia că şi psihologia are nevoie de teologie într-o anumită măsură. Aceasta pentru că şi psihologia, ca 
ştiinţă antropologică, vehiculează o anumită viziune despre om şi lucrează cu o anumită teorie a valorilor; deci, 
ea înseşi este condiţionată de o anumită antropologie şi de o anumită etică, pe care cel mai adesea o împrumută 
din cultura vremii în care se dezvoltă. Ori, în adâncul culturii europene bate o inimă în mod inconfundabil 
creştină. ar psihologia, dacă doreşte să înţeleagă în profunzime antropologia, etica şi mentalitatea lumii moderne, 
trebuie să cerceteze bazele creştine ale culturii contemporane. 


ştiinţă "teo-logică". Ceea ce le diferențiază este, de fapt, metoda de cercetare proprie 
fiecăreia. Aceste ştiinţe vor rămâne permanent distincte, dacă fiecare îşi va păstra 
fidelitatea la propria metodă de cercetare. 


1. Imagini false ale lui Dumnezeu 
ce tronează în subconştientul omului contemporan 


Cel inteligent îşi îndreaptă defectul privind defectul altuia. 
Ex vitio alterius sapiens emendat Suum. 


Imagini demonice subconştiente despre Dumnezeu 

Pentru început ne vom ocupa de imaginile false ale lui Dumnezeu existente în 
subconştientul contemporanilor noştri, imagini frecvent întâlnite de către psihologi, 
psihoterapeuţi şi preoţi în activitatea lor. Pe lângă „dumnezeul pedepsitor”, şi 
„dumnezeul morţii”, sunt des întâlnite imaginile unui „dumnezeu contabil” şi ale unui 
„dumnezeu al eficienţei” (care pretinde eficiență). Au fost de asemenea întâlnite 
imaginile unui „dumnezeu înşelător”, „dumnezeu tiran” sau dumnezeu „dispreţuitor de 
oameni”. Toate aceste imagini sunt corelate celei de „Dumnezeu aspru judecător” care 
pune permanent la încercare oamenii, îi pedepseşte pentru păcatele lor prin tot felul de 
suferinţe pe acest pământ, iar pentru lumea de dincolo conturează perspectiva unei 
veşnice osânde. 

Configurarea în mintea multora a imaginii unui Dumnezeu care pedepseşte în 
mod răzbunător este imputabilă unei doctrine a mântuirii patronată de logica dreptății 
punitive. „Ordinea tulburată de om prin revolta lui păcătoasă împotriva lui Dumnezeu 
poate fi restabilită numai graţie unei pedepse corespunzătoare”. În logica păcat- 
pedeapsă a doctrinei „satisfacției” din teologia romano-catolică — de exemplu — 
pedepsirea devine modul de restabilire a ordinii ontologice, prin intermediul căreia 
fiecăruia îi vine dat ceea ce merită. 

Această idee despre Dumnezeu, specifică soteriologiei catolice, a fost însuşită de 
cultura occidentală secularizată. Doctrina „satisfacţiei” este complet străină de 
soteriologia ortodoxă. În Ortodoxie tronează imaginea unui Dumnezeu definit de 
părintele Siluan Athonitul drept „iubirea care nu ne poate refuza nimic”. Cu toate 
acestea, imaginea unui Dumnezeu pedepsitor a pătruns şi în spaţiul ortodox, odată cu 
însuşirea de acesta a culturii occidentale secularizate. Presiunea acestui tip de cultură 
asupra celei locale, est-europene a fost atât de puternică încât a ieşit biruitoare asupra 
vechii culturi orientale în care trona o imagine despre un Dumnezeu „iubire” 
dezinteresată faţă de oameni. 

În teologia romano-catolică contemporană este însă în act o schimbare 
fundamentală în paradigmele doctrinei mântuirii. Actualmente soteriologia romano- 
catolică nu se mai fundamentează pe o „dreptate” divină pedepsitoare şi răzbunătoare, 
ci este orientată spre iubirea transformatoare, transfiguratoare şi creatoare a lui 
Dumnezeu faţă de întreaga creaţie. Pentru că lisus Hristos a experimentat iubirea 
Tatălui până la moarte, El îi cheamă pe toţi oamenii să iasă din spirala răzbunării, 
invitându-i Să intre în „Împărăţia ” în care este suverană iubirea." 


* Cuv. Siluan Athonitul, Între iadul deznădejdii şi iadul smereniei, ed. Deisis, Alba Iulia, 1994, p. 145. 


j Viaţa şi faptele Mântuitorului devin astfel punctul de referinţă şi criteriul de judecată privitor la păcat, şi în 
acelaşi timp manifestă un nou mod de a concepe iubirea lui Dumnezeu, ce vrea să se extindă la toţi oamenii şi la 


Iubirea autentică nu ia în considerare principiul echivalenţei sau al compensaţiei 
(„Dau pentru ca să primesc în schimb”).* Iubirea divină nu este în mod simplu 
remunerativă, ci îl primeşte şi îl acceptă pe om aşa cum el este. Dumnezeu va acţiona 
în virtutea iubirii sale infinite chiar şi la judecata finală şi nu va ţine cont — pedepsind 
sau răsplătind — doar de un trecut pietrificat în clipa morţii în mod ireversibil. EI va 
purifica pe oameni prin revelarea misterului său intim, prin invitarea tuturor de a 
participa la iubirea sa divină. 

Nu arareori situaţiile dificile, bolile, moartea, handicapul, crizele de orice fel din 
viaţă sunt percepute şi interpretate de unii oameni ca fiind efecte ale „dreptății punitive 
sau răzbunătoare” a lui Dumnezeu.” Când experienţele negative sunt înţelese şi 
interpretate în lumina Dumnezeului-iubire, omul se poate întreba: Ce pot învăţa din 
această experienţă traumatică din viaţa mea? Ce mesaj pot să trag din aceasta? Sub 
acest aspect, „dreptatea necruțătoare” a lui Dumnezeu poate conţine în sine un ajutor 
considerabil pentru a continua cu avânt drumul spre o „viaţă abundentă”. 

Trebuie deci să luăm în considerare toate aspectele vieţii noastre, chiar şi cele 
negative, în lumina imaginii globale a lui Dumnezeu ce se desprinde din revelaţia lui 
Dumnezeu. Citind cu atenţie Sfânta Scriptură, nu ne este greu să desprindem din 
Vechiul Testament o imagine despre un Dumnezeu Tată aspru, agresiv şi violent, care 
pretinde evreilor să treacă prin ascuţişul săbiei pe toţi locuitorii pământului Canaan, 
închinători la idoli." Pe de altă parte însă, această imagine trebuie s-o corelăm celei 
neotestamentare, conturate de Mântuitorul lisus Hristos, care ne-a spus „ultimul 
cuvânt” privitor la adevărata identitate a lui Dumnezeu Tatăl. 

Imaginile demonice ale lui Dumnezeu se realizează şi se stabilizează atunci 
când — în mod absolut inconştient — sunt absolutizate emoţional anumite interpretări 
ale lui Dumnezeu, astfel încât una dintre acestea ajunge să domine un individ, fără să 
mai fie niciodată relativizată, integrată sau deschisă spre realitatea complexă şi 
globală a autenticului Dumnezeu, Care este un Dumnezeu al vieţii şi al iubirii. Ceea ce 
se experimentează în situaţiile dificile din viaţa unui om este interpretat mai mult în 
baza sentimentului decât al raţiunii. 

Menţionăm acum că imaginea despre Dumnezeu poate fi rezultatul unei 
experienţe emotive, sau o simplă achiziţie intelectuală. Prin educaţie religioasă, omul 
poate dobândi cunoştinţe despre Dumnezeu, ajungând să cunoască multe lucruri despre 
EI, dar aceasta nu este o cunoaştere reală a Sa, întrucât constituie o simplă „instrucție” 
teoretică. Adevărata imagine despre Dumnezeu este cea dobândită în urma unei 


viaţa lor socială. A se vedea în acest sens Giordano Frosini, Teologia oggi. Una sintesi aggiornata e attualizzata, 
ed. Dehoniane, Bologna, 1996, cu precădere capitolele JI peccato originale (111-130) şi La grazia di Cristo (p. 
183-208). 

5 Expresia „Dăruind vei dobândi” a fost totuşi cu mare ecou în lumea ortodoxă, exprimând însă adevărul că 
realităţile materiale concrete pot fi transferate în lumea valorilor spirituale eterne. Părintele Nicolae Steihardt are 
chiar un volum astfel intitulat, apărut în ediţia a patra la editura Dacia, Cluj Napoca, 2000. 

? „Dacă se privesc însă lucrurile mai în profunzime, se va vedea că, pe lângă câteva elemente inexplicabile, există 
multe fapte, externe sau interne, care sunt consecințe ale unor comportamente sau moduri de viaţă înrădăcinate 
în cuvintele sau în „mesajele cheie negative ” ale oricărei persoane umane”, Karl Frielingsdorf, Ma Dio non e! 
cosi!. Ricerca di psicoterapia pastorale sulle immagini demoniache di Dio, ed. San Paolo, Milano, 1995, p. 66. 

10 A se vedea în acest sens Gurie Georgiu — Cristian Tia, Despre mântuirea sufletului în era post-industrială, ed. 
Info, Craiova, 2000, p. 19. 


experienţe emotive, adică a unor trăiri duhovniceşti. Chiar dacă un om, din punct de 
vedere teoretic, acceptă şi mărturiseşte că Dumnezeu este bun, drept, sfânt, iubitor, este 
posibil ca el să nu „creadă” realmente acest lucru, întrucât mărturisirea lui nu este 
rezultatul unei experienţe interioare, duhovniceşti. În acest caz, în momentul în care 
omul se va confrunta cu o criză profundă în viață, imaginea teoretică despre un 
Dumnezeu „bun” se va dizolva rapid, se va zgudui din temelii, iar el va rămâne cu 
imaginea despre Dumnezeu dobândită în trecut, în copilărie, în urma unor experienţe 
emotiv-sentimentale. Omul este minte şi inimă, rațiune şi sentiment, şi acestea 
amândouă au câte un cuvânt greu de spus în conturarea imaginii despre Dumnezeu a 
unui individ. 

Cu facilitate se uită adeseori că diferitele imagini ale lui Dumnezeu sunt doar 
nişte bucăţi din imensul şi grandiosul mozaic/icoană reprezentându-l pe Dumnezeu, 
mozaic destinat să rămână pentru totdeauna incomplet, întrucât însăşi existenţa veşnică 
a omului este un spaţiu de continuă revelare a lui Dumnezeu omului, niciodată 
neajungându-se ca omul, ființă creată, să cunoască exhaustiv Fiinţa necreată. 


Dumnezeul care judecă şi pedepseşte 

Imaginea demonică a lui „Dumnezeu care judecă şi pedepseşte”, stăpâneşte din 
păcate în minţile şi simţirile multora. Este judecătorul ameninţător pe care psihanalistul 
T. Moser în volumul său „Infoxicarea cu Dumnezeu ” îl descrie astfel: „Noi trebuie să 
ne temem dar şi să-l iubim pe Dumnezeu ”."! 

Vom încerca să lecturăm şi analizăm câteva mărturisiri care dezvăluie hidoşenia 


unei astfel de imagini despre Dumnezeu, precum şi geneza acesteia. 


N-am fost niciodată altceva decât unul dintre cei şapte frați şi 
surori ai părinţilor mei şi cred că expresia care defineşte perfect 
situaţia mea este: „unul între atâţia”. Cu alte cuvinte, eu ca 
persoană, n-am fost niciodată altceva decât un anonim, deşi se 
spune că Tu m-ai chemat pe nume şi te-ai gândit în mod special la 
mine. Pentru tatăl meu, de exemplu, eu existam - ca de altfel toţi 
ceilalţi fraţi ai mei - doar ca o vie confirmare a potenţei lui 
conjugale şi fortificare a conceptului de „sine“. In ciuda aerului 
autoritar ce-l avea şi a bravurii pe care o manifesta în profesie, ca 
om era slab şi frământat de angoase. Acesta, profitând de 
autoritatea sa de tată, nu a pierdut nici o ocazie să-mi frângă 
spinarea în bătăi. Toate mijloacele erau pentru el legitime în 
atingerea scopului pe care-l avea şi făcea totul - declara el - „în 
numele lui Dumnezeu” şi pentru binele nostru. Ce nebunie! 

Ni l-a băgat pe gât pe Dumnezeu cu joarda şi bastoanele, şi tot 
cu bastonul ne smulgea şi „declaraţia păcatelor”. O frică mortală mă 
cuprindea când se apropia seara şi - în mod special eu, cel ce 


"! Karl Frielingsdorf, Ma Dio non e cosi”. Ricerca di psicoterapia pastorale sulle immagini demoniache di Dio, 
ed. San Paolo, Milano, 1995, p. 19. 


trebuia să devin preot - trebuia să îngenunchez înaintea lui, pentru 
a-i mărturisi nebuniile din cursul zilei. La sfârşit primeam doza 
corespunzătoare de bastoane pe spate sau în palme. De câte ori n- 
am primit o pedeapsă arbitrară şi nedreaptă, provocată de distracţia 
mamei mele care îi spunea totul. Trebuia să sufăr totul fără să 
beneficiez de vreo apărare din partea cuiva, în timp ce Lu, 
Dumnezeule al bătăilor şi al batjocoririi mele, erai probabil 


spectator la toate acestea, râzând cu sarcasm, în aşteptarea de a 
ace din mine un preot bun şi supus. Ca al şaptelea născut, eram 


dator să completez numărul „sfânt” de şapte copii. 

Până acum am crezut întotdeauna că tu eşti „bunul Dumnezeu” 
care înţelege nevoile mele, căruia îi pot încredința suferinţele şi 
„Crucea” mea, care mă primeşte cu bunătate şi milă, care mă 
cheamă pe nume şi în apropierea cărui pot să mă manifest aşa cum 
realmente sunt, cu toată forta şi slăbiciunile mele. Dar acum te-am 
identificat cu adevărat... eşti mult mai rău decât propriul meu tată.. 


el cel puţin a recunoscut că a fost un tiran, tu în schimb m-ai înşelat 
într-o _manieră perversă şi infamă proclamându-mi-te tată bun şi 
milostiv. În_realitate eşti Tu _ cel care m-ai persecutat, anulat şi 


negat, pentru că tatăl meu însumi mă pedepsea în numele tău. 
La picioarele tale leapăd acum partea din viaţa mea pe care tu 


ai ruinat-o, căci restul, de acum încolo, îl iau în propriile mele mâini. 
Îmi pare rău de anii în care te-am servit, tiran nemilos... Şi când mă 
gândesc că în ciuda incertitudinilor, a dubiilor şi a fricii pe care 
uneori le experimentam, continuam să te proclam „bunul păstor”! 
Incepând din copilărie m-ai abandonat în mrejele acelui lup odios 
care era tatăl meu, ce a vrut să mă omoare şi să mă distrugă. Dar 
am supravieţuit şi de acum înainte doresc să-mi trăiesc _ propria 
viață. Mai bine fără tine, Dumnezeu capricios şi arţăgos! Mulţumesc 
lui Dumnezeu... că mi s-au deschis la vreme ochii...” 


Mărturisirea aceasta este luată într-un moment de maximă trăire emotivă, de 
„răfuială” cu Dumnezeu. Autorul ei trăieşte o profundă criză determinată de radicala 
opoziţie între imaginea teoretică a lui Dumnezeu pe care o avea (Dumnezeu bun, drept, 
sfânt, iubitor) formată din copilărie ca urmare a educaţiei religioase primite, şi 
experienţa lui de viaţă, începând din copilărie, care îi releva un Dumnezeu rece, distant, 
dispreţuitor, „râzând cu sarcasm” de nefericirea oamenilor. 

Autorul suferă profund pentru faptul că nu a fost recunoscut niciodată ca o 
persoană unică, irepetabilă, cu o identitate precisă, ci a fost considerat „unul dintre cei 
şapte fraţi”, „unul între atâția”, venit pe lume nu pentru el însuşi, ci „pentru a completa 
numărul sfânt de şapte copii”. EI nu a fost iubit şi stimat pentru el însuşi, în calitatea lui 
de dar al lui Dumnezeu oferit părinților, ci mai mult acceptat, pentru că superstiția 
spunea că numărul „şapte” este sfânt, şi deci a avea şapte copii poate să aducă noroc. 


Imaginea unui Dumnezeu judecător punitiv 1 s-a format autorului acestei 
mărturisiri în copilărie, în urma unor experienţe traumatice, iar peste această imagine s- 
au suprapus ulterior imaginile teoretic impuse de-a lungul procesului educativ, dar 
acestea din urmă fiind rezultatul unei instrucţii teoretice, iar nu a unor experienţe 
interioare, s-au prăbuşit într-un moment de criză existenţială: Până acum am 
crezut întotdeauna că tu eşti „bunul Dumnezeu” care înţelege 
nevoile mele, căruia îi pot încredința suferințele şi „crucea” mea, 
care mă primeşte cu bunătate şi milă, care mă cheamă pe nume şi în 
apropierea cărui pot să mă manifest aşa cum realmente sunt, cu 
toată forța şi slăbiciunile mele. (Aceasta este imaginea teoretică, pozitivă 
despre Dumnezeu, dobândită în urma educaţiei religioase realizate în şcoală.) Dar 
acum te-am identificat cu adevărat... eşti mult mai rău decât 
propriul meu tată... (Aceasta este imaginea demonică a lui Dumnezeu, idolul 
căruia i s-a închinat continuu fără să-şi dea seama, imagine dobândită în urma unei 
experienţe emotive traumatice, şi care a rămas semnificativă pentru restul vieţii). ? 

Această imagine demonică despre Dumnezeu se ascunde întotdeauna după o 
imagine aparent pozitivă despre Dumnezeu. Demascarea acestei false imagini despre 
Dumnezeu de obicei are loc într-o fază ce anticipează descoperea „formulei magice”, 
respectiv a mesajului „cheie” moştenit de la părinţi. Cu această ocazie interesaţii ajung 
să pună în gura demonului mesajele negative primite de la părinți şi conştientizează 
ulterior acest lucru („transfer”). Adesea se observă şi o anumită corespondenţă între 
caracteristicile părinţilor şi acelea a demonilor. !* 

O şi mai agresivă imagine negativă despre Dumnezeu avem atunci când el este 
experimentat ca un Dumnezeu arbitrar, un despot care înainte de toate este 


Să endinţa a atribui evenimentelor neplăcute din viaţă (şi realităților care le cauzează) scopul de a pedepsi 
individul pentru vreo transgresiune comisă, a fost numită de unii psihologi „animismul pedepsei”. Animismul 
recompensei tinde în schimb să atribuie evenimentelor fericite (şi realităţilor pozitive care le cauzează) intenţia de 
a proteja individul şi de a-/ premia pentru buna sa conduită. O mentalitate a-religioasă atribuie faptul de a fi 
pedepsit unor forțe indistincte, confuze, oculte, sau unui destin implacabil, în timp ce o mentalitate religioasă 
atribuie totul lui Dumnezeu. Când se dezvoltă un animism religios general, Dumnezeu este văzut ca polițistul 
lumii, sau ajutorul umanităţii în caz de nevoie”, Ibidem, p. 23. 


5 „Experienţa psiho-terapeutică ne învaţă că pentru a lupta împotriva tulburărilor de natură psihologică avem la 
dispoziţie un singur mijloc: a descoperi adevărul despre istoria unică şi irepetabilă a copilăriei noastre. Nu 
putem să schimbăm nici măcar o virgulă din trecutul nostru, nici şterge traumele suferite în copilărie. Putem însă 
să analizăm mai de aproape evenimentele trecutului care au fost memorizate în ființa noastră, pentru a le aduce 
din subconştient în conştient. Este o întreprindere dificilă, dar este unica care ne va da posibilitatea de a scăpa 
din captivitatea invizibilă şi crudă a copilăriei şi de a ne transforma din victime inconştiente ale trecutului în 
indivizi responsabili care îşi cunosc realmente istoria şi s-au conciliat cu ea. Majoritatea persoanelor acţionează 
din nefericire exact invers. Nu vor să rememoreze nimic din trecutul lor şi fără să-şi dea seama, astfel sunt 
condamnaţi să fie încontinuu influenţaţi şi condiţionaţi de propriul trecut, trăiesc din anumite puncte de vedere 
într-o situaţie infantilă neglijată. Nu ştiu să evite pericolele care cândva erau reale, dar care de mult timp nu mai 
sunt. Sunt condiţionaţi de amintiri inconştiente şi de sentimente reprimate, care, atât timp cât rămân în 
subconştient şi nu sunt analizate reflexiv şi emotiv, condiţionează tot ceea ce ei fac. Acestea condiţionează nu 
doar viaţa individului ci şi tabu-urile unei societăţi. În copilărie îşi afundă rădăcinile întreaga existenţă a unui 
om. Experiențele copilăriei supraviețuiesc în inconştient cu o intensitate extraordinară. Experiențele 
traumatice ale fiecărui copil rămân învăluite în obscuritate, ascunsă rămânând şi „cheia” de înţelegere a 
întregii vieţi ulterioare”. Cfr. Alice Miller, J] dramma del bambino dotato e la ricerca del vero se”. Riscrittura e 
continuazione, ed. Bollati Boringhieri, Torino, 1997, p. 12. 

imprevizibil, condamnând fără motiv tot astfel cum oferă în mod arbitrar şi clemenţa sa. 
Omul este deci la dispoziţia sa. Persoanele în această situaţie reuşesc cu mare 
dificultate să se perceapă ca destinatari a promisiunilor biblice ale lui Dumnezeu şi de 
aceea au mare nevoie de siguranţe şi certitudini rituale, cu care să poată să-l manipuleze 
pe Dumnezeul cel capricios. În această situaţie, postul, rugăciunea, participarea la 
slujbe, constituie „tehnici” de manipulare a divinului.'* 

Alte persoane aflate în obiectivul cercetărilor psiho-pastorale, au încercat să 
obţină îndurarea judecătorului prin acte auto-punitive. Mânia acumulată pentru faptul 
de a nu putea fi aşa precum şi-au imaginat, nu o revărsau în exterior asupra lui 
Dumnezeu sau asupra semenului, ci asupra lor înşişi: „Pentru că nici alţii şi nici 
Dumnezeu nu mă consideră demn de a trăi, nici de a fi iubit, mă 
pedepsesc şi mă distrug pe mine însumi”. Şi sub aspect religios deci, ei îşi 
configurează viaţa într-o astfel de manieră încât recad în poziţia negativă obişnuită: 
„Nu merit să trăiesc, nici să fiu iubit. Chiar şi Dumnezeu nu face 
altceva decât să mă tolereze”. 

Situația devine mai dificilă când persoanele persecutate de această imagine 
negativă a lui Dumnezeu se refugiază în aşa-zisa asceză negativă. În radicala lor 
neîncredere faţă de Judecătorul cel nemilos ce nu cunoaşte îndurarea, ce vrea să 
umilească păcătosul şi să-l facă să plătească pentru păcatele sale, acest tip de persoane 
se pedepsesc pe ele însele, gândind că astfel plătesc cu anticipație preţul cerut; o fac 
pentru a putea continua să trăiască, pentru a evita loviturile lui dureroase şi pedepsele 
sale crâncene: „Rămâi în angoasele şi depresiile tale, perseverează în 
ele, nu te îngriji de cauzele lor. În faţa tronului ceresc acestea vor 
conta ca pedeapsă deja realizată, vor fi trecute în contul iertării 
tale”. 

O altă modalitate pentru a se sustrage severului şi periculosului Dumnezeu 
judecător este acela de a lua distanţele faţă de El. Dumnezeu este considerat de acest 
tip de persoane un bătrân cu barba albă, care nu este cazul să fie luat în serios. El a 
creat lumea, dar nu se mai îngrijeşte de lume, ci a abandonat-o în voia pierdută a 
destinului. Nu demonstrează nici un fel de atenţie nici faţă de oameni, nici față de 
mersul societăţii, astfel încât devine justificată o stare de totală suspiciune: „Să ai 
încredere doar în tine însuţi, dacă nu vrei să ajungi să te simţi înşelat şi abandonat!” 

O altă variantă a lui Dumnezeu este „Dumnezeul Tată sever şi omnipotent”, care 
dispune după bunul său plac de fiii săi, în faţa căreia omul poate doar să manifeste 
obedienţă. Spirala distructivă a auto-pedepsirii şi a refuzului vieţii va putea fi înfrântă 
numai în momentul în care unilaterala imagine a lui Dumnezeu cel crud care judecă 
va fi demascată ca demonică şi substituită cu imaginile pozitive ale lui Dumnezeu din 
revelația biblică. Mântuitorul relevă un tată milostiv care se grăbeşte la întâlnirea cu 


'+ La urma urmelor, acest tip de persoane cred, dar cu mari rezerve. Acest tip de comportament se naşte când 
persoanele au experimentat în copilăria lor cât de dureros, de periculos şi de dezamăgitor este să depinzi de 
alții. De aceea au învăţat să-şi trăiască existenţa într-o manieră independentă, astfel încât să nu depindă de 
nimeni”, Karl Frielingsdorf, Ma Dio non e! cosi!. Ricerca di psicoterapia pastorale sulle immagini demoniache 
di Dio, ed. San Paolo, Milano, 1995, p. 27. 

fiul cel risipitor. Condiţie deci pentru vindecare şi mântuire este credinţa că Dumnezeu 
vrea să vindece viaţa omului în ciuda tuturor deficienţelor şi imperfecțiunilor, şi-i iartă 
greşelile astfel ca el să poată reîncepe o nouă viaţă. omul trebuie să se predea cu 
întreaga sa viaţă în mâinile Sale. În măsura în care, prin intermediul credinţei, aceasta 
devine realitate, se va simţi eliberat şi nu va mai avea nevoie să oscileze între auto- 
reproşuri distructive şi pretenţii morale excesive. 


Dumnezeul morţii 

Este un demon care nu naşte viaţa, ci moartea, şi până în clipa în care nu vine 
demascat ca „duh rău” este capabil să-şi exercite imensa sa influenţă distructivă, tocmai 
pentru că este în mod inconştient considerat un „duh bun”, dătător de viaţă. Această 
imagine demonică despre Dumnezeu îţi achiziţionează forma şi îşi exercită influenţa 
într-o strânsă conexiune cu deciziile părinților — în special a mamei — privitoare la viaţa 
sau moartea copilului (aceasta începând de la zămislire). Duhul rău se foloseşte cel mai 
mult de mesajele ce negau viaţa şi dreptul la viaţă al copilului transmise de către mamă, 
ca de exemplu: „Tu nu trebuie să trăieşti!” „Era mai bine dacă nu te-ai fi născut”; „Nu 
meriţi să trăieşti”. 

Psihologia prenatală confirmă faptul că experienţele esenţiale şi atitudinile 
fundamentale vizavi de viaţă încep încă din momentul în care copilul este în sânul 
matern şi că nimic nu este pierdut din experienţele negative sau pozitive trăite în acea 
perioadă. Între mamă şi copil are loc, de atunci, o interacţiune intensă şi complexă, nu 
doar fiziologică ci şi psihică. „În perioada prenatală copilul participă la universul 
sentimental al mamei. Stările mamei de tensiune, de stres, frică, durere şi ruşine, se 
comunică copilului nenăscut prin intermediul a nenumărate canale”. 

Este deosebit de importantă deci atitudinea pozitivă a mamei faţă de propria 
stare de graviditate. Copiii nedoriți sunt mult mai mult expuşi la riscul să fie născuţi 
prematur, bolnavi, subdezvoltaţi. A fi nedorit poate duce chiar la stări profunde 
depresive, la comportamente nevrotice, la boli psiho-somatice. Femeile ce şi-au refuzat 
cu anticipație propriul copil, nu sunt capabile să-i transmită acestuia certitudinea că este 
iubit şi bine venit pe această lume. Nu se poate deci dezvolta în el încrederea 
fundamentală indispensabilă pentru ca el să se poată abandona total mamei în 
chestiunile ce ţin de viaţă şi de moarte. Reacţiile emotive ambivalente ale mamei, care 
se manifestă în grija şi protecţia excesivă şi apoi se pot transforma în severitate 
exagerată şi pedepse nejustificate, ajung să-l dezorienteze pe copil, erodându-i 
încrederea în sine însuşi şi în alții. 

Aceste rezultate ale psihologiei prenatale îşi găsesc confirmarea în diferite 
scrieri autobiografice, în special ale copiilor nedoriți. Pentru 80% dintre persoanele 
intervievate de preoţii psihologi a fost posibil să fie verificată experienţa „cheie” deja în 
faza prenatală. Mesajul decisiv, ostil vieţii care, de exemplu, purta copilul la poziţia 
cheie „mort viu”, mama îl comunica fetusului cu prima ei reacţie spontană: „Nu, nu te 


15 „Prin această referinţă religioasă, mesajele mortificante primesc un caracter absolut. Exemple tipice de un refuz 
emoţional şi adesea inconştient al vieţii, transformat ulterior în acceptare „din dragoste de Dumnezeu”, sunt 


ultimii copii din căsătoriile credincioşilor practicanți (copiii „de babă”) atunci când prevenirea naşterilor era 
considerată un păcat la fel de mare ca şi „refuzul datoriei conjugale”, Karl Frielingsdorf, Ma Dio non e! cosi'. 


Ricerca di psicoterapia pastorale sulle immagini demoniache di Dio, ed. San Paolo, Milano, 1995, p. 106. 

vreau! Tu nu ai dreptul să mai trăieşti în mine!”. Chiar dacă ameninţarea cu moartea nu 
este purtată până la ultimele consecinţe, totuşi copilul o experimentează ca pe o sabie a 
lui Damocles ce se învârte ameninţător deasupra propriului cap, sabie ce poate fi 
îndepărtată doar prin nişte „strategii de supravieţuire” corespunzătoare. Consecințele se 
repercutează asupra copilului până la vârsta adultă, manifestându-se, de exemplu, în 
dificultatea de a avea încredere în alţii, în viaţă şi în Dumnezeu.!5 

Acest demon al morţii căruia nu trebuie să i se acorde încredere este prezent cu 
răsuflarea sa malefică în majoritatea cazurilor examinate. În faţa lui se poate salva 
numai cine nu se revoltă, stă în linişte şi se menţine calm; cel care face ascultare acestui 
demon în mod incondiţionat, în definitiv, cel care este dispus să trăiască — ca în sânul 
matern — într-un mormânt. Chiar dacă pe scena vieţii şi în profesiune dau 
impresia de a fi mulțumită şi plină de viaţă, - scrie o învățătoare de 
36 de ani a cărei cuvânt cheie este „uitată” - în intimitatea mea cea 
mai profundă mă simt ca într-un mormânt. Viaţa mea este asemeni 
unui dans peste o piatră de mormânt”. Un altul mărturiseşte: „Acest 
Dumnezeu de-abia aşteaptă un moment ca eu să comit vreo greşeală 
care să mă poată costa viaţa. Aşteaptă ca eu să mă împovărez cu 
ceva greşeli, pentru ca mai apoi, râzând sadic, să mă judece”. 
Atitudinea în faţa vieţii a acestor persoane apare lipsită de orice încredere, disperată: 
„Viaţa mea nu are nici o valoare şi nici un sens. Nu este nimeni care 
să poată şi să vrea să schimbe ceva. În ceea ce mă priveşte, sper 
doar ca totul să aibă cât mai repede un sfârşit. Lucrul cel mai bun 
pe care Dumnezeul il poate face ar fi să nimicească lumea şi pe om. 
De altfel, dacă se priveşte cu mare atenţie şi ceea ce pare la prima 
vedere pozitiv, ascunde în spate ceva negativ. Şi va fi totdeauna 
aşa!” 

Mulţi caută o cale de ieşire din disperarea lor prin intermediul unor 
comportamente forțate, care ar trebui să-i protejeze în faţa atacurilor acestui dumnezeu 
al morţii. Este vorba de obicei despre perfecționism; alţii preferă să trăiască o 
„existenţă cataleptică în obscuritatea morţii, în mormânt, îngropaţi de vii”. Şi mai există 


16 Tată două principii esenţiale ale psihologiei post-natale: 
1. O exigenţă elementară a copilului este aceea de a fi luat în serios de la început, pentru ceea ce el este în 
fiecare moment al creşterii lui; 
2. Numai într-o atmosferă de preţuire şi toleranță pentru sentimentele sale, copilul poate să renunțe, în 

„faza separaţiei”, la „simbioza cu mama”, şi să facă paşii care se impun în direcţia autonomiei, 

Pentru ca să fie posibile aceste premise ale unei dezvoltări normale a copilului, ar fi trebuit ca şi părinţii, 
la rândul lor, să fi crescut într-un mediu analog. Numai în acest caz părinţi reuşesc să transmită copilului lor 
siguranţa şi protecţia care să garanteze copilului încredere. Părinţii care nu au beneficiat de un astfel de mediu, 
trăiesc ei înşişi într-o Stare de carenţă afectivă, ceea ce înseamnă că vor căuta tot restul vieţii ceea ce lor înşişi 
părinţii lor nu le-au oferit la momentul oportun: cineva care să se dedice integral lor, să îi înţeleagă complet şi 
să îi ia în serios. Este vorba însă de o situaţie iremediabil pierdută, adică prima perioadă de după naştere. Cel care 
are în sine o nevoie nesatisfăcută şi inconştientă — de care de altfel se ascunde — va dori permanent să o satisfacă 
pe căi substitutive, până ce va cunoaşte istoria reală a propriei vieţi. La un astfel de scop se pretează, mai mult ca 
oricine altul, propriii copii. Nou-născutul depinde de părinţi. Şi deoarece existenţa lui depinde de îngrijirea 
părintească, copilul va face totul pentru ca să nu rămână privat de aceasta. Precum o plantă se întoarce după soare, 
la fel copilul, din prima zi de viaţă, îşi va pune în bătaie toate resursele pentru a supravieţui. 

pericolul ca, cedând unui distructiv instinct de răzbunare, să se asume acest criteriu de 
fond: „să ucizi pentru a nu fi ucis”. 

Tamara, călugăriţă bolnavă de anorexie, se declară „o fiică 
nedorită în mod absolut”. Mama ei, prin comportamentul cotidian, îi 
trimitea astfel de mesaje: „Ar fi fost mult mai bine dacă tu nu ai fi 
fost: „Îngroapă-te tu pe tine însăţi, pentru ca eu să nu am nici o 
vină”. Născută în afara căsătoriei, Tamara era considerată „fiică a 
păcatului” şi era considerată o ruşine pentru părinţi”. Intrarea ei în 
mănăstire a interpretat-o ca o tentativă inutilă de a găsi siguranţă şi 
căldură într-un „sân matern” şi astfel de a expia păcatul şi ruşinea 
pe care o aruncase asupra părinţilor. Ceea ce se impunea era de fapt o 
confruntare  clarificatoare cu trecutul. În elaborarea imaginii despre 
Dumnezeu, ea spuse: „Dumnezeu este de fapt unicul meu punct de 
sprijin. Fără El eu nu aş fi nimic. Încercând printr-o reprezentare 
corporală să-şi exprime starea interioară, ea se închipuia agățată 
disperat de gătul lui Dumnezeu. Curând înțelese că şi în privinţa lui 
Dumnezeu ea experimenta mai multă neîncredere de câtă încredere, 
altfel nu s-ar fi ţinut atât de strâns de el. 

Experienţa confirmă că toți aceia care, deja în pântecul mamei, au oscilat între 
viaţă şi moarte fiind destinatari ai unor sentimente confuze, oscilante între afirmări ale 
vieţii şi presiuni ale morţii, aceştia trăiesc şi supraviețuiesc, chiar fără să-şi dea seama, 
în umbra morţii şi stigmatizaţi de aceasta.! Frica mortală a acestor persoane „nedorite” 
se reflectă adesea în visele lor: ameninţări cu moartea, drumuri fără nici o ieşire, 
morminte şi prăpăstii abisale, scene de execuţie capitală, etc. Unica posibilitate pentru a 
sfărâma această spirală a morţii este confruntarea clarificatoare cu propriul trecut şi cu 
mesajele contrare vieţii, urmate de opţiunea conştientă pentru viaţa promisă de 
Dumnezeu.!8 


Deja din pântecele mamei mele m-ai damnat morții 
Și astfel trebuii să-mi conduc existenţa ca într-un mormânt: 
îngropată de vie. 


E ai prima parte a copilăriei, pentru a se conforma aşteptărilor aceluia care are grijă de el, copilul trebuie să-şi 
înăbuşe setea de iubire. Trebuie să-şi reprime reacțiile emotive la refuzurile pe care le primeşte, ceea ce duce la 
imposibilitatea de a trăi anumite sentimente. Unii copii au dezvoltat o adevărată artă de a ţine departe 
sentimentele. Copilul, de fapt, poate trăi sentimentele numai dacă există o persoană care cu aceste sentimente îl 
acceptă, îl înţelege şi în secondează. Dacă lipsesc aceste condiţii, dacă copilul pentru a trăi un sentiment riscă să 
piardă iubirea mamei (sau a figurii materne substitutive), atunci nu poate trăi sentimentele în secret, şi le 
îndepărtează. Ele vor rămâne înscrise în trupul său, memorizate ca informaţii. Ca urmare, în viaţă, acele 
sentimente vor putea să renască fără să mai fie înţeles contextul originar. Să luăm ca exemplu sentimentul de a fi 
abandonat. Ne gândim la sentimentul copilului mic, ale cărui comunicări verbale sau preverbale nu au ajuns 
părinţii. Şi nu pentru că părinţii erau răi, ci pentru că ei înşişi aveau carenţe afective, erau ei înşişi în căutarea unei 
persoane disponibile: copilul este disponibil. Copilul putem să-l educăm într-un mod de a-l face să devină cum ne 
place nouă. De la copil se poate obţine respect, în faţa lui putem să părem puternici, când suntem obosiţi îl 
putem încredința altora, graţie lui putem să ne simțim în centrul atenţiei”, cfr. Alice Miller, 1] dramma del 
bambino dotato e la riceca del vero se”, cd. cit., p. 15. 

'5 Karl Frielingsdorf, Ma Dio non e cosi”, p. 62. 

Tu mi-ai ales în locul meu părinţii ce mi-au dat viața, 

O mamă denaturată ce vroia să mă constrângă să mă auto- 
avortez 

Pentru ca ea să fie fără nici o pată pe conştiinţă; 

Nu pot decât să numesc toate acestea perversitate, sadism. 

Ce să mai zic de acel tată infam ce a abuzat de mine... 


În această lume rece a datoriilor, jalonată de gâfâielile morţii 

Sunt asfixiată, inima mea s-a făcut de piatră. 

Pentru a _ supravieţui am_îndeplinit_ toate datoriile cerute de 
toți, pentru toți 


Cu excepția celor către mine _însămi: căci acestea ar fi fost 
egoism. 


De ce m-ai făcut să cred că aceasta era voinţa ta? 
m-ai condus la ruină, în loc să-mi fi de folos. 

M-ai făcut să confund întunericul cu lumina, 

şi chiar şi azi trăiesc în obscuritate. 


De câte ori m-ai înşelat, trădat şi dezamăgit, 

În timp ce eu, disperată, mă ţineam agăţată la gâtul tău. 

Având _atâta nevoie de un sprijin în angoasa mortală ce-o 
experimentam. 

Ai exploatat fără ruşine frica mea de moarte 

Şi m-ai „dresat” spre bine: să slujesc multora, să mă las 
„abuzată de mulţi”. 


Mi-ai dat şi sentimente? 

Sentimentele erau rele şi inimile de piatră, în această lume în 
care m-ai trimis. 

Chiar şi astăzi eu sunt încă în dubiu dacă am sau nu o inimă 

care să fie capabilă de iubire. 


Tu cauţi fructul în ramul de smochin (Mc. 11,12) 

Fără să iei în considerare dacă este sau nu anotimpul propice 
fructelor 

Tu ai doar pretins, aşteptat şi dorit să recoltezi, 

Acolo unde nu ai semănat. 

Şi cred că Tu ai fost acela care m-ai inspirat 

Să nu zic „Nu” niciodată, nimănui, decăt mie însămi. 

Astfel am devenit ceea ce sunt: cu adevărat nimic de excepţie 
sau demn de a fi lăudat. 

O escrocherie! De nenumărate ori am _ experimentat că _ tu 
înşeli, 

Trezeşti false speranţe, propui false idealuri, 

Dar nu luminezi pe om în momentul oportun. Şi ce bine este 
acesta? 


Eu nu cred că este virtute aceea care se edifică doar pe durere 
şi pe suferinţă 

Şi aceasta cu atât mai mult dacă suferinţa şi durerea se pot 
evita, 

Întrucât nu aduc un folos nimănui. 


Nici măcar în fiul tău cel preaiubit crucificat nu-mi este posibil 


să recunosc iubirea. 
Mie-mi pare totul arbitrariu. 


În această credinţă deformată am îmbătrânit, 
Iar forţele acum îmi sunt cu adevărat slăbite. 
Iar acum când trupul şi inima-mi sunt obosite, 


Recunosc că am parcurs o stradă greşită 
Pentru întreaga mea viaţă. 


Oh, dacă aş fi putut să evoluez într-o altă direcţie, 

Dacă nu aş fi fost atât de naivă. 

Tot zelul meu, n-are importanță dacă cel de acasă sau din 
mănăstire, 

Nu a fost cu adevărat luat în serios, nici fructificat. 


Dar cum crezi că mă simt acum, ca o marionetă, trădată şi 
umilită? 


Piosul psalmist nu-şi pune întrebări similare. 

Aceia care îndrăznesc să se ridice împotriva ta, sunt repede 
calificaţi „sângeroşi şi sacrilegi”. 

Eşti tu duşmanul meu, duşman mortal? Sunt eu duşmanca ta, 
victima ta? 

De mii de ori eu mă întreb, mii de cuvinte îmi ajung drept 
răspunsuri, 


Le-am învăţat pe toate, dar nu-mi ajung la inimă. 


Este oare acest obscur abis, locul în care mi-ai promis să fii cu 
mine? 


Eşti oare, acum întru mine? 
XXX 


Te simt aproape în profunzimea sufletului meu. 

Tu eşti Dumnezeul meu şi părintele meu cel bun, 

Care m-a însoţit chiar dintru început. 

Tu nu împarţi moarte. Tu dăruieşti viața. Ajută-mă, pentru ca 
să pot crede aceasta. 


Părinţii care refuză copilul îi transmit acestuia nu doar mesaje negatoare de 
viaţă, dar şi un gol de sens în raport cu viaţa. Peste generaţii sunt trăite şi trimise 
maxime ca aceasta: „La urma urmelor, viaţa nu are nici un sens; este 
doar chin, frământare, oboseală şi nefericire, suportabilă doar dacă 
priveşti recompensa ce a fost promisă pentru lumea de dincolo”. 
Mimoza, o femeie de 43 de ani, suferea de atacuri de panică 
puternică noaptea, care ajungeau până la tensiunea unei angoase 
existenţiale ce-i crea sentimentul de moarte. De obicei erau asociate 
unor şocuri cardiace care îi zguduiau întreaga parte superioară a 
corpului, fiind însoţite de vise lugubre. Mimoza era fructul „absolut 
nedorit” al unei căsătorii de necesitate. A reuşit să depăşească 
câteva tentative de avort voite de mamă şi de tată, care vroiau „să 
se descotorosească de bastard, pentru a nu fi constrânşi să se 
căsătorească”. După naşterea prematură a fost încredințată 
bunicilor şi apoi reprimită în casă pe la patru ani pentru a se îngriji 
de alţi frăţiori mai mici, sosiți între timp. Ea a suferit multe 
maltratări corporale, resemnându-se, făcându-se utilă şi refugiindu- 
se într-o lume fantastică „pe lângă bunul Dumnezeu”. De la 
zămislire rămase expusă presiunilor de moarte făcute de părinţii ei. 
La sfârşit găsi poziţia ei cheie: „moartă vie”. 

În perspectiva psihologiei pastorale, demonii operează utilizând şi făcând proprii 
mesajele de moarte ale părinţilor, determinând oamenii la o opţiune pentru moarte, ceea 
ce se traduce adesea într-o viață mizerabilă, continuată precar doar prin strategii de 
supravieţuire.” Chiar şi mesajele „cheie” şi cuvintele „cheie” care în mod direct par a 
nu avea nici o legătură cu moartea, pot să conţină din „veninul” acesteia: cuvinte 
precum „fiu mult dorit”, „micul meu diamant”, „marele meu orgoliu”, „sensul vieţii 
mele”, exprimă fără dubiu o atitudine pozitivă faţă de copil, dar care în viaţa concretă 
adesea semnifică o determinare din exterior şi o asimilare a „fiului”, fapt ce face 
dificilă o evoluţie a identităţii lui personale. 


Dumnezeul contabil şi legalist 


Ie „Capacitatea de adaptare a copiilor „nedoriţi” (de părinţi pe lume) se dezvoltă într-atât încât aceştia se 
transformă în adevărate „mame” (confidenţi, sfătuitori, susţinători) ai propriilor lor mame şi în ajutători care îşi 
asumă responsabilitatea fraţilor mai mici. Ei dezvoltă o sensibilitate specială pentru semnalele inconştiente ale 
nevoilor altora. Drept consecinţă, vor alege — în marea majoritate — meserii de ajutoare a altora. În formarea şi 
adult să îmbrăţişeze o profesie destinată a ajuta pe alţii — se află rădăcinile tulburărilor interioare. Această 
sensibilitate îl determină pe copilul ajuns adult să caute să-şi satisfacă aspiraţiile neîmplinite în copilărie pe 
persoane substitutive”, cfr. Alice Miller, I] dramma del bambino dotato e la riceca del vero se”, ed. cit., p. 27. 

Dumnezeul contabil este un demon privat de sentimente şi fără inimă, un 
„dumnezeu robot” care ia în calcul orice eroare şi orice greşeală pe care omul o comite, 
orice violare a legii, şi o înregistrează pentru contul final din ziua de apoi: „Atunci va fi 
deschisă cartea în care totul este semnat, pentru judecata lumii”.% 

Însuşi simbolul ochiului este adesea perceput ca o ameninţare sau un control 
abuziv din cauza uzului impropriu care i s-a făcut în educaţia religioasă. „Mama 
mea mi-a repetat întotdeauna că Dumnezeu vede şi ascultă toate, 
cunoaşte chiar şi gândurile cele mai ascunse”. Chiar dacă nimeni nu 
va vedea niciodată păcatele tale, Dumnezeu le cunoaşte şi te va 
pedepsi”. În acest mod mulţi copii dobândesc o asemenea frică de păcat, încât crese 
scrupuloşi. Cu o astfel de bază educativă, a fi creştini poate să însemne sclavia într-o 
pădure sălbatică plină de precepte şi de porunci încurcate, care niciodată nu vor putea 
fi integral împlinite. De aici rezultă deci că oricum ai proceda, vor rămâne multe 
conturi deschise, care la rândul lor vor genera simțăminte de culpă şi pot transforma 
viaţa într-un iad. 

Legile divine şi păcatele nu mai sunt deci văzute în sens pozitiv, ca o călăuză şi 
ajutor pentru o viaţă reuşită, ci ca instanţe autonome de control ale unui super-Eu care, 
în numele lui Dumnezeu, declară omul vinovat şi îl condamnă. În acest sens, chiar şi 
psalmii şi rugăciunile pot să dobândească un caracter de ameninţare, ca de exemplu 
prima parte a psalmului 138: „Doamne, cercetatu-m-ai şi m-ai cunoscut. Tu ai 
cunoscut şederea mea şi scularea mea; Tu ai priceput gândurile mele de departe. 
Cărarea mea şi firul vieţii mele Tu le-ai cercetat şi toate căile mele mai dinainte le-ai 
văzut. Că încă este cuvânt pe limba mea. Şi iată, Doamne, le-ai cunoscut pe toate şi pe 
cele din urmă şi pe cele de demult. Minunată este ştiinţa Ta, mai presus de mine. Este 
înaltă şi n-o pot ajunge. Unde mă voi duce de la Duhul tău, şi de la fața Ta unde voi 
fugi? De mă voi sui în cer, Tu acolo eşti. De mă voi cobori în iad, de faţă eşti. De voi 
lua aripile mele de dimineaţă şi de mă voi așeza la marginile mării, şi colo mâna Ta 
mă va povăţui şi mă va ţine dreapta Ta (...). Nu sunt ascunse de Tine oasele mele, pe 
care le-ai făcut întru ascuns, nici ființa mea pe care ai urzit-o ca în cele mai de jos ale 
pământului. cele nelucrate ale mele le-au cunoscut ochii Tăi şi în cartea Ta toate se 
vor scrie. Zi de zi se vor săvârşi şi nici una din ele nu va fi nescrisă (...). Cercetează- 
mă Doamne, şi cunoaşte inima mea; încearcă-mă şi cunoaşte cărările mele. Și vezi de 
este calea fărădelegii în mine şi mă îndreptează pe calea cea veşnică. 


Povestea unui preot, Baltazar, de 51 de ani, extrem de 
scrupulos, este un caz paradigmatic pentru persoanele căzute 
victimă ale unui „dumnezeu contabil”. Părintele Baltazar care era 
extrem de deprimat şi disperat, îşi expuse istoria vieţii, care era 
plină de traume. Ca ultim născut, era un copil nedorit: „un incident, 


20 52%, dintre participanţii la testele psiho-pastorale au descoperit în ei înşişi această imagine despre Dumnezeu: 
un controlor obsedat, „marele Frate care te priveşte”, ochiul care vede totul şi penetrează, „legalistul prudent care 
trece totul cu precizie în contul vieţii”, „polițistul planetar”, „caracatiţa cu tentaculele sufocante”, Karl 
Frielingsdorf, Ma Dio non e cosi!. Ricerca di psicoterapia pastorale sulle immagini demoniache di Dio, p. 123. 

pentru că nu am fost atenţi”, cum îi spusese mama lui. Pentru ea, 
care avea atunci 44 de ani, graviditatea şi naşterea au fost extrem 
de dificile. După ce l-a adus la existență, a trebuit să mai petreacă 
câteva zile în spital, şi ca urmare a naşterii moşteni o paralizie 
facială pe care ea o considera extrem de deformantă. În timpul 
sarcinii, a fost şi obiectul unor glume din partea vecinilor, miraţi de 
faptul că „la acea vârstă se mai au încă nevoi sexuale şi se mai poate 
rămâne însărcinată”. li era deci ruşine şi se îmbrăca astfel încât să 
se vadă cât mai puţin starea ei de graviditate. Făcu această 
promisiune lui Dumnezeu: „Dacă va fi băiat, va trebui să-ţi aparțină, 
o, Doamne, ca preot". 

In căutarea poziţiei cheie, Baltazar recunoscu că această 


consacrare în sânul mamei ei a fost dacă nu un avort premeditat, o 
îndepărtate mascată de autentica devoțiune. Tatăl, ţăran şi om 


credincios, comentă astfel vestea surpriză a sosirii lui pe lume: 
„Cum a putut să se întâmple una ca aceasta? Dar nu te nelinişti, 
dragă, îl primim pe copil ca pe un dar al lui Dumnezeu. Unde s-au 
săturat cinci copii, acolo este loc pentru încă unul”. Marea problemă 
pentru Baltazar era că mama lui, pe tot parcursul copilăriei sale, îl 
considera responsabilul bolii ei şi pretindea recunoştinţă pentru 
„toate câte a făcut şi suportat pentru el”. 

In primii ani ai vieţii, Baltazar a fost extrem de bulversat de o 
alternare continuă de atenţii speciale şi de refuzuri. Pe de o parte, 
mama, - poate din cauza conştiinţei încărcate - îl umplea cu gingaşii 
şi săruturi, viciindu-l, pe de alta, era severă şi îl educa într-o certă 
manieră, pentru a face din el „un bun preot”. La trei ani primi o 
straşnică bătaie pentru că nu era capabil să se ţină curat. 


Dumnezeul eficienţei (care pretinde eficienţă) 

Un Dumnezeu care pretinde eficienţă: tocmai această pretenție constituie latura 
demonică a unui dumnezeu în aparenţă bun. Îndemnându-l pe om să facă exces de o 
activitate bună în sine, acest dumnezeu reuşeşte să obţină auto-distrugerea şi deci 
moartea omului, care de altfel crede că trăieşte ,, întru împlinirea voii lui Dumnezeu”. 
Când diavolul nu reuşeşte să seducă o persoană făcându-i rău pe o cale directă, îl 
îndeamnă să facă binele fără măsură. 

S-a constatat că cea mai mare parte a celor obsedaţi de acest demon erau născuţi 
în perioada de re-construcție de după cel de-al doilea război mondial, când părinţii au 
depus eforturi uriaşe pentru a asigura fulor lor un viitor luminos, pentru ca ei „să 
trăiască într-o situaţie mai bună decât a noastră”. Ei concretizau un model de viaţă ce 
punea pe primul plan munca, eficienţa şi succesul. Cu toate că încercau să facă totul 
pentru fiii lor, puţini părinţi şi-au dat seama că tocmai când aceştia erau neglijați, 
privați de timp, de grijă şi de iubirea necesară erau privaţi de esenţialul vieţii. În 

societatea actuală, această tendinţă eficientistă continuă să fie dominantă: cea se 
dezvoltă plecând de la şcoală, profesie, viaţă privată etc. 

Privitor la întrebarea referitoare la priorităţile părinţilor lor, mulţi intervievaţi au 
răspuns: „Cât produci, atât valorezi”; „Munca este totul în viaţă”, „Munca îndulceşte 
viaţa”, „Munca este cel mai bun medicament”: „Eficienţa şi succesul fac valoarea unui 
om”. Foarte adesea aceste principii devenite slogane erau afişate la vedere pe pereţi, şi 
astfel, generaţii de-a rândul le-au asimilat ca criteriu al propriei valori: „Eu valorez 
numai în măsura în care sunt eficient şi am succes”. 

E. Erikson atrage atenţia asupra faptului că această strategie de supravieţuire 
corespunzătoare dumnezeului eficienţei, se instaurează deja în fragedă copilărie, în 
timpul fazei autonomiei copilului, după principul contra-schimbului (Îți dau, pentru 
ca tu să-mi dai”). Acelora cărora chiar din copilărie le-a fost inoculat acest model 
eficientist şi de succes, vor plăti scump pentru atenţiile şi cadourile „cumpărate” de la 
părinţi: scrupulozitate, perfecționism, diferite constrângeri. Toate sunt consecinţe ale 
pedagogiei eficienţei. Independenţa şi autonomia persoanei sunt în mod special puse în 
pericol când mama reproşează copilului propriile atenţii şi aşa-numita „dragoste ” ca 
pe o datorie de contra-schimb”, pretinzând eternă recunoştinţă apelând la porunca a 
patra. Nu sunt puţini aceia care suferă de puternice remuşcări pentru că au rezistat la 
această identificare „„datorie-gratitudine ” pentru a-şi apăra dreptul la propria viaţă. 
Surprinde — în urma cercetărilor psiho-pastorale — că numărul primilor-născuţi care au 
adoptat această strategie de supravieţuire fundamentată pe eficientism şi succes este 
extrem de mare. Au trebuit foarte de timpuriu să-şi asume responsabilitatea altor fraţi şi 
surori, să colaboreze pentru a-şi câştiga stima altora şi dreptul la viaţă: o pretenţie 
exagerată care i-a împiedicat să aibă o copilărie liberă şi fără gânduri. In faţa 
obligaţiei de a fi prea de timpuriu activi şi responsabili, băieţii de 
îndată ce cresc se refugiază, ca reacţie, în lene şi sedentarism, în 
timp ce fetele de obicei rămân fidele principiului eficienţei. Acest tip 
de femei vor ajunge să aducă pe lume mulţi copii, par neobosite şi 
se consumă mult în favoarea altora, dar mai apoi se simt singure şi 


izolate sub toate aspectele. Chiar dacă pot fi pozitive în activitatea 
lor_şi în _ auto-dăruirea de sine, în existența lor _ unilaterală şi 
exclusivă în favoarea altora, nu găsesc timp pentru ele_însele, 
pentru propria viaţă. Le lipseşte deci o iubire de sine autentică, spre 
care ar putea să se orienteze iubirea nețărmurită faţă de semen. 


ci „Adaptarea la nevoile părinţilor conduce adesea la formarea „falsului sine”. Individul dezvoltă o atitudine şi o 
strategie în care se limitează să apară aşa cum alții aşteaptă, cum „trebuie” să fie, şi se identifică totalmente cu 
sentimentele pe care le arată. Adevăratul său „sine” nu poate să de dezvolte. Părinţii de fapt au găsit în falsul sine 
al copilului o confirmare pe care o căutau, şi copilul, care nu a putut să-şi construiască o siguranţă proprie, va 
depinde în mod conştient, şi ulterior în mod inconştient, de părinţi. Neputând să se abandoneze sentimentelor 
proprii şi neavând experienţa acestora, el nu-şi cunoaşte adevăratele nevoi şi este alienat de sine însuşi la 
maximul grad posibil. În această situaţie, nu poate să se separe de părinţi, şi va depinde şi ca adult de 
confirmările persoanelor care reprezintă părinţii, precum „„partenerul”, grupul sau „fiii”. Moştenire de la părinţi 
sunt amintirile inconştiente, refulate, care ne constrâng să ascundem în profunzime adevăratul „sine” în faţa 
noastră înşine. Fapt pentru care, solitudinea experimentată în casa părinţilor mai târziu va fi urmată de izolarea 
în noi înşine”, cfr. Alice Miller, 1] dramma del babino dotato e la ricerca del vero se”, p. 25. 

Cuvintele-cheie ale unor astfel de persoane sunt: „fără valoare”, „gunoi”, 
„refuzat”, „copil model”, „exploatat”, „aruncat la coş”, „lichidat” etc. 

Cel care a fost crescut cu această filosofie a eficienţei transferă propriile 
experienţe asupra lui gândindu-se că şi iubirea Sa trebuie câştigată şi meritată prin 
eficienţă, cu efort şi chin. În corespondență cu aceste poziţii „cheie” negative, se 
formează imaginile demonice ale „idolilor eficienţei”, care sunt ne-sătuli şi trăiesc ca 
paraziți pe spatele oamenilor. În scrierile autobiografice, în vise, şi în special în 
poziţiile cheie, aceşti demoni îşi relevă toată monstruozitatea. O călugăriţă de 50 
de ani, scrie: „Acest Dumnezeu exploatator profită fără pudoare de 
persoanele pe care le-a sedus, lăsându-se servit în schimbul iubirii 
ce pretinde că o împarte. Este imposibil să-l mulțumeşti şi pretinde 
tot mai mult”; Alţii il percep pe acest Dumnezeu ca pe un vampir ce 
suge sângele, ce absoarbe toată energia vitală, după ce „recită“ 
partea prietenului afecţionat, după ce l-a făcut pe om dependent. In 
reprezentarea trupească a acestui dumnezeu apare de obicei un 
personaj ce şade pe un jilţ imens, care nu învredniceşte de nici o 
privire pe om, până ce acesta nu depune la picioarele sale tributul 
obligatoriu. Doar atunci îi aruncă o privire, îi acordă o oarecare 
atenţie, pentru o clipă, şi apoi din nou îşi orientează privirea în altă 
parte. Alţii se reprezintă pe ei înşişi în genunchi, în timp ce oferă ca 
sacrificiu eficienţa şi succesul lor. Dumnezeu acceptă cu îngăduinţă 
aceste oferte, pentru ca apoi să privească cu un nou interes 
altundeva, pentru a-i fi reînnoită oferta. 

Această spirală perversă a „eficienţei/premiului” nu poate nicidecum să conducă 
la un concept pozitiv despre propria valoare. Persoana rămâne tot timpul determinată 
din exterior şi depinde de atenţiile lui Dumnezeu şi ale altora. Când mai apoi, apar 
frustrările, nu rămâne altă soluţie decât să devină tot mai eficient, dacă vrea să fie 
obiectul unor tot mai mari atenţii.? 

Demascarea demonicului dumnezeu al eficienţei este dificilă atunci când, graţie 
unei pedagogii creştine fals înţeleasă, fie în familie, fie în cateheză, fie în seminar, a 
fost idealizată în mod unilateral abnegaţia şi absolutizată ca virtute iubirea 
dezinteresată de semen. De aici maxima: „lubeşte-l pe semen mai presus de orice, dar 
nu te iubi pe tine însuţi”. O educaţie religioasă unilaterală spre altruism, în numele unui 
dumnezeu al eficienţei, nu ţine cont de faptul că „poţi lepăda falsul sine” numai atunci 
când există „un adevărat sine”. În radicalitatea şi unilateralitatea ascetică, o astfel de 


A „O variantă specială a temei „eficienţă şi succes” este activismul spiritual, foarte răspândit în mediile religioase 
şi adesea confundat cu iubirea de semen. Într-un curs frecventat de călugăriţe-stareţe provenite 
de pe şase continente, fiecare a făcut o listă cu priorităţile din cursul unei zile normale. 
Foarte multe maici au fost mirate să observe că între priorităţi nu apăreau acele valori 
care pentru ele ar fi trebuit să fie foarte importante, ca de exemplu timp rezervat 
rugăciunii, liniştii, meditaţiei sau Sfintelor Taine”, cfr. Karl Frielingsdorf, Ma Dio non e cosi!. 
Ricerca di psicoterapia pastorale sulle immagini demoniache di Dio, p. 125. 

% „Momentul esenţial al terapiei psiho-spirituale este conştientizarea şi experimentarea emotivă a faptului că 
întreaga „iubire” pe care a „achiziţionat-o” în copilărie cu atâta dificultate şi renunțând la exprimarea propriului 
sine nu-l privea de fapt pe individul care era el în realitate. Admiraţia era pentru „prestaţii” nu pentru copil”, 

formulare religioasă poate avea efecte auto-distructive; în plus, constituie unul din 
motivele tendinței crescânde de autorealizare narcisistă şi individualistă, tipică 
timpurilor noastre.” 

După ce o persoană şi-a examinat şi re-elaborat întreg trecutul, are posibilitatea 
de a da în mod conştient o altă intonaţie vieţii. Acum se poate — în deplină cunoştinţă 
de cauză — pe de o parte să se păstreze aspectele pozitive ale principiului „eficienţă”, iar 
pe de altă parte, să se identifice şi să contrabalanseze aspectele negative cu elemente 
corective. De aceea este necesară o disciplinată dragoste de sine, care pretinde anumite 
momente de linişte şi calm, perceperea propriilor nevoi şi dorințe. 


Exerciţiul corporal care i-a ajutat pe mulţi a discerne spiritele 
este următorul: un grup formează un cerc în jurul lui Antonio, cel 
invadat de boala eficienţei. El stă în centrul grupului şi toţi îşi întind 
mâinile spre el, într-un act de cerere şi rugăciune, pentru ca Antonio 
să le satisfacă dorinţa. Cu paşi lenți, el merge de la unul la altul, şi 
le pune în mâini ceva simbolic, însoţind gestul cu o scurtă privire. 
Dar mai apoi, mersul lui Antonio devine tot mai rapid, până când 
prins de amețeli se opreşte. Întreabă: „Ce s-ar întâmpla dacă aţi 
continua să faceţi acest tur în continuare? Presupun că aş cădea jos 
fără suflare. Şi ce ar face atunci ceilalţi? Cred că m-ar abandona jos, 
pentru simplul fapt că eu nu le mai pot oferi nimic, nu le mai pot fi 
de nici o utilitate. 


Exemplul relevă în mod dureros tendinţa autodistructivă a unei iubiri de sine fals 
înţeleasă, neechilibrată de o autentică iubire de sine: „o iubire de semen care în 
rădăcină este doar o formă de a se pune pe sine însuşi în centru, o învârtire în jurul tău 
însuţi, care nu mulţumeşte pe nimeni, nici pe cine dă, nici pe cine primeşte”. 

Sub presiunea continuă a acestui idol al eficienţei, unii caută în mod instinctiv să 
se elibereze de acest dumnezeu imposibil de săturat îndepărtându-se. Încetează să se 
mai roage şi să mai mediteze, nu mai au timp pentru Dumnezeu. Câte unul 
abandonează în mod ostentativ Biserica. Acesta devine criteriul lor: decât să continui a 
oferi eficiența şi succesul meu la acest Dumnezeu, fără speranța de a-l mulțumi 
vreodată, prefer să-mi implic eforturile pentru propriile mele interese şi să am grijă de 
mine însumi. Din toate acestea nu este absentă ideea unei auto-realizări şi auto- 


Ibidem, p. 23. 


S „Foarte complicată a fost confruntarea clarificatoare cu idolul eficienţei de către preoţii şi implicaţi excesiv în 
activităţi pastoral-administrative, care interpretau apariția unor simptoame de boală psiho-somatică ca pe o 
„participare la patimile lui Hristos”. Demonul eficienţei, în mod inconştient adorat, poate asuma şi o conotaţie 
magică: iată, de exemplu, ce scrie doamna Roxana: „Doar activismul îmi poate obține de la Dumnezeu un premiu 
de recunoaştere. Cu cât mai mare este efortul meu, cu atât mai mare va fi recompensa. Chiar şi Dumnezeu este 
condiționat de această lege a lui „a da” şi „a primi”. În fond, harul şi mântuirea trebuiesc meritate”. 
Neîncrederea inconştientă a acestor persoane în raport cu Dumnezeu, este astfel că, prin spirala eficienţei, se 
poate ajunge la prăpastia auto-distrugerii”, cfr. Karl Frielingsdorf, Ma Dio non e cosi!. Ricerca di psicoterapia 
pastorale sulle immagini demoniache di Dio, p. 128. 

mântuiri, potrivit căreia omul este capabil de a face totul, intrând în concurenţă cu 
Dumnezeu. Se mântuieşte şi se eliberează pe el însuşi, lui Dumnezeu revenindu-i doar 
rolul — poate nici acesta — de ființă transcendentă şi îndepărtată. Această tentativă 
unilaterală de autorealizare provoacă multe dezamăgiri şi frustrări: de fapt, elanul către 
eficienţă devine şi mai irezistibil. Acum totul depinde de om care, auto-proclamându-se 
Dumnezeu, este constrâns să dea tot mai mult, condamnându-se la faliment. 


Anexă: 
Test psihologic 
pentru identificarea imaginii demonice care ne condiţionează existenţa” 


Mama Tata Eu 


1. Caracterizaţi în mod spontan, figura mamei şi a tatălui dumneavoastră prin 5-10 
adjective definitorii. Faceţi acelaşi lucru şi pentru dumneavoastră; 

2. Ce sfaturi vă dădea de obicei mama şi tatăl dumneavoastră când erați copil? 
Care erau lucrurile interzise cu mare rigurozitate? Dintre toate acestea, ce a 
rămas şi azi valabil în viaţa dumneavoastră? 

3. Eşti un fiu dorit sau nu? Începutul vieţii tale a fost marcat de un radical şi clar 
„Da!”, sau de un „Nu!”, sau de un ambiguu „da şi nu” („„meriţi sau nu să trăieşti 
potrivit grilei de interpretare a vieţii a părinților tăi?) Ce emoţii au experimentat 
şi ce sentimente au manifestat părinţii tăi când s-a pus problema venirii tale în 
lume? Cum au reacționat tatăl tău şi mama ta, când luară pentru prima dată 
cunoştinţă despre existenţa ta? 

4. Ţi-a fost îngăduită existenţa doar în anumite condiții? De exemplu: 

a) poţi să trăieşti doar cu condiţia să asculți şi să te supui anumitor 
prescripții; 

b) este justificat să trăieşti numai dacă ai succes şi eşti „productiv, 

c) poţi să trăieşti cu condiția să-ţi reprimi sentimentele: de exemplu, mânia, 
frica, ura, neîncrederea, sentimentele de vinovăţie, etc.; 

d) alte condiţii pentru a-ţi fi tolerată existenţa ta...; 

5. Caută mesajul esenţial (cuvântul esenţial-cheie) care la început sau mai târziu |- 
ai primit de la părinţii tăi, şi care chiar şi astăzi condiționează în mod 
inconştient viaţa ta. Căutaţi să descrieţi şi poziţia cheie născută din acest mesaj 
şi sentimentele fundamentale corespondente ei (şi pe care continui să te 
sprijineşti în situaţiile dificile, pentru a-ţi continua viaţa pe mai departe). 

6. Care era atitudinea părinţilor tăi privitoare la universul interior al 
sentimentelor? Îşi manifestau sentimentele? (de exemplu: mânia, bucuria, 
tristețea, frica, plânsul, etc.). Dacă da, în ce mod? Care erau sentimentele 
predominante? Părinţii tăi ştiau să admită slăbiciunile, neputinţele şi erorile tale? 
Acceptau critica? lertau? Predomina în ei încrederea sau neîncrederea? 


*5 Preluat din Karl Frielingsdorf, Ma Dio non e' cosi”. Ricerca di psicoterapia pastorale sulle immagini 
demoniache di Dio, ed. San Paolo, Milano, 1995, p. 154-156. 

7. Care era relația dintre părinţii tăi? De exemplu: indiferentă, tensionată, detaşată, 
caldă, cordială, rece, fidelă, agresivă, tandră, încrezătoare? Cum era relația: de 
apropiere sau de distanță? 

8. Care era atitudinea părinţilor tăi privitor la trup, la sexualitate? Cum te-au 
informat în privinţa acesteia? Cum ai perceput pe tatăl şi pe mama ta în calitate 
de bărbat şi de femeie? Cu judeci caracteristicile lor feminine şi masculine? 

9. Din partea părinților tăi ai primit cu precădere /aude sau mai cu seamă critică 
negativă şi reproşuri? Ai fost iubit pentru tine însuţi, sau dacă nu, prin 
intermediul căror „prestaţii” ai reuşit să obţii şi să câştigi atenţia necesară? (de 
exemplu, graţie docilităţii, capacităţii de adaptare, succesului de la şcoală, bolii, 


refuzului, etc.). 


10. Părinţii se influenţau reciproc sau erau condiționaţi mai mult din exterior? Cum 
califici ideea de „sine” pe care o aveau părinţii tăi? Cum se comportau părinţii 
tău în situaţie de conflict sau de criză? 

11. Care era sensul vieţii pe care-l proclamau părinţii tăi? Ce priorităţi aveau? Care 
era lucrul cel mai important pentru ei? Enumeraţi 5-10 dintre priorităţile lor (a se 
distinge între dorinţe şi realităţi); 

12. Scrieţi principiile şi criteriile de viață mai semnificative ale părinţilor tăi. De 


exemplu: 


13. Criteriile 


contrastante? 


„Valorezi atât cât reuşeşti să produci” 
„Trebuie neapărat în viaţă să ai succes 
„Munca e cel mai important lucru în viaţă” 

„Trebuie să exişti doar pentru ceilalți”; 

„Trebuie să-i iubeşti pe semenii tăi mai mult decât pe orice, dar 
nu te iubi pe tine însuţi” 

„Viaţa este fără nici un sens”; 

„Trebuie să te ştii bucura de viaţă”; 

„E bine câteodată să trăieşti şi pe spinarea altora”; 

„Unele lucruri trebuie să le faci cu orice preţ”; 

„Stai deoparte şi adaptează-te la orice context”; 

„Nu te lăsa niciodată bătut”; 

„Ajută-te că şi Dumnezeu te va ajuta”; 

„Credinţa este singura susţinere în viaţă”; 

„Viaţa este ceva insuportabil”; 

„Merită să trăieşti”; 


> 


de viaţă ale părinţilor tăi se diferenţiau? Care dintre ele erau 


14. Ce importanţă avea credinţa în viaţa părinţilor tăi? Cum practicau ei credinţa? 
Erau încrezători în Dumnezeu sau trăiau totuşi cu sentimentul fricii de posibila 


lui mânie? 


15. Ce imagine despre Dumnezeu (conştientă sau nu) demonstrau că au părinţii tăi? 
Incearcă să descrii sumar imaginea inconștientă a lui Dumnezeu (corespondentă 
poziţiei tale „cheie”). 

16. Cum se comportau părinţii tăi în postura lor de părinţi? Frau de preferinţă 
cordiali, iubitori, fideli, conştienţi de propriile responsabilităţi sau avari, 
orgolioşi, detaşaţi de toate, imprevizibili în acţiuni? 

17. Cum ai reuşit să-i manevrezi pe părinţii tăi şi deopotrivă cum te-au manipulat ei 
pe tine? De exemplu, cu sentimente de culpabilitate, de critică, de retragere în 
sine, false complimente, ameninţări, boli, etc.? 

18. Ce-ţi plăcea mai mult la mama ta? Dar la tatăl tău? Ce detestai şi urai mai mult 
la ei? (maximă obiectivitate) 

19. Expune sintetic mesajele negative cele mai puternice care chiar şi astăzi te 
limitează şi-ţi obstacolează existenţa şi evoluţia normală; 

20. Atitudinea fundamentală a părinţilor tăi era preponderent pozitivă sau negativă? 
În favoarea vieţii sau dimpotrivă? Conciliantă sau nu? Cum te manifestai tu în 
copilărie în această direcție? 

21. Cum exprimau părinţii tăi dragostea de Dumnezeu, dragostea de semen, 
dragostea de sine? Care dintre acestea trei era cea mai neglijată? 

22. Ce bilanţ sintetic ai putea da asupra vieţii şi succesului mamei tale şi a tatălui 
tău? Dar asupra vieţii tale? (inscripţie funebră). 

23. După moarte, ce crezi că va zice lumea despre mama ta, tatăl tău, şi despre tine 
însuţi? 

Acum re-parcurgeţi cu atenţie răspunsurile de pe stânga paginii (părinții) şi 
confruntaţi-le cu cele de pe partea dreaptă, reflectând cu atenţie: 

- În care puncte eu nu fac altceva decât să-mi imit părinţii? Ce 
atitudini, comportamente, norme, principii de viaţă, moduri de a 
crede, imagini ale lui Dumnezeu am moştenit în mod conştient 
de la ei? 

- De când am ajuns la maturitate, care dintre aceste lucruri le-am 
aprofundat, revăzut, reformulat şi deci în mod conştient acceptat 
de la părinţii mei (sau le-am modificat în propria mea viaţă?) 

- După această confruntare, analizează care sunt punctele 
problematice în căutarea propriei tale identități şi credinţe, 
puncte ce într-o manieră substanţială îți obstacolează existenţa? 


AR 34 24 24 24 24 fe 24 fe 24 34 ale 24 ale 24 ale 24 ale 24 ale 24 ale ale 24 ale 24 ale 21 ale 21 ale 21 dle 21 2 ok 

2. Profilul psihologic şi pastoral al preotului autentic 
- opacitate şi transparenţă - 


Orice lucru decade din cauza propriului său defect 
şi tot ce aduce stricăciune porneşte din interior. 


Persoana şi profilul interior al preotului constituie o variabilă de o importanță 
excepțională în procesul pastoral şi terapeutic. Ne vom limita la câteva aspecte ale 
procesului de formare a preotului. 


Cunoaştere de sine 

O corespunzătoare şi obiectivă cunoaştere de sine este prima exigenţă pe care 
trebuie s-o îndeplinească un păstor.” Această cunoaștere de sine este pasul absolut 
necesar pentru o clară identitate pastorală. Păstorul trebuie să răspundă cu competenţă 
la întrebarea: „Cine sunt?” dacă vrea să interpreteze corect corespondenţa între 
realizarea de sine ca persoană şi realizarea în misiunea sa pastorală. În al doilea rând, 
cunoaşterea de sine este o condiţie pentru a te raporta la celălalt ca la un „altul”, adică 
fără a-i impune cu autoritate propriile exigenţe. A-l întâlni pe un altul nu este posibil 
când, de exemplu, păstorul se pune în relaţie cu el ca şi cum ar fi o extensiune a lui 
însuşi. În aceste condiţii, chiar şi când se vorbeşte de iubire, de disponibilitate, de 
altruism, semnificația acestor cuvinte poate fi anulată de comportamentul concret al 
preotului. 

O inadecvată conştientizare a pasiunilor care-l chinuiesc, a motivaţiilor 
inautentice, a nevoilor inconștiente, a tendinţelor nevrotice, a emoţiilor necontrolate, a 
dubiilor şi conflictelor latente, pot avea în preot grave consecinţe negative, precum: 

- proiectarea asupra altora a anumitor slăbiciuni ale propriei persoane 

(sentimente, nevoi etc.) pe care el nu reuşeşte să le accepte în sine însuşi; 

- contaminarea diferitelor situaţii pastorale cu propriile tendinţe narcisiste; 

- manipularea persoanelor întâlnite sub impulsul unei excesive preocupări de a 

se afirma; 

- utilizarea unor atitudini defensive pentru a ţine la distanţă interlocutorii; 


2% Subiectivismul obstacolează evoluţia spirituală. Din punct de vedere psihologic se poate opera o distincţie 
între subiectivism şi subiectivitate: în timp ce aceasta din urmă ar exprima ceea ce persoana este în interioritatea 
ei în virtutea unicităţii (instanţă absolut necesară pentru creşterea şi evoluţia spirituală), subiectivismul ar 
constitui o manifestă rebelă, unilaterală, a fiinţei umane, manifestare ce nu recunoaşte valoarea în sine realităților 
exterioare. Adeseori, oamenii privind în ei înşişi consideră că doresc să devină ceea ce dorinţele lor sugerează. În 
general, nu intuiesc că ar trebuie să se realizeze în baza unor valori obiective. Conştientizarea lor de acest fapt 
constituie o sarcină de maximă dificultate a păstorului. Experienţa creştină ne spune că trebuie să luăm ca element 
organizator al vieţii o valoare obiectivă, adică o valoare validă prin ca însăşi. Dacă se doreşte dezvoltarea vieţii 
spirituale şi maturizarea vocaţională a omului nu trebuie să se privească doar în interiorul uman ci şi în afară, 
pentru a se realiza o ancorare într-o valoare obiectivă. A rămâne doar în interior înseamnă de fapt a falimenta. 
Aceasta înseamnă că omul acceptă să se vadă chemat spre o realitate care îl depăşeşte, şi care îi este 
transcendentă. Rezultă deci că persoana nu se poate considera centrul lumii potrivit mentalităţii radicale libertine, 
ci viaţa sa are o semnificaţie în măsura în care încorporează o valoare obiectivă şi exterioară ei”, cfr. Luigi M. 
Rulla s.]., Psicologia del profondo e vocazione. Le persone, ed. Marictti, 1975, p. 26. 


25 


Unul dintre conflictele interioare cele mai des întâlnite la persoanele implicate în 
activitatea pastorală este dorința de a-i ajuta pe alții corelată cu nevoia de a fi ajutat. 
La nivelul subconştientului, este uşor să speri că vei merita ajutorul, stima, respectul 
şi prestigiul prin intermediul propriei disponibilităţi sau prin prestarea unui ajutor 
cuiva. Van Kaam descrie cu fineţe subtilele manifestări ale egocentrismului în relaţia 
pastorală. EI se întreabă în ce măsură este posibil să fii un păstor sau un terapeut 
realmente dezinteresat: „Pot oare dori să realizez ceva bun pentru credincioşi, fără ca 
gestul meu să fie şi un mod concret de a mă auto-realiza şi auto-perfecţiona?”" 

Prezenţa mai mult sau mai puţin masivă a obstacolelor enumerate mai sus l-ar 
face pe păstor prizonier într-o refea paralizantă care-i împiedică întâlnirea şi 
dialogul cu sine însuşi şi cu celălalt.* Inima păstorului, care este rădăcina întregii sale 
fiinţe, n-ar mai fi o lentilă transparentă prin intermediul căreia realitatea celuilalt să fie 
văzută ca unică şi distinctă. 

Obiectivul de a face lumină asupra „lui însuşi” nu implică — pentru păstor — 
recursul la mijloace extraordinare, ca de exemplu psihoterapia, dar pretinde totuşi 
curajul de a se privi introspectiv, utilizând acele oportunităţi pe care viaţa cotidiană le 
face posibile. Fără această forță interioară nu este posibil să iniţiem acel proces de 
schimbare, care în termeni teologici se numeşte „convertire”, rezultat al acţiunii 
harului lui Dumnezeu şi al înclinațiilor pozitive ale persoanei umane. 


Integrarea „negativului” şi concilierea cu „umbra” 

Un obiectiv care este esenţial în procesul de formare a păstorului este constituit 
de integrarea negativului. Cu acest termen se indică roate acele aspecte ale persoanei 
umane contrastante cu imaginea pe care individul o are despre sine însuşi. Dincolo de 
limitele fizice legate de natura finită a omului, sunt cuprinse în „negativ”: slăbiciunile, 
imaturitățile, traumele, care nu depind întotdeauna de responsabilitatea noastră 
(precum instinctualitatea, care se exprimă prin patimi, agresivitate, egoism, invidie, 
gelozie, păcat). Yung utiliza termenul de „umbră” pentru a defini negativul. Fiecare 
dintre noi îşi are deci propria sa „umbră”.” 

„Greşelile mele cine le va pricepe? De cele ascunse ale mele curăţeşte-mă. Şi 
de cele străine fereşte pe robul Tău, de nu mă vor stăpâni, atunci fără prihană voi fi, şi 
mă voi curăţi de păcate mari (Psalmul 18,14-15). Necunoaşterea „umbrei” nu 
serveşte nicidecum la neutralizarea ei. Cel mai adesea aceasta se manifestă în reacțiile 
noastre violente şi incontrolate la comportamentele celor pe care nu reuşim să-i 
suportăm. Parabola scripturistică a vameşului şi a fariseului relevă în mod clar 
mecanismul de proiecţie existent în cine nu ştie să admită negativul din propria viaţă. 


27 „Este clar că dorinţa şi ajutorarea credinciosului este în acelaşi timp împlinirea celei mai profunde vocaţii a 
păstorului. Totuşi această „împlinire” nu trebuie să constituie o motivaţie a acţiunii pastorale: s-ar vorbi atunci, de 
o motivaţie egocentrică, capabilă să diminueze eficacitatea relaţiei pastorale (Când păstorul este profund 
influenţat de ideea că el trebuie să-şi exercite misiunea pentru a se realiza mai bine din punct de vedere 
profesional, atunci raportul pastoral dintre el şi credincios este profund viciat)”, cfr. Adrian Van Kaam, Religione 
e personalita”, Ed. La Scuola, Brescia, 1972, p. 52. 

* Există un profund şi perpetuu dialog interior pe care păstorul — ca de altfel fiecare om — îl realizează cu sine 
însuşi. A se vedea astfel lucrarea lui Mihai Şora, Despre dialogul interior, ed. Humanitas, Bucureşti, 1995. . 

% cfr. Angelo Brusco, La relazione pastorale d'aiuto. Camminare insieme, ed. Camilliane, Torino, 1993, p. 48. 

A învăţa să recunoaştem propria umbră cu scopul de a o accepta şi integra 
presupune detronizarea imaginii cu care vrem să apărem în faţa altora. Înseamnă să 
renunțăm la propriile falsificări ale fiinţei noastre interioare. Astfel, de exemplu, 
identificarea şi acceptarea propriei dimensiuni egoiste comportă renunţarea la pretenţia 
de un absolut altruism. Sfinţii au avut curajul de a înfrunta propria umbră şi acceptând- 
0, au dobândit şi capacitatea de a o transforma. „Cel care trăieşte întru adevăr având 
conştiinţa propriei falibilități, fără să se ascundă de sine însuşi, este în condiţiile 
optimale pentru a simţi acea nevoie fundamentală de reconciliere cu sine însuşi ce doar 
în Dumnezeu poate fi în mod deplin împlinită. 


Împroprierea dimensiunii contra-sexuale 

Biserica a fost în epoca noastră extrem de acuzată că este „maschilistă”. Prin 
aceasta se dorea spune că în Biserică nu sunt suficient de prezente acele resurse de 
care sunt purtătoare femeile: receptivitate, disponibilitate, ospitalitate, capacitate de 
a asculta, intuiţie, inteligenţă contextuală, capacitate de a asuma şi rezolva problemele 
altora, înclinația spre a oferi ajutorul propriu. Ceea ce este valabil la nivel 
instituţional, este uşor de observat şi la nivel de indivizi: pentru a ajunge integrarea 
calităților contra-sexuale, păstorul trebuie mai înainte de toate să-şi realizeze propria 
identitate de bărbat, evidențiind şi dezvoltându-i caracteristicile fundamentale, adică: 
raționalitatea, simţul datoriei şi al responsabilități, voinţa, iniţiativa, consecvenţa spre 
împlinirea scopului, puterea de auto-transcendere. Integrarea aspectelor feminine nu 
constituie nicidecum o diminuare a masculinităţii, ci o îmbogăţire a acesteia, întrucât 
ajută să fie depăşită unidimensionalitatea comportamentului. 

În procesul de creştere şi de formare, individul găseşte adeseori dificilă această 
sarcină de integrare a dimensiunii contra-sexuale. Această dificultate se poate manifesta 
în diferite moduri, şi în primul rând atunci când păstorul se demonstrează a fi incapabil 
să intre în contact şi dialog cu propria dimensiune feminină. Efectele comportamentale 
sunt diferite: individul se manifestă prin duritate, insensibilitate, superficialitate, gol 
interior. Chiar atunci când îşi face propria datorie, el simte nelinişte interioară, fugă de 
sine însuşi, izolare. În relaţiile interpersonale se evidenţiază anumite manifestări de 
agresivitate, rigiditate, răceală. 

La nivel comunitar şi organizativ el depune un accent excesiv pe autoritatea 
ierarhică, pe ordine, instituție şi lege. Raportul său cu femeia este caracterizat de 
răceală şi în acelaşi timp, de impulsuri instinctuale extrem de puternice. Un astfel de 
păstor poate cădea uşor într-o spiritualitate formalistă, în care este puţin prezentă 
căldura spiritului iar contemplaţia este puţin apreciată. În exercitarea misiunii preoţeşti 
el este inclinat să pună un deosebit accent pe activismul practic, în dauna 
contemplaţiei.* 

Un al doilea caz concludent este acela când dimensiunea feminină a individului 
invadează omul, iîmpiedicându-l să ajungă la autonomia specifică bărbatului. Este 


50 „Aceasta şi din cauza faptului că, din păcate, astăzi în Biserică există foarte mulţi dintre aceia care vor să dea 
mai înainte de a fi primit. Lor le place mai mult să vorbească decât să asculte. Iau iniţiativa să predea ceea ce nu 
au învăţat. Deşi se demonstrează incapabili să se guverneze pe ei înşişi, ei se grăbesc să-i înveţe pe alţii”, cfr. 
Angelo Brusco, La relazione pastorale d'aiuto, ed. cit., p. 53. 

cazul preoţilor care nu au abandonat terenul cald şi protejat al copilăriei. Sunt tot 
timpul în căutare de siguranţă, de susţinere, cu alte cuvinte, în căutarea unui „sân 
matern” pe care, adesea, îl găsesc în instituţie, în biserică. Dependenţi, incapabili de a 
înfrunta realitatea, evită permanent opoziţia, refuză să ia decizii importante, nu ştiu să 
conducă. 

Cel care, în schimb, este capabil să-şi integreze „umbra”, beneficiază de pace şi 
de seninătate. În relaţiile sale interpersonale, curajului și determinării li se adaugă 
înţelegere, tandreţe, compasiune. În raport cu femeia, este caracterizat de o evoluţie ce 
poartă progresiv la utilizarea resurselor interioare oferite de aceasta, reuşind să 
transceandă apelurile imediate ale impulsurilor. Luările sale de poziţie sunt 
caracterizate de o atenţie specială la nuanţe. În plan spiritual, el caută contemplaţia 
(ochiul „inimii” vede şi acolo unde lumina raţiunii nu ajunge sau nu reuşeşte să 
lumineze suficient). 

Mântuitorul însuşi se demonstrează capabil de agresivitate şi tandreţe, de 
raționalitate şi sentiment, de dreptate şi iertare, de forță şi vulnerabilitate. Este exigent, 
dar ştie şi să aştepte. Acţiunea îl preocupă dar ştie să nu renunţe la indispensabilele 
momente contemplative. Atent la mişcările spiritului, întreţine intactă disponibilitatea 
faţă de voinţa Tatălui. 

Deschizându-se unui proces de creştere în acest sector, păstorul va putea să 
imprime comunicării sale interpersonale o superioară gentileţe, un duh mai uman şi 
mai bogat, devenindu-se capabil de ospitalitate, de flexibilitate, de nuanţări, de intuiții 
şi de empatie. Pentru a se realiza în mod deplin, şi femeia este chemată să integreze 
propria dimensiune contrasexuală.” 


Calitatea relaţiilor inter-umane 

Competența „relaţională”, adică capacitatea preotului de a instaura relații de 
calitate între oameni este un alt sector în care este chemat preotul să-şi dezvolte 
angajarea formativă. Importanţa acestui sector derivă din faptul că relația pastorală 
constituie o rezonanţă, un ecou al raportului lui Dumnezeu cu omul. Afirmând că în 
relaţiile preotului cu persoanele întâlnite trebuie să se exprime o „dragoste autentică 
pentru oameni”, „o punere în act a lui agapi”, subliniem că acesta este punctul de sosire 
al unui lung parcurs de auto-educaţie. Omul, prin natura lui căzută în păcat, este 
egocentric prin tendinţa generală a firii sale, ajungând să se orienteze oblativ numai 
într-o manieră progresivă, sub impulsul pozitiv al harului. 

Prin intermediul unei relaţii autentice, preotul îşi manifestă maturitatea sa 
afectivă” în raport cu credinciosul, ajungând să se exprime în acea formă de iubire care 
se numeşte agapi. Agapi nu depinde în mod cert de nici o lege psihologică, ci este dar 


51 „În cultura noastră, femeile sunt adesea obligate de context să reprime anumite caracteristici comportamentale, 
precum atitudinea autoritară, inteligența, puterea, capacitatea organizativă, pentru că sunt considerate tipice 
bărbatului. Când caută să se afirme, se simt vinovate de aceasta. Şi această măsură poate să fie inadecvată prin 
deficit sau prin exces. Într-o femeie ce nu intră în contact cu propria dimensiune masculină se poate uşor observa, 
pe de o parte, excesivul accent pe sentiment şi pe emoție, abundența generalizărilor, scăzuta capacitate de a 
distinge. Când în schimb dimensiunea masculină „invadează” o femeie, reducându-i contactul cu feminitatea sa, 
rezultă o femeie-masculinizată, căsătorită cu propria-i carieră, capabilă de succes, dar săracă în valorile inerente 
condiţiei sale feminine”, Ibidem, p. 55. 

gratuit al lui Dumnezeu. Totuşi elementele psihologice pot „dispune” fiinţa umană spre 
primirea darului divin. Practica iubirii autentice implică abandonul posesivităţii, 
capacitatea de a da fără a aştepta recompense, disponibilitatea şi deschiderea faţă de 
toţi. Dacă iubirea agapică nu angajează în mod necesar componenta emotivă şi 
sentimentală, aceasta nu înseamnă că o exclude." 


Preotul păstor: un doctor bolnav? 

Paradigma doctorului bolnav răstoarnă multe scheme pastorale, întrucât 
identifică în vulnerabilitatea păstorului una din izvoarele esenţiale ale eficacităţii lui 
pastorale. Rănile lui pot deveni izvor de vindecare pentru alții. Hristos este vindecătorul 
rănit prin excelenţă. Care este strategia de aplicat pentru a face din propria suferinţă un 
izvor de ajutor pentru alţii? În faţa rănilor — ce sunt legate de finitudinea condiţiei 
umane (şi care au diferite nume: singurătate, frică, groază de moarte, separație, boală) — 
păstorul poate avea trei atitudini diferite: 

1. Prima ar fi aceea de a le ignora sau nega. Consecințele unei astfel de 
atitudini se exprimă în modul de raportare al păstorului la persoanele care 
suferă; reacțiile lui vor fi defensive, de apărare (precum distanţarea sa de 
situaţie, fuga) concretizându-se în intervenţii orale care tind să minimalizeze 
suferinţa celuilalt, sau în recursul simplist la sfaturi, la soluţii imediate, la 
stereotipuri şi justificări nepotrivite. Unde este pretenţia de invulnerabilitate 
şi negație a durerilor şi dureroaselor realităţi ale vieţii, nu există spațiu 
pentru compasiune. 

2. A doua poziţie ar fi tipică păstorilor care chiar dacă se simt vinovaţi de 
propriile răni, rămân dezarmaţi în faţa acestora. Apropiindu-se de aceia care 
suferă, ei au tendinţa să-şi expună şi arate autocompătimitor propriile plăgi, 
gândind în mod eronat că o astfel de inițiativă ar putea avea efecte 
terapeutice. Nu-şi dau seama că în realitate nu fac altceva decât să adauge o 
rană peste o alta, o disperare peste o alta, puţină credință peste puţină 
credinţă. 


% Amintim aici un fapt interesat: Alice Miller, psiholog şi psihoterapeut de la Zurich, alcătuieşte un portret psihic 
robot al celor care optează pentru profesiuni orientate spre ajutorarea semenului: în acest portret este prezentă 
întotdeauna o mamă nesigură în plan emotiv, care pentru propriul echilibru afectiv depindea de un anumit 
comportament sau mod de a fi al copilului. Această nesiguranţă putea fi ascunsă persoanelor din jurul ei în 
spatele unei faţade de duritate autoritară sau chiar totalitarism. La această nevoie a mamei corespundea o 
surprinzătoare capacitate a copilului de a percepe şi de a răspunde intuitiv, de a asuma inconştient funcţia care îi 
era pretinsă. În acest fel copilul îşi asigura „iubirea” mamei. EI sesiza că de el era nevoie, şi acest fapt îi 
legitima existenţa, îi dădea dreptul la viaţă, cfr. Alice Miller, 1] dramma del babino dotato e la ricerca del vero 
se”, p. 13. 

53 În cultura noastră, femeile sunt adesea obligate de context să reprime anumite caracteristici comportamentale, 
precum atitudinea autoritară, inteligenţa, puterea, capacitatea organizativă, pentru că sunt considerate tipice 
bărbatului. Când caută să se afirme, se simt vinovate de aceasta. Şi această măsură poate să fie inadecvată prin 
deficit sau prin exces. Într-o femeie ce nu intră în contact cu propria dimensiune masculină se poate uşor observa, 
pe de o parte, excesivul accent pe sentiment şi pe emoție, abundența generalizărilor, scăzuta capacitate de a 
distinge. Când în schimb dimensiunea masculină „invadează” o femeie, reducându-i contactul cu feminitatea sa, 
rezultă o femeie-masculinizată, căsătorită cu propria-i carieră, capabilă de succes, dar săracă în valorile inerente 
condiţiei sale feminine”, Ibidem, p. 57. 

3. A treia poziţie, este aceea a vindecătorului rănit. Convins că dacă vrea să fie 
cu adevărat de ajutor celorlalți frebuie în mod necesar să ia în atenţie 
propria suferinţă, €l ştie că nu există înviere fără a experimenta mai întâi 
profunda obscuritate a mormântului. 

Din toate cele scrise până acum rezultă cu claritate că păstorul nu poate şi nu 
trebuie să aibă pretenţia că este un model de perfecţiune absolută”, în toate sectoarele 
existenței. Ceea ce îi este lui cerut este de a se demonstra permanent deschis 
schimbării şi procesului de evoluţie şi de creştere, fiind atent la tresăririle propriei 
fiinţe la vocea suavă a Duhului Sfânt. 


Pentru o cunoaştere de sine reală: 

Fereastra lui Johari este un instrument elaborat de doi psihologi americani, Joe 
Luft şi Harri Ingham, pentru analizarea comportamentului personal. Fereastra este 
compusă din patru sectoare“: 


sectorul vizibil sectorul orb 


sectorul secret sectorul necunoscut 


ci Perfecționismul este o maladie în activitatea pastorală. El poate fi definit drept căutarea cu îndârjire a 
perfecțiunii pentru ca însăşi. Eroul grec Sisif este un model de autodistrugere, un model al violenţei pe care 
fiinţa umană este capabilă să o folosească împotriva ei înşişi. În miturile greceşti întâlnim imagini de violenţă 
împotriva sinelui. Eroii greci, a căror viaţă se sfârşeşte printr-o pedepsire adesea inumană, sunt paradigme ale 
auto-distrugerii umanităţii din ei. Actul lor punitiv este reprezentativ pentru modul în care o concepție greşită 
despre viaţă poate să distrugă persoana umană, despre cum fiinţele umane — conducându-se după norme greşite 
— pot să se ruineze singure. Actul punitiv presupune un rigorism excesiv, care pe termen lung este un obstacol 
major în calea maturizării persoanei. Ceea ce vechii greci au descris în legende putem astăzi să observăm 
pretutindeni în societate. Există destui eroi care prin rigorismul şi „duritatea” lor se distrug pe ei înşişi. 

Sisif trebuie să împingă în sus, până la vârful unui munte, o piatră enormă. Cu puţin mai înainte de a 
ajunge la vârf, greutatea devine atât de insuportabilă că el nu mai reuşeşte să ducă piatra şi aceasta se rostogoleşte 
la vale. Atunci Sisif se repune pe treabă pentru a se sustrage destinului mortalităţii. Dar soarta cea crudă continuă 
să se repete. Incomprensibilitatea situaţiei îl face pe Sisif tot mai îndârjit, dar şi tot mai descurajat. EI este întrupat 
în acele persoane care dau impresia de a fi dinamizate de eroism, dar simultan sunt resemnate şi deprimate; 
persoane care nu-şi pierd niciodată controlul de sine, şi cu toate acestea, de-a lungul vieţii lor continuă să aibă 
nenumărate experienţe negative (ruptură a relațiilor, falimente profesionale etc., adică evenimente în care tot ceea 
ce a fost îndelung şi în mod dificil construit, pe neprevăzute, se sfărâmă şi se distruge). Aceste persoane depun 
eforturi imense pentru a-şi pune propria viaţă sub control. Mai radicale decât altele, acestea îşi pierd controlul 
dintr-o mişcare. 

Duritatea care se manifestă în figura lui Sisif este controlul de sine însuşi, care are — în ciuda tuturor 
eforturilor — unicul rezultat de a pierde controlul întregii vieţi. Controlul nu duce la viață, ci obstacolează viaţa. 
Cel care trebuie să-şi controleze propriile sentimente şi acţiuni consumă extrem de multă energie pentru sine 
însuşi. Apoi îi lipseşte energia pentru a împinge piatra până sus şi cedează puţin mai înainte de a ajunge la vârf, 
rostogolindu-se înapoi. Astăzi putem observa acest mecanism în multe persoane. 

Procust, în schimb, este un bandit periculos ce ia prizonieri trecătorii, apoi îi întinde pe propriul pat. 
Dacă prizonierul este prea mic, îi întinde picioarele până când ajung lungimea patului. Dacă în schimb este prea 
înalt, îi taie picioarele. Oricum, bietul trecător îşi găseşte moarte în mâinile lui. Patul lui Procust a devenit 
proverbial pentru a indica o schemă predeterminată, un şablon în care cineva constrânge pe alţii (sau pe sine 
însuşi) să intre. Procust este simbolul „perfecţionistului” care violentează tot ceea ce nu intră în cadrul său mental 
rigid. Acest pat al lui Procust este imaginea ideală pe care ne-am construit-o, căreia dorim să ne conformăm cu 
forţa. Ne întindem până în punctul în care ajungem dimensiunea noastră ideală, patul nostru lui Procust, şi 
eliminăm tot ceea ce nu corespunde acestei imagini sau ce-o depăşeşte. 

55 Angelo Brusco, La relazione pastorale d'aiuto. Camminare insieme, p. 61. 

Sectorul vizibil: reprezintă acele lucruri pe care eu le ştiu despre mine şi le 
cunosc, de asemenea, şi alţii. Este zona caracterizată de un liber schimb de informaţii 
între mine şi alții. Comportamentele descrise în acest sector sunt publice, oricine poate 
lua cunoştinţă de acestea. 

Sectorul orb: reprezintă partea din noi înşine care ne este necunoscută, dar care 
nu scapă atenţiei altora. Pot avea un anumit obicei, anumite moduri de a acţiona şi de a 
reacţiona de care nu sunt conştient, dar care în schimb nu scapă atenţiei altora. 

Sectorul secret: conţine ceea ce noi cunoaştem despre noi înşine, dar ce ţinem 
secret din diferite motive, uneori justificat, alteori nu. 

Sectorul necunoscut: reprezintă acele aspecte ale comportamentului care ne sunt 
necunoscute atât nouă, cât şi altora. 

Orice păstor care doreşte să evolueze spre o maturitate duhovnicească reală, 
trebuie să depună eforturi pentru dilatarea sectorul vizibil, mărindu-şi cunoaşterea de 
sine şi făcându-se tot mai mult cunoscut de către alţii. Cu cât ne cunoaştem mai mult, 
cu atât suntem în gradul de a ne asuma responsabilitatea propriului mod de a acţiona. 
Cu cât alții ne cunosc mai mult, cu atât ştiu unde ne situăm în raport cu ei. Pentru a 
atinge acest obiectiv trebuie să reducem sectorul secret orb şi secret. Unul din metodele 
cele mai eficiente pentru a reduce sectorul orb consistă în cunoaşterea, analizarea şi 
acceptarea perspectivei altora asupra noastră (feed-back). Prin intermediul acestuia, 
alţii ne comunică percepțiile lor asupra modului nostru de a fi şi de a acţiona. 

Pentru a reduce sectorul secret este necesară auto-revelarea sau revelarea de 
sine.“ Auto-revelarea nu trebuie însă să fie scăpată de sub control, nici forţată, ci 
conformă situaţiei duhovniceşti în care se află interlocutorii. Există lucruri care se pot 
comunica tuturor, altele care sunt rezervate unui mic grup, altele limitate doar la câteva 
persoane, iar altele la una singură sau chiar la nici una. Cu cât mai mult se reduce 
sectorul orb şi secret, cu atât creşte în dimensiuni sectorul vizibil şi automat se 
restrânge sectorul necunoscut. A deveni o persoană transparentă este un obiectiv 
exigent, dar remunerativ, întrucât este eliberator. 


36 2 Ă ; Eat ară , za = VIE A 
„În exercitarea misiunii sale pastorale, preotul poate să se ascundă în spatele următoarelor măşti, care î] 
împiedică să fie el însuşi, în contact cu propriile sentimente: 
- masca separării arogante: păstorul se simte o persoană „aparte ”, situată într-o poziţie privilegiată, 
- masca funcţiei rituale: rugăciunile tipizate şi ritualurile liturgice tradiționale fac posibilă o relație 
pastorală fără o autentică angajare personală, 
- masca limbajului proclamativ: expresii stereotipe şi impersonale uneori constituie mai mult un zid 
de separare decât o punte de dialog; 
- masca veşmântului sau a uniformei (reverenda); 
masca activităţii: unii păstori lucrează şi-şi consolidează cu elan imaginea unor persoane foarte importante, 
absorbite de obligaţii „profesionale ”, pe care le întrerup doar pentru a fi drăguți printr-o vizită la un bolnav sau 
la un muribund; ei sunt persoane importante, care totuşi fac câteodată concesii muritorilor de rând”, cfr. P. 
Bolech, Da/ gioco delle maschere alla comunicazione tra persone: il malato e suoi curanti, în L 'operatore 
pastorale nel mondo danitario, oggi, Salcom, Varese, 1981, p. 79. 

3. Pe cărările psihologice ale interiorităţii 
- Erori frecvente în activitatea pastorală - 


Mediocritatea ne îndeamnă să ne facem o onoare din defectele 
pe care nu voim să le îndreptăm. 

Nous essayons de nous faire honneur des defauts 

que nous ne voulons pas corriger. 


În exercitarea misiunii pastorale preotul trebuie să evite anumite erori care pot 
compromite succesul acesteia. În vederea unei activităţi pastorale fertile, este important 
ca fiecare păstor să acorde o importanță deosebită acelor sectoare din activitatea 
pastorală în care există un mai mare risc de a greşi. Erorile curente ar fi următoarele: 


1. „Profesionalizarea” pastoraţiei (activitatea pastorală redusă la o simplă 

obligaţie profesională) 

În acest caz, relaţia inter-personală care se instaurează între păstor şi credincios 
nu este dinamizată de patos misionar. Cam aceasta este monologul interior care 
surprinde situaţia de care vorbim: „Fac ceea ce fac nu din pasiune pentru chemarea de 
sus pe care 0 am, ci pentru că aceasta-mi este datoria de preot". 

Dragostea păstorului trebuie să-l ajungă pe credincios acolo unde acesta este, şi 
aşa cum acesta este. Principalele indicatoare ale vocației pastoral-misionare ale 
preotului sunt: a fi atent la celălalt, a nu trece cu vederea elementele pozitive prezente 
în el indiferent de gradul de decădere morală în care este posibil să se afle, a-i respecta 
autonomia, a exprima şi manifesta propria stimă şi disponibilitate în raport cu el. E de 
datoria preotului să identifice geneza „voinţei” sale de iubire: adeseori — din nefericire 
— aceasta se naşte din nevoia unei auto-afirmări. Există deci iubire din compasiune şi 
există iubire din recunoştinţă, tot aşa precum există iubire din egoism. 


2. Motivația interioară egoistă 

În această situaţie acţiunea pastorală este dinamizată de dorinţa de a beneficia 
ulterior de mulțumirea interlocutorului, sau de a se simţi important, de a se simţi în 
rolul de „binefăcător”. Dacă motivaţia fundamentală este aceasta atunci păstorul 
urmăreşte de fapt să beneficieze el însuşi de o satisfacţie interioară, punând pe un 
plan secundar împlinirea de sine a interlocutorului. Atât timp cât păstorul aşteaptă 
ceva de la interlocutorul său, el nu demonstrează o disponibilitate pastorală realmente 
gratuită. Nevoile egocentrice îl detaşează de celălalt şi îl fac să se concentreze asupra 
lui însuşi. 

În ordinea firească a lucrurilor, mulfumirea şi satisfacția interioară trebuie să 
fie un fruct al dragostei, iar nu un obiectiv al lucrării pastorale. Ceea ce îl 
înnobilează cu adevărat pe preot este gratuitatea. Trebuie, încet, încet, ca celălalt să fie 
iubit pentru el însuşi, pentru ceea ce el este, şi aşa cum el este, şi nu pentru noi înşine. 
(Este foarte interesat un test pe care păstorul şi-l poate face lui însuşi: să se gândească 
cum reacționează el însuşi în contact cu o dragoste interesată, ne-gratuită?) 

3. Alienarea sau dominarea credinciosului 

În activitatea pastorală, adeseori preotul poate fi provocat în direcţia unei 
abdicări interioare în faţa nevoilor celuilalt. De fapt, în măsura în care păstorul nu este 
el însuşi liber şi autonom în planul interiorităţii, are anumite nevoi pasive ne- 
conştientizate. Atunci, foarte uşor va lua hotărâri plecând de la aşteptările celuilalt, se 
va „vinde” nevoilor celuilalt, şi se va lăsa ca urmare şi manipulat de celălalt, de 
„ameninţările” sau temerile lui, implicite sau explicite. Sunt ameninţări care intră în 
scurt-circuit cu propriile nevoi interioare disonante. Celălalt are întotdeauna nevoi şi 
exigenţe proprii, şi va căuta într-un mod mai mult sau mai puţin subtil de a-şi manipula 
păstorul. O astfel de nevoie este de exemplu „dependenţa” afectivă (sau dominarea). 
Uneori preotul vrea să-şi impună propriul punct de vedere, sau doreşte să exercite o 
putere asupra altuia, sau o influenţă, un control, a căror geneză nu a conştientizat-o. 
Direcţia de evoluţie este spre manipularea propriu-zisă a celuilalt, foarte adesea făcută 
în mod inconştient, sub forma dominării. 

Prin dominare, se trăieşte - conştient sau nu - ca proprietar al celuilalt şi stăpân 
al relaţiei pastorale. Doar în momentul în care celălalt „fuge” sau când relația nu mai 
evoluează în direcţia în care am fi vrut noi, devenim conştienţi de eroare. Echilibrul se 
poate redobândi acceptând un mai mare respect pentru libertatea celuilalt, mai exact o 
dragoste autentică. 

Tendinţa interioară de dominare se naşte pornind de la eu-l egocentric ce vrea 
Să-şi impună punctele sale de vedere pentru a se auto-fortifica. Mişcarea de dominare 
poate avea inițial bune intenţii: preotul crede că are dreptate, dorind „educarea” 
spirituală a celuilalt. Fără să-şi dea seama însă, el poate trăi cu o falsă concepție 
despre responsabilitate încercând astfel să-l substituie pe celălalt, pentru a-i impune 
soluţia pe care o consideră optimă. Tendinţele de dominare a celuilalt îşi au de obicei 
rădăcinile în suferințele şi traumele trăite de preot în propriul lui trecut. 

Preotul trebuie să aibă o imagine obiectivă asupra naturii relaţiei pastorale. O 
relaţie este confluenţa a două libertăţi, iar nu o fuziune. Acestea trebuie permanent să 
rămână distincte, chiar dacă în anumite momente par să coincidă. Relaţia autentică nu 
este fuziunea dintre două libertăţi nici măcar atunci când este vorba despre o prietenie 
intimă sau de un cuplu. Ea este întotdeauna un parcurs în doi, în care fiecare rămâne 
liber în deciziile sale, chiar dacă adeseori există convergenţe în opţiuni. 


4. Graba de a-l vedea progresând pe credincios 

Celălalt nu „creşte” niciodată cu viteza cu care noi am vrea, întrucât fiecare om 
are propriul ritm de evoluţie. Foarte adesea păstorul are tendinţa de a forţa creşterea 
spirituală a păstoritului, printr-un exces de sfaturi, propunându-i paşi pe calea auto- 
formării mult prea mari decât îi este posibil acestuia să facă. Cauzele acestui mod 
malformat de a se raporta la idealul de atins al interlocutorului sunt diferite: 

- poate păstorul a căzut pradă tendinței "eficientismului" educativ; 

- poate tinde să reproducă în viaţa celuilalt, fără modificări, propria experienţă. 

Este nevoie ca preotul să înainteze spre ideal cu pasul celuilalt, împreună cu 
el“, conform ritmului acestuia, fără a-l forţa pe acesta să deprindă pasul educatorului. 


5. Moralismul perfecţionist 

Este vorba de orientarea atenţiei preotului spre normele practice de îndeplinire a 
idealului creştin de perfecţiune, ignorând faptul că urcuşul spiritual este gradual, 
cunoscând suişuri şi coborâşuri, cu sinuozităţi inevitabile. În spatele atitudinii 
moraliste stă sindromul adolescentin marcat de idealism şi perfecţionism ce îl închid pe 
păstor în scheme rigide. Preotul moralist îşi ascultă doar superficial interlocutorul, are 
predispoziția de a-l inculpa, fiind puţin tolerant cu erorile şi limitele „celui chemat”. 


6. Obiectivismul doctrinar 

Obiectivismul — în sensul etimologic primar - exprimă tendinţa de raportare la 
persoane ca şi cum acestea ar fi doar nişte lucruri, tendinţă ce se poate manifesta chiar 
şi într-un raport religios. La baza lui stă frica de a intra în contact cu lumea interioară 
afectivă atât proprie, cât şi a celorlalţi. Este vorba despre o atenţie acordată cu 
precădere adevărului în sine însuşi, exactităţii formulelor şi a enunţurilor, modului de 
a exprima în cuvinte anumite realități spirituale. Victima acestei tendinţe se fortifică pe 
el însuşi pe poziţia pe care se află invocând mereu adevărul obiectiv în dauna 
evoluţiilor continue din viaţă, multicolore şi discontinue. Există tendinţa în acest caz 
să se vorbească foarte mult şi cel mai adesea, în dauna ascultării celuilalt. 
Interlocutorul este tratat precum un recipient care trebuie umplut puţin câte puţin, care 
trebuie îndoctrinat. Trăirile celuilalt au foarte puţină relevanţă în acest caz pentru 
păstor. 


7. Insuficienta acceptare a propriilor limite 

În timp ce se descoperă progresiv dezvoltarea pozitivă a propriei personalităţi 
trebuie în mod necesar să fie conştientizate şi propriile limite. Aceasta este de fapt şi 
definiția înţelepciunii. Pentru a progresa din punct de vedere duhovnicesc este necesar 
să fie asumate propriile limite, să se ia contact atât cu creativitatea, dar mai ales cu 
vulnerabilitatea proprie. Dacă conştientizarea propriilor limite deranjează, generând 
incomfort interior, înseamnă că există o rană interioară, foarte adesea neconştientizată, 
care obstacolează progresul pastoral. 

Există o solitudine existenţială a persoanei umane în calitatea ei de ființă unică şi 
irepetabilă, angajată pe o traiectorie unică în viaţă. Când această solitudine este 


37 Un exemplu concludent este cel al unei tinere profesoare de liceu, care se prezintă la preot pentru un colocviu 
duhovnicesc, fiind profund zguduită de vestea că tatăl ei este bolnav de cancer. Ea are în centrul atenţiei 
inconfortul interior pe l-a generat situația şi nicidecum nu prevede pentru ea înseşi un parcurs duhovnicesc. 
Preotul însă îi conturează din start o strategie urgentă de progres spiritual, un număr de norme ce trebuie de 
acum încolo să le respecte, o serie de prescripții de încălcarea cărora o avertizează că se face vinovată până în 
prezent etc. Întrucât preotul nu a sesizat exact natura relaţiei lor şi fragilitatea ei, faptul că femeia nu a venit 
însetată de a-şi însuşi elemente de doctrină ci dornică de a fi ascultată şi fortificată printr-o acceptare 
călduroasă, finalul întâlnirii a fost nefericit: îndepărtarea de Biserică a persoanei care căuta un ajutor concret şi 
care a rămas dezamăgită de incapacitatea preotului de a vibra interior la suferinţa ei şi de a identifica terapia 
ideală pentru drama ei. 

experimentată permanent ca durere, înseamnă că în respectiva persoană există răni 
deschise. Unicitatea este percepută atunci ca izolare dificil de suportat, sau ca refuz al 
altora, ca o fractură relaţională cu semenii. 


8. Negativismul pedagogic 

Consistă într-o obsedantă punere în evidenţă a negativului, făcută cu buna 
intenţie de a-l stimula pe celălalt spre înaintarea în ceea ce este realmente spre binele 
său, cu dorinţa de a-l fixa pe o căutare a perfecţionării de sine sau de a-l descuraja. 
Lipseşte o suficientă ancorare în pozitivul prezent în interlocutor pornind de la care s-ar 
putea elabora o nouă identitate de sine. 


Concluzie: 

Pentru a putea evita erorile enumerate până acum, este necesar în primul rând a 
le cunoaşte, impunându-se o muncă educativă constantă asupra propriului sine. Este 
necesară deci cunoaşterea mecanismelor psihologice ale raporturilor inter-personale şi a 
legilor evoluţiei umane şi spirituale. Este contra-productivă în schimb carenţa de 
empatie faţă de credincios care îl poate determina pe păstor să nu mai vibreze la 
problemele interioare ale celuilalt. 

Preotul desăvârşit este omul care opune constant spiritul critic 
înregimentărilor de orice fel, care preferă dezbaterea şi respinge rechizitoriul, care 
optează pentru nuanţă în detrimentul Simplificării, pentru moderație în defavoarea 
radicalismului şi — eventual — pentru ironie în locul încrâncenării. EL este privit în 
mod constant cu ostilitate sau măcar cu circumspecţie de toţi practicanți partizanatelor 
nețărmurite. Îi irită pe fanatici, îi nelinişteşte pe „posesorii” adevărurilor absolute, îi 
traumatizează intelectual pe semidocți. 

4. Dinamica psihologică a dialogului pastoral 


II est plus facile de paraitre digne des emplois 
qu'on n 'a pas que de ceux que l'on exerce. 

Este mai uşor să părem demni de funcțiunile la care aspirăm 
decât de acelea pe care le exercităm. 


Dialogul dintre preot şi credincioşi, pentru a fi realmente 
„pastoral”, trebuie să îndeplinească următoarele „funcţii“ 
psihologice: 
a) Funcţia de susţinere afectivă sau de acceptare a interlocutorului; 
b) Funcţia psiho-directivă numită şi de conducere, sau de călăuzire 
duhovnicească a credinciosului; 
c) Funcţia mistagogică sau de „mijlocire” (intermediere) mistică; 


Relaţia pastorală (relația dintre un preot şi un credincios) depăşeşte 
bineînţeles cu mult simpla relație psihologică. Cu toate acestea, este posibilă o 
autentică Psihologie Pastorală ca ştiinţă şi ca tehnică, întrucât relația pastorală se 
fundamentează şi pe norme generale care se pot studia, punându-se astfel în acţiune 
mecanisme psihice prezente în mod constant în preotul păstor precum şi în cei care 
apelează la el. 

Intenţionăm acum să reflectăm asupra atitudinilor psihologice care stau la 
baza unei relații pastorale autentice, respectiv corect fundamentată şi bine structurată. 
Subliniem dintru început că există o diversitate infinită de situaţii în care se realizează 
lucrarea pastorală a preotului (ex. la casa parohială, la spital, în biserică, pe stradă 
etc.). Evident, psihologia nu posedă nici o reţetă prefabricată pentru a-l ajuta pe 
preot să înfrunte fiecare dintre situaţiile posibile. Fa îl invită în schimb să reflecteze 
mai întâi, personal, la reacţiile interioare pe care descrierea acestor situaţii le-a provocat 
imediat în el şi să le confrunte cu atitudinile pe care o relație pastorală autentică le 
pretinde. 


1. Funcţia psihologică de susţinere afectivă şi de acceptare a credinciosului 


Dialogul pastoral trebuie mai înainte de toate să ofere fiecărei persoane o ocazie, 
unică poate, de a fi înţeleasă şi acceptată aşa precum ea este, în integralitatea fiinţei 
ei afective, morale şi intelectuale. Ştim din Evanghelie că harul lui Dumnezeu poate 
pătrunde fiinţa umană în orice moment al evoluţiei ei şi în orice situaţie ("Nici eu nu te 
condamn..." — loan 8,11 a spus Mântuitorul femeii adultere). Adevăratul păstor nu este 
doar acela care este dispus să-şi dea viaţa pentru oile sale, ci şi acela care le cunoaşte 
în profunzime frământările şi rănile interioare, fiind plin de sensibilitate faţă de 
drama fiecărei „oi” păstorite. 

Această acceptare afectivă a persoanei cunoaşte multiple aspecte: 

a) În primul rând, a accepta persoana, aşa cum ea se prezintă la întâlnirea cu 
noi, ca persoană liberă, acceptându-i continuu progresele şi limitele pe care ea însăşi le 
fixează în cursul dialogului. Dialogul pastoral (care adeseori începe din iniţiativa celui 
care cere ajutorul) se va putea desfăşura doar acceptând libertatea interlocutorului şi va 
fi mutilat de îndată ce păstorul va exercita o anumită presiune (directă sau indirectă) 
pentru a forţa intimitatea interlocutorului.** 

b) A înţelege persoana în unicitatea ei de excepţie, insubstituibilă, în 
unicitatea destinului ei providenţial (fapt ce trebuie să i se facă cunoscut). "A înțelege” 
nu este în această privinţă sinonim în mod necesar cu "a aproba”. Înseamnă, de fapt, 
a vedea prezentul aşa precum îl vede şi-l percepe interlocutorul, a-l citi în lumina 
trecutului pentru a-i identifica valoarea proiectată în viitor. 

Aceasta este deci atitudinea de fond pe care trebuie să o aibă păstorul: să-l 
accepte pe interlocutorul său aşa precum este, să lase să se maturizeze raportul pastoral 
cu acesta în ritmul pe care acesta îl decide şi — în plus — să-l facă conştient de această 
acceptare. 


Analiză psihologică: 

loana are 25 de ani, este prima născută într-o familie cu trei 
copii. Murindu-i mama, rămâne cu tatăl şi cu doi fraţi. Cu patru luni 
în urmă i-a murit şi tatăl. loana, mai întâi prin scrisoare, apoi prin 
telefon, a dorit o întâlnire cu preotul "pentru a vorbi despre religie şi 
despre moartea tatălui meu". Se prezintă la casa parohială şi este 
primită de părintele Ghelasie, suplinitorul părintelui loan, parohul 
titular. lată, după câteva formule de curtoazie, începutul 
conversaţiei:* 

Ioana: Doream atât de mult să vă vorbesc, Părinte, pentru 
aceasta: de când a murit tatăl meu, viaţa mi-a devenit extrem de 
dificilă. La început, aş fi fost în stare de orice pentru a-l ajunge pe 
tata din urmă... E atât de simplu: se înghit câteva diazepame şi se 
dispare repede într-o lume fără urmă. Dar iată (cu un surăs jenat): 
aŞ fi făcut-o dacă aş fi fost sigură că aş fi ajuns în acelaşi loc cu el..." 

O anumită tăcere a Ioanei îi indică cu certitudine părintelui Ghelasie că ea 
nu va continua până ce nu va fi primit o reacţie cât de mică din partea lui. O prezenţă 
atentă şi în linişte este primul şi cel mai preţios dar pe care un preot îl poate oferi 
unei ființe umane ce apelează la el. Este necesar să se intuiască, în mod afectiv, 
momentul în care tăcerea devine inoportună, aridă, paralizantă, punând în dificultate 
interlocutorul, şi trebuie intuit acest moment în funcţie de interlocutor, iar nu în funcţie 
de noi înşine. Statisticile ne arată că în cinci cazuri din zece intervenția preotului este 


: „Prima exigenţă psihologică deci — exigenţă fundamentală şi adeseori extrem de dificilă — constă în a respecta 
natura relaţiei propusă de interlocutor. Acceptarea aceasta însă nu este nicidecum doar o stare de receptivitate 
pasivă, ci una dinamică”, cfr. Andre Godin, La relazione umana nel dialogo pastorale, ed. Borla, Torino, 1964, p. 
38-53. 

5 Preluată şi prelucrată din Andre Godin, La relazione umana nel dialogo pastorale, ed. Borla, Torino, 1964, p. 
36. 

prematură, precipitată, din cauza stării de tensiune pe care păstorul însuşi o 
experimentează: arde de dorinţa de a vorbi, de a interveni, pentru că adeseori el însuşi 
nu este suficient de familiarizat cu sensibilitatea universului interior uman. 

Indicăm diferite răspunsuri pe care un preot le-ar da în acest caz: 

R 1. Aţi făcut foarte bine că nu aţi dat curs acestei idei; 

R 2. Fetiţa mea, toţi trebuie câteodată să suportăm situaţii 
similare; 

R 3. Tatăl dumneavoastră şi-a trăit propria viaţă, iar 
dumneavoastră trebuie să v-o trăiţi la rândul dumneavoastră, pe a 
dumneavoastră! 

R 4. Şi atunci ce aţi făcut? 

R 5. In mod cert, aţi trecut printr-o situaţie extrem de 
dificilă; 


Încercăm acum să analizăm posibilele implicaţii ale fiecărui răspuns şi să 
identificăm nuanțele psihologice care afectează pozitiv sau negativ calitatea dialogului 
pastoral. 


R 1. Aţi făcut foarte bine că nu aţi dat curs acestei idei; 

Elementul esenţial al acestei intervenţii demonstrează o atitudine critică. 
Ioana „a făcut bine”... . Imediat ea îşi va da seama că se află în faţa unuia care 
cântăreşte din punct de vedere moral ceea ce ea zice. EI lecturează realitatea prin 
grila seacă a unei morale legaliste. Şi probabil că va resimţi o uşoară dificultate de 
acum înainte în a manifesta acţiuni, gânduri sau idei care vor trebui să treacă prin 
ciurul critic al preotului predispus spre analiză critică şi judecată. Expresia folosită nu 
demonstrează deloc o acceptare integrală a Ioanei. 

Trebuie să fie clar că în dialogul pastoral nu este vorba de o excludere 
completă a atitudinii critice, care face parte integrantă şi de drept din funcţia de 
mărturisire pastorală. Preotul reprezintă şi ordinea obiectivă de valori şi datorii 
morale. Subliniem însă că acesta nu este răspunsul cel mai fericit acum, ci dimpotrivă, 
este în contrasens cu contextul: Ioana nu vorbea în mod serios de sinucidere, făcea doar 
o aluzie, pentru a evidenția intensitatea dramei ei interioare. Răspunsul preotului 
demonstrează că a înţeles greşit sensul cuvintelor loanei, nereuşind să observe 
realitatea în complexitatea ei. Poate a rămas blocat de aluzia la sinucidere, sau poate că, 
obosit şi plictisit, a găsit o uşoară fugă în atitudinea moralistului banal. 


R 2. Fetiţa mea, toţi trebuie câteodată să suportăm situaţii 
similare! 

În primul rând, preotul foloseşte aici un ton de excesivă afectivitate paternă 
demonstrat de discutabilul termen "fetițo"”. Acest răspuns este nociv afectat de tendinţa 
generalizatoare. Căutând să calmeze, să încurajeze, preotul generalizează, banalizând: 
atâtea alte persoane au suferit aceleaşi probleme. 

Este adevărat că uneori, o expresie generalizatoare poate avea un efect 
tranchilizant. Trebuie însă bine contextualizată o astfel de expresie întrucât nu este 

oportună întotdeauna. În cazul nostru, Ioana nu a avut încă timpul să se exprime şi 
răspunsul preotului îi reprimă acesteia avântul în exteriorizarea propriilor Stări 
interioare. În plus, orice intervenţie care tinde să generalizeze poartă cu sine un teribil 
coeficient de banalizare: "Mulţi alţii înaintea voastră, au avut aceeaşi dificultate; nu 
este cazul să vă alarmaţi"; cu alte cuvinte, „Sunteţi un caz comun!”. lar credinciosul are 
sentimentul de a fi, neacceptat, neînțeles şi tratat superficial. Chiar de la început 
răspunsul preotului nu face altceva decât să ignore şi să nege ceea ce este unic în 
situația dată. Datoria preotului ar fi aceea de a accepta şi de a invita (sau măcar a crea 
contextul pentru ca) persoana să vorbească mai mult despre drama ei interioară. 
Desigur această eroare pastorală nu este fatală, relația pastorală nu este compromisă 
definitiv, dar pretinde să fie corectată, pentru ca relația duhovnicească dintre cei doi să 
Se maturizeze progresiv. 


R 3. Tatăl dumneavoastră şi-a trăit propria viaţă, iar 
dumneavoastră trebuie să v-o trăiţi la rândul dumneavoastră, pe a 
dumneavoastră! 

Iată din nou tendința spre sfături, spre îndemnuri, cu alte cuvinte, o predică. 
Vorbăria multă a păstorului vrea să mascheze lipsa lui de vibraţie interioară la 
problemele expuse. Există infinite răspunsuri din categoria acestuia, unele de o rară 
profunzime teologică: "Prin încercarea pe care aţi suferit-o prin moartea tatălui, puteți 
descoperi sensul vieţii”; sau: "Trebuie să vă abandonaţi în braţele şi voia lui 
Dumnezeu"; sau: "Hristos cel înviat ne învaţă să acceptăm atât moartea altora, cât şi pe 
a noastră". Toate aceste răspunsuri sunt adevărate, au o deosebită valoare în teorie, sunt 
exacte din punct de vedere teologic, sunt sublime, sunt poate chiar pretinse de moartea 
tatălui loanei. Unica problemă ar fi că în acest context aceste îndemnuri şi aceste 
încurajări de rară densitate teologică nu îşi au locul lor, deoarece nu îndeplinesc 
funcţia de acceptare pe care o impune dialogul pastoral, sau mai bine spus, vin mai 
înainte ca această funcţie să fie realizată. 

Subliniem deci că preotul, mai înainte de a rosti aceste cuvinte şi a spera în 
eficienţa lor, trebuie să fi dobândit o anumită autoritate duhovnicească în raport cu 
interlocutorul: trebuie cu alte cuvinte să fi reuşit să stabilească un raport destul de solid 
pe planul comunicării umane şi al înţelegerii celuilalt. Nu de cuvinte deosebite are 
Ioana acum nevoie: le va accepta ulterior, dacă va avea posibilitatea să se exprime. 


R 4. Şi atunci ce aţi făcut? 

lată răspunsul - în aparenţă neutru - de o revoltătoare ariditate, în care nu 
regăsim căldura interesului pentru soarta celuilalt. Din nefericire, 99% de astfel de 
intervenţii au loc în conversațiile interumane. Nu trebuie uitat faptul că preotul care 
face să supraviețuiască o conversaţie doar graţie strategiei întrebărilor (unii au o 
tendinţă înnăscută în această direcţie), nu va putea determina progresul conversaţiei, şi 
se va demonstra a fi incapabil de a încropi o relaţie pastorală profundă. 

Această intervenţie invită credincioasa să se concentreze pe o expunere a 
acţiunii, evitând astfel versantul sentimentelor, preotul demonstrând-şi înclinațiile 
„activiste”. Există şi alte răspunsuri cu valoare şi aspect de întrebare: "Poate doriţi să- 

mi vorbiţi mai mult despre ceea ce aţi simţit atunci”. Această invitaţie presantă 
orientează spre sectorul sentimental şi emotiv ("ceea ce aţi simţit”), dar va fi lipsită de 
incidenţă pozitivă: loana a venit tocmai pentru a discuta despre aceasta, iar cuvintele 
preotului nu îmbogăţesc deloc raportul de prim contact ce se stabileşte între ei. 


R 5. În mod cert, aţi trecut printr-o situaţie extrem de 
dificilă... 

Cuvinte simple, primitoare şi plină de căldură, dotate de o afecțiune 
surprinzătoare. Recitind cuvintele loanei, ne vom da seama de faptul că ea a fost nu 
doar ascultată, ci şi acceptată şi înţeleasă în profunzimea dramei ei interioare, 
dincolo de cuvintele pe care le-a rostit. Preotul a înţeles ceea ce ea încerca să comunice 
într-un mod imprecis (cu o sinistră aluzie la o posibilă sinucidere), a identificat sensul 
exact al cuvintelor ei, a reflectat cu exactitate asupra lor, cu calm şi fără exagerare. 
Aceasta este tehnica esenţială a oricărei comunicări reale între oameni: reflecţia 
duhovnicească. 

Pentru a reuşi să reflectezi duhovniceşte cu adevărat, este necesară o 
permanentă atenţie, o deschidere afectivă deosebită şi o disponibilitate mentală 
perpetuă spre ceilalți, disponibilitate pe care puţini oameni reuşesc să o dobândească şi 
să o menţină. Este vorba de a asculta ceea ce a fost spus şi de a penetra cu intuiţia, în 
fiecare moment al dialogului, tonalitatea afectivă a ceea ce se spune. 

Este evident că răspunsul preotului nu are nimic absolut în el însuşi, existând 
alte nenumărate expresii diferite, reflectând aceeaşi acceptare afectuoasă: "Nu v-aţi 
revenit încă din această experiență şocantă" sau "Aţi trecut printr-o perioadă cu 
adevărat groaznică"; "În cazul dumneavoastră, pierderea tatălui a fost o încercare cu 
adevărat teribilă”. 


Evoluţia dialogului: 

Încurajată de răspunsul preotului (R. 5), Ioana va continua cu mai mult elan 
dialogul, fiind puternic marcată faptul că a fost acceptată. 

2) „Acum lucrurile puţin s-au mai aşezat. Dar nu mai ştiu în ce 
să cred şi nici la ce să mă gândesc. Totul era clar până nu a murit 
tatăl meu. Eu sunt credincioasă, părinte, dumneavoastră ştiţi asta; 
dar am impresia că credinţa mea nu a avut niciodată fundamente 
puternice". 

Observăm aici că, în loc să aştepte de la preot o încurajare, ea însăşi îl 
asigură că acum "lucrurile s-au mai aşezat". Pe lângă aceasta, din proprie inițiativă 
aduce în discuţie imediat aspectul religios al dramei sale. Fiind acceptată în suferinţa 
ei psihologică, nu se opreşte aici, ci înfruntă direct problema credinţei ei în 
Dumnezeu. O face însă temându-se de un reproş din partea preotului: "Eu sunt 
credincioasă, părinte, dumneavoastră ştiţi asta...". Din nou este deci necesară o 
intervenţie realmente pastorală, care să evidenţieze o acceptare integrală a ei de către 
preot. lată deci intervenţia pastorală: 

R 1. "Sunteţi acum într-o stare de îndoială şi de 
incertitudine..." 

Răspunsul preotului este perfect din punctul de vedere al acceptării pozitive 
care ne interesează aici. Preotul acceptă integral ceea ce ea s-a limitat a zice doar cu 
reticenţă. Pe neprevăzute deci, simțindu-se înţeleasă, loana continuă conversaţia şi 
descrie mai în detaliu situaţia ei psihologică şi spirituală. 


3) Da, e adevărat, sunt în îndoială. Mă îndoiesc de tot, de viață, 
de mine însămi. Nu cred că aş putea să trăiesc sau să acţionez ca 
mai înainte. Nu mai am încredere în nimic pentru a putea face faţă 
vieții. Nu cred că aş mai putea crede cum am făcut-o în trecut. 


(perioadă de linişte...) Este groaznic când îţi dai seama că credinţa 


pe care o aveai la început nu mai serveşte la nimic, nu îţi mai 
sporeşte curajul (perioadă de linişte...). Acasă nu pot zice nimic din 


toate acestea; nu este uşor să vorbeşti despre lucrurile acestea cu 
membrii familiei (o linişte prelungită...). 
Părintele Ghelasie: 

- Şi astfel aţi simţit nevoia să vorbiţi despre toate aceste 
lucruri cu cineva! 
loana: 

-  Întocmai! Ideea de a vă vorbi mi-a venit alaltăieri, când în 
predică aţi făcut referinţă la "credinţa împotriva oricărei 
îimpotriviri": credința acelor persoane care cred şi atunci 
când au pierdut orice siguranţă interioară, orice rațiune, 
orice bucurie de a crede. Eu ştiam că acest lucru este 
valabil pentru preoţi. Credeţi că au am ajuns la acest punct? 
Suspendăm aici dialogul. Fiecare dintre noi avem la dispoziţie pentru a 

doar câteva taste: îndemnuri, cuvinte de încurajare, ordine, formule teologice sau 
morale, poate şi de afecţiune, de simpatie umană etc. Întreg progresul în dialogul 
pastoral constă în a înmulți progresiv tastele ce le avem la dispoziţie şi a folosi tasta 
aceasta sau cealaltă în funcţie de interlocutor, iar nu în funcţie de propriile noastre 
dispoziţii subiective. 


Reflecţii teologico-pastorale asupra dialogului 

De remarcat este rapiditatea cu care este înfruntată tema centrală: 
problematica religioasă. Din patru schimburi de cuvinte se ajunge în inima problemei 
şi dialogul devine imediat pastoral. Se merge deci direct, ferm şi calm la ceea ce merită 
atenţie, respectiv la preocupările religios-teologice care intră în competenţa preotului. 
Acesta este rezultatul concret al tehnicii "reflexiei duhovniceşti” şi a atitudinii de 
acceptare pe care le-am presupus ca fiind esenţiale începutului oricărui dialog pastoral. 

Dacă recitim cu atenţie răspunsurile preotului ("În mod cert, aţi trecut 
printr-o situaţie extrem de dificilă"; "Dumneavoastră sunteţi acum într-o stare de 
îndoială şi de incertitudine..."; "Şi astfel aţi simţit nevoia să vorbiţi despre toate aceste 
lucruri cu cineva!") observăm că doar în câteva minute, aceste trei răspunsuri au creat 

0 atmosferă de încredere, pentru că erau integral orientate spre interlocutor, spre 
nevoile, aspiraţiile şi situaţia lui concretă.“ 

Conversaţia pastorală cu loana a progresat rapid spre obiectivul ei religios 
pentru că atitudinea interioară a păstorului a fost corectă. Pentru a aprecia cu mai 
multă obiectivitate importanţa acestei atitudini, este suficient să fie pusă în confruntare 
cu alte răspunsuri posibile. Vom examina doar patru, alese dintre cele mai curente, 
încercând să le analizăm din punctul de vedere al implicaţiilor psihologice existente: 


1. Sper că nu veţi rămânea prea mult timp în dubiile pe 
care le aveţi acum... 

Această formulă ar fi constituit o adevărată catastrofă psihologică. loana ar fi 
pierdut dreptul de a avea şi de a-şi manifesta propriile probleme. Preotul se pune în 
primul plan (,„sper”) moralizând şi generalizând în acelaşi timp. Nu ar fi găsit o 
expresie mai bună decât aceasta dacă şi-ar fi propus să încheie discuţia cu loana în trei 
minute şi s-o trimită acasă. 

2. Fiico, credinţa este un dar al lui Dumnezeu pe care noi n- 
avem dreptul să-l punem la îndoială. 

Această formulă pare începutul unui semitratat de teologie sau o predică. Dar 
incidenţa acestor formule asupra viitorului religios al Ioanei pare cu adevărat neglijabil. 
Acest răspuns, din punct de vedere obiectiv adevărat, nu comportă nici cel mai mic 
indiciu de înţelegere a situaţiei dramatice a Ioanei. Deci în deşert a folosit preotul 
termenul „fiico”, care are o clară trimitere la discutabila pretenţie de paternitate pe care 
unii păstori şi-o arogă. 

3. Vreţi să spuneţi că, chiar de pe timpul în care tatăl 
dumneavoastră era în viaţă, credinţa dumneavoastră nu 
era puternică? sau: Ce înţelegeţi prin expresia: „Credinţa 
mea nu era puternică?” 

Aceste două expresii demonstrează o pseudo-acceptare de către preot a 
interlocutorului. Asupra loanei cade responsabilitatea unei situaţii pe care preotul — fără 
îndoială, bun teolog — a perceput-o într-o lumină radical intelectualistă. Cine de fapt va 
putea spune dacă credinţa Ioanei, din timpul vieţii tatălui ei, era o credinţă reală? Şi de 
ce să se pună acum această problemă psiho-teologică, mai înainte de a se fi creat 
cadrele necesare? 

4. Aţi putea să-mi explicaţi în ce mod v-au venit aceste 

dubii? 

Aparent, acesta ar fi un răspuns pozitiv, cel puţin sub aspectul modului direct de 
a pune întrebarea. Ea exprimă înţelegere, interes față de problema Ioanei, deşi 
perspectiva este psihologizantă şi intelectuală, fiind mai compatibilă cu un examen 


“ Chiar şi din punct de vedere gramatical, cele trei răspunsuri denotă o atitudine şi o "tehnică" corectă: încep toate 
cu termenul "dumneavoastră", demonstrând astfel că centrul de interes al păstorului îl constituie interlocutorul. 
Bineînţeles că nu poate fi completamente exclus din dialogul pastoral pronumele „eu”. Reguli artificiale de acest 
gen nu sunt deloc utile. Cercetările psihologice dovedesc însă că persoanele „pline de sine” şi egocentrice 
folosesc cu extrem de mare frecvenţă fraze în care fac referinţă la ei înşişi. Într-o epocă în care critica literară 
utilizează semantica pentru a pune în evidenţă lumea interioară a marilor autori, nu este nepotrivit să invităm 


preoţii să se perfecţioneze utilizând cu competenţă, în folos pastoral, formele moderne de examinare a conştiinţei. 

psiho-terapeutic decât cu un colocviu pastoral. De alzfel, este întotdeauna mai bine ca 
credinciosul să se explice de la sine, graţie instaurării între preot şi credincios a unei 
relaţii de comuniune interioară, decât să fie solicitat direct. 

5. Şi astfel, aţi simţit nevoia să vorbiţi despre toate acestea 

cu cineva! 

Părintele Ghelasie s-a demonstrat un bun păstor numai în măsura în care a reuşit 

s-o pregătească pe loana să se îndrepte spre Acela care poate să fie Păstorul interior 
ultim şi suprem. 


Concluzii 

Am întâlnit aici principalele obstacole în calea acceptării pozitive: 1. atitudinea 
critică; 2. „moralizarea” sau îndemnurile morale abstracte; 3. generalizarea care 
tinde să diminueze specificitatea şi unicitatea cazului; 4. interogatoriul intelectual 
(sau psihologic). 

Experiența demonstrează că acest tip de analiză ajută în mod eficace pe preoţii 
care doresc realmente să-şi îmbunătăţească propria acţiune pastorală, cu condiția însă 
să nu se abandoneze unei vânători de prescripţii, proceduri sau tehnici psihologice 
pre-confecţionate. Chiar şi o metodă psihologică atât de eficientă ca „răspunsul 
duhovnicesc reflexiv” rămâne privată de eficacitate când nu există din partea preotului 
capacitatea de a-l percepe pe celălalt aşa cum acesta se percepe el pe el însuşi (empatie) 
şi de a avea o atitudine de receptivitate necondiționată în raport cu ceilalți. Această 
tehnică, ca toate tehnicile folosite în relaţiile inter-umane, este insuficientă şi chiar 
dăunătoare dacă nu este fundamentată pe o atitudine de „ospitalitate” duhovnicească. 

Atitudinea deschisă este pastorală prin excelenţă. Ea invită pe fiecare să iasă din 
solitudine, să se explice, să se vadă şi să se accepte în faţa altei ființe umane. Această 
atitudine devine tot mai prețioasă în educaţia de masă. Dacă puţin câte puţin, această 
acceptare pozitivă a celuilalt ar dispărea din epoca noastră tehnologizată şi 
computerizată, fiinţa umană ar suferi o traumă catastrofală şi s-ar rătăci definitiv. 


II. Responsabilitatea directivă a preotului 
- funcţia psiho-directivă - 


Precum orice alt om, preotul în dialogul pastoral pledează - cu fapta şi cu 
cuvântul - pentru anumite valori. Fără a avea pretenţia că reuşeşte întotdeauna în mod 
adecvat să depună mărturie cu propria viaţă, oricum, prin haina sa preoțească propune 
conştiințelor adevăruri religioase şi imperative morale care solicită adeziunea 
credincioşilor: „Mergi, dar să nu mai păcătuieşti!” a spus Mântuitorul, fără să mai 
adauge vreo condamnare. 

De o deosebită importanţă este deci dimensiunea spiritual-educativă (în plan 
moral şi religios) a dialogului pastoral. De altfel, aceasta este misiunea pe care preotul 
o realizează, în mod spontan, cel mai des şi pe care majoritatea credincioşilor o pretind 
de la el. Dificultatea esenţială în exercitarea acestei funcţii o constituie armonizarea ei 
cu celelalte două: acceptarea integrală şi intermedierea. 


43 


Funcţia directivă a dialogului pastoral nu trebuie nicidecum să prevaleze asupra 
celorlalte şi va trebui să ţină seama de următoarele principii: 

1; Dialogul pastoral nu se realizează niciodată între doi poli 
asimetrici dintre care unul este superiorul ce deţine puterea de a 
comanda, sau de decizie asupra comportamentului altora, în forţa unei 
pretinse exigenţe de obedienţă religioasă. Pe lângă aceasta, de cele mai 
multe ori dialogul pastoral (spre deosebire de spovedanie) nu ia în atenţie 
păcate şi nici probleme de conştiinţă a căror mod de soluţionare să fie 
evident. Dialogul pastoral presupune o căutare atentă şi o selecţie 
prudentă între multe şi diferite moduri a acţiona. În această căutare în 
doi, preotul trebuie să aplice strategia clarificărilor, examinând 
împreună cu credinciosul diferitele soluţii posibile şi acceptabile, 
oferindu-i curaj şi contribuind substanţial la maturizarea lui 
duhovnicească, fără a eroda autonomia deciziilor interlocutorului său. 
Păstorul care doreşte să fie un autentic păstor, în sensul spiritual şi 
religios al termenului, va trebui să se abţină de la a împărți „sfaturi”. 

2; Dialogul pastoral nu trebuie nicidecum să se bazeze pe 
constrângere morală sau presiune psihologică, nici măcar acolo unde 
valorile morale par a impune o anumită linie de conduită. Păstorul 
propune, iar nu impune. El mizează pe farmecul irezistibil al Duhului 
Sfânt şi nicidecum pe violenţe mai mult sau mai puţin subtile. În cazuri 
rare (de exemplu când o persoană aduce în discuţie perspectiva 
suicidului sau face aluzie la vreo decizie personală care ar avea 
repercusiuni sociale catastrofale) este clar că păstorul va investi toate 
eforturile în vederea convingerii interlocutorului său. Este vorba de nişte 
„măsuri coercitive provizorii”. În nici un caz însă nu va putea apela la 
aceste măsuri în mod normal, în raport cu anumite persoane echilibrate 
ce recurg la ajutorul său. Subliniem deci încă o dată că rostul păstorului 
(graţie responsabilităţii lui directive) este nu doar acela de a-l feri pe 
credincios de comportamente externe pe care normele morale nu le 
permit, ci a reuşi să convingă pe credincios, grație argumentelor 
spirituale solide pe care el le va pune în discuţie. A maturiza rațiunile de 
a crede şi de a acţiona în spirit creştin, a oferi o anumită „inteligenţă ” 
credinţei, este tot atât de important cât a obține un comportament 
exterior moral. 

3. În al treilea rând, funcţia psiho-directivă a dialogului pastoral nu 
trebuie nicidecum să dea naştere în credincios unei dependențe, unei 
pasivităţi în luarea deciziilor, care la urma urmelor ar „aliena” 
conştiinţa morală şi ar compromite progresul religios al credinciosului. 
Pericolul îi pândeşte în special pe preoţii care sunt înclinați a avea o 
atitudine dominatoare, autoritară şi paternalistă; în jurul acestora va 
gravita mulțimea imensă a scrupuloşilor şi a temperamentelor slabe care 
de-abia aşteaptă o ocazie pentru a se elibera „de ei înşişi”, pentru a evita 
astfel „povara” responsabilităţii înaintea lui Dumnezeu („povară” ce 

trebuie să o simtă orice om devenit adult din punct de vedere psihologic). 
A treia exigenţă a funcției psiho-directive a dialogului pastoral este deci 
aceea de a dezvolta autonomia psihologică a credinciosului, dar în 
asemenea direcţie încât el să se supună tot mai mult planului divin şi 
să adopte ca punct de referință iubirea lui Dumnezeu. Scopurile care 
trebuiesc atinse prin această funcţie sunt: 1. Încurajarea credinciosului 
pentru ca Să ia în mod liber deciziile necesare; 2. Să i se dea 
posibilitatea să se exprime într-un climat de armonie; 3. Instalarea 
unui raport de dependenţă spirituală nu faţă de păstor, ci faţă de 
valorile şi principiile creştine.“ 
Vom încerca acum să verificăm aplicarea pastorală a funcţiei psiho-directive 
analizând câteva extrase de dialog, alese la începutul, în timpul şi la sfârşitul unui 
colocviu pastoral obişnuit. 


Analiză psihologică: cerere de sfat 

Au fost alese aceste extrase de dialog pentru că cererea făcută: 1) este realmente 
complexă; 2) scapă unui criteriu moral coercitiv care să se impună în mod clar; 3) tinde 
să suscite în păstor o opinie personală favorabilă unei soluţii aparent mai bună în sine, 
dar care, în calitate de preot va trebui să evite a o impune; De altfel, nu vrem să spunem 
că în mod necesar păstorul nu trebuie să-şi exprime această opinie; el poate să şi-o 
manifeste în mod util în măsura în care autoritatea pe care credinciosul o atribuie 
păstorului nu este excesivă. În acest dialog, eforturile păstorului de a respecta 
motivațiile credinciosului şi de a le lăsa să se maturizeze de la sine vor apărea în toată 
legitimitatea lor la sfârşitul colocviului, când interlocutorul, probabil fără să-şi dea 
seama în mod clar, va multiplica insistenţele pentru a obţine de la preot o părere clar 
exprimată, care să-l scutească de povara unei hotărâri proprii. 

Domnul Traian, inginer de 36 de ani, este tată a trei copii. 
Merge să se consulte cu un preot bătrân, fost profesor de-al său de 
religie, părintele Vasile, într-o problemă arzătoare. După salutul 
iniţial şi formulele normale de curtoazie, înfruntă subiectul pentru 
care a venit. 

- Nu ştiu dacă l-aţi văzut vreodată pe fiul meu Octavian. Are 14 
ani şi în curând va începe liceul. Poate nu vă vine să credeţi dar din 
acest motiv am avut numeroase probleme cu părintele paroh de la 
noi din parohie. Eu aş vrea ca el să studieze la Liceul de Limbi 
Clasice, liceu aflat la cinci minute de casa noastră. Dar preotul o ţine 
morţiş că eu, un creştin ortodox practicant, trebuie să-mi dau fiul la 
Seminarul 'Teologic din laşi, adică la peste treizeci de minute de 
mers cu trenul, şi aceasta fără ca el să aibă certitudinea vocației 


d cfr. Andre Godin, La relazione umana nel dialogo pastorale, ed. Borla, Torino, 1964, p. 53. 

sale preoţeşti. Eu cred că această perspectivă nu îmi obligă deloc 

conştiinţa. Dumneavoastră, ce mă sfătuiţi?“ 

Vom analiza deci diferite moduri de a răspunde la această întrebare. 

1. Nu cred că preotul dumneavoastră a vrut să facă din aceasta o 
obligaţie de conştiinţă. 

2. Nu sunt la curent cu problematica. Mai daţi-mi câteva informaţii 
referitoare la Seminarul de la laşi. Cunoaşteţi profesorii? Sau pe 
părintele director? 

3. Imi dau seama. Este o problemă clasică când se vorbeşte de un 
viitor seminarist. Mulţi alţi elevi s-au găsit întro situaţie 
asemănătoare. Pe baza experienţei lor vom putea rezolva 
problema. 

4. Ceea ce gândesc eu nu este cu adevărat important. Ceea ce 
contează este ceea ce gândiţi dumneavoastră şi soţia 
dumneavoastră! 

5. Dumneavoastră vă aflaţi deci în faţa unei decizii importante pe 
care trebuie s-o luaţi, iar părerea dumneavoastră nu coincide cu 
cea a parohului. Şi atunci v-aţi hotărât să cereţi sfatul bătrânului 
dumneavoastră profesor de religie! 

Să încercăm deci să identificăm inspiraţia ascunsă (şi tehnica implicită) care 

pare să dinamizeze fiecare răspuns: 

1. Nu cred că preotul dumneavoastră a vrut să facă din aceasta o 
obligaţie de conştiinţă. 

Păstorul gândeşte clar şi vorbeşte după cum gândeşte. EI riscă să fie categoric 
fără să-şi dea seama. De fapt ce ştie el despre intenţiile parohului? Răspunsul său 
trădează dorinţa de a rezolva el însuşi problema. Credinciosului nu-i mai rămâne decât 
să-i expună detaliile problemei: răspunsurile vor veni! Ulterior, el va trebui să le pună în 
aplicare. 

2. Nu sunt la curent cu problematica. Mai daţi-mi câteva 
informaţii referitoare la seminarul de la laşi. Cunoaşteţi 
profesorii? Sau pe părintele Director? 

Răspuns de sondaj. Păstorul este acum mai prudent. Recunoaşte că situaţia este 
complexă şi cere alte informaţii. Răspunsul implică totuşi ideea că cercetarea 
circumstanțelor referitoare la rezolvarea problemei intră în propria-i competenţă. În 
orice caz, credinciosul înţelege chiar din acest prim răspuns că păstorul ia în propriile 
mâini chestiunea. Ajunge să se simtă ca un martor care este interogat. Dacă dialogul 
continuă în această direcţie, este foarte probabil că credinciosul curând se va auto- 
izola pasiv pe banca interogaților. 


i, Inspirată şi prelucrată din Andre Godin, La relazione umana nel dialogo pastorale, ed. Borla, Torino, 1964, p. 
58. 

3. Îmi dau seama. Este o problemă clasică când se vorbeşte de 
un viitor seminarist. Mulţi alţi elevi s-au găsit întro situaţie 
asemănătoare. Pe baza experienţei lor vom putea rezolva 
problema. 

Generalizare ce s-ar dori a fi o încurajare. Păstorul se laudă cu experienţa sa, 
simplifică problema, generalizând-o, orientează spre o soluţie care însă nu va ţine cont 
de singularitatea cazului, de caracterul său personal şi poate de dimensiunea religioasă 
a problemei. În ciuda formulei la plural „vom putea rezolva problema”, este evident 
faptul că soluţia la problemă pare să vină doar de la păstor! 

4. Ceea ce gândesc eu nu este cu adevărat important. Ceea ce 
contează este ceea ce gândiţi dumneavoastră şi soţia 
dumneavoastră. 

Explicaţie teoretică influenţată negativ de apelul direct la o temă pe care 
credinciosul nu a introdus-o („Soţia dumneavoastră”). Locul de soluţionare al cazului 
rămâne în păstor, ca şi în precedentele două răspunsuri. De altfel, ideea acestuia din 
urmă este exactă. Dar ar fi mult mai oportun să fie pus credinciosul în situaţia de a se 
convinge singur, concret, că „ceea ce contează nu este ceea ce gândesc cu”. 

5. Vă aflaţi deci în fața unei decizii importante pe care trebuie s- 

o luaţi, iar părerea dumneavoastră nu coincide cu cea a 

parohului. Şi atunci v-aţi hotărât să cereţi sfatul bătrânului 

profesor de religie! 

Tripticul reflexie (1), sintetizare (2) şi clarificare (3) a situației este evident. E de 
subliniat faptul că nucleul răspunsului se fundamentează pe însăşi motivul pentru care 
domnul Traian a venit să ceară sfat. 

- Dar ceea ce face mai dificilă problema este faptul că nevasta mea se lasă 
intimidată de paroh. lar în cazul în care ulterior nu va mai studia teologia, ci 
se va decide pentru o carieră laică, dacă cumva nu va reuşi în această carieră, 
toată vina va cădea asupra mea. 

XR 4 he 2 e e he e e e 2 e e e 2 

1. Normal, în doi trebuie să luaţi această decizie. 

Regăsim aici aprecierile rigide, categorice şi banale. Din nou păstorul crede că 
gândeşte clar şi deci vorbeşte după cum gândeşte. În realitate, el uită un aspect foarte 
important al problemei: relaţia cu parohul, deci un aspect al problemei explicit religios. 
Ignoră în schimb completamente latura emotivă a domnului Traian, temperamentul 
vulcanic al soţiei lui şi frica lui de a fi acuzat de ca. 

2. În mod normal, ar trebui să fiu mai în detaliu informat 
asupra poziţiei soţiei dumneavoastră. A acceptat complet punctul 
de vedere al parohului? 

Răspuns sondaj: cu alte cuvinte, „continuaţi să-mi furnizaţi tot mai multe 
detalii (şi în mod special pe cele pe care eu, preotul, vi le cer) şi soluţia va veni, în mod 
sigur, ulterior”. 

3. Desigur, acesta este un tip de decizie în care femeia are 
deseori frică să se implice, pentru a-şi rezerva pentru mai târziu 
dreptul la critică. Dar celui care ia oportunele precauţii şi 

acţionează cum este mai bine, nu i se poate reproşa nimic 
ulterior. 

Generalizare. Păstorul se ascunde aici în spatele unor principii generale, 
abstracte şi ireale. În plus de aceasta, se demonstrează agresiv în raport cu femeia; 
ocazie pierdută de a prelua o nelinişte a soţului şi de a-l apropia de soţie. 

4. Cauza perplexităţii dumneavoastră ar fi deci în mod 
special părerea soției... 

Explicare teoretică: păstorul trage acum nişte concluzii pripite, crezând că a 
atins nucleul problematicii. Astfel răspunsul său constituie o interpretare a situației ce 
neglijează un conflict psihologic probabil mult mai complex. 

5. Desigur că, în decizia pe care trebuie s-o luaţi acum, vă 
temeţi de viitoarele repercusiuni negative asupra relaţiei cu soţia 
dumneavoastră. 

Acceptare şi clarificare a unui nou aspect al stării de indecizie a 
credinciosului: o indecizie referitoare la viitorul relației conjugale. 

Observăm deci aici mai multe tipuri de răspuns: 7. Investigația categorică; 2. 
Generalizarea; 3. Explicarea teoretică (interpretarea); 4. Clarificarea. Fiecare dintre 
aceste tipuri de răspuns produce în interlocutor o reacţie diferită. 


- În realitate sunt conştient de faptul că decizia aceasta 
trebuie luată nu ca reacţie la părerea soţiei mele excesiv de 
influenţată de paroh, ci în funcţie de viitorul religios al fiului 
meu. Tocmai aici am nevoie de ajutorul dumneavoastră. 
Deoarece în Liceul de Limbi Clasice se află un profesor de 
religie de renume naţional, de o formaţie duhovnicească 
excepţională, care l-ar putea influența pozitiv pe fiul meu. 
Nu credeţi că făcând ucenicie la acest profesor deosebit i se 
va putea limpezi viitorul? 

- În mod sigur nu! O educaţie religioasă autentică presupune 
un context special, nu doar nişte ore de religie realizate cu 
competenţă. De exemplu, este absolut necesar ca şi 
materiile religioase să fie predate într-o manieră religioasă. 
Credeţi că predând, de exemplu, istoria sau literatura, poţi 
fi „neutru“ din punct de vedere religios şi duhovnicesc? 
Trebuie să mă credeți: dacă vreţi să ţineţi cont de 
amploarea factorului religios în viaţa individului, este mai 
bine ca băiatul să meargă la Seminar. 

- Poate că da, din punctul de vedere al contextului religios de 
viață. Dar mai este şi problema navetei zilnice, a anturajului 
nepotrivit din tren, a cheltuielilor financiare adiacente, a 
timpului pierdut, a oboselii copilului... 

Eroarea pastorală a acestui răspuns se răzbună. Susfinându-şi cu îndârjire 

propriul punct de vedere, păstorul a ajuns să pună în evidenţă aspectele pozitive ale 

părerii contrare. Cu cât păstorul va pleda (invocând noi argumente) pentru Seminar, 
cu atât mai mult tatăl elevului va găsi argumente pentru Liceul de Limbi clasice. lată 
deci care este rezultatul unei poziţii rigide luate de păstor; relaţia pseudo-pastorală 
astfel instaurată se va construi pe schema afirmaţie-obiecţie. La orice afirmaţie a 
preotului, interlocutorul va formula o obiecție. Şi aceasta din cauza lipsei de tact 
pastoral şi a deficitului de inteligenţă demonstrate prin atitudinea păstorului. Rolul lui 
era de a conduce spre soluţia ideală, iar nu de a impune o pseudo-soluţie pripită şi ne- 
duhovnicească. Deznodământul acestei direcţii de evoluţie a dialogului este clar: 
fiecare se va fortifica pe propriile poziţii. 


1. Cine este oare părintele director de la Seminarul din laşi? 
Aş putea să-i aranjez o întâlnire fiului dumneavoastră cu el... 

- V-aş mulţumi foarte mult. El îşi va putea spune cu siguranţă 
părerea asupra viitorului religios al fiului meu, dacă va reuşi la 
seminar. 

Eroarea aparţine de această dată tatălui elevului. Încercând permanent detalii 
specifice externe motivaţiilor esenţiale ale deciziei care trebuie luată, €l a ajuns să se 
substituie preotului căruia i-a cerut sfatul. De această dată încredințează decizia 
viitorului fiului său în mâinile unei a treia persoane, străine de dialogul de până 
acum, care de fapt este mult mai puţin calificată în cunoaşterea contextului complex al 
vieţii elevului căruia i se hotărăşte soarta. Rezultatul normal al dialogului care 
avansează în direcţia cercetărilor minuţioase ale circumstanțelor externe este 
încredințarea graduală a deciziei finale unor elemente (circumstanţe sau persoane) ce 
nu fac parte din relaţia păstor-credincios. Credinciosul este re-orientat spre o altă 
situaţie fără ca să beneficieze în prealabil de o reală „iluminare”. Dimpotrivă, ajunge să 
fie invitat la abandon, ajunge să se arate dispus la luarea unei decizii sub impulsul unei 
instanțe externe. Această alienare face să se piardă însuşi scopul întâlnirii şi 
dimensiunea psiho-directivă a dialogului pastoral. 

2. În general, există un consens general asupra faptului că viaţa duhovnicească este 
mai bine realizată şi protejată în Seminar. Chiar recent citeam un studiu referitor 
la viaţa spirituală într-un seminar... 

- Darcred că nu trebuie să uităm că la Liceul de limbi clasice 

profesorul de religie este un om cu adevărat excepţional. 
Acesta va reuşi să imprime copilului un spirit special... 
Generalizarea pe care a realizat-o păstorul creează o anumită insatisfacţie interioară 
în interlocutor care simte nevoia să sublinieze că situația luată în obiectiv este cu 
adevărat unică. Generalizarea înseamnă de cele mai multe ori pierderea ocaziei de a 
lua într-o analiză competentă şi detaliată argumentele pro şi contra unei anumite 
poziţii. Ea atrage după sine fragilizarea relaţiei interpersonale, care de obicei se 
fundamentează pe (şi este consolidată de) ceea ce este unic şi irepetabil în viaţa 
fiecărui individ. 

3. Dumneavoastră v-aţi aştepta ca eu să iau vreo poziţie 
împotriva Seminarului teologic sau împotrivă parohului 
dumneavoastră? 

- Categoric, nu! Desigur... nu. Cer scuze. Este adevărat. Nu m-am 
gândit că dumneavoastră înşivă aţi fost pentru scurt timp profesor 
într-un seminar teologic. 

Preotul nostru şi-a pierdut prestigiul de atent analist al dinamicii psihologice a 
comportamentului uman. Din nefericire el a uitat să privească problema din punctul 
de vedere al interlocutorului său şi să caute să aprofundeze şi să înţeleagă 
motivațiile şi raţiunile lui. EI are o poziţie a lui rigidă, cu anticipație luată, iar 
interlocutorul său se simte jenat de lipsa de intuiție ce a demonstrat-o. Păstorul a trădat 
de două ori prin atitudinea sa exigenţele unui dialog pastoral autentic: în primul rând, 
pentru că a încetat să caute împreună cu interlocutorul său soluţia ideală; în al 
doilea rând, întrucât a compromis o relaţie de încredere avută cu un om care crezuse 
că poate apela la el expunându-şi o părere diferită de a parohului său. Astfel, şi-a 
trădat vocaţia de preot pastor călăuzitor. 

4. Dumneavoastră îmi cereţi deci să judecăm împreună, privind 
situația din punctul de vedere al interesului religios al băiatului, 
avantajele şi dezavantajele înscrierii lui la Seminar. 

- Da... Iată, adeseori se spune că ora de religie nu este 
esenţială, nici suficientă pentru o educaţie creştină 
autentică a copilului. E necesar să luăm în calcul şi 
contextul social-spiritual în care alţi profesori îşi predau 
propriile materii etc. Mă întreb dacă acest aspect este nu 
este cu adevărat fundamental, mai important decăt ceea ce 
se poate distruge într-un tânăr printr-un anturaj murdar, 
prin naveta cu trenul etc. 

- Pentru dumneavoastră, preocuparea pentru o educaţie 
autentică din punct de vedere religios are mai multă 
importanţă... 

Tocmai datorită faptului că a urmărit cu atenţie linia gândirii interlocutorului 
său, pentru că l-a înțeles, susținut, iluminat, €l aude de la interlocutorul său ceea ce 
încercase răspunsul nr. 1 să pună în evidenţă în sens contrar. Această mişcare precisă, 
prin intermediul căreia interlocutorul însuşi îşi enunţă motivele, tot mai profund 
elaborate, ale unei decizii prudente (eliminând tendinţele sterile prin care fiecare se 
rigidizează pe poziţia sa) este fructul cel mai preţios al funcţiei psiho-directive a 
dialogului pastoral. În ultima intervenţie a păstorului observăm şi echilibrul în 
maniera lui de a trage concluziile şi de a formula alternativele. Făcând astfel, este 
evitat pericolul de a fi acuzat că a făcut o alegere în numele altuia, alegere care nu 
avea dreptul să o facă. 

Sfârşitul conversaţiei 

- Imi pare rău să abuzez încă o dată de timpul şi de răbdarea 
domniei voastre. Dar cu dumneavoastră se poate discuta. 
Soţia mea se va bucura enorm când îi voi repeta ceea ce mi- 

aţi spus. Pe scurt, după părerea dumneavoastră, ce este cel 
mai bine pentru fiul nostru? 

- De fapt, noi am discutat mai mult despre ceea ce aţi putea 
face, dumneavoastră cu doamna, pentru a asigura fiului o 
educaţie realmente creştină şi a-i garanta un viitor potrivit 
aspirațiilor şi înclinațiilor sale. 

- Dacă am înţeles bine, mă lăsaţi să acţionez după cum cred 
eu de cuviință. 

- Desigur, pentru că dumneavoastră vreţi binele acestui 
copil. 

- Da, şi mă gândesc că educaţia lui religioasă nu va avea 
nimic de pierdut dacă nu va merge la Seminar, ci la acest 
liceu din aproprierea casei noastre, unde profesorul de 
religie - de-a lungul a patru ani - îl va putea conştientiza de 
autenticele sale înclinații şi de eventuala lui vocaţie 
preoțească. Astfel, va putea urma ulterior teologia, fără să 
se mai îndoiască de vocaţia sa. 

- Deci, aţi ajuns şi la concluzia că, în cazul nostru, conştiinţa 
nu vă impune să cedaţi insistențelor parohului? După toate 
cele care s-au spus aici, sunt sigur că veţi lua decizia finală 
în deplină cunoştinţă de cauză; 

-  Discutând cu dumneavoastră, îmi dau seama că intră în joc 
mult mai multe elemente de câte gândeam la început. Este 
destul de dificil. 

- În fond, există două mari posibilităţi: a-i oferi băiatului 
atmosfera seminarului teologic, dar cu riscul de a-l 
„corupe” din cauza anturajului pe care-l va avea făcând 
naveta, sau a-i garanta o bună formaţie duhovnicească şi 
religioasă graţie uceniciei făcute pe lângă acel profesor de 
religie deosebit de la Liceul de Limbi Clasice. Modul 
optimal de a lua cea mai bună decizie este acela de a 
reflecta profund asupra ambelor alternative, şi a_ cere 
călăuzirea lui Dumnezeu spre ceea ce este realmente mai 
bine pentru copil. 

- Ne vom gândi pe mai departe. Vă vom aduce la cunoştinţă 
decizia noastră finală. Mulţumim foarte mult. M-aţi ajutat 
enorm Să clarific situaţia care mă preocupa atât de mult. Să 
lăsăm în seama lui Dumnezeu tot restul. 

Este de observat cum toate tentativele domnului Traian de a obține de la profesorul 
său luarea unei poziţii clare întâlnesc atitudinea prudentă, corectă şi duhovnicească a 
acestuia de reflexie, clarificare, sintetizare, punctualizare şi de evidenţiere a 
alternativelor. 


SI 


Sinteză: 

Analiza acestui dialog, care ia naştere în momentul în care cineva cere un sfat, 
scoate în evidenţă inconvenienţele răspunsurilor critice, curioase şi generalizante. 
Nu trebuie bineînţeles excluse sistematic din dialogul pastoral, cum s-ar putea face în 
anumite tipuri de relație psiho-terapeutică. Dar trebuie reflectat cu atenţie ca nu cumva 
dialogul pastoral însuşi să fie articulat (şi implicit împiedicat) în baza unor 
automatisme obişnuite care cu timpul vor provoca în credinciosul dornic de călăuzire 
reacţii de opoziție defensivă, dependenţă pasivă, insatisfacţie afectivă şi în cele din 
urmă, ruptură a relaţiei. 

Examinarea răspunsurilor de tip reflexiv şi explicativ ne demonstrează aportul 
pozitiv al acestor răspunsuri: siguranță, însuşirea unor argumente serioase, mature, 
independenţă a deciziei finale de circumstanţele pur exterioare în raport cu terţe 
persoane. Este de subliniat că “siguranţa” de care se dispune este condiţionată de 
posibilitatea de manifestare în mod autentic a opiniilor şi a dispoziţiilor interioare ale 
interlocutorului. Ea nu dă naştere în mod necesar “liniştii” interioare în raport cu 
decizia de luat; dimpotrivă, poate chiar creşte neliniştea din cauza faptului că nu se 
găseşte un preot-sfătuitor care să sugereze în mod clar sau decis soluția “exactă ”. Dar 
oare, această “angoasă” de fond nu este condiţia însăşi a libertăţii noastre? Şi nu este 
oare mijlocul ideal şi cel mai puternic pentru ca conştiinţa să se adreseze lui 
Dumnezeu şi să se regăsească în EI prin intermediul rugăciunii? lată de ce trebuie să i 
se rezerve un loc de prim plan în psihologia pastorală. 

Călăuzirea celui care vine să ceară un Sfat nu se reduce deci la o dirijare a 
comportamentului său. A-l sfătui, nu înseamnă în primul rând a-i furniza idei, 
principii, scheme sau soluţii, ci înseamnă a-i asigura o progresivă sensibilizare a 
personalităţii şi a libertăţii sale în faţa valorilor obiective ale moralei şi ale religiei. 

Funcţia psiho-directivă ar fi deci extrem de simplificată şi grav mutilată în 
cazul în care ar fi orientată totalmente spre explicaţii intelectuale, spre directive 
bazate pe principii, chiar dacă acestea ar fi optime. Atenţia noastră va trebui deci 
orientată spre realitatea de dincolo de cuvintele pe care le pronunţă credinciosul şi 
dincolo de conţinutul material a ceea ce vine expus, asupra naturii motivaţiilor sale — 
latente sau manifeste — şi asupra posibilităților şi limitelor unei libertăţi care se vrea cât 
mai corespunzătoare exigenţelor divine. 


III. Funcţia psihologică de intermediere 


Aşa precum acţiunea şi dialogul pastoral nu au început dintr-o inițiativă pur 
umană, tot astfel ele nu se epuizează într-un influx psihologic sau pedagogic pe care 
un om îl exercită asupra altuia. Idealul este ca acţiunea lui Dumnezeu să o substituie 
progresiv pe cea a omului. Dacă acest lucru nu se realizează, se cade fie în 
psihologism, fie în moralism pseudo-pedagogic. Sfântul Apostol Pavel sublinia 
contrastul dintre acestea din urmă şi inspiraţia realmente pastorală: „Puteţi să aveţi mii 

de învăţători în Hristos, dar nu aveţi mulţi părinți” (1 Cor. 4,15). Spre Duhul lui 
Dumnezeu trebuie deci condusă inima şi inteligenţa credinciosului.” 

Păstorul nu poate să se apropie de om ca un prieten afectuos decât cu condiția 
să-l orienteze spre o altă Iubire, superioară. El nu poate să constituie o călăuză 
iluminată dacă nu se retrage făcând să fie cunoscut izvorul unei alte Lumini, precum 
odinioară loan Botezătorul: „Voi înşivă îmi sunteți martori că am zis: Nu sunt eu 
Hristosul, ci sunt trimis înaintea Lui. Cel ce are mireasă este mire, iar prietenul 
mirelui, care stă şi ascultă pe mire, se bucură cu bucurie de glasul lui. Deci această 
bucurie a mea s-a împlinit. Acela trebuie să crească, iar eu să mă micşorez ” (loan 3, 
28-30). 

Acesta este nucleul central ce permite celorlalte funcţii să-şi conserve orientarea 
spre scop. Dispoziţia psihologică cerută este cea mai delicată: ea pretinde ca preotul să 
se pună într-un constant contact cu izvorul de la care îşi trage propria acţiune pastorală, 
ce urmăreşte formarea şi evoluţia spirituală a credinciosului. Pe planul dispoziţiilor 
psihologice, se pare că funcția psihologică de intermediere pretinde: 

l. Infinită răbdare. „Dumnezeu este plin de răbdare” (Ecleziast 18,11). 

Este necesar ca păstorul să ştie să aştepte şi să respecte libertatea 
celorlalți. „Dragostea e răbdătoare” (1 Corinteni 13,4). Trebuie, de 
asemenea, să 1 se dea de înţeles credinciosului că opera de mântuire este 
una de durată, ce va progresa de-a lungul anilor, fiind inițiată de chemarea 
lui Dumnezeu şi continuată de efortul propriu în colaborare cu harul 
divin. 

2; Încredere în mijloacele naturale şi supranaturale ce vor acţiona în 
credincios. Orice afirmaţie şi orice influenţă venite din partea preotului, 
vor fi doar „tentative” destinate falimentului, dacă nu vor avea în fundal 
lucrarea Duhului Sfânt. 

ă Este important şi a şti trimite credinciosul la exigenfele propriei 
conştiinţe, la propria decizie ce trebuie să se maturizeze progresiv în 
intimitatea fiinţei umane. Mulţi dintre cei care cer sfaturi se tem că 
preotul îi va întoarce spre ei înşişi, înspre libertatea lor încă incertă, spre 
inspiraţia divină pe care nu ştiu încă să o sesizeze cu certitudine. 

Funcţia psihologică de intermediere a păstorului ar fi împlinită în mod 
superficial şi eronat dacă păstorul s-ar limita doar la a rezolva din punct de vedere 
material problema credinciosului (ajutor în bani, intervenţie pe lângă un soţ 
nedisciplinat, trimiterea unui nevrotic la un terapeut competent etc.). În acest caz 
preotului i-ar scăpa — sub aparenţa unui act de caritate realizat — ocazia de excepţie de 
a-l orienta pe credincios spre sensul profund şi spiritual al încercării, al conflictului 
sau al bolii care a intervenit în existenţa sa. 

De asemenea, s-ar compromite acţiunea de intermediere dacă am intra în 
dialogul pastoral cu intenția de a căuta în noi înşine (în propria inteligenţă, în 
propria experienţă, în propriile inspiraţii naturale sau supranaturale) soluţia şi 
sfaturile ce trebuiesc date la conflictele expuse de credincios. În schimb, întregul 


43 cfr. Andre Godin, La relazione umana nel dialogo pastorale, ed. Borla, Torino, 1964, p. 70. 

nostru efort trebuie să se concentreze asupra interlocutorului, deoarece numai şi numai 
în el se pot identifica şi progresiv explicita orientările potrivite situaţiei. De fapt tocmai 
de la el le vom primi noi înşine, într-un sens mult mai clar decât îşi închipuie cei ce se 
află la primele experienţe de „mijlocire” pastorală. Duhul lui Dumnezeu acționează, 
prin intermediul harului în însăşi relaţia dintre păstor şi credincios. 

Dacă relația pastorală s-ar limita la a înţelege şi a accepta pozitiv pe celălalt, s- 
ar reduce la o simplă acţiune psihologică şi pentru aceasta ar fi suficiente utilizarea 
câtorva metode de acţiune psiho-terapeutică. Dacă acţiunea pastorală s-ar mulţumi să 
indice calea ce trebuie urmată şi ar da forța pentru a o urma, sugestiile moraliştilor şi 
ale pedagogilor ar conduce-o la bun sfârşit. De fapt, în teologia pastorală cele trei 
funcţii menţionate se împletesc şi nu pot fi separate. Fiecare preot este dator înaintea 
lui Dumnezeu să-şi examineze propria viaţă pentru a observa care dintre aceste trei 
funcții îi este mai familiară şi căreia el îi este mai tributar. Astfel, fiecare va putea să-şi 
concentreze metodic eforturile în direcţia echilibrării în propria activitate pastorală a 
acestor trei funcţii psihologice. 


5. Noţiuni elementare de psihologie pastorală sanitară 
- Pastoraţia bolnavilor terminali - 


„ Chiar de-ar fi să umblu în valea umbrei morţii, 


nu mă tem de nici un rău, căci Tu eşti cu mine”. 
(Psalmul 23,4) 

Quelque heureux que soit l'etat ou se trouvent, 

les hommmes ne sont jamais sans quelque d'esir. 

„Oricât de fericită sau de nefericită ar fi situaţia în care se găsesc, 
oamenii nu sunt niciodată fără vreo dorinţă”. 


Dialogul pastoral cu bolnavii foarte grav, aflaţi într-o fază terminală a vieţii 
sau muribunzi, ocupă un loc foarte important în cadrul obligaţiilor ce revin unui preot 
păstor, implicat sau nu în lumea sanitară. 

Este imposibil ca un om trăind pe acest pământ, să nu exercite o influență 
(pozitivă sau negativă) asupra altor persoane. Privind cu atenţia în jur, toate domeniile 
existenţei şi în toate sectoarele de activitate (locul de muncă, cercuri culturale şi 
sociale, cluburi recreative sau sportive, grupuri de tineri) ne putem da seama cât de 
mult viața noastră depinde de modul în care harisma conducerii este exercitată şi 
acceptată. 

Ne vom opri acum asupra celei mai simple structuri în care „conducerea” 
(călăuzirea) are un rol: întâlnirea dintre două persoane. În acest raport este bine să fie 
conştienţi ambii parteneri ai dialogului cât de mult se influenţează unul pe altul. Poate 
nu este necesar să amintim de Hitler sau de Gandhi pentru a demonstra câr de 
distructivă sau de constructivă poate fi responsabilitatea călăuzitoare. 

Chiar şi în cea mai simplă formă de conversaţie dintre două persoane călăuzirea 
poate să fie o chestiune de viaţă şi de moarte. De fapt, în acest tip de întâlnire, se relevă 
câteva principii creştine de concretizare a călăuzirii creştine. 


l. 


Plecăm de la conversaţia dintre un pacient al unui spital şi un preot, vizitator de- 
al său.“ Pacientul, Valer, este un ţăran de 48 de ani, fără multă şcoală, puţin obișnuit să 
se exprime în cuvinte. Provine dintr-o foarte săracă familie de munte şi se simte complet 
dezorientat în spital, la oraş, unde a fost adus pentru o operaţie la picioare. Suferă de 
0 funcţionare insuficientă a arterelor. Vizitatorul, lon Bob, este un preot tânăr, care 
face o perioadă de practică pastorală în mediile sanitare de la oraş, sub călăuzirea 
unui preot mai în vârstă şi cu o vastă experienţă, responsabil de acest spital. 

Este vorba despre a doua vizită pastorală la acest pacient. Pacientul stă pe 
mijlocul coridorului, într-un scaun cu rotile. Mai sunt şi alți pacienţi în jur, care 
vorbesc între ei. lată conversaţia: 

Pr.: Domnule Valer, eu... v-am făcut o vizită, alaltăieri, dacă vă 
mai amintiţi... 

V. Da, îmi amintesc. 

Pr.: Cum vă merge? 


* Preluat din Henri J.M.Nouwen, // guaritore ferito. Il mionistero nella societa” contemporanea, ed. Queriniana, 
Brescia, 1996, p. 49. 

V. Cine ştie? Săptămâna trecută părea că vor să mă opereze. M-au adormit, m- 
au dus Sus, şi apoi mi S-a oprit inima. AStfel S-au gândit că nu o Să rezist şocului. M- 
au trimis iar aici jos, şi se pare că mâine mă vor opera. 

Pr.: Şi atunci inima dumneavoastră a pornit din nou... 

V. Da... S-au gândit că în acel moment era prea periculos să 

facă ceva. (pauză) Mă gândesc că acum sunt pregătit pentru 

operaţie. Cred că voi reuşi... 

Pr.: Deci acum vă simţiţi în stare să o suportaţi. 

V. Mda... Dar de moarte nu mă simt pregătit; dacă operaţia 

este necesară, o fac totuşi, altfel îmi pierd picioarele. 

Pr.: Deci de moarte nu vă simţiţi pregătit, dar operaţia simţiţi 

că trebuie s-o faceţi, pentru a vă salva picioarele; 

V. Da... (aprobând cu capul). Pentru că dacă vine sfârşitul, ceea 

ce se pierde este tot ceea ce este aici... 

Pr.: Consideraţi deci cauza pierdută dacă nu reuşiţi să depăşiţi 

momentul operaţiei; 

V. Da... Cei de acolo zic că nu este un mare lucru... mă întind 

aici şi mă ţin până în momentul în care mă operează. Zic că îmi 

vor pune tuburi de plastic prin picioare şi acelea îmi vor salva 
picioarele. Acest picior, priviţi (îşi dă jos ciorapul)... Degetul 
acesta devine negru când stau în picioare. 

Pr.: Merită să faceţi operaţia, dacă veţi putea apoi folosi 

picioarele. 

V. Da... Nici prin cap nu-mi trece să mor sub operaţie. Mai bine 

o moarte naturală, decât atunci când te adorm ei... 

Pr. Ion: Ah... v-au spus deci că este posibil ca sub operaţie să 

existe pericolul morţii? Dar unicul mod pentru a vă vindeca 

este să faceţi operaţia. 

V. Da... 

Pr. lon: Ce vă aşteaptă când veţi ieşi din spital? 

V. Nimic şi nimeni! 

Pr. Ion: Doar muncă şi iar muncă? 

V. Da... Desigur, dacă îmi voi relua forţele. Dar voi fi pregătit 

pentru când va fi recolta tutunului. 

Pr. lon: Veţi merge să munciţi la recolta de tutun. 

V. Da... Incepe prin august. 

Pr. lon: Ce frumos.... Da, domnule Valer, sper ca mâine, după 

operaţie, totul să fie foarte bine... 

V. Mulţumesc pentru vizită. 

Pr. Ion: La revedere. Pe curând. 

V. La revedere... 

Preotul lon nu a mai vorbit niciodată cu Valer. În ziua ulterioară, Valer a murit 
în timpul operaţiei. Poate ar fi mai corect a zice: „nu s-a mai trezit din anestezie”. Lui 
Ion i S-a cerut să fie călăuză duhovnicească într-un moment extrem de critic şi de 
delicat: a conduce un anumit pacient (cu o istorie individuală unică) spre un alt 
„mâine ” decât cel care se profila la orizont. Ce însemna de fapt acest „mâine? 
Pentru Valer era începutul reîntoarcerii la recolta tutunului... sau întrarea în 
Împărăţia Morților. 

Pentru a înţelege mai în profunzime semnificaţia şi importanţa călăuzirii psiho- 
pastorale, vom analiza întâlnirea dintre tânărul preot lon şi Valer. Înainte de toate vom 
examina condiţia lui Valer (1), apoi ne vom întreba asupra modului în care păstorul ar 
fi putut să-l conducă spre un alt fel de „mâine” (2) pe acesta. Apoi vom insista asupra 
celor mai importante principii ale călăuzirii duhovniceşti (3) care s-au conturat în 
timpul întâlnirii. 


1. Condiţia lui Valer 

Tânărul preot Ion, la întâlnirea cu bătrânul preot al Spitalului, s-a arătat nervos şi 
supărat. | se părea că Valer nu a apreciat nicidecum vizita lui pastorală, şi nu a ezitat să- 
| caracterizeze pe acesta ca fiind o persoană imposibilă, adică una care „nu promitea 
absolut nimic” din punctul de vedere al asistenței pastorale sanitare. 

Reacţia lui este poate puţin de înţeles. Ca preot tânăr absolvent de teologie, el 
spera într-un dialog dens şi semnificativ cu pacientul, în cursul căruia ar fi putut să-i 
ofere speranţă şi consolare. În schimb, s-a simţit frustrat, incapabil de a realiza ceva. EI 
spera să-l conducă pe pacient pe cărările raţionalităţii şi ale argumentărilor 
sistematice, în schimb interlocutorul său nu se preta la un astfel de demers. Situaţia 
concretă pretindea de la preotul păstor o cultură a inimii. 

Doar când începu să reflecteze profund asupra condiţiei lui Valer conştientiză 
starea tragică în care se afla acesta. Înţelese atunci că Valer se găsea într-o situaţie 
mecanică impersonală, îngrozit că va muri, dar şi înfricoşat şi obosit de ideea că s-ar 
putea să mai trăiască pe mai departe. Era de datoria duhovnicească a tânărului preot să 
intuiască condiția paralizantă a lui Valer, să o înţeleagă şi apoi să-şi armonizeze la 
aceasta intervenţia psiho-pastorală. 


a. Mediul impersonal 

Pentru un ţăran de munte situația de a se afla în mijlocul tehnocraţiei unui 
spital modern era extrem de traumatică. Era ca şi sosit de pe o altă planetă, în care 
lumea se îmbrăca, vorbea, reacţiona într-un mod extrem de diferit de cel cu care el era 
obişnuit. Infirmierele în alb, atât de eficiente în a spăla, a hrăni şi a îmbrăca pacienţii; 
medicii înarmaţi cu diagrame, dispuşi permanent să ia notițe; maşinile complexe, greu 
de identificat, înzestrate cu tuburi şi sticluţe şi atât de multe mirosuri stranii; sunetele 
ciudate, mâncarea deosebită, toate i-au dat ţăranului Valer senzaţia că este un copil 
pierdut într-o pădure înfricoşătoare. Nu era nimic aici din ceea ce lui îi era familiar şi 
accesibil. Pe neprevăzute, acest om robust capabil să-şi menţină independenţa 
muncind dur s-a descoperit victima pasivă a unor persoane şi activităţi care îi erau 
complet străine. Şi-a pierdut stăpânirea de sine. Un grup anonim dintre „aceia” i-au 

impus o serie de comandamente: „m-au făcut să dorm, m-au purtat sus, m-au adus iar 
Jos” etc. 

Limbajul demonstrează că Valer avea sentimentul că forțe străine l-au privat de 
propria identitate. Operația de la picioare a devenit prilejul unei misterioase 
manipulări a lui de către o lume diferită. Însăşi prezenţa lui în acest proces nu era 
cerută: „Mi-au spus că îmi pun tuburi de plastic; mi-au zis că...”. Pentru Valer, „aceia” 
lucrau ca și cum prezenţa lui ar fi fost doar un fapt accidental. Iniţiativa personală nu 
era nici cerută şi nici apreciată. Nu aşteptau întrebări şi nu ofereau nici răspunsuri, cu 
alte cuvinte, nu se respecta şi nici nu se stimula vreun interes din partea pacientului. El 
a înţeles că „o făceau ei”. 


b. Frica de a muri 

Analizând retroactiv lucrurile, în timp ce studia textul colocviului cu Valer, 
preotul Ion descoperi că moartea era de fapt în centrul angoasei pacientului. Într-o 
oarecare măsură, Valer şi-a dat seama că situaţia sa era foarte dificilă, tratându-se de 
fapt de o chestiune de viaţă şi de moarte. De trei ori, în timpul conversaţiei, Valer şi-a 
manifestat frica de a muri, dar preotul continua să evite subiectul, sau cel puţin să 
neglijeze dureroasa perspectivă. Astfel preotul şi-a dovedit propria lipsă de maturitate 
duhovnicească: el se temea să abordeze cel mai profund şi mai important subiect al 
vieţii duhovniceşti: moartea. Şi aceasta într-un moment în care interlocutorul său avea 
nevoie stringentă să cunoască câte ceva despre această realitate, întrucât simţea că îl 
pândeşte. 

Valer se temea de o moarte impersonală, de o moarte la care el nu ar fi 
participat, de care nu şi-ar fi dat seama. El simţea că o astfel de moarte i-ar nega 
posibilitatea de a muri bărbăteşte. Mai ştia că în mediul mecanic în care „aceia” l-au 
adus, moartea ar fi fost doar un element al procesului de manipulare umană căruia 
el îi era obiectul. În disperata lui interpretare a realităţii, au existat momente de protest. 
EI, ţăran de munte, care muncea dur pentru a-şi câştiga pâinea, ştia că are dreptul la o 
moarte naturală, întru totul „a sa”. Vroia să moară după cum a şi trăit. Știa că dacă ar 
fi murit sub anestezie, ar fi fost absent în momentul crucial al existenţei umane. 

Dar dincolo de toate acestea, mai exista ceva. Valer nu era pregătit să moară. 
De două ori a încercat să-i comunice aceasta preotului lon în absoluta lui disperare, 
dar preotul nu a înţeles aceasta. Când preotul a spus „Consideraţi că sunteți 
pregătit”, înțelegând prin aceasta operaţia, Valer a dezvăluit ceea ce avea realmente 
în minte: +. Să mor, nu Sunt pregătit. Pentru că dacă vine sfârşitul, se pierde tot ceea 
ce este qici...”. Se poate doar imagina ce se află în spatele acestor cuvinte disperate, 
relevante ale unei agonii fără speranţă. Pentru preot constituia ceva prea dificil să 
vorbească despre aceasta, tocmai de aceea el a diluat şi înmuiat mesajul lui Valer 
evitând confruntarea cu agonia personală a pacientului. Preotul lon nu a fost deci la 
înălțimea exigenţelor momentului, iar întâlnirea cu ţăranul Valer relevă toată 
fragilitatea şi superficialitatea sa duhovnicească. 

O posibilă retrospectivă în trecutul pacientului 

Nimeni nu poate înţelege toate implicaţiile țipătului interior al lui Valer: „Pentru 
că dacă vine sfârşitul, se pierde tot ceea ce este aici”. La 48 de ani, fără familie şi fără 
prieteni, fără a avea pe nimeni care să-i vorbească, în faţa morţii, el se afla cu spatele 
îngreunat de un trecut dureros. Un om solitar şi disperat ca el nu avea probabil 
nicidecum şansa de a se ancora în propriul trecut pentru a dobândi conştiinţa 
dragostei lui Dumnezeu. În plus de aceasta, dacă moartea readuce adeseori memoria 
muribundului reactualizându-i chiar amintirile primei copilării, este foarte posibil ca 
să-i fi revenit în memorie tocmai predicile auzite în „prima copilărie” şi educaţia de la 
şcoală amenințătoare (condamnarea veşnică a omului plăcerilor „terestre”). O astfel de 
„reamintire” nu putea face altceva decât să-l constrângă să se identifice cu omul care 
„pierde”. Poate că Valer nu a mai fost în biserică de ani de zile, poate că nu a mai 
vorbit cu un preot de când era copil. Este probabil că atunci când preotul a apărut 
alături de Valer, în mintea acestuia, să fi reapărut avertismentele, interdicțiile, 
avertizările din copilăria sa, făcând ca în mintea lui să dobândească o mai mare 
amploare transgresiunile vârstei adulte, percepându-le ca pe o greutate mai mare, care 
nu putea să conducă altundeva decât în infern. 

Nu ştim ce se întâmpla cu adevărat în mintea lui Valer. Oricum, nu există 
motive pentru a subaprecia tensiunea (încărcătura de angoasă) care este observabilă 
în cuvintele sale: „De moarte nu sunt pregătit...”. Aceasta înseamnă că Valer nu era 
pregătit pentru un act încrezător de predare lui Dumnezeu. Nu era pregătit să-şi 
abandoneze viaţa în credinţă şi speranţă. Suferințele lui prezente erau nimic raportat 
la ceea ce ştia el că urmează după această viaţă. Valer se temea de moarte într-o 
manieră existenţială. Dar oare, să trăiască, dorea? 


c. Frica dea trăi 

Puţini sunt pacienţii care nu speră să se vindece atunci când acceptă o intervenţie 
chirurgicală. Complexa industrie sanitară există pentru a vindeca, pentru a îngriji, 
pentru a readuce persoanele „la viaţa normală”. Oricine a vizitat un spital şi a vorbit cu 
pacienţii ştie că „mâine ” înseamnă de fapt o zi mai aproape de casă, de prieteni, de 
locul de muncă, de existenţa cotidiană. Spitalele sunt în general locuri pe care lumea 
doreşte să le abandoneze cât mai repede posibil. În acest context, un rol terapeutic de 
excepție îi revine speranţei. 

Un om care nu vrea să abandoneze spitalul nu colaborează în vederea 
împlinirii scopului ultim al instituţiei, punând astfel limite puterii celor care vor să-l 
ajute. Valer depunea oare eforturi în vederea vindecării? Ştim că îi era frică de moarte, 
dar aceasta nu însemna că dorea realmente să trăiască. În parte, întoarcerea la viaţa 
normală însemnă de obicei întoarcere la cei care te aşteaptă. Dar cine îl aştepta pe 
Valer? Preotul i-a perceput solitudinea când l-a întrebat: „Ce vă aşteaptă când veţi ieşi 
din spital?” Întrebarea atinse o rană deschisă şi Valer răspunse: „Nimeni şi nimic”. 

Este foarte dificil dacă nu chiar imposibil ca un om tânăr şi sănătos să poată să 
înțeleagă ce înseamnă să nu ai pe cineva pentru care existenţa ta să aibă vreo 
importanță Sau pentru care să conteze dacă tu mori Sau trăieşti. Izolarea este una 

dintre cele mai mari suferințe umane, Şi pentru un tânăr ca preotul lon experiența 
izolării era infinit de departe. Îl avea pe superiorul său cu care să vorbească, avea 
prieteni cu care să-şi dezbată ideile, avea o familie şi pe toţi aceia care într-un mod sau 
altul se interesau de bunăstarea lui. Ce este viaţa în schimb pentru unul pe care nimeni 
nu-l aşteaptă, care are la orizont doar o muncă dură în cultivarea tutunului, pentru care 
unicul motiv de vindecare ar fi redobândirea forţelor pentru anotimpul recoltei? Pentru 
acesta viaţa nu exercita nici un apel viguros. De ce Valer ar trebui să revină la viaţa 
activă? Doar pentru a mai petrece câţiva ani luptând sub un soare arzător pentru a 
câştiga suficient pentru a se hrăni, sau pentru a se îmbrăca, până în momentul în care 
va fi calificat inapt pentru muncă şi va putea muri de moarte naturală? Moartea poate 
constitui în acest caz infernul, dar viaţa nu este mai puţin infernală. 

În realitate, Valer nu mai dorea să trăiască. Se temea de viaţa care-i dădea atât 
de puţină fericire şi atât de multă durere. Picioarele îi făceau rău şi ştia că fără 
picioare pentru el nu ar mai fi existat adevărată viaţă. Cu toate acestea, picioarele nu-i 
mai puteau aduce linişte, ci îi puteau promite doar muncă, şi acesta era un alt gând 
paralizant pentru el. 

De aceea preotul lon l-a găsit pe Valer într-o situaţie foarte dificilă: într-un 
mediu impersonal, îngrozit de moarte, dar la fel de mult înfricoşat şi de perspectiva de a 
mai trăi. Nu ştim cât de gravă îi era boala, sau câte şanse avea de a trece cu bine 
operaţia. Dar Valer nu era pregătit. Nu înţelegea ce se petrece în jurul său, nu dorea 
nici Să trăiască, nici să moară. A ajuns prizonier într-un teritoriu capcană. Orice 
opţiune i-ar fi fost fatală, condamnându-l fie la iad, fie la chin pământesc. 

Aceasta era situaţia lui. Ca mulţi alţii, el suferea de o paralizie psihică în care 
aspiraţiile sale cele mai profunde erau distruse, dorinţele sale blocate şi eforturile 
sale frustrate, voinţa sa înlănţuită. A devenit o victimă pasivă, incapabilă de a da un 
sens clar propriului său destin final. Când mâinile medicilor ating un om într-o astfel 
de situaţie, ating de fapt un om care „nu mai vorbeşte nici o limbă” şi care a renunțat 
la orice formă de colaborare. Acel om nu poate să lupte pentru a învinge bătălia 
existenţei sau pentru a se preda în pace dacă speranţele de victorie se dovedesc a fi 
vane. Valer a devenit un corp anonim, care şi-a pierdut însăşi capacitatea de a trăi. 

Valer nu constituie nicidecum un caz izolat. Multe persoane sunt prizoniere ale 
propriei lor existenţe. Condiţia lui Valer este aceea a tuturor celor care nu înţeleg 
lumea în care se găsesc şi pentru care moartea şi viaţa au o încărcătură teribilă de 
teroare. De asemenea, sunt foarte multe persoane de tipul preotului lon: oameni 
inteligenţi şi idealişti, dornici de a-i elibera pe alţii pentru a-i conduce spre un viitor 
mai luminos. Dar cum să eliberezi de paralizie persoane similare lui Valer şi să le 
conduci spre un „mâine” în care să se poate începe o viaţă nouă? 


2. Perspective pentru Valer 

Preotul a mers în vizită la Valer. Întrebarea fundamentală este aceasta: ce ar fi 
putut să facă sau ar fi trebuit să facă pentru Valer? Condiţiile lui Valer nu erau clare 
şi uşor de intuit la prima vedere. Chiar după o analiză minuțioasă a dialogului dintre 
cei doi, avem poate o imagine parțială despre ceea ce se petrecea în sufletul pacientului. 
Poate este greşit să criticăm răspunsurile preotului pentru a vedea cât de mult a greşit el 

în procesul apropierii lui de Valer. De fapt, am asistat la o tentativă conştiincioasă a 
preotului de a-l asculta pe Valer şi de a aplica regulile dialogului psihologic non- 
directiv învăţate în facultate. Este vorba de o tentativă academică, plină — în mod 
evident — de ezitări şi blocaje, de confuzie, de preocupare şi de detaşare. Preotul lon şi 
Valer reprezintă două lumi diferite prin istoria lor personală, prin modul de gândire 
şi de simţire; nu am fi realişti dacă am crede că s-ar putea înţelege aceste două lumi în 
urma unei simple conversații. Ar fi de asemenea ambițioasă pretenţia că noi, graţie 
distincţiilor noastre academice, am putea înţelege cine era realmente acel ţăran de 
munte şi în ce manieră înfrunta el frica de moarte. Misterul unei persoane umane este 
prea mare şi profund pentru ca să poată fi explicat exhaustiv de un alt individ. Şi 
totuşi cum putea fi ajutat Valer? 

Cu cât este mai profundă voinţa unui om de e penetra în condiţia dureroasă 
proprie şi a altora, cu atât mai mult va putea exercita funcția de călăuzire 
duhovnicească, conducându-l pe celălalt (şi pe sine însuşi), „în afara deşertului”, spre 
„pământul făgăduinţei”. Nu este cazul să punem în evidență modul incompetent în care 
preotul a încercat să-l ajute pe Valer, ci să identificăm în condiţia lui Valer agonia 
umanităţii, strigătul disperat al omului pentru a obţine un răspuns uman din partea 
fratelui. Poate că preotul nu ar fi putut face mai mult decât a făcut în timpul dialogului 
pastoral cu Valer, dar o examinare a acelei tragice condiţii omeneşti ar putea releva că într- 
adevăr, răspunsul semenului la anumite probleme poate deveni o chestiune de viaţă şi 
de moarte. Răspunsul la îndemâna tuturor ar fi o atitudine realmente umană, personală, 
într-un context impersonal. 


Un răspuns personal 

Ce utilitate au oare, pentru un om fără cultură, aflat într-o suferinţă agonizantă, 
îndemnurile, sfaturile şi argumentările unui intelectual teolog? Ar fi oare cineva 
capabil să schimbe ideile, sentimentele, perspectivele unui om cu puţine ore 
înainte de moarte? £ sigur că 48 de ani de viaţă este greu să-i reciteşti sumar 
utilizând grila interpretativă a unui student bine intenţionat. 

Putem să ne întrebăm: nu ar fi fost mai bine dacă preotul ar fi stat departe de 
Valer, l-ar fi lăsat singur, împiedicându-l astfel să facă în mintea lui asociaţii stranii, 
la apariția preotului? Ar fi fost atât de bine dacă în anonimatul provocat de mediul 
sanitar Valer ar fi întâlnit un om care ar fi fost cu adevărat dornic de „a-l întâlni”, pentru 
a-i deveni realmente frate. Golul trecutului şi al viitorului nu se va putea niciodată 
umple prin cuvinte, ci doar cu prezenţe umane. Pentru că doar atunci se va putea 
naşte speranța care ar putea fi o excepţie la „nimeni şi nimic” al protestului; o 
speranță care ar putea produce murmurul: „Poate, după ce vor trece toate, cineva mă 
aşteaptă ”. 


A aştepta în viaţă 

Nimeni nu va putea călăuzi din punct de vedere spiritual o altă persoană - adică 
s-o determine să iasă din anonimatul şi din indiferența mediului — fără a contura 
posibilitatea unei prietenii. Preotul Ion cum ar fi putut oare să-l conducă pe Valer spre 
o speranţă reală într-un „mâine ” luminos? Putem observa că nici lon, şi nici unul din 

toţi ceilalți care îl înconjurau pe Valer, nu îi doreau acestuia răul. Prin operaţie se 
urmărea salvarea picioarelor sale. De aceea, una din datoriile pastorale ale preotului 
era aceea de a revitaliza dorinţa de vindecare existentă în pacient, de a întări 
energiile sale scăzute în lupta pentru viaţă. 

Cum? O demonstrează falsa şi periculoasa generalizare a lui Valer, răspuns la 
întrebarea cine îl aşteaptă la întoarcerea din spital: „Nimeni şi nimic”, care 
demonstrează o auto-compătimire paralizantă. Un atac frontal împotriva falsului 
concept de sine însuşi demonstrat de Valer aici ar fi un răspuns practic al preotului de 
genul: „, Priveşte-mă şi încearcă acum să răspunzi din nou - ochii mei îţi vor demonstra 
că ai greşit; eu sunt aici ca să te aştept, voi fi aici mâine şi poimâine”... 

Nimeni nu poate rămâne în viaţă dacă nu îl aşteaptă cineva. Oricine se întoarce 
dintr-o călătorie lungă şi dificilă, caută pe cineva care să-l aştepte în staţie sau la poartă. 
Un om poate să-şi păstreze rațiunea şi să rămână în viaţă atât timp cât există cel puţin o 
persoană care să-l aştepte. Mintea umană poate da ordine trupului chiar şi atunci 
când lipseşte complet sănătatea fizică (o mamă muribundă poate să-şi amâne 
momentul morţii până ce-şi va revedea fiul; un soldat poate evita completa eroziune 
psihică şi fizică dacă ştie că soţia şi copiii îl aşteaptă). Dar când „nimeni şi nimic” nu 
te aşteaptă, nu este speranţă să învingi bătălia cu viaţa. Valer nu avea motive să iasă 
din anestezie, dacă întoarcerea la starea de conştiinţă însemna a ajunge într-o staţie 
unde mii de persoane se îmbulzesc încoace şi încolo, dar unde nimeni nu ar înălța mâna 
pentru a se apropia şi a-ţi surâde, a te recunoaşte, spunându-ţi un „bun re-venit” în 
lumea celor vii. A te întoarce la viaţă este de fapt un cadou pentru cei care te 
aşteaptă. Mii de persoane se sinucid pentru că nimeni nu le aşteaptă. Nu ai nici un 
motiv Să trăieşti dacă nu există cineva pentru care Să trăieşti. 

Nu trebuie subevaluat nici faptul că o relație de prietenie capabilă să salveze o 
viaţă de om nu se realizează facil într-o oră. Totuşi, când o persoană este în agonie, o 
privire, o strângere de mână, pot să înlocuiască prietenii de lungă durată. Dragostea nu 
doar durează o veşnicie, dar are nevoie de o clipă pentru a se naşte. Preotul ar fi avut 
şansa de a-i salva viaţa lui Valer, dacă i-ar fi conferit perspectiva unui „mâine” 
luminos. 


Aşteptând moartea 

Vindecarea lui Valer nu era deloc un fapt cert. Însuşi Valer ştia aceasta. În 
dialogul lor, se vede totuşi că Valer se temea de moarte mai mult decât de întoarcerea 
la viaţă. Şi atunci, prezenţa încrezătoare a preotului nu ar fi fost ridicolă în faţa omului 
care probabil în ziua următoare nu va mai fi? Mulţi pacienţi au fost înşelaţi cu 
povestea vindecării sau a unei existențe mai bune, în timp ce puțini consolatori 
credeau în ceea ce spun. Ce sens are să vorbim despre aşteptarea zilei de mâine când 
aceste cuvinte ar putea fi ultimele zise unui bolnav? Este legitim din punct de vedere 
duhovnicesc ca un preot să dea speranţe deşarte de vindecare unui pacient aflat pe patul 
morţii? 

Aici atingem punctul cel mai sensibil al întâlnirii dintre preot şi Valer. De ce un 
tânăr (chiar preot fiind) cu aspect atrăgător, sănătos, inteligent, ar trebui să se preocupe 
de un om în care activează deja forţele morţii? Ce înseamnă pentru un muribund să se 

găsească în faţa unei persoane care abia a început să trăiască? Ne putem gândi şi la o 
„tortură psihologică” prin care un tânăr aminteşte unui muribund că existenţa lui putea 
fi diferită, dar că acum este prea târziu pentru a mai schimba ceva. 

În societatea noastră majoritatea persoanelor nu vor să fie atinse de ideea morții. 
Se vrea ca omul să moară fără să înţeleagă că moare şi nici că moartea se apropie. 
În aceste condiţii moartea îl va prinde în mod sigur pe om nepresătit. Preotul nu 
putea să-l orienteze pe Valer spre viitor fără a privi situația lui cu obiectivitate şi cu 
sinceritate, altfel l-ar fi rătăcit în loc să-l călăuzească. l-ar fi furat dreptul uman la 
moarte. 

Valer se temea de moarte pentru că se temea de o condamnare eternă care ar fi 
fost o prelungire a izolării lui pământeşti. Dacă ar fi putut accepta prezenţa preotului 
poate ar fi simţit că în ora morţii nu este singur. „Te voi aştepta” înseamnă mult mai 
mult decât „dacă vei scăpa de operaţie voi fi aici pentru a rămâne cu tine”. Nu va mai fi 
un „dacă”. „Te voi aştepta” merge dincolo de moarte şi este cea mai profundă expresie 
a faptului că speranţa şi credința vor trece, în timp ce iubirea rămâne pentru 
totdeauna. „Le voi aştepta” este o expresie de solidaritate care învinge lanţurile morții. 
În acel moment Valer nu ar mai fi un om în dubiu dacă va reuşi sau nu să depăşească 
operaţia; iar preotul nu ar mai fi un simplu teolog dornic de a oferi sfaturi conform 
regulilor dialogului pastoral; ar fi fost doi oameni care trezesc unul în altul cea mai 
profundă intuiţie umană: că viața este eternă şi nu poate să fie distrusă de un proces 
biologic. 

Omul protestează în general împotriva morţii pentru că nu este mulțumit doar cu 
o amânare a execuţiei. Tocmai acest protest ar fi putut să mobilizeze în Valer atât 
capacitatea de a vindeca precum şi pe aceea de a dărâma zidul fricii, făcând din moarte 
intrarea într-o viață unde era aşteptat. De aceea, Ion ar fi putut să-l călăuzească pe Valer 
spre un „mâine” făcându-se prezent în viaţa lui şi aşteptându-l în viaţă şi în moarte. 
Doar printr-o asemenea participare personală el ar fi putut să-l elibereze pe Valer de 
paralizie, făcându-l responsabil de propria istorie individuală. În acest sens ar fi putut 
realmente să-i salveze viaţa lui Valer, fără ca aceasta să implice în mod obligatoriu 
vindecarea. Dacă preotul ar fi acţionat realmente „întru Duhul Sfânt”, chirurgul nu 
ar fi acţionat asupra unei victime pasive, ci asupra unui om capabil să ia decizii 
importante. 

Condiţia lui Valer este mai mult decât condiţia unui anume individ într-un 
anume spital; în realitate, este o imagine a condiţiei umane în general. În plus, 
călăuzirea duhovnicească nu este doar o posibilitate realizabilă de un teolog bine 
instruit, ci o responsabilitate a oricărui creştin. 


3. Principii pentru o călăuzire duhovnicească autentică 

Nu se poate realiza o călăuzire duhovnicească fără a vorbi în mod explicit de 
Hristos, de crucificarea Lui, de moartea şi Învierea Lui, pentru că El „a fost cu noi 
dintru început”. Înțelegerea condiţiei lui Valer şi căutarea unui răspuns creativ la 
problemele sale trebuiau fundamentate pe revelația lui Dumnezeu în lisus Hristos. 
Această revelaţie demonstrează în paralizia lui Valer condiția umanităţii îndepărtate de 

Dumnezeu. Ne mai relevă, de asemenea, şi posibilitatea de a-l urma pe Hristos într-o 
aşteptare încrezătoare a altuia dincolo de frontierele care separă viaţa de moarte. 

De aceea, în întâlnirea dintre Valer şi preot este posibil să descoperim principiile 
fundamentale ale călăuzirii creştine: mai întâi, interesul personal al omului pentru 
semenul său, care trebuie să meargă până la jertfa vieţii; apoi, o credinţă puternică în 
valoarea şi semnificaţia vieţii, chiar şi în momentele de „noapte obscură”; în al treilea 
rând, o speranţă vie, ancorată în tărâmul de dincolo de moarte. Şi toate aceste principii 
trebuiesc fundamentate pe convingerea fermă că de când Dumnezeu s-a făcut om, 
omul a dobândit puterea de a-l călăuzi pe semenul său spre libertate şi nemurire. 

Interesul constant faţă de persoana semenului constituie o exigență majoră a 
activităţii păstorului. Ceea ce îl răneşte cel mai mult pe semenul nostru este detaşarea 
noastră afectivă faţă de persoana sa: dezinteresul. 


Tragedia cea mare (ce determină schimonosirea imaginii 
publice a păstorului) este că foarte mulţi semeni i se adresează în 
momentele de mare nevoie, solicitând să fie ascultați, sau având 
sete doar de o îmbrăţişare, de o mână fermă, de un surăs gentil, sau 
chiar şi de o bâlbâită mărturisire a incapacității de a face mai mult 
pentru ei, şi pe nesimţite semenii se descoperă în faţa unui păstor 
detaşat, rece, superior, distant, arogant, indiferent. Paradoxul 


constă deci tocmai în faptul că cei care pretind că slujesc pe toţi, pe 
fiecare în parte şi pe „oricine”, adeseori se demonstrează a fi 
incapabili să se apropie de individul singur, trist şi părăsit. Trebuie 
să subliniem principiul fundamental că nimeni nu poate să 
vorbească cu un altul fără să se implice, fără să participe cu 


întreaga sa fiinţă la situaţia lui dureroasă, fără să existe riscul de a 
se răni el însuşi în acel raport. Adevăratul „martiraj” înseamnă de 


fapt mărturisirea, care începe cu disponibilitatea de a plânge cu „cei 


ce plâng”, de a râde „cu cei ce râd” şi a pune la dispoziţia tuturor 
propria experienţă de durere sau de bucurie ca şansă pentru alţii de 
clarificare şi de înțelegere a propriei vieţi. Cine poate să salveze din 
flăcări un copil fără să suporte el însuşi riscul focului? Cine poate să 
înţeleagă durerea fără să participe el însuşi la ea? 


Marea iluzie căreia îi cad pradă mulţi dintre preoții de azi este aceea că omul 
ar putea fi călăuzit afară din deşert de cineva care n-a fost vreodată în el. Mulţi 
credincioşi au încredere în acel păstor care cu cel puţin unul dintre ei, în momentele de 
maximă criză, a mers până la capăt, cercetându-i rana şi oferindu-i alinare. Expresia: 
„se preocupă cu adevărat de noi” vrea să spună că adeseori păstorul care îi uită pe cei 
mulți pentru unul Singur căzut, constituie un adevărat exemplu de călăuză 
duhovnicească.” 


45 si ed : : : S, sa zi Q : Ă : 
„Am descoperit că tocmai sentimentul care mi se părea cel mai intim, cel mai personal şi deci cel mai puţin 
comprensibil pentru ceilalți, s-a dovedit a fi sentimentul ce a găsit cea mai mare rezonanţă în sufletele tuturor. 

Credinţa în valoarea şi în semnificaţia vieţii, chiar şi în faţa disperării şi a morţii, 
este cel de-al doilea principiu pentru călăuzirea creştină. 

Un alt treilea principiu, ar fi speranţa. Preotul autentic este un om al speranței, 
a cărui forţă, în ultimă analiză, nu rezidă în el însuşi, ci într-o promisiune care i-a fost 
făcută omului de Dumnezeu. 


II 


Vom analiza în continuare colocviul pastoral dintre un preot şi o bolnavă 
canceroasă. 
1. Persoana întâlnită 
Este vorba despre o femeie de 37 de ani, pe nume Maria, bolnavă de cancer şi 
internată la salonul de chimioterapie. Durata dialogului pastoral este de aproximativ 20 
de minute. 


2. Planul pastoral 

Păstorul este conştient de faptul că bolnavele internate aici sunt lovite de un rău 
care nu iartă şi, din cauza terapiei înseşi, au o stare extrem de alterată, atât din punct de 
vedere fizic cât şi moral. Mai înainte de a le întâlni fizic, preotul trebuie să fie dispus să 
le întâlnească din punct de vedere psihologic. „Mai înainte de a intra în salon, 
fac o scurtă rugăciune cerând lui Dumnezeu o mare capacitate de a 
le asculta şi multă căldură sufletească pentru ca, prin intermediul 
meu, ele să simtă prezenţa iubitoare a Lui” — declară un păstor cu vechime 
în pastorația bolnavilor. 


Observaţie: 

Este necesară formularea unuia sau a mai multor obiective 
generale, sau mai mult sau mai puţin precise la intrarea într-un 
astfel de salon. De exemplu, acestea ar putea fi pentru început: 
oferirea propriilor servicii religioase, manifestarea disponibilităţii de 
a le ajuta etc. 


3. Colocviul pastoral: (b. = bolnava) 

Pr. Bună seara, doamnă! Cum vă merge? 

b. (cu o privire tristă): Rău, foarte rău... (pauză scurtă). Dumnezeu există cu 
adevărat? 


Acest lucru m-a dus la concluzia că ceea ce este în fiecare din noi mai personal, mai intim, realmente unic, este 
probabil elementul care, împărtăşit şi exprimat altora, este cel mai grăitor pentru alţii. Aceasta m-a ajutat să-i 
înţeleg pe poeţii şi pe artiştii care îndrăzneau să se exprime pe ci înşişi şi erau atât de apreciaţi de toţi” - afirmă 
Carl Rogers. A se vedea Bruno Giordani, La psicologia in funzione pastorale. Metodologia del colloquio, cd. 
Scuola Brescia, 1981, p. 194. 

Pr. Este dificil să simţi prezența lui Dumnezeu aici unde este atâta suferinţă... 
(intervenţie fericită, prin intermediul căreia se evită căderea 
într-o_ polemică aridă, iar în schimb păstorul dovedeşte că a 
surprins starea interioară critică a pacientei care a generat 
întrebarea). 

b. (ridică privirea şi îl fixează pe preot ca şi cum ar dori să se 
asigure că este cu adevărat un preot): Da, pentru că dacă ar exista, 
nu ar permite o viaţă ca aceasta. Mai bine să mori decât să trăieşti astfel. 


Pr. Decât să continuaţi a trăi aşa preferaţi să muriţi... (această afirmaţie 
ajută pacienta să-şi clarifice şi să-şi „personalizeze” mai mult 
afirmația). 
b. Da, dar mi-e frică de moarte! (linişte). Să existe oare cu adevărat 
Dumnezeu? 


Pr. Dumneavoastră ce gândiţi? (Preotul răspunde prin această 


interogaţie doar la jumătate din frământările pacientei. Se 


axează pe a doua întrebare, uitând-o pe prima, care poate este 
mai importantă. Ar fi trebuit poate să se oprească asupra fricii 
de moarte a acesteia. Frica ei de moarte este legată într-o 
mare măsură de faptul că pentru moment ea nu poate dobândi 
certitudinea dacă Dumnezeu există sau nu). 

b. Pentru mine Dumnezeu nu există. Dacă ar fi existat, şi-ar fi amintit şi de mine şi 
nu aş fi trăit o viaţă precum am dus. Aceasta nu este viaţă! 


Pr. 5. Cred că aţi avut o viaţă plină de suferinţă, realmente dură... 

b. Dură? Inumană! Cu adevărat insuportabilă! Eu nu am trăit niciodată cu 
adevărat. Am fost aproape tot timpul bolnavă. (Femeia are deci mari 
dificultăţi în a-şi accepta propria viaţă.) De mică copilă am fost 
supra-solicitată fizic. Am făcut naveta: nu la serviciu, ci la spital. Am trecut 
prin atâtea. Acum cred că am ajuns la sfârşit. 

Pr. 6 Şi gândul la moarte vă preocupă... (gândul la morte este legat de 
prezenţa preotului, de boala ei, lucru justificabil); 

b. Da, foarte mult. Eu nu am trăit niciodată cu adevărat; nu am făcut niciodată 
ceva ce merita în mod real osteneala, şi acum mi-am pierdut toate speranţele, 
mi-e tot mai rău, nu mai reuşesc să mă târăsc pe mai departe. Piciorul mă 
doare tot mai rău, nu mai pot să umblu, nu mai rezist nici şezută în pat, dorm 
doar cu medicamente. În fiecare zi fac chimioterapie şi îmi este tot mai rău. 
Priviţi bine ce poziţie chircită am ca să-mi Sstăpânesc durerea. Şi în fiecare zi, 
tot timpul singură, gândindu-mă la aceleaşi lucruri... 


Pr. 7 Şi ai dori să spui (imprevizibil, preotul trece de la persoana a 
doua plural, la singular) toată suferinţa ta, toată tristeţea ta cuiva... 

b. Dar lucrurile acestea eu nu le pot spune nimănui... 


Pr. 8 Acum mi le spui mie... (ultimele două intervenţii par a avea 
scopul de a sublinia prezența păstorului şi participarea lui la 
solitudinea femeii, iar pe de altă parte, a face conştientă 
bolnava de ceea ce ea face în momentul prezent. Intervenţii 
corecte, chiar dacă par puţin seci, fapt demonstrat apoi de 
expresia pacientei: „Da, ...dar...”). 

b. Da, dar eu am întotdeauna un nod în gât. Părinţii m-au uitat, şi toţi s-au 
plictisit de mine... am rămas singură. În ultimii ani, iată în sfârşit pe cineva, un 
preot care mă ascultă puţin... dacă l-aş fi găsit când eram mai tânără, când 
aveam şi mai mare nevoie... poate aș fi fost azi diferită... 


Pr. 9 Faptul că poți să vorbeşti despre tine, despre suferinţa ta, te face să te 
simți mai bine... 

b. Da! (schiţând un surâs palid). Dar simt că mă îndrept cu paşi repezi 
spre moarte. (Apoi îl fixează pe preot cu privirea); Mie îmi este frică 
de moarte. Dumneavoastră nu? 


Pr. 10 Moartea este un pas serios în viaţa cuiva. Cred că la ea ne gândim 
uneori toţi. (Extrem de grăitor despre personalitatea sa este 
faptul că preotul răspunde la o _ întrebare _ existenţială cu _o 
generalizare... Personalizarea ce a caracterizat intervenţiile 
sale precedente, s-a pierdut pe parcurs, se teme de provocarea 
directă ce i se face). 

b. (fixându-l pe păstor): Vedeţi că şi Dumneavoastră gândiţi ca şi mine? 


Pr. 11 Tocmai pentru faptul că moartea este un lucru extrem de serios şi de 
important, cred că pentru a o înfrunta cu seninătate este nevoie de pregătire. 

b. Și eu mă rog uneori, dar deseori nu pot şi mă enervez. De ce totul să mi se 
întâmple tocmai mie? Dacă Dumnezeu există, de ce mă face să sufăr atât? De 
ce permite o viaţă precum a mea? Este oribil, insuportabil, această viaţă nu este 
viață, este un infern. Spuneţi-mi, de ce toate acestea? 


Pr. 12 Vedeţi, Doamnă, este dificil să spunem de ce atâta suferinţă, eu ştiu că a 
trăi însemnă şi a suferi, a fi azi mulțumit şi mâine trist, a-ţi fi bine azi, iar mâine 
să-ți fie rău, să fii bolnav... (aici preotul cade în abstract. Aceste 
ultime intervenţii evidenţiază reacţii mai puţin controlate 
determinate în păstor de realitatea morții. Pacienta i-a impus o 
confruntare cu propria moarte, şi acest fapt a avut un impact 
emotiv puternic, făcându-l mai puţin atent la trăirile interioare 
ale pacientei. De exemplu, el neglijează complet agresivitatea 
împotriva lui Dumnezeu evidenţiată la nr. 11 şi 12). 

b. Dar eu niciodată nu m-am simţit bine, viaţa mea a fost doar suferinţă: un 
infern! 


Pr. 13 Cred că pentru a duce o viaţă ca a dumneavoastră, este necesară foarte 
multă credinţă. 

b. Iar eu am puţină, dacă nu am pierdut-o cu totul (scurtă perioadă de 
linişte; devine tristă). Cu puţin timp în urmă m-am rugat lui Dumnezeu să 
fiu eliberată din acest infern şi să mi se dea acea fericire — fie aici, fie dincolo — 
pe care niciodată până acum nu am experimentat-o. Aici, mi se pare cu nu mai 
este posibil acest lucru. Mi-o va da, sper, în cealaltă viaţă (începe a 


plânge). 


Pr. 14 Doriţi să fiţi fericită în cealaltă viaţă din moment ce aici nu aţi putut să 
fiți! (Preotul preia controlul situaţiei). 
b. Sper, cu adevărat. 


Pr. 15 Cred că a vorbi puţin despre moarte ar putea face bine sufletului şi ar fi 
un ajutor pentru a o înfrunta cu seninătate. 

b. (cu ochii roşii de plâns şi schițând un surâs): Da, vreau să mă 
pregătesc să mor... (cererea pacientei merge mult dincolo de 
simplul__discurs_ despre moarte; ea doreşte chiar să se 
pregătească de acest eveniment. Este un detaliu ce nu trebuie 
neglijat, pentru că el probabil indică rezistenţa păstorului la un 
angajament pe calea acompanierii acestei persoane pe linia de 
ea indicată...). 


Pr. 16 Atunci, curând mă voi întoarce şi vom vorbi puţin despre moarte, da? 
b. Mulţumesc (şi surâde). 


Pe ansamblu, este vorba despre o întâlnire pastorală reuşită, în 
care păstorul se demonstrează capabil să fie în sintonie sufletească 
cu pacienta ajutând-o să-şi exteriorizeze emoţiile şi sentimentele 
care o terorizau. În a doua parte a colocviului, păstorul are mari 
dificultăţi care merită să fie analizate atent, pentru că depăşirea lor 
ar fi necesitat o pregătire specială. 


4. Analiză 

a) Aspecte teologice 

Tipul de relaţie pe care Maria îl are cu Dumnezeu se deduce în mod clar din 
câteva expresii folosite (...). În mod evident, nu este vorba despre o relaţie de 
„prietenie”. Este vorba de o imagine a lui Dumnezeu care generează frică, un 
Dumnezeu care pedepseşte, care trimite boala sau sănătatea, fericirea sau nefericirea. 
Dumnezeul iubirii, al iertării, al milei, n-a fost experimentat de pacientă în viaţa ei, 

simțindu-se permanent lovită de Dumnezeu cu necaz şi nefericire. Se simte vinovată 
înaintea lui Dumnezeu pentru că L-a blestemat, pentru că s-a revoltat, neacceptându-şi 
soarta. Bolnava noastră nu a reuşit să descopere că suferinţa are o valoare 
mântuitoare. 

Maniera Mariei de a-şi trăi credinţa şi relaţia ei cu Dumnezeu 
are repercusiuni asupra tipului de relaţie pe care păstorul o 
realizează cu ea. Păstorul este condiţionat mult de situaţia concretă. 
Din nefericire, mulţi păstori se poartă cu afectivitate faţă de un 
bolnav numai în măsura în care aceştia i-au garantat anterior 
„credinţa” lor. Ori disponibilitatea spre comuniune a păstorului face 
parte din condiţia lui de preot, şi nu trebuie să fie condiţionată 


nicidecum de starea morală a interlocutorului său. 


Analiză psihologică 

Maria se simte „rău, foarte rău”. Este agresivă şi se revoltă împotriva ei înşişi, 
a lui Dumnezeu şi a altora. Ar vrea să trăiască, dar îşi dă seama că pentru ea totul 
este sfârşit, ar vrea să trăiască, însă viaţa ei nu este o viaţă autentică, ci un iad. Nu 
vrea să accepte în nici un fel faptul că este bolnavă, şi nu îşi asumă în nici un fel 
situaţia. Negând momentul prezent, se refugiază într-un „dincolo”, dar imaginea 
morții o înspăimântă. 

De aici angoasa ei, agresivitatea, dependenţa, frica, sentimentele de culpă, 
negativismul. Nu se acceptă pe ea însăşi, şi, corelativ, nu se simte acceptată nici de 
Dumnezeu nici de alţii. Cu prezenţa sa atentă dar nu lipsită de căldură, preotul trebuie 
să o facă să înţeleagă că ceea ce trăieşte este foarte important. Dacă el o ascultă, o 
acceptă şi o înţelege, ea însăşi trebuie în consecinţă să se respecte, să se accepte şi să se 
iubească, şi astfel se va simţi acceptată şi iubită de Însuşi Dumnezeu. 


Analiză sociologică 

Bolnavii sfârşesc prin a constitui o greutate şi o oboseală pentru toţi, şi cu atât 
mai mult Maria, bolnavă dintotdeauna. Toţi au uitat de ea: se simte singură, doar cu ea 
însăşi, cu suferinţa ei, cu frica ei; departe de prieteni şi de rude, în afara lumii şi a 
contextului social. 

Maria suferă de fapt şi din cauza morţii sociale, moartea unei lumi care nu-i 
mai aparţine şi care-şi urmează propria cursă, construindu-se „fără ” ea, şi „în ciuda” 
ei (care este o greutate pentru ea însăşi şi pentru alții). Frica de moarte a devenit 
gigantică din cauza acestei solitudini, ea percepându-se ignorată de Dumnezeu şi de 
oameni. 


Scurt comentariu psiho-pastoral 

Observăm că problemele puse de Maria sunt foarte importante: existenţa lui 
Dumnezeu, viaţa, moartea, iadul. Păstorul a trăit în timpul dialogului pastoral momente 
dificile (unele de surpriză), dar la exterior a reuşit să-şi disimuleze incertitudinea şi 
surpriza cu seninătate. Cu întreaga sa persoană a reuşit să manifeste față de Maria 
respect şi căldură interioară. Pauzele, în schimb, perioadele de linişte prelungite au 

fost mai numeroase decât era indicat, chiar dacă nu erau pauze goale sau suportate, ci 
trăite intens atât de Maria cât şi de păstor. Întrebările puse de Maria erau foarte 
exigente şi nu puteau fi aprofundate într-o singură întâlnire. Păstorul a rămas uneori la 
suprafaţa problemelor, fără a le aprofunda. 

Păstorul ar fi putut să o ajute să reflecteze mai mult asupra sensului vieţii şi 
asupra valorii suferinței. Rolul exercitat de păstor în această întâlnire este acela al unei 
persoane pline de respect şi discrete, care a ştiut să intre în lumea Mariei şi să se 
Sintonizeze cu sentimentele ei, chiar dacă nu totdeauna a găsit cuvintele şi 
formularea cea mai fericită. Maria nu a dizolvat întreg „nodul” ce-l avea în gât, dar 
poate a găsit pe cineva care puţin câte puţin îi oferă această posibilitate. Pentru Maria 
se pare că preotul a fost un prieten capabil de a o asculta, capabil de a o înţelege şi a o 
însoţi cu iubire, reflectând astfel imaginea lui Dumnezeu care este înainte de toate un 
„tată”, un părinte. 

Păstorului poate i-a scăpat rolul negativ jucat de frică şi de ansie în partea a doua 
a colocviului. Este vorba totuşi de un lucru esenţial: doar acționând asupra lui însuşi, 
asupra propriei frici în raport cu moartea, păstorul va putea să ajungă acea libertate 
care îl va abilita, prin harul divin, să acompanieze pacientul în această fază a vieţii, 
în care cărarea conduce spre „valea morţii”. 


5. Oportunităţi pastorale 

Pentru păstor s-ar impune unele măsuri: 

-  Sărreflecteze asupra sensului vieţii, valorizând momentul prezent; 

- Să înfrunte cu curaj realitatea crudă a morţii încercând să evidenţieze faptul 
că şi suferinţa are o mare valoare, întrucât purifică şi mântuieşte; 

- Să mediteze asupra strategiei oportune pentru clarificarea şi purificarea 
imaginii lui Dumnezeu în sufletul pacientei; 


6. Concluzie: 

Dialogul pastoral eficace cu bolnavii în fază terminală şi cu muribunzii este în 
mod cert fructul unei atitudini interioare speciale, fecundate de harul supranatural. 
EI este totuşi şi o artă şi ca atare, se învaţă şi se cultivă prin intermediul unei necesare 
discipline pastorale orientate spre eliberarea păstorului de toate obstacolele care ar 
putea să-l împiedice să fie el însuşi în acompanierea bolnavului, sau care ar putea să-l 
împiedice să-i comunice bolnavului iubirea mântuitoare a Domnului Hristos. 


IMI 
Vom analiza acum un alt dialog pastoral“: 
Domnul Victor, de 82 de ani, a fost învăţător. În aparenţă, era o 


persoană încă în bună formă, atât sub profil fizic cât şi mintal. Anul 
trecut, a participat chiar la un pelerinaj duhovnicesc pe la 


“ Preluat din Isidor BAUMGARTNER, Psicologia Pastorale, Borla, Roma, 1993, p. 97. 

mănăstirile din Nordul Moldovei. Preotul l-a întâlnit prin intermediul 
Directoarei de la Casa de Bătrâni unde acum locuia. El a fost cel 
care i-a spus directoarei că ar vrea să meargă un preot la el în vizită, 
şi că ar vorbi cu plăcere şi interes cu un preot, preferând însă unul 
mai tânăr. 

Discuţia a fost iniţiată abordându-se problema condiţiilor de 
viaţă din Căminul de bătrâni (hrana zilnică, relaţiile dintre bătrâni); 
apoi preotul a subliniat dificultatea, greutăţile şi suferinţele care 
sunt inerente oamenilor care nu mai au rudenii apropiate şi îşi duc 
zilele într-un cămin de bătrâni. 


Apoi bătrânul a spus: 

- Ştiţi, la vârsta mea începe omul să se gândească tot mai mult la moarte, şi de 
asemenea, meditează mult mai mult la religie. Nu mi-ar place să mor pe 
neprevăzute... 

-  Vreţi să spuneţi că dorința dumneavoastră ar fi ca moartea să vă găsească 
pregătit şi deplin conştient de ceea ce se întâmplă? 

- Fratele meu a murit cu puţin timp în urmă, fără să fi avut timpul să se 
pregătească. 

- Îmi pare foarte rău... 

- Soţia mea în schimb, a murit doar după foarte multe suferinţe. Cele trei luni 
de agonie ale ei au fost o perioadă cu adevărat extrem de traumatică. O 
vizitam la spital în fiecare zi. La începutul bolii, făceam proiecte de viitor şi 
vorbeam despre multele călătorii pe care le vom face de îndată ce va fi 
vindecată. Doctorul mi-a spus însă curând că ea nu se va mai vindeca 
niciodată: astfel, ori de câte ori ieşeam din camera ei, nu făceam altceva 
decât să plâng, în timp ce în salonul ei, continuam să-i fac curaj. Sigur că, 
spre final, a înţeles că trebuia să moară... 


Întrerupem aici firul dialogului. Preotul nu-şi mai aminteşte ce 
a spus cu exactitate atunci, dar oricum nu ceva adecvat momentului. 
Se pare că l-a întrebat dacă nu era mai bine să-i fi spus de îndată 
adevărul. 

Spre sfârşitul dialogului au povestit despre ceilalţi internaţi în 
Cămin şi despre faptul că toată ziua nu aveau nimic de făcut. 
Preotul s-a declarat nesatisfăcut de colocviu şi a declarat că 
reuşeşte cu dificultate să-l catalogheze drept un dialog pastoral. 


A te apropia afectiv de un alt semen nu este un lucru uşor. Cu atât mai dificil 
este în cazul nostru, când domnul V. mărturiseşte că se gândeşte adeseori la moarte şi 
deci şi la „religie”. Termenul de „moarte” este reluat de preot într-o întrebare: „Vreţi să 
spuneţi că dorința dumneavoastră ar fi aceea de a ...?. De ce nu îl „electrizează” şi 
termenul de „religie”? Dar ce altceva ar vrea acel bătrân să vorbească cu plăcere cu un 


preot dacă nu despre „religie”, despre credinţă şi despre stadiul credinţei care ar 


VA! 


trebuie să-l ajungă un om în apropierea morţii? Preotul — din păcate — muţeşte 
aproape complet când domnul îi povesteşte despre moartea soţiei şi despre cum el, 
acum, după 11 ani, nu reuşeşte să-şi regăsească pacea. 

Faptul că preotul nu reuşeşte să se demonstreze familiarizat şi să fructifice — în 
cursul dialogului cu bătrânul dascăl — ceea ce constituie rațiunea de a trăi şi vocaţia 
lui principală de preot — religia, întrebările ultime, credinţa, - este un fapt ce dă de 
gândit. Sunt aici în lucrare nişte forţe ascunse foarte puternice, care reuşesc să anuleze 
complet bunele sale intenţii de a-l ajuta pe bătrân şi a-l însoţi pe cărarea cunoaşterii lui 
Dumnezeu. 

Iată câteva din exigenţele esenţiale ale activităţii pastorale: 


a-l ajuta pe semen, aducând în singurătatea vieţii sale prezenţa lui 
Dumnezeu; 

a face în aşa fel ca oamenii să simtă că Biserica le este aproape şi că joacă un 
rol special în viaţa lor; 

a-i încredința pe oameni că întotdeauna moartea este condiţie „sine qua non” 
pentru înviere; 

a însoţi oamenii şi, citindu-le Scriptura, a le explica lor viaţa din punctul de 
vedere divin; 

a trăi împreună cu oamenii, a-i ajuta să descopere şi să-şi identifice propria 
lor „istorie” a mântuirii. 


Asistenţa pastorală sanitară depinde extrem de mult de modul în care se 
cercetează până în adâncuri laturile inconştiente ale propriei personalităţi, ale 
propriei „orbiri” sau „întristări”. 

Păstorul poate descoperi în el însuşi unele scuze care ascund în spate probleme 
în propria formare duhovnicească precum: 


„Sunt încă prea tânăr, astfel că moartea rămâne în afara razei mele de 
observaţie”; 

„În ciuda studierii teologiei, sunt şi eu — normal — exponent al celor care se 
tem de moarte şi alungă gândul ei”; 

„Simt că, în cazul Domnului V, nu ajunge să spun ceea ce am învăţat în 
teologie pe această temă, ci trebuie să-mi exprim propria convingere personală 
(unde teologia este, inevitabil, inclusă); 

„Mi-e frică să-mi arăt propria „religie”. Niciodată nu am învăţat până acum 
Să-mi exprim credinţa mea personală. Mi-e frică să nu fiu rănit de vreo 
critică, de vreun refuz sau chiar de a mă face ridicol dacă zic ceea ce, 
dincolo de rolul meu de teolog, cred”. 

„În faţa morţii mă simt neputincios, chiar preot fiind, şi cred că nu trebuie să 
las să se vadă aceasta. Neacordând atenţie unor cuvinte cheie din discursul 
interlocutorului meu, vreau de fapt să salvez imaginea pe care o au alții 
despre mine, şi cu care îmi place să pozez altora: imaginea unui om puternic, 
capabil, stăpân pe situaţie. Altfel nu mai sunt demn de a fi iubit”. 


Când Domnul V. vorbeşte despre reflexiile sale tot mai frecvente despre 
moarte, despre religie şi despre cum fratele său a murit complet nepregătit, el aşteaptă 
de fapt un răspuns empatic, care să nu neglijeze cuvintele „„moarte” şi „religie”. 


72. 


Evitarea acestor termeni „cheie” este de fapt un clar răspuns într-o altă direcţie: „Nu am 
reuşit încă, nici în mine însumi, nici înaintea lui Dumnezeu, să accept şi să mă împac 
cu ideea morţii”. 

De ce oare domnul V. doreşte atât de mult să-i vorbească preotului, povestindu-i 
experienţa - pentru el răvăşitoare - a morţii soţiei, întâmplată 11 ani în urmă? Ce este 
aici nevindecat, în ciuda faptului că au trecut atâția ani? Aici este de fapt obstacolul 
care îl împiedică pe preot să se lase condus în lumea interioară a domnului V. şi să 
accepte invitaţia de a vizita „casa” vieţii sale. Domnul V. ştia că soţia lui trebuia să 
moară. „Știu, dar nu reuşesc să i-o spun”. El nu este capabil să fie sincer cu ea până 
în ultima clipă, şi tocmai în momentul în care ea avea mai mare nevoie de el, el o 
abandonează. Totodată acea pledoarie pentru curaj s-a dovedit a fi inutilă. El nu mai 
era „împreună” cu ea. Nu ea, murind, l-a lăsat pe el, ci el pe ea, încă de pe când ea 
era încă în viaţă. 

Ce umbre nu proiectează acest abandon peste anii de fidelitate reciprocă? Poate 
este aceasta lumea interioară a domnului V, pe care el ar vrea s-o repună în ordine, 
închizând definitiv acest capitol, când cere să vorbească cu un preot. Preotul i-ar putea 
răspunde. „Dragă domnul V, ştiu bine că dumneavoastră aţi vrea să-i puteţi spune soţiei 
ceea ce-mi ziceţi în aceste momente mie”: „Ştiam că trebuia să mori şi te-am lăsat 
singură tocmai atunci”. Ce-aţi mai vrea să-i mai spuneţi? (lată deci că 
„iertăciunile” de la înmormântările din mediul rural au o dimensiune 
terapeutică pentru cei vii şi o semnificaţie psihologică aparte). 

Păstorul se pune deci la dispoziţia domnului V. pentru ca acesta să vorbească cu 
el ca şi cum ar fi fost soţia lui. EI îl stimulează, pentru ca să ducă la sfârşit asupra 
propriei persoane ceea ce nu a reuşit să facă cu soţia sa, şi astfel făcând, îi permite 
domnului V. să transfere asupra lui întreaga culpă şi auto-acuză pe care o 
experimentează în raport cu soţia. Păstorul îndeplineşte astfel o funcție prin excelenţă 
terapeutică. Principiul psiho-terapeutic aici folosit ar putea fi următorul: „Nu trebuie să 
te condamni la infinit pentru erorile tale. Nici măcar Dumnezeu nu o face”. După 
necesara perioadă de pocăință, trebuie să devii conştient de iertarea divină. 


Preotul şi bolnava anti-clericalistă 
Următorul dialog are loc într-un salon de spital. Preotul doreşte să facă o vizită 
pastorală la un spital. Este îmbrăcat cu reverenda având un patrafir pe braţ. Intră într- 
un salon şi este astfel întâmpinat de o pacientă (de aproximativ 47 de ani)”: 
- Voi, preoţii şi maicile nu ştiţi altceva decât să ziceţi 
oamenilor simpli ce trebuie să facă pentru a ajunge în rai. 
Câte predici inutile, căci oricum, fiecare face ceea ce 
doreşte! Ce credeți că nu-i aşa? 
- Desigur că nu este deloc plăcut să te simţi tratat ca un 
copil: fă aceasta, să nu faci aceea... 


*7 Preluat, tradus şi prelucrat după Angelo Brusco, La relazione pastorale di aiuto. Camminare insieme, ed. 
Camilliane, Torino, 1993, p. 137. 

- Nu e plăcut? Mi-mi vin nişte nervi...ce drept au alţii să se 
amestece în treburile mele? Să se gândească fiecare la 
treburile sale. 

- Mă pune cu adevărat pe gânduri agresivitatea 
dumneavoastră. Nu credeţi că m-aţi luat prea tare? 

Răspunsul preotului este cu adevărat inspirat. De fapt, cum se va vedea în 
continuare, femeia avea o reacţie violentă şi nevrotică nu la persoana preotului, pe care 
de altfel nu avea de unde să-l cunoască, ci la haina acestuia, la reverendă, care era un 
simbol clerical. Această haină neagră arăta că omul din spatele ei desfăşoară un rol 
anume, acela de reprezentant al lui Dumnezeu. Acel om nu venea în numele lui, ci al 
lui Dumnezeu şi al unei instituţii, Biserica. Reacţia ei nevrotică se explică printr-un 
trecut traumatic, legat de „feţele bisericeşti”. Răspunsul preotului este ideal, întrucât, 
luminat de Duhul Sfânt, el intuieşte aceasta. Tocmai de aceea, prin cuvintele sale, lasă 
să iasă la iveală omul din spatele reverendei. Nu se ascunde după rolul de preot pe care 
îl înfăţişează în acest moment, pentru că simte că ideea de preot este compromisă în 
mintea şi inima acestei femei. Tocmai de aceea ştie că şansa lui este să o cucerească 
prin persoana sa, iar nu prin rolul pe care îl îndeplineşte în numele instituției. 


- Mă iertaţi, părinte. Dar eu când văd preoţi sau maici, nu 
ştiu, dar instinctiv reacţionez, poate pentru că îmi amintesc 
de lucruri extrem de neplăcute. 


- O, acum mă simt mai liniştit. Înţeleg că haina neagră ce o 
port vă deranjează, iar nu persoana mea. Îmi dau seama 
totuşi că trebuie să fi trăit nişte experienţe negative în 
legătură cu vreun preot sau vreo maică ce aţi întâlnit. 

- Mda... astăzi poate nu mai interesează pe nimeni, dar, în 
urmă cu 35 de ani, când mi-am lăsat vechiul soţ şi am 
plecat cu un altul preotul din biserică, a făcut la o slujbă la 
care participam o predică cu un asemenea conţinut că toţi 
au înțeles că se vorbea de mine. Satul acela era mic şi toţi 
ne cunoşteam. Din acea zi, potrivit părerii lui, eu sunt 
damnată infernului şi atunci eu am început să mă 
îndepărtez de biserică. Chiar dacă cineva greşeşte, eu nu 
cred că este permis să-ţi baţi joc de el într-o asemenea 
manieră. Unele lucruri nu se pot uita... 

- Acum înţeleg supărarea dumneavoastră... nu se poate trăi 
bine cu aceste amintiri traumatice şi cu aceste sentimente 
negative. Poate că greşesc, totuşi aş dori să vă spun ceea ce 
eu gândesc: mi se pare că am observat în dumneavoastră şi 
o _ imensă sete de a vă schimba imaginea socială şifonată 


atunci... 
- Ei, sinceritate pentru sinceritate: eu nu mă voi mai întoarce 
niciodată la preot pentru a face pace cu el. Cu toate 

acestea, cu timpul eu mi-am înţeles greşeala; nu a fost 
corect ceea ce am făcut, dar mai cred că dacă există un 
Dumnezeu _iubire_ infinită, el nu mă va arunca în iad, aşa 
precum prin cuvinte o fac cu multă satisfacţie, unii preoți... 

- Îmi dau seama că din ziua în care v-aţi lăsat soţul, aţi 
parcurs un lung drum de consolidare a credinţei, de 
revizuire a gândirii, un drum de pocăință... cred că tot acest 
drum nu a fost deloc uşor. 

- Vă garantez că nu a fost deloc uşor să-mi recunosc 


greşeala. Şi de fapt, acum este pentru prima dată când 
recunosc aceasta în faţa unei alte persoane. Mi se pare că 


m-am eliberat de o mare greutate. 


Experienţa preotului a făcut-o pe bolnavă să facă un pas enorm spre 
reconcilierea cu Dumnezeu şi cu Biserica: o mărturisire pe care nu a mai făcut-o 
niciodată până atunci. 


- E minunat ceea ce-mi spuneţi. Am certitudinea că 
dumneavoastră acum vă împăcaţi cu dumneavoastră înşivă 
şi puţin, chiar şi cu... haina mea neagră... 

- Da, mă simt mult mai senină... în ceea ce priveşte haina 
neagră, va mai fi nevoie de puţin timp; dar nu se ştie 
niciodată...ar trebui să-mi clarific mai întâi cu 
dumneavoastră atâtea lucruri... 


RARA XX XXX 
Psihologie pastorală clinică 


Un preot tânăr îşi propune să meargă să viziteze un pacient, 
credincios din parohia sa, aflat într-o fază terminală a bolii sale. Este 
vorba despre o persoană a cărui viaţă extrem de dificilă a fost 
întotdeauna iluminată de credinţă. În cameră se află sora bolnavului, 
însoţită de o prietenă de familie. Sora vorbeşte despre atitudinea de 
resemnare a fratelui aflat atât de aproape de moarte, sigur că-şi va 
întâlni în paradis soţia şi alţi membri ai familiei. Prietena, ce 
rămăsese să asculte în linişte, intervine pe neprevăzute, angajându- 
se în dialogul pastoral.“ 


(P.= preotul  D. =doamna G. = gazda, sora bolnavului) 
D. Ei, cel puţin, are credința ca punct de susţinere! 


* Preluat şi prelucrat după Angelo Brusco, I/ colloquio con i malati gravi e in fase terminale, în Anime e corpi 
118(1985), p. 167-177. 

P. Vreţi să spuneţi că dumneavoastră nu credeţi în Dumnezeu? 

D. Ah, ba da, în Dumnezeu cred, nu cred într-o altă viaţă, 
dincolo. După viaţa aceasta, nu mai urmează nimic, şi este mai bine 
să mori decăt să trăieşti aşa... 

G. Ea (vorbind despre prietenă) A văzut atâtea... prea multe... 

P. (adresându-i-se doamnei) Cred că aţi trăit în viaţă 
experienţe foarte grele. 

D. Am avut o viaţă plină de suferinţe, de chin, de amar, şi 
presupun că încă nu s-au terminat. Aproape niciodată un moment de 
pace, de bucurie autentică. Aceasta nu este viaţă! 

P. (sora credinciosului se apropie de pat. Preotul rămâne 
singur cu doamna. Amândoi se aşează). Aţi suferit, şi continuaţi să 
suferiţi foarte mult, nu? 

D. Niciodată nu pare să se sfârşească suferința. Nu cred în 
paradis, există prea multă suferinţă pe pământ, parcă nu va fi 
niciodată pace pe pământ. Nu cred că va fi un loc unde totul să fie 
liniştit şi frumos. Dar dumneavoastră credeţi cu adevărat în 
aceasta? 

P. Desigur. Şi aceasta îmi conferă un sentiment de mare 
seninătate şi linişte interioară. Atătea greşeli de pe pământ, atâtea 
suferinţe pot fi redimensionate. Vom putea în sfârşit să trăim o 
fericire de durată, profundă. Aceasta-mi dă o mare speranţă şi un 
nou avânt în înfruntarea dificultăţilor. 

D. Ah, după un anumit timp, nu mai există forţe, nici resurse 
pentru a înfrunta dificultăţile... 

P. Este adevărat. Uneori într-adevăr te simţi strivit de 
încercările vieții. 

D. Când sunt strivită de încercări, mă revolt, blestem. Dacă 
există un Dumnezeu, nu poate să permită această suferinţă şi încă la 
aceeaşi persoană. 

P. Vă simţiţi lovită în mod nejustificat şi deci vă revoltați... 

D. Ce aş putea să fac? 

P. După părerea mea faceţi totuşi bine. Este un sentiment 
profund şi acela al revoltei. În Biblie există un personaj celebru, 
care ca şi dumneavoastră se revolta împotriva lui Dumnezeu în faţa 
nedreptăţii: Iov. 

D. Şi Dumnezeu ce îi răspunde? 

P. Nu-i răspunde în mod clar, dar îi spune că suferinţa sa are 
un sens, chiar dacă el nu îl înţelege pe loc. 

D. Nu-i înţeleg sensul nici eu..., şi acesta este un lucru tragic. 

P. Cred că consideraţi mai dificil de suportat faptul că nu 
înțelegeţi, decât durerea însăşi ce o experimentați. 

D. Oh, da, desigur. Toţi, mai devreme sau mai târziu, trebuie să 
suferim, dar de ce sunt copii care mor de foame? Dacă este război 
se înțelege; este răutatea cuiva, este voită de oameni. Dar cei care 
sunt inocenți, nu au nici o vină, de ce trebuie să moară? Nu 
înțeleg.... Sunt revoltată şi uimită... Spuneţi-mi părinte, spuneţi-mi... 


7. Curs pastoral de „onestitate, cuvioşie şi bun simţ” 


Înţelepciunea 

ne împiedică să judecăm după simple aparenţe, 
să credem tot ce auzim, 

Să facem tot ce putem, 

Să spunem tot ce ştim 

şi să cheltuim tot ce avem. 

Oxenstierna, Refl. 413 


I. Comportamente dăunătoare dialogului pastoral 

Comunicarea dintre persoane poate fi condiţionată negativ de prezenţa unor 
obstacole sau impedimente de natură psihologică, legate de realitatea psiho-emotivă şi 
socială a persoanelor implicate în dialog. Pentru a favoriza şi a dezvolta o comunicare 
clară, coerentă şi facilă, este necesar să reducem la minim şi să eliminăm factorii 
psihologici negativi. Se impun anumite strategii de comportament alternative, care, 
chiar dacă uneori nu elimină complet obstacolul, consimt o bună comunicare între 
interlocutorii dialogului pastoral. 

Relaţia pastorală este una comunicativă prin excelenţă. Păstorul are de 
comunicat interlocutorului său nu doar un mesaj „cu un conţinut informaţional”, ci „o 
stare a inimii”, o stare de suflet. Pentru aceasta este absolut necesar să cunoască 
mecanismele interioare ale psihicului uman. Orice conduită comportamentală trebuie 
privită sub aspectul dimensiunii ei comunicative. Omul, punând în aplicare anumite 
comportamente, comunică altuia sau altora nu doar un conţinut teoretic, ci şi 
consideraţia pe care o are despre sine însuşi şi pe aceea pe care o are despre altul. 
Chiar dacă orice generalizare este supusă riscului de a neglija situaţiile concrete, vom 
încerca să analizăm comportamentele care în relaţiile inter-personale acționează în mod 
negativ, comportamente ce odată identificate şi analizate, pot fi modificate. Toate 
aceste comportamente sunt extrem de periculoase în cazul în care sunt puse în act de un 
preot, întrucât au capacitatea de a degrada dialogul pastoral la nivelul unei discuţii 
banale între doi indivizi, preotul pierzându-și demnitatea nobilă de călăuzitor 
duhovnicesc a interlocutorului său.” 


JA Egocentricul 

Înţelegem prin egocentrism atitudinea aceluia care finde să vorbească extrem 
de mult despre sine, conducând orice subiect de discuţie spre sine însuşi şi spre situaţia 
concretă a lui. Mesajul care vine comunicat în mod implicit printr-un astfel de 
comportament este de tipul: "Eu sunt persoana cea mai importantă; tu nu meriţi 
consideraţia pe care în schimb o merit eu”, creând în interlocutor un sentiment de 
frustrare, de refuz, uneori de inferioritate, cu succesive tendinţe de dezagregare a 
relaţiei. Individul care vorbeşte prea mult despre sine comunică de fapt un fel de 
nevoie continuă de a fi luat în consideraţie, fapt ce poate trăda complexe de 
inferioritate, insecuritate, neadaptare, sau depresie. Atitudinea egocentrică este 
dăunătoare în orice tip de relaţie şi în mod special în cea pastorală. 


2, Taciturnul 

Este comportamentul celui care se mulţumeşte să realizeze intervenţii verbale 
puţine şi esenţializate, adeseori doar ca răspuns la provocări explicite. FI se izolează 
de mediul în care trăieşte şi pune obstacole subtile unei eventuale angajări în relaţii 
inter-personale. Comportamentul acesta — ca de altfel toate celelalte comportamente 
analizate aici — poate să fie doar momentan, consecinţă a unor situaţii temporare pe care 
individul le trăieşte (de exemplu: a se găsi într-un context nou, cu oameni necunoscuţi, 
sau a avea gânduri şi preocupări de preferat a le păstra în intimitate) sau poate fi o stare 
generală a spiritului său. În acest din urmă caz, se impune o riguroasă muncă de analiză 
de sine şi de auto-corecţie. 


3. Limbutul 
Limbut este acela care vorbeşte aproape în continuu, fiind imposibil de stăvilit, 
adesea oprindu-l pe altul pentru a se putea exprima el şi ignorând toate semnalele care-i 


* A se vedea volumul lui Stefano Mambriani, La comunicazione nelle relazioni di aiutzo, ed. Cittadela, Assisi, 
1994, cu precădere paginile 80-112. 

sunt trimise de alţii în încercarea lor disperată de a-l opri din iînsistentul său monolog. 
Adeseori limbutul, dacă privim lucrurile din perspectiva subiectului discursului — 
pierde firul logic al discuţiei sale. EI poate chiar să ajungă să-l „paralizeze psihologic” 
pe celălalt, să-l anihileze complet. Interlocutorul, la rândul lui, se simte acostat şi 
agresat de limbut, poate să aibă clare stări de oboseală fizică şi psihică, şi astfel doreşte 
— inevitabil - să pună capăt cât mai repede dialogului şi apoi relaţiei. 

Comportamentul limbutului poate fi însă doar temporar, ca urmare a nevoii de a- 
şi descărca stresul, sau pentru a compensa situații momentane de dificultate la serviciu 
sau în familie. În ciuda aparenţelor, acest comportament demonstrează o redusă 
posibilitate sau capacitate de expresivitate şi de comunicare în general. Poate să fie şi o 
atitudine cronică, ce se dezvoltă pe un substrat similar celui al egocentricului: complex 
de inferioritate, nesiguranţă de caracter, dificultăţi în înfruntarea relaţiilor cu alții, 
depresii mascate etc. La toate acestea limbutul răspunde „ascunzându-se”, producând 
fluvii de cuvinte ce au drept scop mascarea propriilor probleme şi îndepărtarea 
posibilităţii ca un alt individ să intre în propriul univers interior. Şi limbuţia trebuie 
cu multă precauţie evitată în relația pastorală, din moment ce foarte uşor generează 
„fuga” celuilalt, îi limitează iniţiativele şi îi anulează participarea la dialog. 


4. Umoristul 

În general, umorist este cel preocupat de a provoca râsul sau surâsul altora; în 
cazul nostru, se înțelege prin umorism comportamentul celui care, cu prea multă 
frecvenţă şi în mod premeditat, transformă Sau ar vrea Să transforme comunicarea 
proprie şi a altuia în ocazii pentru a crea momente de spirit. Umorist este acela care 
în relaţiile normale demonstrează o tendinţă excesivă spre a sublinia un aspect umorist 
în subiectele pe care el însuşi sau alţii le tratează. 

În optica în care îl analizăm noi, umorismul nu trebuie înţeles ca acea calitate - 
atât de apreciată - de a se arăta simpatic. Chiar şi această tendință poate deveni 
obositoare şi deranjantă. Umorismul constituie un obstacol în comunicare pentru că 
celălalt experimentează un fel de devalorizare a ceea ce zice (şi deci implicit a lui 
însuşi). Aceasta este cu atât mai valabil cu cât conversaţia poate să se axeze pe 
argumente ce au de-a face cu suferinţa, sau cu problemele dramatice, de diferite tipuri, 
ale persoanei. În acest caz, a face uz de ironie este cu adevărat dăunător: umoristul 
orientează spre ceva ridicol ceea ce pentru interlocutor nu este deloc astfel, şi drept 
urmare acesta se simte neînțeles, neacceptat, sau chiar ridiculizat. 

În acest tip de raportare la celălalt nu se găseşte empatia şi comuniunea care în 
situaţiile de suferinţă sunt absolut necesare şi benefice. Umoristul, prin această 
modalitate de relaţionare, implicit determină în alţii construcţia unei imagini limitate şi 
defavorizante lui. De obicei este perceput ca un individ superficial, incapabil să 
înfrunte problemele de profunzime. Drept consecinţă, nu este luat în calcul sau este 
exclus din dezbateri atunci când acest lucru se demonstrează necesar (de exemplu, în 
cadrul unui grup, când se ia o decizie importantă, sau când se discută un subiect delicat 
şi complex). Umoristul poate în plus să fie perceput ca insensibil sau neserios, mai ales 
dacă-şi exteriorizează umorismul într-un context inoportun. 

Ceea ce stă în spatele comportamentului umoristului, este în realitate o 
dezvoltare anormală a personalităţii sale, care se traduce într-o incapacitate de 
relaţionare într-o manieră specifică adultului. Umorismul are deci semnificaţia unei 
strategii de apărare, graţie căreia individul expune din sine doar o parte, parte care 
este mai superficială şi mai puţin vulnerabilă, cea care — în aparenţă — pare mai 
plăcută altora, cea care de fapt facilitează cel mai mult detaşarea şi ne-angajarea. 
Acest comportament poate constitui şi o strategie de tip reactiv, adică o mascare a unor 
trăiri şi situaţii de nefericire, insatisfacție existenţială şi suferinţă psihică. Umoristul 
pare să fie determinat, în acest excesiv comportament al său, de o „foame” de 
acceptare, consideraţie şi recunoaştere, căreia îi sSubzistă frica inconştientă de 
excludere şi marginalizare (precum şi complexe de inferioritate). În orice caz, 
comportamentul excesiv umoristic acţionează în direcţia limitării relaţiei pastorale, 
întrucât aproape întotdeauna se opreşte la un nivel superficial, evitând o angajare 
emotivă reală şi profundă. 


5. Falsul 

Comportamentul de falsitate constă în a prezenta altora o realitate inexistentă, 
cu intenţia explicită sau implicită de a o face să fie crezută adevărată sau reală. 
Arareori falsitatea se explică în invenția completă a unei realităţi sau situaţii, iar în 
cazul acesta trebuie considerată un comportament patologic, indiciu al unui psihic 
profund tulburat; în schimb, aproape întotdeauna falsitatea se manifestă prin 
manevrarea şi manipularea doar a unor aspecte ale realităţii obiective. 

În ceea ce priveşte repercusiunile asupra comunicării şi asupra relaţiei pastorale, 
comportamentul acesta devine dăunător în momentul şi în măsura în care interlocutorul 
îşi dă seama, sau suspectează, că celălalt minte; în absenţa acestei situaţii, comunicarea 
poate fi considerată normală în toate privinţele, cel puţin în ceea ce priveşte binomul 
„falsitate-sinceritate”. 

Unul din motivele psihologice care stau în spatele unei atitudini de falsitate 
poate fi setea de consideraţie pe care o are individul, sete ce adeseori ascunde frica de 
excludere şi complexe de inferioritate. În plus de aceasta, falsitatea poate fi considerată 
un mecanism de apărare, în sensul că individul se serveşte de ea pentru a înfrunta 
situaţii pe care nu reuşeşte să le controleze în alt mod. În sfârşit, uneori falsitatea 
poate să fie instrumentală, adică folosită doar pentru atingerea unui anumit obiectiv — 
considerat imposibil de atins cu mijloacele normale de care respectivul individ dispune. 

Efectele pe care atitudinea de falsitate le produce în relația pastorală sunt 
catastrofale. Cel mai important constă în schimbarea de opinie pe care o operează cel 
care devine victima falsificării în raport cu falsificatorul. Falsul este în general 
perceput ca o persoană puţin credibilă. Indivizii cu care el intră în relație nu se 
hazardează să ofere altora informaţiile şi veştile obţinute, întrucât sunt conştienţi de 
riscul pe care acest fapt îl comportă. 

Un alt efect pe care atitudinea de falsitate îl poate avea este acela de a face să se 
nască în interlocutor suspiciunea de a fi considerat naiv sau prost. El poate foarte bine 
să gândească că dacă falsul continuă la infinit să-i expună minciunile, este pentru că îl 

consideră atât de naiv, încât le-ar putea crede, iar aceasta dăunează extrem de mult 
comunicării inter-personale. 

Numeroase sunt deci cauzele şi numeroase efectele falsităţii. Fa obstacolează 
comunicarea reală dintre două persoane şi minează la fundament relaţia pastorală. 


6. Îngâmfatul — Atitudinea de superioritate 

Prin superioritate se înţelege comportamentul celui care, într-un raport inter- 
personal, subliniază verbal sau non-verbal propria diferenţă în raport cu altul, 
încercând să evidenţieze faptul că această diferenţă îl pune pe un nivel social şi 
cultural superior. Poate mai mult decât celelalte atitudini, superioritatea este 
manifestată într-o manieră selectivă, adică în anumite contexte relaţionale (de 
exemplu, un medic de spital poate să-şi manifeste cu insistenţă superioritatea faţă de un 
infirmier, dar să se comporte ca subaltern directorului spitalului unde lucrează). 
Superioritatea este deci o atitudine pe care individul o manifestă adeseori în funcţie de 
contextul în care îşi desfăşoară activitatea. Există indivizi extrem de înclinați spre a 
sublinia propria superioritate de îndată ce au posibilitatea. De obicei, o astfel de 
atitudine se concretizează prin uzul frecvent al unor „semnale” bine definite, emise atât 
la nivel verbal cât şi non-verbal, mimic, gestual etc. Aceste semnale sunt rapid 
decodificate de interlocutori, care deduc tipul de consideraţie pe care superiorul îl are 
faţă de sine însuşi şi faţă de indivizii cu care intră în relaţie. 

Atitudinea de superioritate demonstrează de obicei o mare sete de dominare, 
de omnipotenţă, de consideraţie, a cărei substrat pot fi anumite sentimente de 
inferioritate. Este o experienţă comună aceea a aversiunii pe care o creează individul 
care cu aroganță încearcă să-şi pună în evidenţă presupusa superioritate; reacţia 
imediată pe care o generează este aceea de refuz, iar ambiția ce se naşte în interlocutor 
este aceea de a-i demonstra că atitudinea sa este inadecvată. Această atitudine este 
profund dăunătoare dialogului pastoral, întrucât împiedică naşterea şi instaurarea unei 
relaţii confidențiale între păstor şi credincios. 


A Inferiorul — atitudinea de inferioritate 

Atitudinea de inferioritate constă în a recunoaşte în continuu Superioritatea 
altuia, în a accepta tot timpul şi fără discernământ cererile altuia, în a te des- 
personaliza pentru a demonstra cât este el de important şi în a-l pune în mod 
constant pe interlocutor în centrul atenţiei. Atitudinea de inferioritate are multe 
puncte în comun cu adularea, cu permisivismul fără limite, cu lipsa de personalitate sau 
de puncte de vedere individuale. Este tipică persoanelor care au un spirit gregar sau 
demonstrează incapacitate de a depăşi contrastele, slăbiciune de caracter, deficit de 
siguranță şi lipsă de modele de referință. Chiar dacă cel care demonstrează o 
disponibilitate necondiționată şi o toleranţă deosebită este foarte ușor acceptat, nu este 
exclus ca, într-un termen de timp mai lung, să devină victima unor profitori care să-l 
instrumentizeze, considerându-l privat de personalitate şi de caracter. 

În relaţia pastorală este indubitabil că în centrul interesului trebuie pusă 
persoana celui care primeşte ajutorul. Cu toate acestea, este cert că a demonstra 
inferioritate în raport cu acesta poate să ducă la un anumit servilism dăunător relaţiei, 

întrucât preotul nu va mai apărea ca un individ dotat cu idei şi puncte de vedere 
proprii, cu forţă şi capacitate de a deveni un punct de referinţă puternic: în mod dificil 
deci în aceste condiţii cel care are o atitudine de inferioritate reuşeşte să comunice 
siguranţă, fermitate şi decizie. 


8. Grăbitul 

Prin grabă se înţelege comportamentul aceluia care exteriorizează o constantă 
lipsă de timp, evidențiind tendinţa să limiteze sau să accelereze schimburile verbale. 
În fiecare zi este întâlnit acest comportament, mult mai mult ca în epocile trecute. 
Graba se manifestă atât ca reducere a timpului dedicat relaţiilor cu alții, cât şi ca 
accelerare a schimburilor verbale, care devin esenţializate, uneori excesiv de sintetice. 
Moderna cultură eficientistă a făcut din grabă un mit, o valoare asociată utilizării 
raționale şi economice a timpului. Mai mult ca niciodată, expresia americană „he 
time is money” găseşte astăzi în vieţile oamenilor o împlinire de excepţie, mulţi văzând 
în economisirea timpului o adevărată economie de bani. 

Dacă se examinează însă consecinţele pe care graba le poate avea, se observă că 
doar în puţine cazuri ea se demonstrează a fi realmente utilă. În cea mai mare parte a 
contextelor relaționale, graba limitează cantitatea mesajelor şi informaţiilor pe care 
indivizii le schimbă. În puţin timp nu se reuşeşte a se comunica tot ceea ce ar trebui să 
fie comunicat şi foarte uşor unele lucruri sunt pierdute sau uitate, sau în mod 
intenționat evitate, din frică că interlocutorul ar putea continua discuţia pe mai departe 
legându-se de ideea nou menţionată. 

În al doilea rând, comunicarea grăbită rezultă a fi marcată negativ şi din punct 
de vedere „calitativ”: grăbitul tinde adesea a vorbi cu aproximaţie, imprecis, repede, şi 
toate acestea în dauna inteligibilității mesajului său. Drept consecinţă, informaţiile 
transmise sunt rău înţelese, deformate; cel care ascultă este constrâns a asimila într-un 
timp extrem de restrâns un număr mare de mesaje, care din cauza modului în care sunt 
transmise sunt insuficient de clare. 

O a treia consecință negativă constă în „reducția emotivă” de care se face 
vinovată relaţia pastorală în care graba este prezentă: interlocutorul destinatar al unei 
comunicări grăbite, observă scăzutul interes pe care cel care vorbeşte îl manifestă în 
raport cu sine. Reducţia cantitativă şi calitativă precum şi detaşarea emotivă 
reprezintă consecinţele cele mai vizibile ale comunicării realizate în grabă, iar 
nocivitatea lor în raportul inter-personal este într-un raport direct cu percepția pe 
care interlocutorul o are despre motivul grabei. Cu cât mai puțin acesta înțelege şi 
poate justifica raţional comportamentul grăbitului, cu atât mai mari vor fi efectele 
negative ale comportamentului acestuia. 

Efectele cele mai nefavorabile ale grabei se văd în relațiile pastorale, adică în 
acele contexte în care există o persoană într-o situație de nevoie fizică, psihică şi 
emotivă şi un păstor de la care primul aşteaptă o oarecare formă de ajutor şi de 
susținere. În aceste cazuri, păstorul care are o atitudine grăbită, comunică implicit un 
mesaj de tipul: „Nu am vreme să stau să te ascult”. Destinatarul, în mod automat 
interpretează acest mesaj ca o lipsă de interes în ceea ce-l priveşte şi vede grăbitul ca 
pe un individ care nu intenţionează să intre într-un raport semnificativ din punct de 

vedere emoţional. În plus de aceasta, se percepe pe sine însuşi în urma acestei relaţii 
ca fiind nesemnificativ, neglijabil, privat de importanţă şi de valoare. 

Orice individ care intenționează să se facă util în plan psiho-emotiv şi afectiv 
prin intermediul comunicării, trebuie să devină conştient de faptul că exteriorizarea 
grabei este unul dintre erorile cele mai grave pe care le poate comite. Dimpotrivă, a 
oferi timp celuilalt, conferă destinatarului posibilitatea să experimenteze sentimentul de 
acceptare şi de calm care favorizează dialogul şi raportul pastoral. 


9. Anticipatorul (pripitul) 

„„Anticiparea” constă în formularea concluziilor sau a conţinutului sintetic al 
unui discurs mai înainte ca interlocutorul să fi terminat să vorbească. Anticipatorul 
este deci acela care îl precede pe altul într-o manieră adesea invazivă, încercând să 
demonstreze că ştie ceea ce acesta vrea să zică (sau cunoaşte concluziile la care 
ajunge); în acest mod, comunicarea este întreruptă, fiindu-i anticipat momentul ei 
esenţial, noutatea şi originalitatea ci. 

Originile acestui tip de comportament pot fi foarte diferite: cine îl pune în act 
poate fi determinat de dorinţa de a-şi demonstra propria „abilitate” (comunicând un 
mesaj de tipul: „mi-am dat eu repede seama de ceea ce tu vrei să spui”). În cele mai 
multe cazuri, anticiparea are un rol limitativ în comunicare: celălalt tinde să-şi reducă 
propriile intervenţii verbale, văzând propria comunicare verbală golită de utilitate, de 
interes şi de noutate de către anticipator. Nu găseşti multă satisfacție interioară în a zice 
lucruri şi a comunica experienţe pe care cel căruia îi sunt destinate le cunoaşte deja; 
doar în cazurile în care anticipatorul este animat de intenţii pozitive în raport cu 
interlocutorul, comportamentul său poate să aibă efecte pozitive pentru relaţia 
pastorală, cu condiţia să nu fie o tentativă de exteriorizare a superiorității. 

Trebuie subliniat faptul că în relația pastorală, comportamentul anticipativ poate 
fi uşor pus în act cu intenţia clară de a-l face pe interlocutor să înţeleagă că ceea ce zice 
el a fost înţeles, acceptat şi împărtăşit. Dar şi în acest caz este uitat faptul că uzul 
limbajului, exprimarea, are efecte purificatoare şi eliberatoare, şi deci este bine să-i 
oferim şansa celui care trăieşte experienţe neplăcute să le exteriorizeze, să le 
„verbalizeze” aşa „precum şi „cât” doreşte, chiar dacă ceea ce zice este banal şi 
previzibil de către păstorul care se află pe poziția de ascultător. Nu foloseşte deci 
deloc să-l întrerupem pe interlocutor pentru a-i spune: „Ştiu...”, cu atât mai mult dacă 
se ia în considerare faptul că a-l întrerupe pe celălalt în timp ce vorbeşte reprezintă 
întotdeauna un semn de proastă creştere. Indicat este să se acţioneze cu calm, să se 
aştepte să-şi termine propria intervenţie, pentru a-i zice eventual la sfârşit: „Înţeleg”. 


10, Invadentul. 

Comportamentul de invadenţă constă în intervenţia violentă în discursul 
altuia, în mod indecent, de exemplu „ridicând vocea”, sau întrerupându-l în mijlocul 
discursului pe cel care vorbeşte, cu scopul de a impune, sau oricum, pentru a exprima 
într-o manieră focoasă propria poziţie. Există o clară distincţie între comportamentul 
anticipator şi cel invadent. În cazul nostru, prin invadent se înțelege comportamentul ce 

constă în întreruperea celui ce vorbeşte pentru a afirma propriul punct de vedere, 
indiferent dacă acesta este în acord sau în dezacord cu cele afirmate. 

Comunicarea între indivizi este dirijată de reguli adeseori nescrise şi 
inexplicite: orice individ participă la conversații şi la comunicarea cu alţii respectând 
aceste reguli chiar dacă nu le-a conştientizat. Una dintre aceste reguli prescrie ca, cu 
rare excepţii, să se lase timpul necesar interlocutorului să-și încheie intervenția, 
respectiv să-şi expună până la capăt propriile idei. Doar în anumite cazuri este permisă 
transgresarea acestei reguli, şi în această situaţie, pot exista consecinţe negative asupra 
calităţii relaţiei inter-personale. Comportamentul de invadenţă este perceput de 
interlocutor ca un semnal de respect redus faţă de propria-i persoană. Mesajul 
invadentului este de tipul: „Eu sunt mai important decât tine şi am deci dreptul de a te 
întrerupe pentru a-mi afirma punctul de vedere, care este mai important decât al tău.” 


II. Incoerentul 

Comportamentul sau atitudinea aceasta constă în a declara şi susține idei, 
opinii, puncte de vedere între ele contrastante sau contradictorii. Incoerent este acela 
care demonstrează că nu posedă o /ogică clară în momentul în care dezbate anumite 
problematici, şi care, în diferite contexte relaționale, îşi schimbă frecvent opiniile şi 
atitudinile. Această evazivitate poate privi atât opiniile referitoare la realitate, precum şi 
pe cele privitoare la relaţiile inter-personale şi deci la persoane. În primul caz, 
incoerenţa se manifestă în lipsa unui punct de vedere stabil şi sigur privitor la anumite 
teme de discuţie (religie, politică, cultură etc.). 

În al doilea caz, mai dăunător pentru calitatea relaţiei, incoerenţa se manifestă 
prin Schimbarea atitudinii faţă de persoane, oferindu-le aprecieri diferite şi 
evidențiind diferite niveluri de consideraţie, în funcţie de indivizii cu care este în relaţie 
în acel moment (de exemplu: a arăta unui prieten multă consideraţie într-un dialog 
privat, şi apoi a-l critica aspru când sunt de faţă mai multe persoane). Incoerenţa relevă 
un caracter instabil şi volubil, tipic persoanelor nesigure şi nesincere. În relaţiile 
interpersonale incoerenţa acţionează în direcţia reducerii stimei tuturor faţă de acea 
persoană care o pune în act şi generează în alţii — lucru extrem de grav când în cauză 
este un preot — o substanţială neîncredere şi „ţinere la distanță”. Reprezintă, în general, 
un comportament ce se repercutează negativ asupra calităţii unei relaţii. În contextul 
relaţiei pastorale, incoerenţa limitează drastic potenţialul duhovnicesc al relaţiei înseşi; 
se poate crea un raport de încredere numai şi numai dacă cei doi parteneri ai dialogului 
se consideră reciproc coerenţi şi de încredere. 


12, Recitatorul 

Recitarea poate fi definită drept comportamentul constând în accentuarea în 
mod excesiv şi artificial a unor conotaţii para-verbale ale vocii, făcând-o în mod 
forțat expresivă, bogată în inflexiuni şi coloraturi, în contrast evident cu 
naturalitatea pe care vocea normală o posedă. Dacă în schimburile verbale dintre 
adulţi se tinde a se insista prea mult pe anumite inflexiuni para-verbale, cel care ascultă 
percepe un fel de forţare intenționată din partea vorbitorului, şi o discrepanţă între ceea 
ce afirmă şi ceea ce simte şi gândeşte realmente. Urmarea unei astfel de atitudini este 

scăderea calităţii relaţiei pastorale. Acest comportament obstacolează deci instaurarea 
unei relaţii autentice şi sincere între două persoane. 


13. Absolutistul 

Comportamentul acesta constă în prezentarea propriilor opinii ca şi cum ar fi 
absolute şi indiscutabile; cel care are o astfel de atitudine se consideră deţinător sau 
posesor exclusiv al adevărului, adevăr pe care nu intenţionează să-l pună în 
dezbatere şi pe care îl impune altora cu violență. Adeseori, acest comportament este 
asociat unei deosebite capacități de comunicare verbală, sau chiar unei capacităţi 
deosebite în demonstrarea şi justificarea propriilor convingeri. Cel ce pune în act acest 
comportament reuşeşte uneori să-şi demonstreze propriile motivații, şi astfel îşi 
demotivează interlocutorul de a conversa, sau de a pune în discuţie puncte de vedere 
divergente; comunicarea va fi deci limitată, întrucât tinde să se priveze de aportul 
celuilalt. Sentimentele acestuia din urmă sunt de frustrare (1) şi de negare de sine (2): 
frustrare(1), ca urmare a dificultății sale de a face să-i fie acceptat — măcar parţial — 
propriul punct de vedere, de a-l pune cel puţin ca alternativă la argumentările celuilalt 
individ; negare de sine (2), drept consecinţă a percepției propriei inferiorităţi 
intelectuale. 

În toate tipurile de relaţie, comportamentul absolutist are repercusiuni negative, 
favorizând apariţia în interlocutor a unor sentimente de antipatie şi de refuz faţă de cel 
care îl pune în act. 


14. Desconsideratorul 

Comportamentul de desconsideraţie constă în a nu da importanţa cuvenită la 
ceea ce altul zice, la punctele lui de vedere, la participarea sa la un dialog. Este un 
comportament care vine pus în act mai ales în relaţiile dintre trei sau mai mulți 
participanţi: doi dintre aceştia conduc o relaţie sau un schimb comunicativ între ei, 
excluzându-l pe al treilea, care se simte marginalizat şi ignorat. Desconsiderarea — 
reprezentând de fapt o formă radicală de excludere — nu are niciodată efecte pozitive 
într-o relaţie de tip pastoral. 

kk 

Sintetizând afirmăm că în relaţia pastorală — precum în orice altă relaţie — există 
comportamente care, dacă şi când sunt puse în act de către păstor, determină o limitare 
a comunicării şi drept consecinţă au efecte negative asupra calităţii relaţiei. Aceste 
comportamente acţionează în direcția anulării anumitor potenţialităţi ale raportului 
pastoral, şi deci a unei părți semnificative a dimensiunii pastorale a raportului. Este deci 
indispensabil ca păstorul să ia în consideraţie şi să analizeze critic repercusiunile pe 
care propriul comportament le poate avea asupra interlocutorilor săi. 


Anexă: 
Caracterele 
- Teofrast (372-287 î.e.n.) - 


Melior est puer pauper et sapiens, 

rege sene et stulto, 

qui nescit praevidere in posterum. 

„Este mai presus un băiat sărac şi înţelept 

decât un rege bătrân şi neghiob, 

care nu ştie să prevadă viitorul”. 

În continuare ne vom opri asupra câtorva caractere aflate în atenţia lui Teofrast*. 

Analiza lui, în ciuda mutaţiilor culturale intervenite de-a lungul istoriei, este extrem de 

actuală şi plină de semnificație pentru oamenii lumii noastre. Multe din gesturile 

surprinse cu măiestrie şi ridiculizate de Teofrast sunt actualizate de contemporanii 
noştri într-un alt registru comportamental şi cultural. 

Menţionăm şi noi, alături de Erasm*!: Admonere voluimus, non mordere; 
prodesse, non laedere; consulere moribus hominum, non officere (Am vrut să atragem 
atenția oamenilor, nu să le dăunăm; să le fim de folos, nu să-i jienim; să îndreptăm 
moravurile oamenilor, nu să le facem rău”. 


Prefăcutul 

Am putea înfăţişa cusurul acesta ca fiind o lipsă de 
sinceritate atât în ceea ce spunem, cât şi în ceea ce facem. 
Prefăcut este omul care de faţă cu duşmanii lui se fereşte să le arate 
ura ce le-o poartă. În taină se năpusteşte asupra lor, iar când sunt 
de faţă îi ridică în slăvi. Când duşmanii lui au pierdut un proces, 
prefăcutul este gata să le arate părerea lui de rău. Nu se arată că ar 
pătimi din pricina celor ce-l bârfesc, iar vorbele lor de ocară pare că 
nu le pune la inimă. Vorbeşte cu blândeţe cu cei nedreptăţiţi şi care 
vin la el să-şi arate nemulţumirea. Celor ce vin cu alte treburi le 
recomandă să nu-l ocolească. Nu destăinuie altora nimic din 
ceea ce pune la cale, ci spune că mai are de gândit. Când este 
rugat să sprijine un prieten aflat la nevoie, ca să-l împrumute, spune 
că are ce vinde pentru a-l ajuta, şi chiar dacă nu are ce vinde, susţine 
că are. Când a aflat o veste, se face că n-a aflat; tăgăduieşte c-ar 
avea cunoştinţă de unele lucruri; zice că nu-şi aminteşte să fi ajuns la 
o înţelegere. Uneori răspunde că problema îl preocupă, alteori că 
habar n-are de ea, sau că i se pare ciudat cazul, iar alteori, în sfârşit, 
că şi el a ajuns să fie acum de aceeaşi părere. 

Într-un cuvânt, putem spune că e dibaci în a născoci răspunsuri 
de felul acesta: „La drept vorbind, nu mi-a prezentat lucrurile astfel”; 
„Nu mă lasă inima să-ţi dau ţie crezare, dar nici să-l condamn pe el”. 
„Fii cu băgare de seamă. Nu fi prea credul”. lată ce fel de vorbe şi de 
vicleşuguri ştie să descopere omul prefăcut şi cum se dezice el. 


* Textul de bază folosit este cel publicat în La Bruyere, Caracterele sau moravurile acestui veac, ed. „Pentru 
literatură”, Bucureşti, 1968, p. 28-76. 
*! Erasm, Scrisori, 11642, cartea XXXI, scrisoarea 42. 

Linguşitorul 

Linguşirea ar putea fi definită ca o comportare lipsită de 
demnitate, de pe urma căreia însă, linguşitorul are partea lui 
de folos. Mergând pe drum alături de un altul, linguşitorul este capabil 
să-i spună: „Bagi de seamă cu câtă admiraţie se uită lumea la 
tine? Nu e om în cetate cu care să se petreacă lucrurile aidoma. Ai 
fost la înălţime ieri în agora. Erau acolo adunaţi peste 30 de oameni 
şi care mai de care vorbeau despre cel mai brav dintre cetăţeni. Cel 
dintâi nume pomenit a fost al tău, şi tot el a stăruit pe buzele lor 
până la urmă”. Şi în timp ce linguşitorul rosteşte astfel de cuvinte, se 
face că scutură o scamă de pe haina celui linguşit, iar dacă 
vântul i-a suflat vreun fulg pe păr, se grăbeşte să-l ia 
spunându-i surâzând: „Firele de păr alb demonstrează 
înțelepciune”. 

Când cel linguşit vorbeşte, linguşitorul porunceşte celorialţi 
să tacă; când cântă, îi aduce laude, iar atunci când a încetat, 
îl aplaudă strigând: „Bravo!”. Dacă a făcut o glumă 
neizbutită, linguşitorul râde în hohote şi aduce haina în dreptul 
gurii, prefăcându-se că nu-şi poate stăpâni râsul. Pe drum, face semn 
trecătorilor să se oprească spre a trece „onoratul domn”. Când 
târguie din piaţă mere şi pere pentru odraslele prietenului, le aduce 
şi le împarte de faţă cu tatăl lor, ba îi şi îmbrăţişează pe copii, 
spunându-le: „Ce copii buni, şi cum mai seamănă cu tatăl lor!”. Când 
se întâmplă să-şi cumpere încălţăminte amândoi, îi spune că piciorul 
lui are o linie mai frumoasă decât gheata, iar dacă se duce în vizită la 
un prieten, linguşitorul aleargă să ducă ştirea „Vine la tine”, şi apoi 
se întoarce ca să-i spună „l-am dat de veste”. La masă este cel dintâi 
dintre invitaţi care laudă vinul şi nu uită să adauge: „Mâncați cu 
atâta grație”. Gustând din bunătăţile de la masă, îl îndeamnă: „E 
delicios”. 

Între timp, are grijă să îl întrebe dacă nu cumva îi e rece 
şi dacă n-ar fi bine să îi pună haină pe spate. Şi când 
rostește aceste cuvinte îi şi pune o haină pe el. Se pleacă apoi 
să-i şoptească ceva la ureche. Când vorbeşte cu alţii, îl urmăreşte cu 
privirea. La teatru, se grăbeşte să ia pernele din mâna 
sclavului ca să le aşeze pentru prietenul său. li mai spune că 
are o locuinţă clădită după un plan minunat, că are o grădină îngrijită 
şi că portretul îi seamănă leit. 

Într-un cuvânt, linguşitorul spune şi pune la cale numai 
lucruri prin care bănuieşte că poate fi cuiva pe plac. 

Flecarul 

Flecăreala este o înşirare lungă de vorbe fără rost. Flecar 
este omul care, stând alături de un necunoscut, începe să-şi laude 
nevasta, îi povesteşte ce-a visat, îi înşiră bunătăţile cu care s-a 
ospătat la cină. (Apoi, întinzându-se la vorbă, zice: „Oamenii din zilele 
noastre sunt mai vicleni ca cei de pe vremuri”: „Nu s-a ieftinit grâul 
de pe piaţă”; „E plăcut să călătoreşti pe mare”; „La anul îmi voi 
semăna singur ogorul”; „O povară mare este viaţa”. Flecarul 
vorbeşte apoi de numărul coloanelor Odeonului, mai spune că a avut 
vărsături, că nu ştie ce zi este.) Dacă se încumetă cineva să-l 
asculte, flecarului nu-i vine să plece de lângă el. 

Dacă nu vrei să te apuce durerea de cap, e bine ca pe flecar să- 
I alungi din preajma ta, şi s-o iei la picior, căci este greu să faci pe 
plac unor oameni care nu ştiu cât preţuieşte munca, nici odihna! 


Grosolanul 

Grosolănia pare să fie necunoașşterea bunei-cuviinţe. 
Grosolanul este omul care vine la adunarea publică chiar şi în ziua în 
care s-a îmbătat cu cea mai ţărănească ţuică (sau „a fumat cele mai 
puturoase şi mai rău mirositoare trabucuri”). Este omul care poate 
să susțină că parfumul nu este mai plăcut la miros ca 
usturoiul. Poartă încălţăminte mai mare decât piciorul lui. Vorbeşte 
cu glas tare tot timpul. Nu are încredere în prieteni şi în rude, în 
schimb destăinuie slujitorilor lui cele mai importante secrete. 

Când se aşează pe scaun, ridică haina mai sus de genunchi şi i 
se vede goliciunea. Pe stradă, admiră şi nu rămâne mirat de nimic, 
decât numai dacă dă cu ochii de vreun bou, un măgar sau un ţap. 
Atunci se opreşte şi rămâne cu ochii pe ei. În cămară, îmbucă grăbit 
de ici de colo. Face curte slujnicei care frământă pâinea, dar se 
fereşte să fie văzut; apoi îi dă o mână de ajutor ca să macine făina 
trebuincioasă pentru el şi ai lui. Când bate cineva la uşă, aleargă el 
cel dintâi; cheamă câinele şi, apucându-l de bot, spune: „Lui i-am 
încredinţat spre pază moşia mea şi casa”. Când primeşte bani de 
la cineva, se uită la ei cu neîncredere, de teamă să nu fie 
falşi; pretinde apoi alţii. Dacă a dat cuiva în împrumut un plug, un 
COŞ, o coasă sau un sac, nu-l părăseşte gândul nici noaptea şi 
nu poate dormi. Se scoală din aşternut şi pleacă în căutarea lor. 
Când coboară la oraş întreabă pe fiecare drumeţ cât costă peştele, cu 
cât se vând pieile; la baia publică, îi vine să cânte. 


Neobrăzatul 


Inseamnă  neobrăzare îndrăzneala pe care o arăţi 
spunând şi făcând lucruri dezgustătoare. Neobrăzat este cel 


88 


care jură cu uşurinţă pentru orice fleac şi se lasă lesne defăimat şi 
ocărât, are o fire josnică şi este în stare de orice nesimţire. Să nu te 
mire faptul că se apucă să danseze în mod deşănţat mai 
înainte de a fi ameţit. La serbările de la bâlci se pune bine cu 
spectatorii, doar o face rost de ceva bani. Neobrăzatul se ia la 
ceartă cu cei fără bilet, care dau năvală să vadă un spectacol 
gratuit. Nu se dă în lături să deschidă o cârciumă, o casă de desfrâu, 
să strângă dările, şi nu este nici o meserie atât de josnică de care să 
nu se apuce. 

Neobrăzatul face pe crainicul public, face pe bucătarul şi joacă 
la jocurile de noroc. Refuză să-şi întreţină mama, este urmărit 
pentru furt şi-şi petrece timpul mai mult în puşcărie decât acasă. În 
jurul lui, lumea se adună ca la bâlci; unii vin, alţii pleacă, fără să-l ia 
în seamă. Unii ascultă începutul flecărelii, alţii câteva cuvinte, iar 
câţiva doar sfârşitul. Neobrăzatul crede de cuviinţă să-şi dea în vileag 
nemernicia ca s-o cunoască lumea, ca la un spectacol. E mereu în 
proces - când acuzator, când acuzat. Când este pârât, jură strâmb. 
Când acuză, vine la proces ţinând în piept cutia cu dosare şi cu 
mâinile pline de hârtiuţe. li place să fie în fruntea unor gură-cască, le 
dă bani cu împrumut, cerând o dobândă de trei jumătăţi de obol la o 
drahmă pe zi. Dobânda o încasează colindând cât e ziua de mare prin 
cârciumi, prin halele cu peşte proaspăt ori sărat, iar banii adunați 
de pe urma şmecheriilor îi bagă în gură (obicei al oamenilor din 
popor ironizat adesea de către scriitorii comici). 

Astfel de oameni sunt obositori, abia aşteaptă prilejul să te 
ocărască şi strigă cât îi ţine gura, făcând zarvă prin ateliere şi pieţe. 


Guralivul 

Dacă am vrea să definim năravul acesta, am putea spune că 
este neputinţa de a-ţi stăpâni gura, iar guralivul este omul care 
indiferent de ce i-ar spune cel ce-i iese în cale, îi răspunde că nu 
reprezintă importanţă, că el le ştie pe toate şi că-i stă la dispoziţie cu 
informaţii. 

Când cineva vrea să continue conversaţia, guralivul îl întrerupe 
zicându-i: „Bagă de seamă să nu uiţi ceea ce aveai de gând să 
spui”; „lţi mulţumesc că mi-ai amintit tocmai ceea ce intenţionam eu 
să-ţi comunic”. „Ce mult ai de câştigat când mai stai cu cineva de 
vorbă”. „Uitasem tocmai de acest lucru”. „Ai sesizat repede totul”. 
„Te urmăresc de mult ca să văd dacă vei ajunge la aceleaşi concluzii 
cu mine”. Guralivul se pricepe să facă şi altfel de intervenţii 
asemănătoare şi nu îngăduie celor cu care se întreţine nici să 
răsufle. Şi după ce a plictisit, rând pe rând, pe fiecare, este în 
stare să se îndrepte şi spre oamenii pe care-i vede adunați în 

grup şi-i obligă să se împrăştie, măcar că aveau de discutat 
lucruri importante. 

Guralivul îşi face drum prin şcoli şi palestre, tulbură lecţiile 
copiilor, pălăvrăgind cu profesorii. Pe cei ce invocă un motiv ca să 
se despartă de el, este în stare să-i însoțească până acasă. E 
destul să-i pui o singură întrebare, şi e capabil să înşire nu numai ce 
s-a petrecut în adunarea poporului, ci să-ţi povestească şi de disputa 
dintre cei doi oratori de pe vremea lui Aristophon şi despre succesul 
discursurilor sale în faţa poporului. 

Intre timp, nu uită să strecoare câteva ocări la adresa 
mulțimilor, obligând în felul acesta pe ascultători să nu-i mai dea 
atenţie. Unii adorm, iar alţii pleacă, lăsându-l singur. Când face parte 
dintr-un juriu de judecată, impiedică cu pălăvrăgelile lui pe colegii lui 
să judece; dacă asistă la un spectacol, împiedică pe ceilalţi să 
privească, iar dacă se află la o masă cu un altul, nu-i dă răgaz 
să mănânce; susţine că tăcerea e o pedeapsă pentru guraliv şi că 
limba lui alunecă aşa cum alunecă peştele în apă, şi n-ar putea să tacă, 
chiar dac-ar fi să ajungă mai gureş decât rândunelele. Guralivul 
îndură până şi batjocura copiilor lui: voind să adoarmă, îi cer să le 
spună o poveste: „Tăticule, spune-ne o poveste ca să adormim mai 
degrabă”. 


Născocitorul de ştiri 

Năravul aceste te îndeamnă să plăsmuieşti ştiri şi fapte 
care să fie luate drept bune de alţii. Născocitorul este omul care 
întâlnindu-şi un prieten îşi schimbă glasul şi-l întreabă cu surăsul pe 
buze: „Dincotro?” „Ce mai zici?” „Ce noutăţi?” „Cum se face că n-ai 
nici o veste bună?” „Şi cu toate acestea, se aud lucruri bune”. Fără 
să aştepte un răspuns, continuă: „Ce spui? Cum de n-ai auzit nimic? 
Mi se pare că acum o să te saturi de noutăţi”. Începe apoi să 
povestească că tot ce va spune sunt lucruri auzite de la un 
soldat ori de la sclavul flautistului Asteion. Sursele lui de informaţii 
sunt de aşa fel, încât nimeni n-ar putea să le atace. Pe baza acestor 
informaţii povesteşte că cutare a câştigat o mare bătălie, iar cutare 
este prizonier. lar dacă vreunul dintre ascultători intervine 
întrebându-l: „Tu crezi în toate acestea?” el răspunde: „E un 
lucru pe care-l ştie toată lumea; vestea s-a răspândit pretutindeni 
şi toţi povestesc la fel. Fiecare ştie amănunţit cum s-a dat lupta şi că 
a fost o adevărată vărsare de sânge”. Apoi cere ascultătorului să 
păstreze taina pentru el. Şi tot el aleargă să împrăştie noutăţile 
prin tot oraşul. 

Aceşti născocitori de ştiri nu doar că spun lucruri false, dar mai 
au de tras şi ponoase. S-a întâmplat de multe ori ca astfel de oameni 

să fie înconjurați de mulțime în băile publice şi în timpul acesta să 
rămână fără haine. Alţii au fost condamnaţi în lipsă, pentru că în 
timpul judecării lor se aflau în Portic, unde înşirau izbânzile repurtate 
pe mări şi pe uscat de un oarecare. Alţii au uitat de masă, cucerind 
cu vorba cetăţile. 

Apucătură mai rea ca aceasta nu găseşti. Există oare, vreo 
prăvălie, vreun colţişor în piaţă, în care să nu-şi piardă vremea 
născocitorul de ştiri? El nu face decât să-i obosească pe cei ce-l 
ascultă şi să-i plictisească de moarte prin minciunile lui. 


Obraznicul 

Încercând să cuprindem într-o definiţie năravul obrăzniciei am 
putea să spunem că este o nesocotire a bunului nume, în 
vederea unui câştig. Firea obraznicului îl împinge să ceară bani cu 
împrumut de la un cunoscut pe care l-a mai înşelat cânava [...), apoi, 
după ce a adus jertfă zeilor, pune la păstrat în sare carnea animalelor 
sacrificate (o parte din carnea provenită din animalele jertfite trebuia 
să fie servită la ospăț, iar o altă parte era trimisă prietenilor) iar el se 
duce la masă în altă parte. Acolo, cheamă și pe sclavul lui, îi dă o 
bucată de carne şi una de pâine şi-l îndeamnă, ca să audă şi 
ceilalţi: „Mănâncă, Tibios, şi satură-te”. Când se află la piaţă 
după târguieli, aduce aminte măcelarului că i-a făcut cândva 
un bine; apoi, dând târcoale pe lângă cântar, aruncă pe taler 
o bucată de carne ori un ciolan pentru o ciorbă. Dacă izbuteşte, 
e mulţumit. Dacă nu, ia de pe taraba măcelarului o legătură de 
maţe şi pleacă râzând. Când cumpără bilete de teatru pentru străinii 
pe care-i găzduieşte, îşi face şi el rost de un bilet fără bani. A doua zi 
aduce la reprezentaţie şi pe copii împreună cu pedagogul lor. Când 
află că un cunoscut a târguit lucruri ieftine, îi cere să-i dea şi 
lui ceva. Obraznicul dă buzna în case străine, ia cu împrumut 
orz fin şi pretinde să-i fie aduse şi acasă. 

Când vine la baie, se spală singur; îşi umple căldăruşa şi nu ia 
în seamă protestele băieşului. La plecare îi spune că s-a spălat singur 
şi nu uită să adauge: „Nu poți spune că ţi-am rămas dator”. 


Zgârcitul 

Zgârcenia este o economie ce întrece orice măsură. 
Zgârcit este omul care înainte de a se fi împlinit luna, bate la uşa 
datornicului şi-i cere dobânda, chiar dacă aceasta nu face măcar o 
jumătate de obol. Când se află la o masă pregătită pe socoteala celor 
ce iau parte la ea, zgârcitul numără câte pahare a băut fiecare, iar 
zeiţei Artemis îi jertfeşte mai puţin decât oricare altul dintre cei 
prezenţi. Dacă un cunoscut i-a procurat un obiect pe un preţ scăzut, 

zgârcitul consideră că e ingrozitor de scump. Dacă sclavul i-a spart 
o oală ori o farfurie, îi scade din hrană. Dacă nevasta a pierdut 
un bănuţ, cotrobăie prin oale, răscoleşte paturile, lăzile, caută până şi 
în aşternuturi. Dacă are ceva de vânzare, pretinde un preţ aşa de 
ridicat, încât cumpărătorul aproape nu are nici un folos. Din grădina 
zgârcitului nu poţi lua nici măcar o smochină. Nici pomeneală să te 
lase să treci prin livada lui sau să ridici de jos o smochină sau o 
curmală. Zi de zi este cu ochii pe semnele de hotar şi stă cu 
frica-n sân să nu i le mişte careva din loc. Cum a trecut 
termenul dobânzii, începe să urmărească pe datornic şi-i pune la 
socoteală dobândă peste dobândă. Când are la masă invitaţi din 
acelaşi sat cu el, are grijă să taie carnea în bucăţi cât mai mărunte. 
Se duce în piaţă cu gândul de a târgui, dar se întoarce cu 
mâna goală. Nu îngăduie nevestei să dea cuiva cu împrumut 
sare, un capăt de fitil, un vârf de chimin; măcar că e vorba de 
nimicuri, îşi face socoteala că ele valorează mult la sfârşitul 
unui an. 

Casele zgârciţilor de genul acesta sunt doldora de bani. 
Mucegăitul stă prins pe ele, iar pe chei s-a pus rugina. 


Mojicul 

Nu e greu să cuprinzi în câteva cuvinte năravul acesta. Mojicia 
este, de pildă, o glumă necuviincioasă, spusă pe față, fără 
ocolişuri şi care se cuvine condamnată. Mojic este omul care atunci 
când se află în tovărăşia unor femei de condiţie liberă, este capabil 
să-şi ridice haina să i se vadă goliciunea. La spectacol, e singurul 
care continuă să aplaude atunci când toţi ceilalţi spectatori s- 
au oprit, şi tot el este cel ce fluieră pe actorii pe care ceilalți 
spectatori îi urmăresc cu admiraţie. Când în teatru domneşte 
tăcerea, mojicul îşi dă capul pe spate şi sughite, atrăgând 
atenţia celor din jur. Când târgul este în toi, mojicul se apropie de 
taraba unde se vând nucile. Stă în picioare, se apucă să ronţăie nuci 
şi caută prilej de vorbă cu negustorul. Pe unii dintre trecători pe 
care abia i-a cunoscut îi strigă pe nume. Dacă-i vede grăbiţi, 
îi obligă să-l aştepte. E în stare să se ducă şi să strângă mâna 
unuia care a pierdut un proces de seamă chiar în clipa când omul 
părăseşte tribunalul. Proptit în faţa unei frizerii sau parfumerii, 
povesteşte că are de gând să se îmbete. 


Inoportunul 

Inoportunitatea înseamnă o intervenţie făcută într-un 
moment atât de puţin potrivit, încât indispune pe cei cu care 
vii în contact. lnoportunul este omul care vine să-ți ceară sfatul 

tocmai când nu-ţi vezi capul de treburi. Găseşte nimerit să 
facă o serenadă unei curtezane tocmai când ea zace în pat cu 
temperatură. Pretinde unui girant condamnat de justiţie să dea 
chezăşie şi pentru el. 

Dacă este invitat la o nuntă, vorbeşte de rău tot „neamul 
femeilor”. Invită la o plimbare pe jos oameni abia sosiți de la un drum 
lung. Găseşte cumpărător care să ofere un preţ mai mare pentru 
obiecte vândute. In adunare, se ridică şi vorbeşte luând-o de la 
început despre lucruri deja auzite şi cunoscute de toată lumea. Este 
gata să-şi ofere serviciile pe care nu i le-a solicitat nimeni şi care nu 
pot fi refuzate. Vine să ceară dobânda de la datornici tocmai când au 
adus jertfe zeilor şi se află la ospăț. Când un sclav este bătut în faţa 
lui, povesteşte că a avut şi el cândva un sclav şi că s-a spânzurat din 
pricina bătăii. Ca arbitru, întărâtă părțile care erau pe punctul 
de a cădea la o înţelegere. 


Pripitul 

Pripeala înseamnă manifestarea unui interes puternic 
faţă de alții, prin vorbe şi fapte. Omul pripit este în stare să 
făgăduiască lucruri pe care nu este în stare să le ducă la 
îndeplinire. Dacă se pune în discuţie o chestiune recunoscută de 
toți ca dreaptă, el este de părere opusă, dar este combătut. Dacă doi 
s-au luat la bătaie, el păşeşte în mijlocul lor şi-i desparte, chiar dacă 
nu-i cunoaşte. Te călăuzeșşte pe un drum necunoscut, pentru ca 
până la urmă să nu descopere drumul adevărat. În ajunul unei 
lupte, întreabă pe comandant când va intra în dispozitivul de luptă şi 
ce ordine va da peste două zile. Se duce şi vesteşte pe tatăl său că 
mamă-sa a şi ajuns în iatacul ei. Nesocoteşte prescripţiile medicului 
şi dă unui bolnav cu temperatură vin, susținând că vrea să 
încerce dacă nu cumva îl poate vindeca. Dacă s-a prăpădit 
nevasta unui prieten, îi gravează o inscripție pe mormânt, în care 
pomeneşte numele bărbatului ei, al tatălui şi al mamei, numele 
decedatei, locul ei de baştină, ba mai adaugă că erau cu toţii oameni 
de treabă (considerându-i pe toți morți, deşi trăiau). Când urmează 
să jure într-un proces, spune celor de faţă: „Am mai jurat de 
atâtea ori până acum”. 


Prostănacul 

Căutând să definim prostia, am putea spune că este o 
încetineală a minţii exteriorizată prin vorbe şi fapte. 
Prostănacul este omul care socoteşte cu socotitoarea, face 
suma întregului dar întreabă totuşi pe cel de alături cât face. 
Dacă este citat într-un proces ca acuzat, el uită şi pleacă la ţară. Cum 

îl laşi singur la teatru, îl cuprinde somnul. Mănâncă până se 
îmbuibă, se trezeşte din somn, iese afară pe întuneric şi este 
muşcat de câinele vecinului. la un lucru şi-l pune la loc sigur, 
ca apoi să-l caute fără să-i mai dea de urmă. Aflând de 
decesul unui prieten, se duce la înmormântare cu faţa 
posomorâtă, cu ochii în lacrimi şi spune: „Să fie într-un ceas 
bun”. Când primeşte o datorie de la cineva, e în stare să-şi 
aducă martori. În toiul iernii, îşi dojeneşte sclavul fiindcă nu i-a 
cumpărat castraveți. Îşi istoveşte copiii, punându-i să facă exerciţii de 
gimnastică şi alergare. Când e la ţară îşi pune linte la fiert, o 
sărează de două ori de n-o mai poate mânca nimeni. 


Brutalul 

Brutalitatea se manifestă prin folosirea unui ton aspru, iar 
brutal este omul pe care dacă l-ai întrebat „Unde e cutare” îşi dă 
replica: „Ce mă întrebi pe mine?”. De-l saluţi, nu-ţi răspunde. De 
are ceva de vândut, nu anunţă cumpărătorilor preţul, ci îi 
întreabă pe ei cât valorează obiectul. Celor ce-l apreciază şi-i 
trimit daruri de sărbători, le răspunde că darurile primite nu 
rămân fără răsplată. Trece cu vederea greşeala de a atinge, a 
împinge sau a călca pe picior pe cineva. Când îl rogi să ajute cu 
bani pe un prieten, la început refuză, pentru ca apoi să-ți 
aducă banii; nu uită însă să se plângă că sunt bani aruncați 
pe gârlă. Dacă s-a împiedicat pe drum, e în stare să blesteme piatra 
de care s-a poticnit. Dacă ai întârziat, nu te aşteaptă deloc 
peste ora stabilită. E în stare să nu se roage nici zeilor. 


Nemulţumitul 

Nemulțumirea este  subestimarea fără o cauză 
întemeiată a darurilor primite. Nemulţumitul este omul care 
atunci când un prieten îi trimite bunătăţi de la un ospăț spune 
aducătorului: „Nesuferit om e stăpânul tău: nu m-a invitat la masă ca 
să nu gust şi eu ciorba şi cu vinişorul lui”. In locul îmbrăţişărilor, 
spune hetairei”: nu-mi vine să cred că mă iubeşti din toată 
inima. Nemulţumitul cârteşte împotriva lui Zeus, nu fiindcă nu 
trimite ploaie, ci pentru că ploaia vine cu întârziere. Dacă găsește 
pe drum o pungă de bani, spune: „N-am avut norocul să dau 
nicicând peste o comoară”. Dacă a cumpărat un sclav la un 
preţ ieftin, în urma stăruinţelor vânzătorului, nemulţțumitul 
zice: „M-aş mira să fie bun la ceva, căci prea e ieftin”. lar 
* Hetaira era o femeie de moravuri uşoare care — fără a fi o prostituată propriu-zisă — era o concubină sau 
curtezană. În mentalitatea greacă, este opusă aceleia de soţie legitimă. Hetairele nu erau dispreţuite în societate; 


adesea, femei culte şi de spirit, erau foarte căutate. Situaţia de inferioritate a femeilor legitime faţă de hetaire a 
fost subliniată de unii scriitori antici. 

faţă de acela care-i aduce vestea bună că a dobândit un fiu, 
are replica: „Dacă ai avea încredere că odată cu acest 
eveniment, s-a dus pe gârlă jumătate din averea mea, ai 
spune adevărul”. După ce a câştigat un proces - şi încă cu 
majoritate de voturi - învinuieşte pe acela care i-a compus 
discursul că a scăpat din vedere multe argumente care i-ar fi 
venit în sprijin.5? Dacă îl felicită cineva pentru că a început o 
afacere datorită prietenilor, care au pus mână de la mână să-i vină în 
ajutor, nemultțumitul răspunde: pot oare să fiu vesel, de vreme ce am 
datoria să înapoiez fiecăruia banii şi le rămân pe deasupra şi 
recunoscător?” 


Neîncrezătorul 

Neîncrederea este convingerea greşită că toţi ne 
înşeală. Neincrezător este omul care după ce şi-a trimis sclavul 
după târguieli trimite pe un altul pe urma lui, ca să 
controleze cât a plătit. În timpul călătoriei îşi păstrează banii la el 
(în mod obişnuit, banii erau încredintaţi unui sclav), şi din când în 
când se opreşte să-i numere ca să vadă câți sunt. După ce s-a suit 
în pat îşi întreabă nevasta dacă a încuiat lădiţa, dacă a 
pecetluit dulapul, dacă a tras zăvorul porţii de la ogradă. 
Chiar dacă femeia îl asigură că a încheiat peste tot, omul 
neîncrezător părăseşte aşternutul şi, aşa dezbrăcat şi desculţ, 
aprinde lampa, colindă şi cercetează fiecare locşor cu grijă. Şi cu 
toate acestea, abia-l prinde somnul. 

Cere ca dobânda să i se plătească de faţă cu martori, pentru ca 
datornicii să nu poată tăgădui condiţiile. Nu dă haina la curățat 
meseriaşului celui mai priceput, ci aceluia care îl poate 
despăgubi mai bine. Dacă vine cineva să-i ceară cu împrumut 
câteva pahare de argint, de obicei refuză; dacă este vorba de o rudă 
sau de un prieten apropiat, le împrumută, după ce a încercat mai 
întâi metalul în foc, după ce le-a pus pe cântar; parc-ar fi vrut şi o 
garanţie pentru ele. Porunceşte sclavului care duce paharele să nu 
meargă în urma lui, ci să treacă înainte, ca să fie cu ochii pe el, de 
teamă să nu fugă pe drum. Celor ce au cumpărat un obiect de la el 
şi-i cer să precizeze locul unde să depună banii, nedispunând în 
momentul acela de timp, le răspunde: „Nu fi îngrijorat de acesta, căci 
te voi urma până vei găsi răgazul necesar”. 


* Legea prevedea la Atena ca fiecare cetăţean să-şi susţină singur dreptatea. Dar cei mai mulţi apelau la serviciile 
unui logograf, adică ale unui profesionist, care în schimbul unei retribuţii, redacta discursul, iar cel în cauză urma 
să-l înveţe în faţa forului judecătoresc. 

Nesimțitul 

Nepăsarea faţă de curăţenia propriului trup care 
produce altora dezgust se numeşte nesimţire. Nesimţitul este 
în stare să iasă la plimbare cu plăgi de lepră pe el, cu pete de 
pecingine sau cu unghiile murdare. Nesimţitul se justifică în faţa 
tuturor că sunt boli moştenite, că de ele au pătimit şi bunicul şi tatăl 
lui şi că fără semnele bolilor acestora cu greu ar putea cineva avea 
pretenţia că face parte in familia lui. Chiar dacă are bube la genunchi 
şi răni la degete, nu-i pasă. Le neglijează până nu se mai pot vindeca. 
Dinţii îi sunt negri şi găunoşi şi ţi-e greu şi cu totul neplăcut să stai în 
apropierea lui. Pe lângă alte cusururi îl are şi pe acela că-şi 
suflă nasul în timpul mesei(!'?!) când vorbeşte te stropeşte, 
iar când bea sughite; se culcă alături de nevastă pe un aşternut 
murdar, iar la baie îşi unge corpul cu un ulei rânced. Când toţi 
ascultă cântecul executat de flautistă, se trezeşte aplaudând, face 
zgomot, acompaniază în surdină şi ocăreşte cântăreaţa că a sfârşit 
prea devreme. Încearcă să scuipe pe deasupra mesei şi 
nimereşte pe paharnic drept în faţă. 


Înfumuratul 

Înfumurarea este goana după onoruri câştigate pe urma 
unor lucruri meschine. Înfumuratul este omul care invitat la un 
ospăț caută cu orice preţ să se aşeze în apropierea gazdei. Îşi duce 
singur feciorul la templu la Delfi (sediul celui mai cunoscut oracol al 
lui Apolo) ca să-şi tundă pletele (era un obicei la vechii greci ca în 
pragul adolescenţei să-şi tundă pletele, închinându-le unei divinităţi, 
de cele mai multe ori zeului Apolo de la Delfi; ulterior, pe vremea lui 
Teofrast, obiceiul a fost abandonat din pricina dificultăţilor unei 
călătorii la Delfi. Înfumuratul prezentat de Teofrast persevera în 
vechiul obicei). Când sacrifică un bou, îl leagă de coarne cununi 
mari şi atârnă căpățâna animalului de stâlpul porţii, pentru ca cei 
veniți să-şi dea seama că a jertfit un bou. lar dacă aduce ca dar de 
închinare în templul lui Asclepios un deget de aramă, se duce zi de zi 
să-l împodobească cu cununi şi să-l ungă cu uleiuri parfumate. 

Se tunde des, are grijă ca dinţii să-i fie albi, îşi schimbă hainele, 
deşi le-ar mai putea purta; se parfumează exagerat; la 
reprezentațiile de la teatru îşi caută loc în apropierea 
tribunei oficiale. Are acasă şi o mică palestră cu nisip şi un loc 
amenajat pentru jocul cu mingea, loc pe care-l pune la dispoziţia 
sofiştilor (sofiştii - cei dintâi învăţaţi care pun problema cunoaşterii - 
erau propagatori ai unor teorii sociale pentru emanciparea individului 
din legăturile lui gentilice. Cu excepţia câtorva, aveau o concepţie 

materialistă despre lume. Ei au inaugurat dialectica şi au rămas 
celebri prin latura negativă a activităţii lor: abuzul de permise false şi 
de silogisme greşite). 


Cărpănosul 

Cărpănoşia este lipsa de generozitate în faţa 
cheltuielilor. Cărpănosul este omul care după succesul repurtat la 
concursurile tragice (în calitate de organizator al corului şi al 
reprezentaţiei dramatice) consacră zeului Dionisos o placă de lemn 
pe care şi-a gravat doar numele lui. Cu prilejul cotizaţiilor făcute 
în adunarea poporului, cărpănosul părăseşte locul fără să 
scoată un cuvânt. Când îşi mărită fata, vinde carnea animalelor 
aduse jertfă, afară de cea rezervată preoţilor, iar pe servitorii tocmiţi 
cu acest prilej îi angajează cu hrana de acasă. 

Când comandă corabia pe care el însuşi a avut sarcina s-o 
echipeze“*, se culcă pe punte pe aşternutul cârmaciului, în timp ce pe 
al lui îl pune la păstrare. La sărbătoarea Muzelor (sărbătoare 
consacrată şcolii, prilejuind jocuri şi sacrificii organizate prin 
cotizaţiile elevilor) de teamă de nu plăti taxa impusă, nu-şi 
trimite copiii la şcoală, pretextând că sunt bolnavi. Aduce el de 
la piaţă carnea şi legumele, pe care le ascunde în faldurile 
veşmântului. Zărind de departe pe un prieten cu care a avut 
prilejul să stea de vorbă mai înainte şi care face o colectă de 
bani, se abate din drum, ocolește şi se duce acasă. 

Nevestei nu-i ia slujnică, măcar că i-a adus o zestre mare, ci-i 
tocmeşte o fetiță care s-o însoțească. Cărpănosul poartă o 
încălțăminte peticită, dar susţine că e tot atât de bună ca şi 
una nouă. Dimineaţa, deretică singur prin casă şi face paturile. Când 
vine la teatru, se aşează pe o haină veche şi întoarsă pe jos, pe care 
şi-a adus-o singur. 


Lăudărosul 

A fi lăudăros înseamnă a face caz de calităţi inexistente. 
Lăudăros este omul care se aşează pe digul Pireului (digul portului, 
loc obişnuit de plimbare pentru atenieni) şi înşiră străinilor că a 
investit sume mari în împrumuturi maritime, arată amănunţit ce 
profituri pot rezulta de pe urma unor astfel de treburi, câtă avere a 
realizat şi ce pagubă a avut, iar în timp ce spune aceste enormităţi îşi 
trimite sclavul să ridice bani de la bancă, deşi nu are nici o depunere. 

Călătorind pe mare, e în stare să-şi amăgească tovarăşul de 
drum, spunându-i că a participat la expediţie alături de Alexandru 


* Echiparea sau întreţinerea unei corabii cu cheltuieli proprii sau în comun era o sarcină impusă de cetate 
cetăţenilor înstăriți. 


97 


Macedon, că s-a bucurat de atenţii din partea lui, că la întoarcerea 
din expediţie a adus o sumedenie de cupe încrustate cu pietre 
preţioase, că pe meleagurile Asiei ai să găseşti meşteri mai iscusiţi ca 
cei din Europa. Toate acestea le debitează un om care n-a păşit 
nicicând dincolo de zidurile cetăţii lui. Aminteşte că pe vremea când 
a bântuit foametea a cheltuit - dac-ar fi să i se dea crezare - peste 
cinci talanţi cu concetățenii lui săraci, pe care nu s-a îndurat să-i lase 
fără ajutor. 

Aflându-se în mijlocul unor necunoscuţi, îndeamnă pe 
unul dintre aceştia să-i facă favorul de a socoti cu pietricele 
ce sumă a cheltuit, şi pune o parte din acestea pe seama unor 
pretinşi datornici, pentru a fi mai uşor de crezut. Calculând 
astfel, cheltuielile se ridică la zece talanţi. Adaugă însă că 
aceste cheltuieli n-a fost prevăzut decât ajutorul dat 
prietenilor, că n-a ţinut socoteala de cheltuielile impuse de 
echiparea corabiilor sau alte sarcini publice. 

Se îndreaptă apoi spre cei ce vând cai şi se preface că ar 
vrea să cumpere şi el unul. Ajungând în dreptul prăvăliilor cu 
îmbrăcăminte, cere haine care să nu coste mai mult de doi talanţi şi 
la urmă îl ceartă pe sclavul care îl însoţeşte că n-a luat banii cu el. 
Deşi stă în chirie, încearcă să-l convingă pe cel ce nu-l 
cunoaşte că locuieşte în casa lui părintească şi că are de 
gând s-o vândă fiindcă e neîncăpătoare faţă de mulţimea 
musafirilor pe care-i primeşte. 


Îngâmfatul 

Îngâmfarea înseamnă dispreţuirea tuturor celorlalți, în 
afară de propria-ţi persoană. Îngâmfatul este omul care spune 
celui ce vine să-i vorbească că nu poate fi disponibil decât după 
masă, la ora plimbării. Mergând pe stradă, expediază fără prea multă 
bătaie de cap pricinile în care a fost desemnat arbitru (în mod 
obişnuit, şedinţele se ţineau în templu). Când este numit într-o slujbă 
publică, refuză sarcina şi susține sub prestare de jurământ că nu 
dispune de timp (cetăţeanul desemnat să îndeplinească o sarcină de 
interes public putea invoca o boală, o călătorie pentru a fi eliberat de 
obligaţii, dar trebuia să-şi susţină declaraţia prin jurământ). Când dă 
un ospăț pentru prietenii săi, nu se aşează la masă, ci porunceşte 
unuia dintre oamenii lui să le poarte de grijă. Dacă e vorba să viziteze 
pe cineva, trimite vestea mai întâi (!). În corespondenţa pe care o 
întreține nu întrebuinţează formulele obişnuite, ca de pildă „mi-ar 
face plăcere”, ci scrie: „Pretind să se execute”, „Am trimis la tine ca 
să ia”, „Cât mai urgent”. 

Laşul 

Laşitatea pare să fie o slăbiciune a sufletului, provocată 
de frică. Laş este omul care, călătorind pe mare, ridică ochii spre cer 
şi întreabă pe cârmaci dacă e cu putinţă să se avânte în larg (departe 
de țărm, navigația devenea periculoasă, din pricina furtunilor) şi ce- 
au prevestit zeii. Tovarăşului de drum îi destăinuie că l-a cuprins 
spaima în urma unui vis. Pornind la război şi aflând că s-a dat ordin 
ca pedestrimea să iasă la atac, laşul cheamă oamenii din aceeaşi 
trupă cu el şi îi îndeamnă să stea pe lângă el, atenţi la fiecare 
mişcare, pretextând că nu poate recunoaşte uşor pe vrăjmaşi. Când 
aude strigăte şi vede soldaţii prăbuşindu-se la pământ, 
destăinuie celor din jur că a plecat în grabă mare şi a uitat 
sabia; apoi o ia la fugă spre cortul lui şi dă poruncă sclavului să 
observe în ce parte se află duşmanii. În acest timp îşi ascunde 
sabia sub pernă, iar apoi îşi iroseşte vremea prefăcându-se 
că o caută prin cort. Dacă zăreşte vreun prieten rănit, îi iese în 
cale, încearcă să-l îmbărbăteze, îl ridică pe sus şi-l duce în cort. Aici îi 
dă îngrijirile necesare, îl şterge de sânge, se aşează alături de el şi-i 
apără rana de muşte. Şi nu e lucru pe care să nu-l facă, 
numai şi numai să nu dea ochii cu vrăjmaşii. 

Când trompetul a sunat marşul de război, laşul strigă din cort: 
„Mânca-te-ar corbii, că nu dai pace omului să adoarmă din pricina 
semnalelor tale atât de dese”. Mânjit cu sângele scurs din rănile 
altuia, aleargă înaintea celor ce se întorc din luptă şi 
povesteşte că „şi-a salvat prietenul, punându-şi viaţa în mare 
cumpănă”. Apoi însoţeşte pe cunoscuţii şi concetăţenii rănitului 
până la patul lui de suferinţă şi nu uită să spună fiecăruia cum l-a dus 
în cort pe braţele lui. 


Oligarhul 

Starea de spirit oligarhică ar putea fi caracterizată ca 
dorinţa de a te impune, în vederea obţinerii puterii şi a unor 
câştiguri. Poate fi numit oligarh omul care la propunerea Adunării 
Poporului (organul suprem de conducere a statului, ce hotăra asupra 
problemelor fundamentale ale cetăţii: pacea, războiul, aprovizionarea 
oraşului cu alimente, dările de seamă ale magistraţilor ieşiţi din 
funcţii şi altele) de a fi supuse discuţiei persoanele care vor 
îngriji împreună cu arhontele de pregătirea unei ceremonii, se 
înfăţişează cu pretenţia ca viitorii aleşi să se bucure de puteri 
depline. Apoi, dacă s-au făcut zece propuneri, el are pregătită 
replica: „Este de ajuns un singur om, numai să fie un om adevărat” şi 
spune aceasta bazându-se pe singurul vers din Homer pe care-l 

cunoaşte: „Rău e când domnii sunt mulţi, numai unul să fie-ntre 
oameni, poruncitor şi stăpân...”. 

De celelalte versuri ale lui Homer nici n-a auzit măcar. Fără 
îndoială că are la îndemână formule de felul acesta: „Avem datoria 
de a ne întruni noi între noi, spre a hotări cele necesare; să ne 
descotorosim odată de gloată. În felul acesta, nu vom mai fi 
nici ocărâţi de mulţime, nici copleşiţi de onoruri. 

Oligarhul iese la plimbare numai la ora mesei. Poartă mantia 
frumos prinsă pe umăr, are barba tăiată potrivit şi unghiile deosebit 
de îngrijite. Păşeşte brav şi declară pe un ton emfatic: „Viaţa în 
cetate a devenit de nesuferit din pricina delatorilor (deletorii se 
îndeletniceau cu denunţarea persoanelor care adunaseră averi pe căi 
nepermise). Adaugă de asemenea: „Mă surprinde faptul că mai 
sunt pe lume oameni care umblă după demnități publice. Ce 
urmăresc, ce interese au? Recunoştinţa celor mulţi? Aceştia 
sunt totdeauna de partea celor ce dau sau împart mai mult”. 

In adunare, oligarhului îi este ruşine să stea alături de un 
sărac. 


Bârfitorul 

Bârfeala este năravul care te împinge să-i defăimezi pe 
alţii. Dacă întrebi pe bârfitor „Ce zici de cutare”, îţi va răspunde: 
„Voi face începutul la fel cu cei ce întocmesc genealogii, amintind 
mai întâi de neamul din care se trage. Tatăl lui purta la început 
numele de Sosias, apoi, în vremea cât a făcut serviciul militar, şi-a 
schimbat numele în Sosistratos (numele pe care bârfitorul îl atribuie 
victimei sale sunt un indiciu că acesta fusese eliberat din situația de 
sclav). Mama lui este o tracă de neam mare (femeile din Tracia erau 
considerate printre femeile cele mai libere ca mod de a se comporta). 
In ţara lui, femeile cu un astfel de nume sunt socotite de neam, iar el, 
descendentul unor astfel de părinţi, e un netrebnic şi un decăzut. 

Când i se adresează cineva, cerându-i să-i spună ce ştie 
despre femeile care locuiesc într-un loc oarecare, este în stare să 
răspundă astfel: „Le ştiu bine şi nu mă pot înşela”. Apoi dă 
amănunte: „Sunt dintre acelea care-i trag de mânecă pe trecători”, 
sau „Femeile acele îşi ridică poalele. Eu nu-ţi spun vorbe 
goale. Ele se dau în drum ca nişte căţele. Într-un cuvânt, 
toate sunt puse să vâneze bărbaţii şi când bate cineva în 
poartă sar chiar ele să deschidă. 

Dacă unul bârfeşte, bârfitorul se aliază cu el. „Pe acest om 
l-am urât mai mult decât pe oricare altul. E respingător ca înfăţişare, 
iar ca răutate nu are pereche. Vrei o dovadă? Nevestei, cu toată 
zestrea pe care i-a adus-o şi care se ridică la atâţia şi atâţia talanţi, şi 

cu toate că i-a dăruit un fiu, îi dă trei bănuţi de aramă drept 
cheltuială pe zi şi o sileşte să se scalde în apă rece şi în ziua lui 
Poseidon (femeia tratată astfel era considerată ca o sclavă, întrucât 
numai sclavele se îmbăiau în apă rece. Sărbătoarea lui Poseidon era 
celebrată în cursul lumii ianuarie). Dacă cel ce stă alături de el se 
ridică să plece, e în stare să-l vorbească de rău. Şi, o dată făcut 
începutul, nu-i vine greu să bârfească întreaga familie. Vorbeşte de 
rău prietenii şi rudele, nu-i iartă nici pe morţi (defăimarea 
morţilor era o atitudine condamnată prin lege). 

Această comportare a lui o numeşte sinceritate, spirit 
democratic şi libertate şi nu cunoaşte desfătare pe lume mai 
mare ca aceasta. Această poftă de bârfeală supără pe oameni şi-i 
scoate din sărite. 


Mediocrul - Prietenul celor netrebnici 

Prietenia cu cei netrebnici dovedeşte o înclinare către 
stricăciune. Prietenul celor netrebnici este omul căruia îi place 
să-şi ducă viaţa în mijlocul celor care, suferind o condamnare 
într-un proces, au fost supuşi degradării civice. El consideră că 
în preajma acestor oameni poţi dobândi o experienţă mai vastă. 
Când vine vorba despre netrebnici, el argumentează că toţi oamenii 
sunt la fel. Este plin de ironie faţă de omul moral, iar despre 
netrebnic afirmă că este un om lipsit de prejudecăţi. Dacă un 
netrebnic este acuzat, el recunoaşte că societatea are dreptate când 
îl osândeşte pentru unele din păcatele lui. Celelalte păcate nu i le 
recunoaşte. Crede despre ticălos că e inteligent, că are 
dragoste pentru prieteni, că e priceput, că n-a întâlnit unul 
mai capabil decât el. 

Este binevoitor faţă de netrebnicul ce se apără în faţa 
adunării sau când acesta apare în fața tribunalului. E în stare să 
spună apărătorilor dreptăţii că nu omul trebuie judecat, ci 
acţiunile lui. Şi adaugă că netrebnicul veghează ca un câine 
neadormit la apărarea intereselor poporului. 

Cel căruia îi place tovărăşia cu cei netrebnici se erijează în 
apărătorul lor când sunt acuzaţi de afaceri dubioase. lar dacă este 
judecător într-un proces este în stare să interpreteze în sensul cel 
mai rău acuzaţiile părților. Într-un cuvânt, tovărăşia cu cei 
netrebnici dovedeşte adevărul proverbului care spune că cei 
ce se aseamănă se adună. 


Calicul 


Calicia constă în urmărirea unor câştiguri înjositoare. 
Calic este omul care nu pune la dispoziţia oaspeţilor pâine îndeajuns. 

Este omul în stare să ia bani cu împrumut de la cineva care se află 
găzduit la el. Când împarte carnea la o masă, spune că celui ce 
împarte i se cuvine o porţie dublă şi face întocmai cum a 
spus. Când are vin de vânzare, prietenilor le vinde vinul 
amestecat cu apă. Se duce cu copiii la teatru numai când 
organizatorii lasă intrarea liberă. Plecând din cetate într-o delegaţie 
cu caracter oficial, lasă acasă diurna de deplasare pusă la dispoziţie 
de cetate şi se împrumută cu bani de la ceilalţi membri ai delegaţiei. 
Sclavului însoțitor, îi dă o povară mai mare decât aceea pe care o 
poate duce, iar de mâncat îi dă mai puţin decât oricare altul. Pretinde 
o parte din darurile delegaților şi apoi le vinde. Când se află la baie 
şi vrea să se ungă cu uleiuri parfumate, se adresează 
sclavului, imputându-i că a cumpărat un ulei rânced numai şi 
numai ca să ia din uleiul vecinului. Dacă slujitorii lui au găsit 
întâmplător pe stradă bănuţi de aramă, e capabil să ceară partea cei 
se cuvine, susţinând că zeul Hermes e binevoitor cu toţi. 

Calicul nu dă haina la spălat şi împrumută pentru el o 
alta, de la un cunoscut; o ţine la el, tot amânându-i înapoierea, 
până într-o zi, când îi este cerută. Şi mai pune la cale şi alte 
lucruri de felul acesta. Raţiile cuvenite sclavilor le măsoară cu 
zgârcenie şi se serveşte de o măsurătoare ruptă, având grijă să n-o 
umple bine. Când i se pare că un prieten vrea să-i vândă vreun obiect 
cu un preţ scăzut, îl cumpără, dar are grijă să-l dea mai scump. Când 
are de achitat o datorie de treizeci de mine, o restituie reținând din 
ea patru drahme. 

Dacă din întâmplare s-au îmbolnăvit copiii calicului şi nu se pot 
duce la şcoală, scade o sumă proproţională din taxa la care e obligat, 
iar în cursul lunii februarie când sunt multe sărbători, nu-i trimite la 
şcoală, numai ca să nu plătească. Atunci când pregăteşte un banchet 
prin contribuţia participanților, cere o parte pentru sclavii lui şi ține 
cont de cele mai mici lucruri procurate de el, ca lemne, linte, sare şi 
chiar şi de undelemnul turnat în opaiţ. Dacă un prieten de-al lui este 
pe punctul de a se însura sau de a-şi căsători fiica, calicul are grijă să 
plece de acasă mai devreme, spre a nu fi obligat să-i facă dar de 
nuntă. la de la prieteni cu împrumut obiecte pe care nu numai 
că nu le mai cere nimeni înapoi, ci chiar dacă le înapoiază 
proprietarului, acesta refuză să le mai primească. 


Prost-crescutul 

Căutând o definiţie pentru proasta-creştere, am putea spune că 
este o comportare supărătoare, dar nu dăunătoare. Prost 
crescut este cel care intră în casa omului îndată ce a adormit 
şi-l trezeşte ca să-i spună ceva. Dacă eşti pe punctul de a porni 

într-o călătorie, se întinde la vorbă cu tine şi te face să întârzii. Celor 
ce vin în vizită la el le recomandă să-l aştepte până se va 
întoarce de la plimbare. Omul prost crescut ia copilul din 
braţele doicii, îi dă în gură resturi mestecate de el mai întâi, îl 
alintă strângând din buze şi-l numeşte „odorul tatei”. 

Când se află la masă povesteşte că a luat un elebor (plantă cu 
efect purgativ, bună şi ca leac împotriva nebuniei) că l-a servit de 
minune şi că fierea evacuată o dată cu resturile era mai neagră ca 
sosul din farfurie. Omul prost crescut e în stare să întrebe de 
faţă cu sclavii: „Măicuţă, ce-ai simţit şi ce zi era când te-au 
cuprins durerile naşterii şi m-ai adus pe mine pe lume?” În 
locul mamei, răspunde tot el, că la naştere a simţit bucurie, şi durere 
şi că anevoie poţi afla pe lume un om care să nu fi avut parte de 
amândouă. 

Când e invitat la un ospăț, povesteşte că are acasă un rezervor 
cu apă rece, o grădină cu belşug de zarzavaturi fragede, un bucătar 
nespus de dibaci în pregătirea bucatelor, casa lui geme de musafiri, 
iar prietenii pe care-i are sunt la fel cu un butoi fără fund. Nu-i poate 
mulțumi, oricâte atenţii ar avea faţă de ei. Atunci când are el 
prilejul să ofere un ospăț, nu mai conteneşte lăudându-şi 
bufonul pentru ghiduşiile lui. Ţinând în mână paharul, îşi 
îndeamnă invitaţii să bea, dându-le asigurări că s-a îngrijit ca 
petrecerea lor să fie cât mai reuşită, că e de ajuns un singur semn 
din partea lor pentru ca sclavul să şi alerge la prăvălia 
„negustorului de fete”. 

9. Tehnică psihologică şi trăire duhovnicească în demersul pastoral 
- Importanţa metodologiei în colocviul pastoral - 


Problema metodei (sau a tehnicilor) de acțiune pastorală în relaţiile 
interpersonale este evaluată diferit de nenumăratele şcolile psihologice existente. Dacă 
pe de o parte sunt acele curente de gândire care supraevaluează importanţa 
aparatului tehnic (conferind o importanță absolută schemei de intervenţii a 
interlocutorului, folosirii unor instrumente etc.), pe de alta, sunt acelea care 
subevaluează aspectul metodologic negând posibilitatea identificării unor piste 
operative concrete. Vom oferi câteva reflecţii care urmăresc să pună în valoare atât 
potenţialul tehnicilor colocviului pastoral, cât şi limitele lui. 


1. Valoarea şi limitele tehnicilor de acţiune pastorală 

Aruncând o privire sintetică asupra bibliografiei privitoare la raportul psiho- 
pastoral în diferitele lui finalităţi (terapeutică, educativă, de consultare pastorală), se 
observă o multitudine dezorientantă de tehnici metodologice şi o scăzută importanţă 
acordată dispoziţiilor interioare ale preotului. Nu trebuie, deci, să ne situăm nici de 
partea celor care manifestă o încredere exagerată în tehnici, nici a celor care le exclud 
complet, în numele unui aşa-zis spontaneism, ci trebuie să precizăm locul pe care 
tehnicile trebuie să-l aibă întrun raport pastoral autentic. Astfel vom analiza natura 
tehnicilor şi funcția pe care ele le au, precum şi atitudinea pe care preotul trebuie să o 
asume întrun colocviu pastoral. 

Simpla aplicare a anumitor reguli nu este nicidecum suficientă pentru a 
garanta eficacitatea unui colocviu pastoral. De aceea, este greşită tactica de a învăţa, 
la nivel descriptiv, prin exerciţii practice, tehnica colocviului pastoral, fără a o insera în 
contextul principiilor care o justifică şi fără a ilustra dispoziţiile de fond interioare din 
care ea se naşte şi cărora ea trebuie să le servească drept instrument. Tehnica este 
necesară, dar este ambivalentă, duplicitară. 

În alte sectoare ale existenţei decât cel al raporturilor interumane, semnificaţia 
tehnicilor este uşor de definit. Prin definiție, tehnica presupune o multitudine de 
mijloace, alese în mod liber, care garantează o anumită funcţionalitate operativă. A 
aplica acest concept la raporturile interpersonale ar echivala cu considerarea 
persoanelor drept obiecte. În plus, ar rezulta practic imposibil de utilizat „tehnica”, dată 
fiind continua şi inevitabila interacţiune care animă o întâlnire duhovnicească dintre un 
preot şi un credincios, determinând într-un mod mai mult sau mai puţin conştient, 
reacţiile reciproce ale celor doi interlocutori. 

Rezultă deci că în ştiinţele umane noţiunea de „tehnică” de intervenţie are o 
dublă conotaţie: pe de o parte ea e necesară, pe de alta este ambivalentă. Este necesară 
pentru că experiența imediată a preotului psiho-terapeut nu este separabilă de 
activitatea discursivă şi operativă concretă, adică de o tehnică conştientă pe care o 
aplică în situaţiile concrete şi în care experienţa însăşi se exprimă într-un mod mai 
autentic decât în tumultul emoţiei. În acest caz, tehnica este realmente expresivă şi 
creatoare a unui raport uman interpersonal pozitiv. Ea, cu toate acestea, este însă 
ambivalentă, deoarece orice activitate tehnică, fie ea la nivel de rațiune, fie pe plan 
operativ, creează o diafragmă între preotul terapeut şi realitatea imediată. Tehnica îi 
obiectivizează (într-un anumit sens) pe cei doi interlocutori, are tendinţa de cuantifica 
dinamismul relațiilor interpersonale. Această ambivalenţă este atât de conaturală 
tehnicii aplicate relațiilor interpersonale, încât nu poate fi eliminată. Unica condiție 
eficace pentru a reduce la minim ambivalenţa ei este gradul de armonie şi de fuziune 
dintre gândirea tehnică şi realitatea imediată. 


a. Rolul tehnicii în psihologia lui Karl Rogers 

Analizând evoluția gândirii lui Karl Rogers şi practica terapeutică 
corespunzătoare ei, observăm că, sub aspectul folosirii tehnicilor, psihologia pastorală a 
trecut prin intermediul a diferite stadii care pot să fie astfel sintetizate: 

- Iniţial acesta a oferit o mare importanţă aparatului tehnic, considerând 
tehnica absolut necesară pentru a structura corect o relaţie interpersonală şi 
pentru a facilita procesul terapeutic; 

- Într-un al doilea moment, ea a accentuat importanţa dispoziţiilor interioare 
ale preotului psiho-terapeut punând în umbră tehnicile; 

- În sfârşit, ea a declarat în mod răspicat că tehnicile au doar o importanţă 
relativă, având valoare doar în măsura în care servesc pentru a comunica 
credinciosului stările interioare ale terapeutului. 

Se poate afirma că actualmente K. Rogers oferă maximum de relevanţă 
personalităţii terapeutului şi dispoziţiilor sale interioare, în timp ce tehnicilor le 
conferă doar un rol pur funcţional, acela de a vehicula şi exprima într-un mod de 
adecvat şi eficace dispoziţiile lui interioare. În metoda rogersiană aparatul metodologic 
este simplu şi flexibil, coerent şi eficace; stilul şi forța intervenţiei sunt foarte 
importante, poate sunt mai importante chiar decât conţinutul mesajului, întrucât ele 
transmit dispoziţiile interioare ale terapeutului, condiţia absolut necesară şi suficientă a 
terapiei. 

Dacă, pe de o parte, Rogers consideră că tehnicile nu sunt strict necesare în 
relația pastorală, pe de alta el susţine cu fermitate necesitatea ca ferapeutul să ştie să-şi 
exprime şi Să comunice în mod eficace propriile dispoziţii interioare. Se poate 
întâmpla ca aceste dispoziţii sincere şi autentice să fie exprimate de terapeut într-un 
mod inadecvat, ambiguu, fapt ce paralizează comunicarea unor trăiri duhovniceşti ce ar 
putea avea efect terapeutic asupra credinciosului. 


b. Adaptarea la situaţie 

Cel care activează în domeniul pastoral ştie că dacă doreşte să-şi expună şi 
înregistreze minuţios comportamentul din timpul unui dialog pastoral, nu va reuşi să-l 
traducă în termeni de „tehnică” sau să-i facă o descriere analitică exhaustivă. El e 
conştient de faptul că Ja baza propriului comportament stă un factor greu de 
înregistrat, care se situează în punctul de întâlnire dintre modul de a percepe situaţia şi 
aparatul tehnic din care el se inspiră. El ştie că propriile intervenţii verbale sau 
nonverbale sunt caracterizate de o continuă mişcare, pentru a se adapta la situația fluidă 
concretă. Acest mod concret de a acţiona este analizat din exterior. Numai cel care 
conduce colocviul hrănindu-se din propria experienţă interioară poate să perceapă 
forțele şi orientările care se trezesc în el şi care-l fac să asume atitudini care însoțesc, 
urmează şi sunt determinate clipă de clipă de starea sufletească a interlocutorului. 


2. Nondirectivitatea 

În prezentul paragraf ne oprim asupra conceptului de nondirectivitate cum a fost 
formulat şi înţeles de K. Rogers, în raport cu activitatea terapeutică. Prin termenul de 
„non-directive therapy” el vrea să definească o atitudine specifică pe care preotul 
terapeut trebuie să o aibă în faţa credinciosului: este vorba de o atitudine pe baza 
căreia preotul refuză să orienteze persoana întro direcţie predeterminată şi evită să-l 
conducă pe individ, să gândească sau acţioneze în locul lui, potrivit unei reţete sau 
scheme universale. 

Acest aspect negativ din definirea nondirectivităţii trebuie corelat cu cel pozitiv 
care s-ar putea exprima astfel: asumând o atitudine nondirectivă, preotul îşi 
mărturiseşte în mod practic propria încredere în capacitatea de auto-direcţionare cu care 
fiecare persoană umană este dotată de Dumnezeu. 

Termenul non-directivitate, poate fi înţeles şi în moduri foarte diferite de acela al 
lui K. Rogers. Un alt autor, Y. Saint-Arnaud, sugerează ca preotul psihoterapeut să 
maturizeze în sine o dispoziţie de fond din care să izvorască în mod natural 
atitudinea non-directivă. El numeşte această dispoziţie ignoranță creativă. Această 
ignoranță se referă la sectorul perceptiv al interlocutorului, adică la semnificaţia pe 
care situaţia expusă o are pentru el. Fa nu se referă, bineînţeles, la adevărul care 
trebuie proclamat, valorile care trebuiesc propuse, riscurile în care persoana ar 
putea să naufragieze, indicaţiile operative care se emană inevitabil din dialog. Dacă 
preotul este „ignorant” din punctul de vedere al acestor conţinuturi, nu poate nicidecum 
califica această ignorantă drept „creatoare”. 

Altă atitudine greşită în aplicarea nondirectivităţii este aceea de a o considera 
drept pură tehnică. Dintr-un sondaj realizat în clerul Episcopiei de Montreal, a reieşit că 
majoritatea preoţilor care simpatizează şi aplică colocviul nondirectiv, se preocupă mai 
mult de a învăţa aparatul metodologic decât să maturizeze ei înşişi dispoziţii de fond 
în primirea acceptarea credincioşilor. Cercetarea a evidenţiat că acest mod mecanic de 
a aplica nondirectivitatea îl conduce pe preot să fie în mod practic, paradoxal, foarte 
directiv. 

Nondirectivitatea trebuie să se nască dintr-un mod de a fi al preotului şi dintr- 
o convingere profundă a lui, şi nu este rodul unei învăţări mecanice, fapt reconfirmat 
de atâtea ori de Rogers. Interpelat într-un interviu pentru ca să specifice condiţiile 

necesare pentru a face operantă nondirectivitatea şi pentru a evita abuzurile facile la 
care ea se pretează, răspunse: „De fapt, eu consider că nondirectivitatea nu poate să fie 
eficace decât atunci când face parte integrantă din filozofia (şi viziunea despre viaţă a) 
persoanei care o aplică. Nu este vorba, de fapt, de o tehnică care s-ar putea în mod 
simplu învăţa, adopta şi apoi respinge. Dacă cineva o utilizează ca o ustensilă oarecare, 
există riscul de a se bloca în ea. Eu cred că trebuie să o utilizăm cu precauţie şi să 
pregătim lumea mai înainte de a-i permite să facă această experienţă”. 


3. Intervenţiile inadecvate 

Păstrând în atenţie principile de inspiraţie şi indicațiile metodologice prezentate 
până acum, vom ilustra câteva forme de intervenţie care nu aplică în practică orientările 
propuse. Este vorba de modalităţi des întâlnite în orice tip de relaţie interpersonală (de 
la simpla conversaţie prietenească până la şedinţele psihoterapeutice sau la colocviul 
pastoral). Nu vrem să calificăm drept dăunătoare orice tip de intervenţie care va fi 
analizată, ci şi doar să le arătăm ca fiind incoerente cu conceptul pozitiv de 
„personalitate” propus de psihologia umanistă şi contrastant cu principiile operative 
propuse pentru colocviul nondirectiv. 

Prezentăm deci şase tipuri de intervenţii pastorale greşite. La acestea vom 
adăuga o scurtă prezentare de tipul intervenţiei considerată adecvată şi care va fi 
clasificată cu termenul de „comprensivă”, empatică. Pentru a expune mai clar 
semnificaţia diferitelor tipuri de intervenţie şi pentru a ne obişnui să distingem între ele, 
prezentul paragraf se va încheia cu câteva exemple practice pe diferite tipuri de 
intervenţie. 


a. Replica estimativă 

Acest tip de răspuns exprimă o opinie privitoare la meritul, utilitatea sau 
exactitatea a ceea ce credinciosul a afirmat. Într-un mod mai mult sau mai puţin 
directiv şi explicit, preotul indică interlocutorului cum ar putea sau cum ar trebui să 
acționeze. Preotul pune deci situaţia expusă de către credincios în raport cu o serie 
de norme şi valori pe care el le ţine în mare stimă, şi alunecă, chiar dacă nu în mod 
explicit, în sfaturi şi indicaţii morale sau moralizatoare care ajung să fie considerate 
adevărate şi valide de către credincios. 


b. Replica interpretativă 

Într-un anumit sens, acest răspuns are scopul de a ajuta persoana să devină 
conştientă de situaţia în care se află, fiind vorba despre o formă de diagnosticare 
spirituală a situaţiei credinciosului. Într-un mod mai mult sau mai puţin explicit preotul 
îi indică individului cum ar putea sau cum ar trebui să re-examineze situaţia. 

În general credincioşii pun accent pe ceva anume, adică subliniază importanţa 
unui anumit aspect al dramei lor, acela care, potrivit judecății lor, este mai important. 
Acest accent se pune fie reflectând acel aspect, fie interpretând întreaga situaţie în 
lumina lui. Este clar, deci, că făcând astfel, preotul expune şi impune modul său 
personal de a vedea lucrurile. 

c. Replica asigurativă 

Recurgând la acest tip de intervenţie, preotul caută să infuzeze siguranţă în 
sufletul credinciosului, să-l ridice din anguoasă, să-l calmeze şi să-l consoleze. 
Indirect, preotul minimalizează reacţia credinciosului, prezentând-o ca disproporționată 
la problemă şi poate chiar ca nejustificată. Cu acest tip de răspuns, preotul îşi propune 
să încurajeze subiectul, să-l susţină cu o proptea care, de fapt, constă întro solidaritate 
emoţională (sau doar verbală, prin cuvinte generoase şi optimiste, dar adeseori 
pronunţate fără convingere interioară). EI se forțează să-l asigure pe interlocutor, să-l 
consoleze, minimalizând drama expusă şi ignorând eventualele reacţii ale persoanei. 
Este evident că este vorba de o atitudine paternalistă care nu favorizează creşterea şi 
autonomia persoanei. 


d. Replica - (de tip) interogatoriu 

În general, această intervenţie constă în întrebări, mai mult sau mai puţin 
explicite, care urmăresc să descopere elemente noi, apte să verifice sau să 
aprofundeze situaţia expusă de interlocutor. În acest mod, preotul îl face să înţeleagă pe 
subiect că el poate şi trebuie să examineze mai de aproape diferitele aspecte ale 
problemei. 

Cu un anumit tip de indivizi şi în determinate momente, poate să fie avantajos 
recursul la întrebări în scop informativ, pentru a facilita expunerea a ceea ce ei 
intenţionează să comunice. Însă dacă preotul recurge deseori, în special în primele 
întâlniri, la întrebări explicite, există riscul de a-l descuraja pe credincios, sau de a 
anula tentativele acestuia de a lua iniţiativa în comunicare, sau de a opri procesul de 
autonomizare. O întâlnire fundamentată pe întrebări se aseamănă mai mult unui 
interogatoriu decât unui colocviu pastoral. Preotul trebuie să evite în mod special să 
pună întrebări privitoare la realități de care persoana se ruşinează sau are dificultăţi să 
vorbească, întrucât ar provoca reacţii de apărare. 


e. Replica rezolutivă (rezolvativă) 

Unii preoţi sugerează după expunerea făcută de credincios, aproape instantaneu, 
o soluţie la problema propusă. Această reacție este în mod clar directivă. Preotul are 
tendința Să încadreze în anumite Structuri problema prezentată de interlocutor, 
făcând presiune spre rezolvarea problemei întro anumită direcţie. Adeseori, soluţia 
întrevăzută şi propusă este mai potrivită pentru persoana preotului decât pentru aceea a 
credinciosului. Uneori această atitudine poate să derive dintr-o convingere sinceră de a 
face ceva util, dar cel mai adesea reprezintă un mod elegant de a închide cazul şi de a 
încheia discuţia. Este evidentă în această situație amprenta de autoritarism şi nota de 
directivitate. 


f. Replica de confruntare 

Uneori preotul consideră că poate să favorizeze înţelegerea de către credincios a 
situației sau poate crea o stare de suflet aptă să depăşească dificultăţile, expunând 
experienţe proprii (sau a altor persoane) mai mult sau mai puţin similare celei 
prezentate de credincios. Pe lângă a indica un scăzut indice de ascultare empatică din 

partea preotului, această intervenţie nu respectă principiul fundamental potrivit căruia 
orice experienţă este irepetabilă sub aspectul ei subiectiv. Pentru aceasta, experienţa 
trăită de un altul, chiar dacă din punct de vedere exterior este identică cu cea a 
credinciosului, îi este acestuia total străină în nucleul ei intim, pentru că nu este 
lecturată prin intermediul propriei personalități. 

XX 

Cele şase atitudini enumerate mai sus sunt inspirate dintr-un principiu de bază: 
acela de a oferi credinciosului ceva valid din experienţa duhovnicească a preotului. 
Preotul trebuie să evite să demonstreze neîncredere în resursele altuia. Nu trebuie să-i 
fie expuse interlocutorului structuri pentru a se înţelege pe sine, în loc să i se ofere 
elementele de la care el însuşi să-şi dobândească cunoaşterea de sine. Când preotul 
asumă această atitudine se vorbeşte de comportamente structurante, care denunță 
prezenţa nesiguranţei în sine însuşi în fața problemelor puse şi constituie un act de 
neîncredere în posibilităţile subiectului de a-şi rezolva problemele, blocând libera 
expresie a stării lui de suflet. 

Adeseori este vorba despre proiecția nevoilor nesatisfăcute ale preotului 
asupra interlocutorului mai mult decât preocuparea pentru soarta credinciosului. Ne 
aflăm deci în faţa unui sistem inspirat din nevoia de a crea şi de a menţine o poziţie de 
siguranţă. Preotul menţine subiectul întro stare de dependenţă, pentru a controla 
situaţia. Interlocutorul se autoiluzionează că va găsi ceea ce caută încredințându-se 
autorităţii preotului şi renunțând să-şi asume responsabilitatea de decizie şi să înceapă 
procesul de dezvoltare a propriei autonomii. 


4. Răspunsul comprensiv 

Când preotul intervine, după ce a ascultat şi a înţeles cu empatie drama 
credinciosului, raportându-se la el cu sinceră acceptare şi autenticitate, este uşor ca el să 
reuşească să formuleze un răspuns comprensiv, înţelegător, empatic. Cu acesta preotul 
relevă şi reflectă credinciosului adevărata dimensiune a situației lui, pătrunde 
semnificația afectivă şi personală a comunicării. Acest răspuns este perceput de 
credincios ca rezultatul unei afectuoase atenţii a preotului, interesat să înfeleagă în 
mod corect semnificaţia situaţiei şi să desprindă componenta ei afectivă, chiar dacă 
ea nu este verbalizată. 

Acum vom expune câteva cazuri pentru a ilustra în mod practic cele şapte tipuri 

de răspuns posibil. 

O fată de 19 ani: 

- Vă spun că-l detest pe tatăl meu... îl urăsc, îl urăsc, îl urăsc! Şi fără nici un 
motiv. Tatăl meu este preot. Este un om drept şi bun. Nu m-a bătut niciodată 
şi în ciuda acestui fapt, faţă de el am un sentiment de refuz şi chiar o sete de 
violență, dar nu găsesc nici un motiv logic pentru a-l detesta. Ştiu că este 
foarte rău să-ţi urăşti tatăl, în mod special când nu ai nici un motiv. Asta mă 
preocupă foarte mult. 


1. Răspunsul estimativ 

- Iată o problemă care trebuie rezolvată realmente. Raporturile dintre părinţi şi 
copii sunt un lucru foarte preţios nu doar la vârsta ta, ci şi pentru viitor, tocmai de 
aceea este necesar să ne preocupăm de stările tale... 


2. Răspunsul interpretativ 

- Înţeleg. Desigur că dumneavoastră vă reproşaţi acest fapt cu atât mai mult cu 
Cât nu există nimic care să poată justifica sentimentele ce le aveţi. Dar, pe de altă 
parte, veţi descoperi că sub această ură se ascunde o anumită dragoste faţă de tatăl 
dumneavoastră. Această dragoste este demonstrată de sentimentul de vinovăţie ce-l 
aveți. 


3. Răspunsul asigurativ (reconfortant sau fortificant) 

- Cred că toţi trecem într-o anumită perioadă a vieţii prin astfel de situaţii: ne 
detestăm unii pe alții sau pe părinţii noştri. Este un fenomen foarte răspândit. Aparent, 
desigur, o mare parte dintre noi reuşeşte să găsească metode prin care să depăşească 
această perioadă. 


4. Răspunsul interogatoriu 

- Este important să descoperim cauza acestui sentiment. Vorbiţi-mi despre tatăl 
dumneavoastră, despre tot ceea ce gândiţi despre el. Dumneavoastră spuneţi că nu v-a 
bătut niciodată... Dar poate să se fi întâmplat ca el să vă fi împiedicat să faceți ceva ce 
ați fi dorit foarte mult. Nu vă amintiţi nimic de acest fel? 


5. Răspunsul rezolutiv (rezolvativ) 

- Ați putea începe să vă gândiţi la bunătatea tatălui dumneavoastră, pe care 
Chiar dumneavoastră îl definiţi „un om bun şi drept”. Şi să încercaţi să demonstraţi 
această disponibilitate faţă de el, să vă arătaţi drăguță în raport cu el. 


6. Răspunsul de confruntare 
- Da, mi-amintesc un caz ca cel al dumneavoastră. Şi-n acela era vorba de o 
tânără, care n-avea 20 de ani, care-şi ura tatăl... 


7. Răspunsul empatic (sau înţelegător) 
- Faptul de a experimenta fără nici o justificare acest sentiment vă creează un 
sentiment de zbucium interior... 


Cazurile expuse succint mai jos fac referință la diferite situaţii pastorale. În 
primul exemplu este expusă intervenția unui credincios urmată de diferitele posibile 
răspunsuri ale preotului, care sunt notate cu un anumit calificativ, care este în raport cu 
principiile colocviului nondirectiv. Terminologia nu o reflectă în mod exact pe aceea 
prezentată deasupra pentru a indica cele şapte tipuri de intervenţie. 


Un tânăr: 

- Părinte, când am aflat că ea mă părăseşte, m-am gândit chiar la ştreang. 
După aceea, m-am gândit să mă înrolez în regiunea străină, să plec undeva în 
război... să mor undeva departe dar să se vorbească de mine ca de un martir... Vroiam 
chiar să fac astfel. Să-i pară rău că m-a abandonat... să ştie cât de mult preţuiesc... Vă 
închipuiți, acum se afişează cu un altul... 


Posibilele răspunsuri ale preotului: 
1. Răspuns directiv 
- Trebuie să-ţi dai seama că făcând astfel îţi dăunezi ţie însuţi... 


2. Răspunsul diagnostic 
- Vă lipseşte simţul valorii personale... 


3. Răspunsul interpretativ/critic 
- Acest mod de a acţiona mi se pare că este dovada unei imaturităţi interioare... 


4. Răspunsul moralizator 
- Nu este oare rău să te gândeşti aşa de puţin la propria persoană? 


5. Răspunsul dogmatizator 
- Acest mod de a reacţiona este oare expresia unei iubiri faţă de aproapele cum 
cere Biserica sau este o formă rafinată de iubire de sine? 


6. Răspunsul comprensiv 

- Cu alte cuvinte, te-ai simţit atât de traumatizat şi atins în fibrele adânci ale 
sufletului tău de plecarea ei, că pe moment te-ai gândit la orice pentru ca să-ţi 
domoleşti durerea interioară... 

Un alt caz este oferit de o doamnă care se găseşte în spital. Preotul, care nu o 
cunoştea înainte, se apropie de pat şi îi zice: 

- Pot să fac ceva pentru dumneavoastră? 

Ea, într-un anumit sens incertă şi timidă, îi răspunde: 

- Aş vrea Să vă rugaţi împreună cu mine! 


Posibile răspunsuri ale preotului: 

a) Cu plăcere. Să-mi spuneţi, însă, care rugăciuni să le facem... (€l răspunde la 
conţinutul cererii, nu la setea de sentiment cu care cererea a fost făcută); 

b) Uneori este dificil să găsim cuvintele potrivite pentru a ne ruga... (replică 
generalizatoare) 

c) Desigur, dumneavoastră ați avut un anumit mod de a gândi, de a reflecta... 
(răspuns interpretativ care conduce spre o diagnosticare a situaţiei) 

d) Păcat că nu învăţăm să ne rugăm când suntem sănătoşi; în momentele în 
care avem nevoie, nu mai reuşim (Răspuns moralizator) 


ISN! 


e) Rugăciunea, când ne aflăm în momente dificile, reprezintă un optim ajutor 
pentru a crede (Răspunsul dogmatizant şi generalizator) 

f) Simţiți că dacă eu mă rog împreună cu dumneavoastră, v-aţi simţi mult mai 
bine... (Preotul înţelege empatic şi reflectă starea de suflet a pacientei) 


- Mâine voi fi operată şi-mi este frică... | 


Posibile răspunsuri ale preotului: 

a) Să punem aceste dificultăţi înaintea lui Dumnezeu prin rugăciune... 
(neglijează sentimentele) 

b) Astăzi medicii sunt atât de competenţi, fapt pentru care nu trebuie să vă 
preocupaţi prea mult (minimalizare); 

c) Multora le este frică mai înainte de a fi operaţi, chiar şi când este vorba 
despre o intervenţie de nimic... (Răspuns generalizator) 

d) Vă este dificil să vă resemnaţi în faţa realităţii şi faţă de ceea ce v-a fost 
propus... (diagnostic) 

e) Adeseori această frică îşi are originea în copilărie, derivă din amintiri sau 
drame ale copilăriei... (Răspuns care interpretează) 

8) Gândul că veţi fi operată mâine, vă înspăimântă.. (Reflectă sentimentul) 


- Resimt ca pe o vinovăţie faptul că acum nu mai am Suficientă credinţă... | 

Posibile răspunsuri ale preotului: 

a) Dar nu numai dumneavoastră vi se întâmplă aceasta. Sunt destui oameni 
care în această situaţie n-ar mai putea să zică că au o credinţă puternică. 
Gândiţi-vă la Mântuitorul în grădina Ghetsimani. (Răspuns generalizator) 

b) Nu este apoi aşa de grav să simţiți dubii în această situaţie (Răspuns 
minimalizator) 

c) Nu uitaţi că în Ghetsimani şi Hristos s-a rugat ca să nu mai fie nevoie să bea 
din acel potir... (Răspuns dogmatizant) 

d) Ar trebui să vă gândiţi tot timpul la altceva şi să fiţi mai puţin suspicioasă în 
fața acestei operaţii... (Răspuns moralizator şi paternalist) 

e) Vă simţiți aproape vinovată că în această situaţie credința dumneavoastră 
nu este suficient de puternică, nu vă ajută suficient... (Reflectare a stării 
sufletului ei) 


- Ce o să gândească despre mine Dumnezeu văzându-mă că îmi pierd 
puterea? Că nu îmi mai împlinesc datoriile faţă de EI? 


Acum preotul poate să aleagă între două intervenţii diferite: 
1) Să reflecteze asupra sentimentului de nesiguranţă şi de angoasă al pacientei şi 
să zică: 
- „Dumneavoastră vă întrebaţi dacă Dumnezeu poate să vă acuze pentru 
angoasa şi frica pe care le experimentați în faţa operaţiei, pentru faptul că 

nu aveți suficientă credință”. Dar acest fapt ar putea să nu corespundă 
adevăratei stări interioare a persoanei care ar putea să reacționeze, zicând: 
„Nu, cred că Dumnezeu mă consideră încă o creatură a Sa şi tocmai pentru 
că mă aflu în această stare de slăbiciune, mă va ierta”. 
2) Să răspundă la întrebarea concretă, cu un răspuns de credinţă: 
- Mă gândesc că rugăciunea lui Hristos din grădina Ghetsimani ne indică calea 
corectă de urmat în acest moment. 
XX 
Acum avem în atenție o doamnă bătrână, necăsătorită, care s-a angajat să-l 
îngrijească pe fratele ei în ultimii ani ai vieţii lui. Un an după moartea fratelui ei, ea 
cere să se întâlnească cu preotul. Începe printr-o ezitare: 
- Domnule preot, mă tem că o să mă judecaţi, o să mă consideraţi poate chiar 
nebună. Dacă vă povestesc motivul pentru care am venit şi care mă supără. 


Posibile răspunsuri ale preotului: 

a) Mulţi se tem că dacă îşi expun propriile probleme vor fi consideraţi 
deplasaţi de ceilalți... (replică generalizatoare) 

b) La vârsta dumneavoastră nu ar trebui să vă mai temeţi să vă exprimaţi liber 
propriile nevoi... (replică moralizatoare) 

c) Puteţi să începeţi liniştiţi să vorbiţi, o să vedeți că lucrurile vor merge de la 
sine. (Răspuns directiv) 

d) Este vorba deci despre ceva care vă deranjează. Dar vă temeţi că o să vă 
judec... Staţi liniştită, nu e cazul... (Răspunsul empatic) 


- Nu mai reuşesc să depăşesc durerea cauzată de moartea fratelui meu! 


Posibile răspunsuri: 

a) Mulţi au dificultăţi similare în astfel de situaţii... (Replică generalizatoare) 

b) Poate este o caracteristică a personalităţii dumneavoastră de a nu reuşi să 
vă detaşaţi de persoane care au avut o semnificaţie relevantă în propria 
viață. (Răspuns diagnostic) 

c) La distanţă de un an de un asemenea eveniment, ar trebui să începeți să vă 
preocupaţi şi de alte lucruri (Răspuns moralizator) 

e) Acesta nu este oare un indiciu clar al faptului că Dumnezeu a implementat 
foarte adânc în noi nevoia de a iubi? (Răspuns dogmatizant) 

f) Poate că pot să încerc să găsesc o familie care vă va ajuta... (Răspuns 
directiv) 

8) Vă simțiți jenată de faptul că încă aveţi dificultăţi să acceptaţi moartea 
propriului frate... (Răspunsul empatic) 


- Pentru mine este ca şi cum viaţa nu ar mai avea sens... 


Posibile răspunsuri: 

a) După dispariția cuiva drag, adeseori suntem năpădiţi de astfel de gânduri... 
(Răspuns generalizator) 

b) Acesta mi se pare un indiciu că vă gândiţi prea mult la propria persoană... 
(Răspuns interpretativ-critic) 

c) N-ar fi mai bine oare ca dumneavoastră să vă ocupați mai puţin de trecut? 
(Răspuns moralizator) 

d) Dumnezeu este un Dumnezeu al viilor, nu al celor morți! (Răspuns 
dogmatizator) 

€) Aveţi sentimentul că viaţa şi-a pierdut sensul pentru dumneavoastră. 
(Răspuns empatic) 


- Când mă-ntorc acasă am un sentiment de mare, mare gol interior... 


Posibile răspunsuri ale preotului: 

a) Când o persoană iubită nu mai este printre noi, chiar şi casa pare că este 
pustie... (generalizator) 

b) Cred că starea dumneavoastră de spirit este generată de faptul că vă gândiţi 
prea mult la propriul frate. (Răspuns diagnostic) 

c) Trebuie să căutați să fiți mai curajoasă. (Răspuns moralizator) 

d) Și astfel este goală casa când lipseşte o primire afectuoasă... (Răspunsul 
empatic.) 


- Domnule părinte, dar o fi păcat dacă eu zic aceste lucruri?... 


Răspunsurile preotului: 

a) Mă gândesc că, în realitate, poate fi chiar aşa, depinde de cum 
experimentați dumneavoastră interior această stare. (Preotul se opreşte 
asupra conţinutului) 

b) Unii, în fața a unor astfel de întrebări, disting între iubirea proprie şi păcat. 
(Răspuns dogmatizator) 

Cc) Adeseori se nasc astfel de interogative în persoanele care au experienţa 
durerii... (Răspuns generalizator) 

d) Oamenii care au preocupări duhovniceşti nu ar trebui să folosească atât de 
uşor termenul „păcat... (moralizator) 

e) Dumneavoastră aveţi impresia că trebuie să luptaţi împotriva propriei 
persoane şi vă temeţi să nu cădeţi astfel în păcat. (Răspuns diagnostic) 

f) Vă temeţi că Dumnezeu vă va judeca aspru pentru că aveți dificultăţi în a 
continua să trăiţi după moartea fratelui... (Răspuns empatic) 


Un ultim exemplu pentru a ilustra cel mai grav deserviciu pe care-l poate face 
preotul, în ciuda intenţiei pozitive, când este prea sigur de sine, este să recurgă la 
răspunsul estimativ. Este vorba despre o tânără de 20 de ani, care de mult timp se 
gândeşte să intre în mănăstire, dar care are serioase dubii în privinţa vocației ei. 

Recurge deci la un profesor de religie care o apreciază mult, pe care ea însăşi îl 
apreciază mult, şi căruia îi mărturiseşte: 

- Dumneavoastră ştiţi în mod cert, desigur, că eu am intenţia să intru în 
mănăstire. Aş fi atât de mulțumită să pot să vă vorbesc puţin despre vocația mea! 

Preotul, care o cunoaşte ca o elevă foarte bună, continuă îndată: 

- Ei bine, îmi face mare plăcere să te revăd. Chiar cunoscându-te doar de la 
şcoală, îndrăznesc să afirm, după convingerea mea, că eşti realmente potrivită pentru 
mănăstire. Da, da, nu trebuie să te roşeşti. Eu cunosc puţine fete care pot să intre cu 
atâta convingere în perioada de verificare anterioară călugăririi. Crede-mă, vei fi o 
călugăriță de excepţie. Desigur este nevoie să răspunzi în mod necondiționat la 
exigenţele vieţii religioase. Viaţa monahală presupune mari sacrificii. Dar cel care 
este generos, şi tu eşti, indubitabil, acceptă cu bucurie şi cu solicitudine „provocarea ”. 
Sunt sigur, vei corespunde deplin chemării divine. Dumnezeu te va binecuvânta şi 
întreaga ta viaţă va fi binecuvântată, ţi-o spun în mod sigur! 

Este evident că tânăra nu a mai avut curajul să insiste asupra dubiilor ei, chiar 
dacă acestea au determinat-o să dorească întâlnirea cu profesorul de religie. Acest tip 
de intervenţie estimativă poate să creeze interlocutorului o siguranţă provizorie, dar 
nu va maturiza o stare a sufletului credinciosului. Dacă certitudinile, ezitările, dubiile, 
vor fi reprimate, iar nu rezolvate, mai repede sau mai târziu se vor întoarce vulcanic, 
într-un mod mai acut, mai vijelios şi mai distructiv decât prima dată. 


5. Formarea preotului pentru un colocviu pastoral adevărat 

De curând, s-a introdus psihologia pastorală în curriculum universitar de 
pregătire pentru preoţie deoarece în ultimii ani a crescut interesul pentru psihologia 
aplicată la acţiunea pastorală. Fiind vorba despre o formare care trebuie să se traducă 
în mod direct în plan operativ, este clar că, pe lângă o expunere de principii psihologice 
inspiratoare a metodelor dialogului, este necesar să fie oferită preoţilor ocazia de a 
exercita în mod practic în seminarii şi în grupuri organizate această aptitudine. 

Țările în care tehnicile psihologice ale lui K. Rogers sunt aplicate la pastorală 

sunt Anglia, Olanda, Franţa, Belgia şi Germania. Publicaţiile specifice pe această temă, 
organizarea de cursuri, seminarii, dezbateri, centrele de ajutor pastoral sunt 
nenumărate, chiar dacă insuficiente, pentru a satisface toate aşteptările şi necesităţile. 
Cea mai mare şi mai gravă lacună este reprezentată de lipsa cursurilor şi seminariilor 
practice de iniţiere a viitorilor preoţi la serviciul calificat şi preţios al „întâlnirii 
duhovniceşti” cu credincioşii. Această lacună este cu atât mai gravă cu cât pentru alte 
categorii de persoane (terapeuţi, psihologi clinici, psihoterapeuţi, consilieri, animatori 
de grup) care se dedică relației de ajutore a semenilor este în act de mult timp o 
programă de pregătire teoretico-practică de excepţie. Criteriile care au determinat 
alegerea metodei sunt următoarele: 

1) Metoda să fie inspirată dintr-un curent psihologic care are o concepție 
pozitivă despre persoana umană, pentru ca astfel să pună în valoare 
dimensiunea ei spirituală şi să fie deschisă spre valorile care-l transcend pe 
om; 

2) Ca aparatul metodologic să fie simplu şi uşor de asimilat şi de cei care nu 
au foarte vastă pregătire în psihologie. Aceste lucruri se întâlnesc în metoda 
psihologului american Karl Rogers, chiar dacă se impune să le integrăm cu 
noi tipuri de intervenţie şi să corectăm matricea lor imanentistă. 

Acelaşi lucru s-ar putea zice de metoda idealizată de Robert Carcuf, care, în 


comparaţie cu K. Rogers se distinge printr-o mai mare organicitate în treceri şi se 
relevă mai incisivă în procesul de dobândire a atitudinilor constructive. 

O Doamnă în vârstă de aproximativ 40 de ani merge să-l întâlnească pe un preot 


pe care l-a cunoscut cu un an în urmă. El o face puţin să aştepte, pentru că fiind Vineri, 
trebuia să slujească sfânta Liturghie. Dialogul lor, la biroul parohial, este următorul: 


Luaţi loc, Doamnă. Cum vă merge? 

M-am calmat puţin în timpul slujbei. Poate vă amintiţi că în urmă cu un an mi- 
aţi spus că dacă voi avea nevoie, să vin la dumneavoastră, şi acum, când 
realmente sunt în derută, m-am gândit să dau curs invitaţiei. 

Îmi face plăcere să ştiu că vă pot fi util. Îmi pare însă rău că v-am făcut să 
aşteptaţi... 

Am simţit că se prăbuşeşte întreg cerul peste mine când, joia trecută, când m-am 
întors din concediul petrecut în Thailanda cu soţul meu, la aeroport, fiul meu îmi 
spune că s-a iubit cu o fată iar părinţii ei l-au denunţat la poliție... Părinte, 
spuneţi-mi ce trebuie să fac? Era un băiat de aur, nu ne-a creat niciodată nici o 
problemă, şi acum, aşa dintr-o dată... Ce să mă fac? 

Ei, mi se pare într-adevăr şocant ceea ce s-a întâmplat... e zguduitor să 
descoperi că fiul este altfel de cum credeai... 

Şi sunt acum aşa de distrusă! Nu ştiu ce să fac. De aceea am venit la 
dumneavoastră. Fiul meu e un băiat frumos, are 24 de ani. Mai lipseşte un an şi 
devine licenţiat în medicină. Înţelegeţi? Un an şi ajunge medic! Dintru început a 
fost cuminte, călăuzindu-se după principii deosebite. Numai un aspect să vă 
spun: dimineaţa ne aducea cafeaua la pat şi discutam micile probleme; când 
doream să-i cumpăr o haină sau pantofi, îmi spunea că nu trebuie, căci sunt buni 
cei pe care-i are deoarece costă prea mult să-l ţin la şcoală, nu trebuie cheltuieli 
în plus... Înţelegeţi ce băiat cuminte? Eu o iubesc mult şi pe fiica mea, şi pe soţul 
meu, dar el ocupă un loc special în inima mea. Acum ce pot să mai fac? 

Deci, pe de o parte sunteţi mândră de fiul dumneavoastră, în curând medic, pe 
de alta, sunteţi dezamăgită de gestul lui. 

I-am oferit atât de mult. Am făcut multe sacrificii, dacă nu am fi avut credinţă, 
nu ştiu cum am fi depăşit anumite momente. Vreau să fac tot ceea ce este 
omeneşte posibil să-l scot din încurcătura aceasta. Vrea să se însoare cu fata asta 
de 25 de ani, am înţeles că se întâlneau de mai bine de un an, şi eu nu ştiam 
nimic. Părinţii ei l-au pârât la poliție zicând că el ar fi violat-o. Ieri, împreună cu 
soțul meu, ne-am dus la comisarul de poliţie care ne-a spus că mama ei e o 
nebună, iar tatăl un alcoolic. Doamne, părinte, înţelegeţi pe mâinile cui a ajuns 
fiul meu? Nu meritam una ca asta. Fiul meu vrea să întrerupă studiile, acum că-i 

aproape medic. Totul a intrat în ceaţă. Ce trebuie să fac? Am venit tocmai pentru 
a primi un sfat. 

- Fiul acesta mi se pare că este extrem de important pentru dumneavoastră, şi 
nu vă vine să credeţi că v-a trădat încrederea. Sunteţi dezamăgită? 

- Dacă mă gândesc bine, da! Parcă m-am trezit dintr-un vis feeric. Faci atâta 
pentru a crea un viitor fericit copiilor, şi în schimb... credeți-mă, părinte, în zilele 
acestea mi-a venit chiar gândul să mă duc în lume, să mă duc undeva, retrasă, nu 
ştiu unde... aş face bine? Sunt hotărâtă să fac ceea ce îmi ziceţi! 

- O, vă mulțumesc pentru încrederea pe care mi-o acordaţi. Mă investiţi cu o 
responsabilitate enormă, aceea de a alege în locul dumneavoastră. Sigur, în 
dezamăgirea dumneavoastră vă Simţiţi singură, şi căutaţi să fiţi înţeleasă 
pentru ca să redobândiţi siguranţă de sine. Dar mă gândesc că deja v-a venit 
vreo idee de acţiune. 

- Mâine voi merge să vorbesc cu un avocat pentru problema denunţului la poliţie. 
Ce-a putut face! 

- Sunteţi supărată tare pe el? 

- Da, am fost foarte supărată. Şi ştiţi ce mi s-a întâmplat? Fata, s-a mutat în casă la 
fiica mea care e căsătorită. S-a mutat provizoriu... zice. Ştiţi, alaltăieri, m-am 
pomenit cu ea în faţă. N-am avut curajul s-o privesc în faţă. De ce părinte? E 
mai puternică decât mine, nu reuşesc s-o privesc în ochi. De ce? 

- Mi-e greu să vă răspund. Poate dumneavoastră o consideraţi responsabilă de 
opțiunea fiului dumneavoastră: v-a luat băiatul din braţe şi dumneavoastră 
nu puteţi fi indiferentă la acest fapt. 

- Dar mie nu mi se pare că sunt o mamă posesivă, sau capabilă de o uri pe 
cineva... 

- Poate aveţi dreptate... sau, e dificil să-ţi dai seama de acest lucru... 

kk 

Observăm că preotul nu dă curs provocărilor doamnei de o oferi o soluţie imediată 
problemelor ei. Ascultând-o „activ”, o ajută să devină conştientă de sentimentele 
proprii şi să exploreze problema care o frământă. Preotul trebuie deci să fie un factor 
de discernământ, adică să culeagă cu răbdare din discuţie acele elemente care permit să 
fie depăşită starea de confuzie şi ambiguitatea situaţiei pentru a ajunge la o clarificare 
fermă a dramei. Într-o perspectivă pastorală deci, capacitatea de discernământ a 
preotului înseamnă a face posibilă şi a permite lucrarea Duhului Sfânt care face lumină 
asupra a ceea ce interlocutorul trăieşte. 

10. Metodologia colocviului pastoral 
(inspirată din metoda lui Karl Rogers) 


1. Reformularea 

Am evidenţiat anterior rolul pe care tehnicile îl au în metoda rogersiană: ele o 
funcţie instrumentală, aceea a-l ajuta pe preot în transmiterea în mod clar şi eficace a 
stărilor sale duhovniceşti autentice; este o funcţie care nu trebuie nicidecum neglijată. 
Dacă este adevărat că, pe de o parte, preotul trebuie să-şi cultive propriul „sine” până în 
a traduce întro „filozofie” (concepție despre lume şi existență) a propriei vieţi 
dispoziţiile sale de empatie şi de autenticitate, pe de alta, este necesar ca el să 
cunoască modalităţile cele mai potrivite pentru a comunica credinciosului aceste 
dispoziţii, într-un mod clar şi convingător. De fapt, se poate întâmpla ca dispoziția sa 
cea mai profundă să fie manifestată întro manieră nepotrivită, inadecvată situației în 
care se găseşte interlocutorul său în acel moment. 

Aceste consideraţii fac evidentă necesitatea ca preotul să înveţe liniile directive 
ale unei metode deja apreciată şi stimată de decenii, astfel ca să ajungă mai repede şi 
fără eşecuri inutile sau dăunătoare la un dialog pastoral fertil. Axându-ne deci pe 
principiul nondirectivităţii, al rolului principal oferit interlocutorului, al înţelegerii 
empatice, observăm că preotul păstor trebuie să înţeleagă faptul că forma fundamentală 
a metodei rogersiene o constituie reformularea. 

Reformularea presupune înţelegerea a ceea ce credinciosul a exprimat (pe cale 
verbală sau nonverbală) şi reexprimarea cu claritate a conţinutului mesajului său. Acest 
tip de intervenţie îi garantează credinciosului faptul că preotul participă profund la 
experienţa lui, nu doar gândeşte teoretic ceea ce el a exprimat. Acest mod de 
împreună-pătimire are efect benefic şi stimulator asupra individului. EI are certitudinea 
că este realmente ascultat şi înţeles într-un mod foarte profund. Descoperă că reuşeşte 
să-şi exprime anumite stări ale sufletului său neclare lui însuşi. Se simte astfel 
dinamizat să pătrundă în propria lui lume interioară încurajat de o prezenţă caldă, 
asiduă, înţelegătoare şi binevoitoare. 

În plus de aceasta, reformularea permite o continuă verificare de către preot a 
ceea ce a înţeles din ceea ce credinciosul a expus. Prin reformulare credinciosul este 
continuu solicitat să se confrunte cu ceea ce preotul a înţeles, cu ceea ce preotul îi 
comunică în reformulare, găsindu-se astfel într-o situaţie care-i facilitează atât 
confirmarea cât şi corectarea a ceea ce preotul a înţeles. Diferitele tipuri de reformulare 
care vor fi prezentate mai jos nu constituie nicidecum nişte tehnici sistematice şi rigide, 
ci reprezintă câteva posibile forme şi variaţii ale expresiei verbale care se nasc spontan 

în preotul profund animat de acele dispoziţii interioare pe care trăirea lui Dumnezeu i le 
conferă. 

Într-un mod mai specific, reformularea traduce în practică atitudinea preotului 
care îşi propune să se elibereze de propria schemă de referinţă cu scopul de a intra în 
mod gradual în modul subiectiv de gândire şi trăire al celuilalt, pentru a-i înţelege 
drama şi suferinţa. 

Principalele forme de reformulare sunt: repetarea, restructurarea planului 
subiectiv şi reflectarea sentimentului. 

a) Repetarea. Este vorba despre o formă elementară de reformulare şi priveşte 
conţinutul evident al comunicării interlocutorului. Ea este în mod general scurtă şi-şi 
propune să-l asigure pe interlocutor că ceea ce el expune este perceput corect de 
preot. Există diferite forme de repetare: repetarea ecou (1), repetarea rezumativă (2) 
sau folosirea expresiilor echivalente (3). Răspunsul „ecou” constă în repetarea 
ultimelor cuvinte pronunţate de interlocutor mai înainte de pauză. Uneori acest fapt este 
suficient pentru a face să se simtă că este atent la povestirea narată. Acest tip de răspuns 
trebuie uzat doar din când în când, într-un context de înţelegere facilă, cu un ton de 
participare activă şi sensibilă. Dacă preotul abuzează sau o face pe un ton monoton şi 
absent, interlocutorul poate să-l perceapă pe preot ca fiind dezinteresat de ceea ce 
spune. 

b) Expresiile echivalente. Preotul poate să reflecte interlocutorului ideea 
expusă de acesta folosind alte cuvinte, care să nu altereze însă semnificaţia a ceea ce el 
a Zis. 

c) Sinteza. În acest caz, preotul încearcă să identifice ceea ce a perceput ca 
fiind esenţial din ceea ce interlocutorul său a spus. Dăm un exemplu de astfel de 
răspunsuri: 

Credinciosul: Mă simt foarte descurajat, nu pot să mai continui... 

Preotul: Deci simţiţi că aţi ajuns la limita suportării. 

Sau: Nu mai puteți, se pare că acesta este sentimentul dominant în acest 
moment. 

Credinciosul: Nu este doar o chestiune de moment, nu este vorba de un 
Sentiment pasager. 

Preotul: După părerea dumneavoastră nu este vorba doar despre o situaţie 
tranzitorie, ci de ceva mult mai profund. 

Sau: Dumneavoastră sunteţi convins că acest sentiment nu va trece uşor. Deci 
nu puteți să vă redobândiți curajul... 

Diferitele moduri de repetare dau interlocutorului siguranţa că este ascultat cu 
interes şi înţeles corect. Aceste intervenţii ale preotului pot să trezească în credincios 
un sentiment de mulțumire şi de uşurare pentru că a reuşit să-şi exprime starea 
sufletească, s-o comunice altuia. Pe lângă sentimentul de eliberare, persoana se va simţi 
încurajată să-şi continue expunerea. 

2. Restructurarea. În anumite momente, preotul poate să intervină pentru a 
restructura sau reformula planul perceptiv al credinciosului în structura „cu”-lui şi a 
imaginii de sine. Cu acest tip de intervenţie preotul urmăreşte să descopere 

credinciosului un aspect nou, nesesizat anterior, ascuns sau latent al stării lui de 
suflet. 

Psihologia formei studiază legile care reglementează raportul dintre figură şi 
fundal în anumite desene. Este binecunoscut faptul că în arta fotografică, o fotografie 
bună este condiționată nu doar ceea ce reuşeşti să surprinzi în cadru, ci şi de ceea ce ştii 
să laşi afară. Preferinţa unuia sau a altuia, deci a celor două părți consecutive ale 
planului perceptiv, depinde de factori subiectivi şi obiectivi. Legile din planul 
percepţiei nonvizuale sunt active şi în planul gândului şi al sentimentului. 

În procesul care se dezvoltă în conştiinţa interlocutorului în timpul colocviului 
se întâmplă ceva analog. Prin intermediul intervențiilor preotului, credinciosul observă 
în sine un constant proces de modificare a planului percepţiei, în special al sectorului 
central, corespunzător structurii „eu”-lui. Pe măsură ce are loc interacțiunea, unele 
elemente ale experienţei care fac parte din fundal sunt integrate în figură şi produc 
modificări care generează, la rândul lor, noi modificări. Acestea din urmă pretind ca 
alte elemente să se detaşeze din fundal şi să intre în figură. 

Există diferite metode de intervenţie potrivit cărora repetarea sau reformularea 
conduce la o restructurare a planului perceptiv interior. Uneori, preotul se limitează 
să sublinieze figura cum este ea percepută de credincios cu scopul de a o pune în 
evidenţă. Alteori, o poate clarifica instaurând un contrast între diferitele conţinuturi 
expuse de credincios. EI poate, de asemenea, să modifice percepția pe care subiectul o 
are despre el însuşi şi despre situaţia expusă, amplificând semnificaţia a ceea ce a zis 
sau schimbând ordinea importanţei diferitelor elemente expuse de credincios. 

Vom da două exemple pentru a ilustra fenomenul restructurării planului 
perceptiv, care constă în focalizarea unui aspect particular a situaţiei în modul de a 
conduce individul să dobândească o optică diferită de aceea avută până în acel 
moment. 

Exemplu (Pr. = preotul; Cr. = credinciosul) 

Credinciosul: 

- Oraşul Alba Iulia, unde locuiesc, este o adevărată pustietate neagră: un deşert 
intelectual! Între cei aproape 80 de mii de locuitori nu este nici măcar unul cu 
care să se poată întreţine un discurs, un dialog simplu şi inteligent. Nu am Zis 
interesant, ci în mod simplu, cât de cât inteligent. 

Preotul: 

- Din anumite puncte de vedere, precum cel al inteligenţei, dumneavoastră vi se 
pare că vă simţiți singur la Alba Iulia... 

Intervenţia preotului pune în lumină atitudinea individului, lăsând în fundal cei 
75.000 de locuitori, care sunt caracterizați de acesta, subtil şi implicit, lipsiţi de 
inteligenţă. În acest mod el focalizează atenţia asupra poziției intransisente şi 
arogante a interlocutorului faţă de concetăţenii săi. 


Alt exemplu 

(O studentă se adresează unui preot terapeut, care nu este american de origine, 
ea fiind americană) 

Studenta: 

- Femeile americane poate că sunt doamnele cele mai graţioase din lume. Sunt de 
acord. Deşi nu este prea uşor să stabilim acest fapt. E o chestiune de gust. Sunt 
foarte îngrijite, trebuie să o recunosc. Dar nu au nici o personalitate, nici o 
individualitate. Sunt goale în interior. Nu poţi să-ţi găseşti o prietenă între ele. 
Nu au nimic de a oferi prietenilor. Sunt de o sărăcie interioară care-ţi face 
frică. 

Preotul: 

- Sunteţi deci fericită că nu sunteţi americană... 

Şi aici se observă o răsturnare de poziţie. Persoana, în realitate, nu vorbeşte 
despre femeile americane, ci despre propriul complex de superioritate. 

În aceste două exemple, accentul pus de preot nu a eliminat nimic din expunerea 
făcută de interlocutoare, dar a pus în lumină un aspect care până în acel moment nu 
a fost conştientizat de către subiect. Noua dimensiune ajunsă în plan perceptiv, permite 
interlocutorului să observe într-un mod integral şi realist starea de suflet proprie şi 
reacţiile faţă de situaţia expusă. În timp ce, la început, interlocutorul era prizonier al 
unui aspect dominant al realităţii, acum se eliberează de acesta şi-l poate observa 
nuanţat, din anumite puncte de vedere. Uneori, noua percepţie poate să fie foarte 
inovativă. Preotul trebuie să evite şocul în cazul acestei schimbări de conştiinţă. 
Prezentarea trebuie făcută cu gradualitate şi în mod empatic. Trebuie observat că 
modificările şi schimbările planului aperceptiv interior sunt rezultatul unui proces 
care are loc în individ şi numai la dorinţa lui, chiar dacă stimulările vin din exterior. 

3. Elucidarea. Această modalitate de intervenţie urmăreşte să identifice în 
credincios anumite elemente care n-au fost în mod explicit formulate, şi care poate nu 
intră în mod clar în planul lui perceptiv, ci îi exercită un influx. Prin elucidare, preotul 
urmăreşte să releve sentimente şi atitudini neformulate de interlocutor, dar care pot 
să fie deduse în mod raţional din discursul sau din contextul în care acesta se mişcă. 

Elucidarea se apropie foarte mult de deducție şi de interpretare. Aspectul 
deductiv pune în relief o anumită fineţe intelectuală şi aceasta favorizează atitudini 
particulare, atât în preot, cât şi în credincios. Preotul, în mod special la începutul 
activităţii sale, se simte tentat spre acest tip de intervenţie, poate pentru ca să-şi afirme 
propria superioritate intelectuală; este în mod facil animat de o mare încredere în 
componenta raţională a relaţiei pastorale. În interlocutor acest tip de răspuns suscită 
adeseori un viu interes pentru că îl simte ca cel mai activ şi mai substanţial. În plus de 
aceasta, îl consideră ca o atestare a competenţei preotului. Dar, tocmai de aceea, este 
uşor ca în el să fie dezvoltată o atitudine de dependenţă de preot, sau să se instaureze un 
fenomen de transfer. 

Elucidarea, întrucât conţine elemente de interpretare, poate să fie mai puţin 
neutră şi riscă să-l determine pe credincios să lase pe seama preotului descifrarea şi 
rezolvarea situaţiei. 

Exemplu: 

-  Verişorul meu este un tip extrem de pretenţios. Potrivit a ceea ce el zice, ceea ce 
contează este doar el. Doar el are ceva de zis. În momentul în care el intră în 
scenă, conversaţia este monopolizată de el. Mie nu-mi rămâne decât să-l salut 
şi să mă duc. 


121 


Preotul: 

- Dacă am înţeles bine, esenţa problemei nu constă în modul lui de a acţiona, 
consistă mai ales în faptul că modurile lui de acționa, într-un fel sau în altul, vă 
sunt defavorabile şi ajung până la urmă să vă elimine din compania lui. 

Pentru a atenua riscul interpretărilor nepotrivite, este oportun să introducem 
intervenţia cu câteva fraze apte să exprime semnificaţia categorică pe care 
interlocutorul ar trebui să o atribuie intervenţiei. Astfel de fraze ar putea să se 
asemene următoarelor: „Dacă am înţeles bine”, „Mi se pare”, „Poate intenţionaţi să 
spuneţi...”. 

Dacă dorim să ilustrăm eficacitatea reformulării în conştientizarea 
credinciosului, este foarte potrivită imaginea lui Kinget. Potrivit acesteia, reformularea 
ar îndeplini aceeaşi funcţie pe care o realizează punctarea bine inserată într-un 
fragment conclusiv, repetitiv, dezorganizat şi haotic. Adeseori, expunerea realizată de 
cineva este confuză şi inconcludentă, dificil de reţinut. Scurtele intervenţii de 
reformulare constituie deci puncte de referință esenţiale care orientează procesul de 
organizare şi de reordonare. 

Reflecţia sentimentului. Tipurile de reformulare expuse până acum privesc 
conţinutule obiective ale comunicării credinciosului şi urmăresc să stimuleze o 
conştientizare de sine tot mai clară. Mai înainte de a clarifica rolul pe care reflecția 
sentimentului îl are în colocviul pastoral, este necesar să punctăm accepțiunea care 
dorim să o atribuim termenului „sentiment” cum este ea exprimată de Kinget. Noţiunea 
de „sentiment ” nu doar presupune experienţe de natură emotivă sau afectivă, angoasă, 
ruşine, invidie, iubire, dorinţă, plăcere, ură şi altele. Se extinde la tot ceea ce relevă 
unghiul de percepţie personal, subiectiv, în mod particular al experienţei care se 
referă la propriul „eu”. Intenţiile, impresiile, credințele, atitudinile intră toate în 
noțiunea de „,sentiment”. Viceversa, noţiunea de „fapte” se referă la elementele mai 
mult sau mai puţin secundare, materiale sau sociale, care folosesc drept „vehicul ” sau 
„conținut ” sentimentul. 

Este vorba, deci, de a face să transpară dinamismele de fond ale 
comportamentului individului. Întorcându-ne la terminologia noastră, se poate zice că 
scopul pe care preotul şi-l propune folosindu-se de reflecţia sentimentului constă în 
iluminarea fundalului comunicării, asttel ca să permită subiectului să conştientizeze 
dacă există elemente susceptibile de a fi integrate în „figură”, să le modifice şi să le 
pună în evidenţă. Reflexul tinde să favorizeze evoluţia figurii în sensul că tinde să o 
amplifice, să o diferenţieze, să o corecteze. 

Putem ilustra aceste principii expunând un dialog dintre un copil şi tatăl său. 

Copilul: 

- Toţi colegii mei de şcoală au bicicletă. 

Tatăl: 

- Atunci eşti tu singur cel care nu are o bicicletă? 

- Da, doareu. 

- Spune-mi un pic, nu-ţi place deloc faptul acesta, aşa-i? 

- Nu, nu-mi place. 

- Eu înțeleg asta, înţelegi lonuţ? 

- Și ei merg şi fac întreceri după lecţii şi se distrează atât de bine, şi apoi 
povestesc tot ceea ce au făcut şi cum au făcut şi cât de bine s-au distrat. 

Tatăl: 

-  Șiasta nu-i deloc distractiv pentru tine. 

Copilul: 

- Nu, şi-mi spun: „De ce tatăl tău nu-ţi cumpără şi ţie o bicicletă?” 

- A, Zic şi asta? 

- Da. 

- Aaa... 

- Nu aş putea să am o bicicletă? 

- O... ştiu, Ionuţ, copilaşule, că tu ai vrea să ai o bicicletă. Și eu aş vrea să ai. 
Dar în acest moment nu reuşesc Să ţi-o cumpăr. Avem prea multe lucruri de 
rezolvat acum, lucruri de cumpărat, lucruri de care avem nevoie şi noi şi tu. 
Înţelegi? 

Când interlocutorul conştientizează că este vorba despre un sentiment foarte 
puternic este necesar să-l acceptăm îndată şi să-l formulăm. Dacă se face abstracţie 
de acesta, alte sentimente se vor naşte şi în mod dificil se va mai controla din punct de 
vedere afectiv situaţia. 

Există o mare diferență între formularea verbală a unei reacţii emotive şi 
atitudinea afectivă profundă care generează reacția. 

În timp ce subiectul expune situaţia se poate avea impresia că fapte şi persoane care 
sunt evocate prezintă puţine puncte comune între ei. Examinate mai în profunzime, se 
poate observa un nucleu de natură emoţională în jurul căruia se roteşte totul. 
Subiectul, în general, percepe, chiar dacă confuz, această referinţă la un punct unic care 
se găseşte în interiorul lui. 

La acest nucleu profund trebuie să ajungă subiectul cu ajutorul preotului. Acesta 
este unul din responsabilităţile cele mai dificile ale preotului. Trebuie depăşit 
conţinutul verbal exprimat de credincios pentru ca să se ajungă la stările emotive şi 
la motivațiile fundamentale. Când preotul este destul de sigur c-a ajuns la o stare de 
suflet interioară a credinciosului, se poate verifica pe sine cu fraze de sondaj de genul: 
„Poate că aveţi impresia că...” sau să-şi focalizeze atenţia în mod explicit pe respectiva 
stare emotivă: „Îmi pari neliniştit..., nedecis..., ostil..., poate pentru că...”. 

A ajunge să recunoşti o stare emotivă prezentă în comportamentul nostru sau să 
înţelegi raportul cauzal între emoție şi acțiune constituie o relevantă cucerire în 
cunoaşterea şi stăpânirea de sine. În acest mod, de fapt, se observă dinamismul vieții 
afective, care are o incidenţă determinantă asupra percepţiei subiective a evenimentelor 
cotidiene şi deci, elementul care dă valoare şi o anumită semnificaţie faptelor trăite. 
Componenta afectivă este cea care călăuzeşte persoana umană în modul ei de a 
percepe, de a înţelege, de a reacţiona şi a valoriza. Fa este cea care sensibilizează 
subiectul în anumite situaţii şi care creează în el tendinţa de a reacţiona altcândva în 
acelaşi mod. 

5. Alte modalităţi 

În sectorul metodologiei intră şi situaţii în faţa cărora preotul trebuie să ia 
poziţie. Vor fi acum analizate acelea care se întâlnesc cel mai frecvent în colocviile 
pastorale şi vom da câteva indicaţii practice pentru a le rezolva în mod pozitiv. 

a) Pauza. Momentele de linişte sunt în mod general expresia suferinţei 
interlocutorului. Preotul va putea să se găsească în dificultate dacă tolerează momente 
de linişte care constituie un simptom al propriei incapacităţi de a anima colocviul 
pastoral. În acest caz, este uşor ca el să-i comunice credinciosului propria ansie. 
Pauzele pot să constituie momente intense şi fructuoase de evoluţie când sunt expresia 
reflecției, a liniştii interioare, a libertăţii, în determinarea ritmului colocviului. 

Preotul poate să introducă cu succes pauze când simte că nu are siguranţa de a 
face intervenţia adecvată sau când intuieşte că credinciosul ştie interpreta pozitiv 
liniştea respectivă, sau când observă că interlocutorul nu este suficient de calm şi 
dispus să-l asculte. Liniştea are efecte diferite asupra credinciosului, în funcție de 
modul în care el o percepe. O poate interpreta şi ca refuz sau ca echivalent al unei 
observaţii critice cu care preotul vrea să-l facă să înţeleagă că zice lucruri irelevante. 
Dacă credinciosul trăieşte o stare emotivă puternică, liniştea preotului îi facilitează o 
interogaţie asupra propriilor sentimente. 

Păstorul va căuta să umple pauzele (referindu-se la conţinutul deja exprimat sau 
la stările de suflet prezente) numai în cazul în care percepe că liniştea exterioară îl 
conduce pe credincios la o nelinişte interioară sterilă. 

Este evident că şi credinciosul poate să introducă în colocviu pauze care pot 
avea diferite semnificaţii. Liniştea poate fi expresia nevoii de a reflecta asupra a ceea ce 
a fost expus până în acel moment sau asupra a ceea ce doreşte să mai zică, a dificultății 
sau opoziţia de a continua, a nevoii de a elabora noi moduri de a percepe propria 
situaţie etc. 

b) Plânsul. El trebuie considerat un mijloc de comunicare cum sunt şi cuvântul 
sau liniştea. Este uşor ca preotul să se afle în dificultate în faţa unei persoane care 
plânge. El greşeşte dacă se preface că nu-şi dă seama sau dacă continuă să 
vorbească schimbând vorba, sau dacă încearcă să o consoleze demonstrându-i 
simpatie. Unica atitudine acceptabilă este aceea de a fi prezent printr-o stare empatică, 
manifestând o disponibilitate liniştită. Dacă credinciosul este cunoscut bine de preot, se 
poate recurge la o confruntare între plâns (reacția emotivă) şi realitate. 

c) Expunerea scrisă. Unii preoţi sugerează să fie aşternute în scris impresiile şi 
diferitele stări ale sufletului care se nasc de la un colocviu la altul. Această metodă 
poate să reuşească să fie eficace atât cât credinciosul încearcă să intre în sine însuşi 
pentru a-şi observa propriile reacţii, cât şi pentru că el oferă preotului posibilitatea de a 
cunoaşte anumite aspecte ale vieţii credinciosului, care altuia rămâne necunoscute. 
Există însă pericolul de a transforma întâlnirile într-un studiu de caz sau de a aluneca în 
discuţii teoretice. 

d) Înregistrarea. Acurateţea documentaţiei şi cunoaşterea în profunzime a 
mişcărilor interioare ale sufletului din întâlnirile pastorale reprezintă o condiție 
fundamentală pentru reuşita pastorală. Modul cel mai practic şi mai adecvat poate fi 
înregistrarea cu magnetofonul sau casetofonul. Este necesar însă dintru început să ne 

punem de acord cu credinciosul pentru a-i obține consensul. Dacă credinciosul se 
opune, nu trebuie insistat. Nu este deloc potrivit să fie ascuns microfonul pentru 
înregistrarea discuţiei, fără să ştie credinciosul. 

Unii preoți iau notițe în timpul colocviului pastoral. Deşi acest sistem este 
sugerat de câţiva psihoterapeuţi (precum K. Rogers) este puţin practic, constituind un 
obstacol în calea evoluţiei normale a dialogului. Dacă nu se poate înregistra, este 
preferabil să fie luate notițe imediat după colocviu. 

Atmosfera înconjurătoare. Este necesar ca biroul unde are loc discuţia să fie 
primitor şi liniştit. În general, se folosesc fotolii aşezate într-un unghi de 60%, asttel ca 
interlocutorul să poată fi uşor întâlnit cu privirea, fără însă ca interlocutorii să fie 
constrânşi să se privească, ca în cazul în care fotoliile ar sta față-n față. Nu este 
convenabil nicidecum ca cei doi să stea la o masă amândoi, căci aceasta ar constitui o 
barieră despărțitoare care împiedică raportul firesc. Este însă indicat să existe măsuţă în 
faţa celor două fotolii. 

Frecvența şi durata. Se pare că ritmul ideal al întâlnirilor trebuie să fie 
Săptămânal. Această perioadă este suficientă pentru a nu favoriza în credincios 
tendinţa spre dependenţă şi în acelaşi timp îl stimulează să fie activ în procesul de 
clarificare a propriei situaţii, oferindu-i-se totodată timp pentru a reflecta asupra 
problemelor expuse în întâlnire. Durata întâlnirii trebuie să fie între 35-60 minute, 
timp ce poate fi scurtat cu persoanele foarte tinere, sau când individul este nervos şi 
neliniştit. Este important să se înțeleagă mai înainte cu credinciosul privitor la timpul 
fiecărei întâlniri. Aceasta nu înseamnă precizie cronometrică, întrucât colocviul 
pastoral constituie un raport uman, nu o chestiune mecanică. Flexibilitatea în privinţa 
duratei întâlnirii este binevenită, durata acesteia fiind condiţionată de nevoile concrete 
ale credinciosului. 

Discreţia. Credinciosul trebuie să poată conta cu absolută certitudine 
interioară pe secretul „profesional” al preotului. Acest secret trebuie menţinut cu 
oricine are preotul de-a face. În cazul în care o a treia persoană este angajată în 
evenimentul expus de credincios, membri ai familiei, colaboratori, complici, sau când 
autoritățile publice pretind să fie informate pentru a interveni într-un mod constructiv în 
situaţie, preotul trebuie să fie extrem de rezervat. În astfel de cazuri, preotul trebuie să 
se pună mai înainte de acord cu interesatul, pentru a vedea în ce limite colaborarea sau 
comunicarea nu-l va deranja pe credincios. 


Exemple de colocviu pastoral 

1) Întâlnirea are loc la casa persoanei interesate, la care preotul nu s-a mai dus 
de aproximativ 2 ani. În această familie s-a născut recent un copil, dar părinţii nu l-au 
botezat şi nici nu s-au dus vreodată la casa parohială pentru a-şi manifesta o astfel de 
intenţie. Un consilier parohial s-a dus să facă o vizită la această familie. Tatăl copilului 
i-a deschis şi l-a întâmpinat cu aceste cuvinte: 

-  A!21... Dumneavoastră... Este prima dată în viaţă când văd pe cineva de-al 
bisericii în casa mea. Trebuie să recunosc că este frumoasă „asociaţia ” 
voastră. De 2 ani locuiesc aici şi nimeni nu s-a mai îngrijit de noi, decât atunci 
când venea ca să ne ceară bani. Atunci reuşiţi să mă găsiţi întotdeauna. 

- Sunteţi dezamăgiţi că aţi văzut că Biserica nu v-a demonstrat interes personal, 
nici pentru dumneavoastră, nici pentru familia dumneavoastră şi nu a venit 
deloc să vă cerceteze decât atunci când căuta bani... 

- Poate exagerez, uneori au venit să ne viziteze, dar ştiţi, am trăit atâtea 
dezamăgiri din cauza Bisericii şi în mod special cu preotul din vechea parohie, 
care m-a lăsat singur în clipele de maximă dificultate. Pentru aceea nu sunt 
întotdeauna obiectiv sau corect faţă de Biserică. 

- Deci vi se pare că din cauza unor situaţii trăite în trecut aveţi motiv de a fi 
indignat acum, dar găsiţi dificultăţi în a găsi modul corect de a acţiona. 

- Desigur, sunt mulțumit că dumneavoastră sunteți aici pentru că, sincer, nevasta 
mea şi eu ne-am gândit să vorbim cu dumneavoastră referitor la botezul 
copilului nostru, pentru ca să ştim ce se pretinde de la noi. Ce-mi puteți zice 
referitor la aceasta? 

- Da, este posibil şi de dorit să-l botezați cât mai curând. 

XX 


2. Este vorba despre un colocviu pastoral dintre doi tineri logodnici şi preotul 


lor. 


Maria, Carol şi parohul. 

Maria: 

- Părinte paroh aş vrea să vă pun o întrebare. 

Preotul: 

-  Ziceţi-mi. Sunt pregătit să vă ascult. 

Maria: 

- Ce este mai grav din punct de vedere teoretic, a nu respecta datoriile față de 
condiţia noastră elezială..., sau a avea raporturi conjugale cu un prieten... ? 

Preotul: 

- Este dificil să răspundem într-un cuvânt la o astfel de întrebare. În amândouă 
cazurile, dacă este deplină libertate, este vorba de păcat. Într-un caz neglijenţă, 
în altul, păcat împotriva castităţii. 

Maria: 

- De acord, dar care dintre ele este mai grav? Să presupunem că un om trebuie 
să decidă. 

Preotul: 

- Ştiţi bine că a păcătui este o formă de îndepărtare de Dumnezeu, de rănire a 
propriei noastre prietenii cu Dumnezeu. Stând astfel lucrurile, nu are multă 
importanță să ştim care dintre cele două ne îndepărtează mai mult de 
Dumnezeu. 

Maria: 

- Dar este o problemă care mi se pune în fiecare zi şi nu ştiu cum Să răspund. 
Tocmai de aceea aştept un sfat. 

Preotul: 

-  N-aş şti nici eu să răspund. Depinde de situaţie şi de circumstanţe. Dacă vreți 
să vorbim mai pe îndelete despre aceasta, veniţi după Sfânta Liturghie. 

Maria: 

- Forte bine părinte. Pot să vin împreună cu logodnicul meu? 

Preotul: 

- Desigur. Veniţi cu el. 

După Liturghie în birou: 

- Deci dumneavoastră aveţi dificultăţi. 

Maria: 

- Da. 

- Dacă am înțeles bine problema este aceasta: dacă ar fi de ales între două 
ipoteze este mai bine să renunțţi la propria datorie faţă de stat sau să păcătuieşti 
împotriva castităţii? 

Maria: 

-  Darnoi nu vrem să păcătuim. Situaţia noastră este dificilă. Cum aş putea să v-o 
descriu? 

Preotul: 

- Vă găsiți deci întro mare dificultate amândoi. 

Maria: 

- Da, suntem logodnici şi nu putem să ne căsătorim decât peste un oarecare 
număr de ani. 

Preotul: 

- Și situația vă pune în dificultate. 

Maria: 

- Totul a mers foarte bine până anul acesta. Logodnicul meu studia ştiinţele 
politice. Totul mergea foarte bine la munca lui. Acum, în schimb, nu mai 
reuşeşte să studieze. Nu a mai promovat la câteva examene. Zice că i-ar fi 
necesar să aibă relaţii intime cu mine pentru a putea să muncească şi să înveţe. 
Dar mama mea îmi spune, dimpotrivă, aproape tot timpul, că este nevoie să fim 
foarte prudenţi pentru a avansa în acest plan şi, şi eu cred la fel... 

Carol, care asculta atent, dă semne de nervozitate: 

- Munca mea intelectuală nu merge cum ar trebui pentru faptul că nu am nici un 
mijloc pentru a mă elibera de tensiunea sexuală. 

Parohul: 

- Pentru dumneavoastră pare o situaţie foarte dificilă. 

Carol: 

- Dar este o dilemă fără soluţie. Am vorbit cu aceasta şi cu prietenii şi cu unii 
medici şi toți îmi spun că trebuie să caut o oarecare satisfacţie sexuală. 

Parohul: 

- Și atunci ce aţi făcut? 

Carol: 

-  Aşvrea să am relaţii intime cu Maria, dar ea se opune, spunând că este păcat. 

Maria: 

- Vreau să mă pregătesc pentru nuntă menţinând toată puritatea posibilă şi 
salvând prietenia mea cu Dumnezeu. Cu toate acestea văd şi pericolul de a-l 
pierde pe Carol pentru că îl contrazic tot timpul. 

Parohul: 

- Deci în esenţă, aveţi amândoi dificultăţi, chiar dacă diferite, şi nu ştiţi cum să le 

rezolvaţi. E adevărat? 

Carol: 

- Exact. Fără dubiu, aş putea să frecventez o altă fată pentru a găsi această 

detensionare, dar ar fi o infidelitate faţă de adevărata mea iubită, Maria. 

Parohul: 

- Este mai corect să rămâi astfel fidel propriei logodnice. Dar n-ar fi mai simplu 

să anticipaţi, să grăbiţi nunta? 

- Arfio lipsă de responsabilitate din partea mea. 

Carol: 

- Nu aş putea, în realitate, să garantez traiul zilnic al soţiei şi al copiilor care vor 

veni, şi părinţii noştri nu sunt deloc bogați... 

- Atunci, trebuie să găsiți o soluţie creştină la această problemă, care să nu fie 

însă raporturile conjugale. 

- Desigur... Deci, părinte, ați putea să ne spuneţi cu mai multă precizie ce este de 

făcut în situația noastră? 

În acest moment s-au clarificat multe lucruri între cei doi. Au ajuns să ceară sfat 
de la cineva care le poate clarifica situația cu competenţă şi luciditate. Acum este 
momentul în care preotul poate să comunice celor doi mesajul evanghelic, să prezinte 
valorile morale autentice, să-i orienteze pe cei doi spre soluţionarea problemei. 

„A ajuta” este actul de promovare într-o persoană o schimbare constructivă de 
comportament, astfel ca să aibă loc o fortificare a dimensiunii afective a vieţii 
credinciosului şi de a oferi un control personal mai mare în activităţile pe care 
credinciosul va trebui să le desfăşoare”. 

Procesul de evoluţie se fundamentează pe mai multe principii: 

1. În primul rând, persoana trebuie să devină tot mai conştientă atât de 
resursele care există în ea, cât şi de carenţele proprii. Astfel, se ajunge la 
înţelegerea nevoilor de fond care devin astfel factori dinamici în realizarea 
de sine. 

2. Un alt principiu fundamental al psihologiei umaniste este afirmarea 
valorilor. Doar în raport cu acestea omul poate interpreta întreaga existenţă. 
El trebuie să se raporteze permanent la valori, să-şi organizeze 
comportamentul în funcție de acestea. Din punct de vedere operativ, 
Carkhuff sugerează să pretindem de la noi înşine şi de la ceilalți maximul 
pe care-l putem oferi, încercând să creştem constant exigenţele. 

3. Un alt principiu aminteşte că evoluţia armonioasă a persoanei umane 
pretinde să fie promovată dezvoltarea diferitelor funcţii psihice umane: 
intelectuale, afective, sociale, morale. Orice nou achiziţie intelectuală 
trebuie să comporte o schimbare de comportament. 

Carkhuff consideră că schimbarea de sine este întotdeauna opera unei persoane, 
este începută întotdeauna de ea, iar instituţiile şi structurile au un rol secundar. 
Carkhuft demonstrează o mare încredere în resursele persoanei umane şi în capacitatea 
persoanei umane de a iniţia în sine un proces de transformare şi de îmbunătățire. 

Atenţia ce trebuie acordată interlocutorului 

Atenţia constă în primul rând în înțelegerea comportamentelor non-verbale ale 
credinciosului, pentru a înţelege profund starea lui interioară. 

„Observarea” are în obiectiv întreaga persoană a interlocutorului: aspectul fizic 
(modul de a se exprima şi gesticula, grija pe care o are faţă de propria înfăţişare), cel 
intelectual (interesul, precizia şi ordinea în expunere, promptitudinea de a învăţa), 
componenta afectivă (intensitatea sentimentelor, coerenţa acestora cu mimica facială şi 
cu mişcările corpului, libertatea de exprimare), modul de a instaura relația 
interpersonală (este interesat, indiferent, dificil, încrezător, posesiv etc.). 

Psihologia mai spune că nimeni nu poate să menţină pe termen lung o stare de 
atenţie neîntreruptă, nici să înţeleagă exhaustiv tot ceea ce se întâmplă. Pentru a 
observa comportamentul unei persoane, preotul trebuie să-şi menţină o stare de atenţie 
vie, dar nu crispată, pentru ca să nu-i scape elementele cele mai semnificative. Această 
atenţie a preotului poate fi asemănată cu lectura pe care radarul o face în câmpul său 
de acţiune: aparatul semnalează doar obiectele sau fenomenele „alarmante”. 

Ascultarea 

Ascultarea presupune să-ți aminteşti cât mai fidel posibil ceea ce altul a povestit, 
reținând cât mai multe amănunte din ceea ce a povestit. A nu reţine multe elemente de 
amănunt este dovada lipsei de atenţie sau a scăzutului interes pentru interlocutor sau 
pentru conţinutul expunerii sale. 

Preotul poate să-şi perfecționeze capacitatea de a asculta urmând următoarele 
indicaţii practice: 

- să verifice constant impresia făcută la prima întâlnire, confruntând-o cu datele 
care reies din expunerea ulterioară; 

- să urmărească expunerea credinciosului folosindu-se de o grilă de interpretare 
compusă din câteva „variabile situaţionale”, care exprimă principalele modalităţi 
ale oricărui eveniment existenţial. Aceste variabile se pot exprima prin 
termenii: cine, ce, unde, când, cum, de ce; 

- Să evite orice prejudecată sau reacţie care s-ar naşte spontan faţă de credinciosul 
din faţa lui, în urma a ceea ce aude de la el, pentru a putea să înţeleagă ceea ce i 
se comunică; 

- Să-şi amintească în special tonul vocii, expresia chipului, încărcătura 
sentimentală a cuvintelor; 

Credinciosul, simțindu-se primit cu bunătate şi ascultat cu atenţie şi interes sincer, 
are experienţa concretă de a se simţi demn de consideraţie şi va fi interesat să continue 
colocviul şi stimulat să-şi depăşească dificultăţile. Preotul trebuie, de asemenea, să-l 
stimuleze pe credincios să-şi exploreze propria lume interioară. 

După ce a ascultat anumite aspecte ale situaţiei, preotul crede că ştie deja destul 
pentru a o înţelege deplin, pentru a „dicta” câteva sfaturi. Este o iluzie grosolană, în 
care cade cel care neglijează două principii elementare, din păcate în general ignorate: 

Ş. Interpretarea şi semnificaţia unei Situaţii existenţiale este determinată de 

percepţia pe care o are despre aceasta individul în cauză; €l este expertul în 
cauza proprie; doar el deci ne-o poate comunica; 

2, Sfaturile inspirate din „înţelepciunea” preotului şi datele care nu se 
sintonizează profund cu planul perceptiv şi afectiv al credinciosului riscă să 
se reducă la o pură proiecţie a lumii subiective a preotului. 

Pentru a intra în comunicare cu o persoană este necesar să răspundem la orice 
interogativ sau dificultate pe care aceasta o pune. Este potrivit să începem răspunzând 
doar la conţinutul a ceea ce persoana respectivă comunică, evitând orice interpretare, 
comentariu sau judecată, orice tentativă de a „ghici” ceea ce nu a fost spus. Ulterior, de 
poate răspunde la sentimentele prezente în credincios în timp ce acesta vorbeşte. În 
sfârşit, preotul va încerca să răspundă atât la conţinut cât şi la sentiment, punându-le în 
relaţie între ele. Vom analiza aceste trei momente: 

Răspunsul la conţinut: 

Acest tip de intervenţie constă în surprinderea conţinutului a ceea ce o persoană a 
comunicat, şi în reformularea acestui conţinut prin expresii şi fraze echivalente. 
Această reformulare trebuie făcută având harisma participării şi intuind punctele 
„cheie” ale comunicării, fără a-i adăuga nici „intuiţii” nici „comentarii”. În primele 
intervenţii, în general, nu se răspunde la stările de suflet ale interlocutorului. Pentru a 
facilita acest răspuns se pot folosi formule de tipul: „Îmi spui deci că...” „Spui că...”. 


Răspunsul la sentimente 

Răspunsul la starea afectivă a persoanei este percepută ca o participare profundă a 
preotului la viaţa individului, intensificând deci relaţia, favorizând empatia şi 
potenţialul de încredere şi de dispoziţie spre implicare concretă. Valoarea acestui tip de 
răspuns constă în abilitatea în a identifica sentimentele specifice pe care persoana le 
trăieşte în acele momente, şi în a le comunica interlocutorului pentru ca acesta să le 
poată verifica şi recunoaşte precizia. 

Răspunsul atât la sentimente cât şi la conţinut 

Prin acest răspuns preotul comunică credinciosului „nodul cauzal” pe care l-a 
identificat în timpul colocviului, dintre situaţia obiectivă (conţinut) şi reacţia emotivă 
(sentiment). Astfel, preotul ajută credinciosul să devină conştient de motivul care stă la 
baza stării sale de suflet. Aceasta să o semnificaţie rațională sentimentelor, persoana 
reuşind să înţeleagă cu claritate propriile reacţii, să le înfrunte, să împrăştie angoasa. 
Credinciosul se va simţi astfel încurajat să se auto-exploreze tot mai mult, facilitând 
astfel procesul de depăşire a dificultăților. 

11. Câteva elemente de psihoterapie pastorală 
- Călătorie duhovnicească spre subconștient - 


Mai înainte de a intra în problematica componentelor biografice ale 
personalităţii păstorilor care intervin în falimentarea colocviilor pastorale, vrem să 
studiem într-un caz concret modurile de manifestare ale lipsei de succes a acţiunii 
pastorale. Vom vedea astfel cum scopul nobil de a ajuta, de a se apropia şi de a se ataşa 
afectiv eşuează adeseori pe neprevăzute şi în mod involuntar. Motivul acestui eşec 
pastoral stă în faptul că multe dintre preţioasele motivații conştiente ale preotului de a 
ajuta credinciosul sau interlocutorul sunt însoţite de motive colaterale inconştiente, 
extrem de discutabile. În orice caz, doar strada spre Emaus, spre descoperirea 
ascunzişurilor propriei personalităţi, va permite păstorului să se apere de formele 
multiple şi subtile de înstrăinare, de detaşare sau de indiferenţă din cadrul unei relații 
pastorale, şi va împiedica motivele colaterale ale angoasei să-i determine cursul. 


Dificultatea de a te apropia afectiv de cineva: 
„Nu mai văd aproape nimic!” 


De aproape trei luni Doamna Maria este membră colaboratoare a unei asociaţii 
care se dedică ajutorului bătrânilor, şi pentru început i-a fost încredinţată sarcina de a 
0 asista (din punct de vedere pastoral, social, economic etc.) pe bătrâna Hareta. 
Doamna Maria o vizitează regulat pe bătrână o dată pe săptămână, dar întâlnirile 
sunt atât de puţin satisfăcătoare, că ea are serioase dubii în privința continuării 
acestei relaţii pastorale. Surprindem unul din dialogurile lor. 

V. Vizitatoarea, Doamna Maria 

G. Gazda, doamna Hareta. 

-  G. Gândiţi-vă puţin, joia trecută medicul mi-a zis că operaţia la ochi nu se mai 
poate face. După cum ştiţi bine, am cataractă la amândoi ochii şi vederea mi se 
înrăutăţeşte tot mai mult. Nu mai văd aproape nimic şi nu pot ieşi din casă 
singură. Automobilele, de exemplu, nu le mai văd, şi pot chiar să mă calce. Şi să 
fac cumpărăturile îmi este imposibil. Mai demult, da, mai demult se putea... 
Dar acum nu mai pot ieşi din casă. Şi... 

-  V. Dar, doamnă, pentru a face cumpărăturile sunt aici eu, am să le fac o dată 
pe săptămână pentru dumneavoastră. Şi am să vă aduc tot ceea ce vă lipseşte. 

Dar, dar veniţi doar o dată pe săptămână, şi vedeţi, între timp este nevoie de 
atâtea alte lucruri mărunte, şi nu este nimeni pe care să pot să-l trimit să le 
cumpere, şi dacă vreau să cumpăr un covoraş, o periuţă etc., dumneavoastră nu 
puteți veni atât de des la mine. 

V. Dar, dragă doamnă, nu trebuie să vă faceţi atâtea scrupule, chemaţi o vecină 
şi sunt sigură că lumea va fi dispusă... 

H. A, vecina, ştiţi, la aceea nu trebuie să-i ceri niciodată nimic. Vine 
întotdeauna, da, dar nu-mi place; n-o cunoaşteţi; atâta disponibilitate când sunt 
alții de faţă, şi apoi, când am realmente nevoie, nu-i mai dai de urmă. Nu, la 
aceea nu vreau să-i cer absolut nimic, şi alții în schimb nu se arată niciodată pe 
aici. 

Dar, doamnă, nu demult a trecut pe la dumneavoastră doamna de la Sibiu, şi cu 
ea ați mers chiar şi la cimitir; 

H. Ah, da, dar aceea vine foarte rar. Da, a venit o dată. Mai apoi, cu o 
săptămână în urmă, mi-a spus că va veni, dar cu toate acestea n-a mai venit. Pe 
ea nu se poate conta. Și apoi, ştiţi, se lamentează atâta că este bolnavă, când, 
de fapt, e sănătoasă, şi mie nu-mi place acest lucru. Eu, în schimb, sunt bolnavă 
cu adevărat, şi aceasta o adevereşte şi medicul, şi de aceea toate scenele ei nu- 
mi plac. Se crede foarte importantă, şi apoi, îmi spune că tremură tot timpul: 
gândiţi-vă, zice că are o boală urâtă dar de fapt nimic nu e adevărat. 

V. Dar este bine ca această femeie să vină. Astfel dumneavoastră aveţi cel puţin 
0 persoană acompaniatoare; 

Ce mai companie! Aceea nu face altceva decât să vorbească despre boala ei, şi 
apoi vine foarte rar; de două ori pe an. Şi astfel, sunt de fapt tot timpul singură, 
fără posibilitatea de a merge să vizitez pe cineva. 

V. Dar nu a fost adineauri aici o fată care s-a arătat dispusă să meargă să vă 
facă cumpărăturile? 

H. A, da, în timpul concediului, în timp ce dumneavoastră lipseaţi, a venit una şi 
i-am spus că o voi plăti cu 250.000 de lei pe lună dacă îmi va face 
cumpărăturile o dată pe săptămână. A fost aici doar o singură dată, şi apoi... 
dorea prea mult. A făcut cumpărături de la magazinul central care e foarte 
scump. N-a cheltuit singur mai mult de 200.000 de lei, dar eu i-am fost dat 
250.000, iar ea a pretins că i-a cheltuit pe toţi. În plus de aceasta mi-a zgâriat 
vasul de ceramică de la intrare care este extrem de prețios şi la care ţin foarte 
mult. Gândiţi-vă: alaltăieri m-am lăsat însoţită acasă de un domn; n-ar fi 
trebuit, o ştiu; dar uneori sunt extrem de epuizată de drum; acest domn m-a 
purtat acasă cu maşina lui, şi a intrat apoi puţin, şi mi s-a făcut foarte frică de 
el. Mă privea foarte ciudat, şi în plus, mi-a cerut bani pentru ca să-şi cumpere O 
cartelă telefonică. M-a cuprins o mare frică, căci m-am gândit că vrea să vadă 
unde ţin banii. Apoi, ținea o servietă în mână într-un mod foarte ciudat, şi mi se 
părea că ascunde un revolver. Atunci i-am spus că nu ţin bani în casă niciodată 
din motive de securitate; m-a întrebat dacă n-am să-i schimb o bancnotă de 
500.000 de lei, şi i-am spus că eu niciodată nu am ţinut în mâini o astfel de 
bancnotă, şi că doar 10.000 pot să-i dau că atât am... el continua să ţină 

servieta aceea în mâini şi mi-era o frică nebună. Mă gândeam că acum, acum 
mă omoară... 

Dar, doamnă Hareta, nu trebuie să vă gândiţi întotdeauna la ceea ce este mai 
rău... dacă cineva vine la dumneavoastră... 

Dar l-am văzut foarte bine pe acest domn cu servieta lui... 

Dar atunci nu trebuie să vă mai încredeţi în nimeni; vreau Să zic: lumea e atât 
de rea, trebuie să staţi mai atentă; 

L-am văzut foarte bine, ţinea servieta foarte ciudat... 

Dar ştiţi, şi eu ţin câteodată geanta mea într-un mod mai straniu. Poate am 
ceva şi nu vreau să se verse. Nu trebuie să fiţi atât de neincrezătoare. Dar nu 
trebuie să fiţi nici imprudentă. Poarta trebuie s-o ţineţi tot timpul închisă, şi 
trebuie să nu deschideţi până când nu întrebaţi cine este. Cred că aceasta 
trebuie să faceţi, dar mai cred că nu trebuie să fiţi nici prea neîncrezătoare. 
Dar televiziunea tot timpul să fim atenţi cu poarta, să nu lăsăm să intre pe 
nimeni, şi vedeţi, cu toate acestea, tot mereu vin reprezentanţi de la gaz, apă, 
curent, cablu, şi chiar dacă le zic că nu am nevoie de nici un control, mă 
întreabă de alți vecini de bloc, dacă sunt acasă, dacă nu au ei nevoie etc., 
încercând Să înfiripeze o discuţie, poate, poate reuşesc să pună un picior în uşă 
şi apoi să intre cu forţa. 

Dar doamnă, daţi prea multă crezare la tot ce se spune la televiziune. Eu nu i-aş 
da nici un fel de crezare celui de la emisiunea ,, Infracţiuni ”. 

Dar a spus-o el de atâtea ori, şi totul s-a dovedit a fi adevărat. Eu nu scap nici 
una dintre aceste emisiuni. 

V. Cred că totuşi multă lume ar merita încrederea noastră... 

H. Dar dumneavoastră nu cunoaşteţi viaţa. Este rea, şi în mod special aceia 
care se prezintă la poarta ta. Există şi tineri foarte drăguţi, adeseori studenți, 
care te ajută să poți traversa strada. 

V. Dar mai sunt şi alți oameni buni, nu trebuie să fiţi atât de drastică. Este atâta 
lume drăguță şi dispusă să vă ajute. Dar trebuie ca şi dumneavoastră să veniți 
puțin în întâmpinarea acestor persoane, să cereți ceea ce aveţi nevoie. În acest 
bloc se găseşte sigur cineva dispus să vă aducă câte ceva de la magazin. Dar 
dacă nu cereţi, lumea nu vine din proprie inițiativă. 

Nu... pe aceştia din bloc nu vreau să-i deranjez... nu vor nici ei, de fapt, ... nu... 
Pentru a putea înţelege, în acest colocviu, ce cauzează iritarea celor două femei 


care caută în zadar să se întâlnească, pare oportun să analizăm starea psihologică a 
doamnei Hareta. Se observă citind cu atenţie anumite afirmaţii contradictorii ale 
acesteia. Se lamentează că nu mai vede, că va orbi în curând complet întrucât operația 
nu mai este posibilă, în schimb urmăreşte programele de televiziune, distinge 
bancnotele, observă în detaliu poziția servietei din mâna domnului; în plus, în ciuda 
stării ei de orbire quasi-totală, porneşte totuşi la drum de una singură. Această 
contradicţie între imaginea pe care o creează despre sine însăşi şi modurile concrete, 
efective de a se comporta este evidentă. Descoperim astfel în orbirea ei nu doar o 
infirmitate fizică: la slăbirea vederii se adaugă în mod clar unele probleme de natură 
psihică. Dacă luăm serios în calcul şi în analiză reflexele amare şi deprimate împotriva 

semenilor pe care le are, observăm că orbirea ei are nişte contururi clare, relevându-se a 
fi simbol fizic al unei suferinţe şi a unei amărăciuni de natură psihică: ea nu mai 
poate vedea pe nimeni, pentru că a văzut deja destule. Fa îşi întoarce privirea de la 
umanitate, care a rănit-o profund şi a ofensat-o. Astfel, cauza stării ei de spirit nu este 
nicidecum doamna de la Sibiu, sau bărbatul care a însoţit-o până în casă, sau studenta 
care i-a zgâriat vasul de ceramică. Rana ei este mult mai profundă, iar ultimele 
evenimente nu fac altceva decât să o redeschidă. Devenind „oarbă”, ea îşi exprimă 
refuzul total faţă de această lume care i-a rămas datoare cu multe din lucrurile pe care 
o persoană le poate aştepta de la semenii săi. Fa este o fiinţă dezamăgită, însetată 
afectiv şi niciodată satisfăcută. Orbirea ei este şi este şi un apel, o invocare, o cerere 
insistentă de ajutor de la lume, pentru a primi atenţia şi afecțiunea de care niciodată nu 
s-a bucurat. 

Doar acum şi astfel, ajunsă oarbă, merită atenţie şi grijă din partea semenilor. Şi 
realmente, sunt atâția care sar în ajutorul bătrânei: vecina, bărbatul de pe stradă, 
studenţii, femeia de la Sibiu şi vizitatoarea noastră. Dar cu toate acestea, toate aceste 
persoane dispuse să ajute, nu reuşesc să satisfacă existenţele bătrânei. Dimpotrivă, în 
ciuda întregii atenţii pe care i-o acordă, îi oferă bătrânei doar motive de dezamăgire şi 
prilejuri de acuze. Astfel, oricine aude strigătul ei interior şi tainic de ajutor sfârşeşte 
prin a ajunge pe banca acuzaților. 

Chiar şi când reproşează vizitatorilor ei că sunt prea puţin prezenţi sau că au 
intenţii rele, „orbirea” ei se manifestă: pe de o parte, ei sunt cei care ar trebui să fie 
îngăduitori cu ea (pentru că e bolnavă şi bătrână). Drept consecinţă, toate aceste 
persoane se simt frustrate de continuele reproşuri nedrepte, şi de la un moment dat nu 
vor mai veni. Şi aceasta nu va face altceva decât să confirme percepţia trecută şi 
prezentă pe care bătrâna o are despre umanitate în general, că nu se poate conta pe 
nimeni şi pe nimic; în nimeni nu trebuie să te încrezi, oricum vei ajunge abandonată. 

Mesajul ei subtil şi duhovnicesc pentru vizitatoare (sau pentru preotul care-şi va 
găsi timp să o viziteze) este acesta: Am fost foarte ofensată de oameni şi nu mai vreau 
să văd şi să întâlnesc pe nimeni. Dar poate se mai găseşte cineva să-mi ofere o fărâmă 
de speranţă dându-mi atenţia pe care dintotdeauna am aşteptat-o. Tu poți fi aceasta. 
Dar fii atentă: te voi încărca cu toate suferințele mele. Sper că eşti suficient de 
puternică ca să suporţi amărăciunea mea, în special atunci când, drept remuneraţie 
pentru gesturile tale pozitive, te voi acuza pe nedrept. Vreau însă să fii o sursă de 
iubire pentru mine. Vreau să-mi cobori în inimă toată afecțiunea pe care o poate 
revărsa Cerul asupra mea! Mi-e sete de iubire!” 


Forme de ignorare a dramei bătrânei 

Cum reacţionează vizitatoarea în această situaţie? Înţelege mesajul bătrânei? Nu 
cumva ea găseşte motive pentru a se detaşa afectiv de drama ei?  ldentificăm trei 
moduri diferite de reacţie a acesteia. 


1. Confruntarea cu date obiective 


Tânăra-asistent pastoral este evident preocupată de a da o viziune corectă a 
lucrurilor (deoarece atunci când bătrâna se plânge că nimeni n-o vizitează, o 

corectează). În lumea interioară a psihicului, contează însă nu faptele, ci 
interpretările subiective care se dau faptelor. Epicur a declarat: „Nu lucrurile în sine 
ne preocupă, ci opinia pe care o avem despre ele. Cu alte cuvinte, adeseori nu 
contează realitatea, ci interpretarea ei. Epicur exprima deci o intuiţie care este 
confirmată de psihologia contemporană a percepției: realitatea pe care o trăim este 
construită subiectiv, în sensul că faptele şi evenimentele sunt interpretate subiectiv de 
fiecare om. Trâăirea noastră interioară este alcătuită dintr-o pluralitate de structuri 
care filtrează, ordonează, dar şi distorsionează faptele obiective. Dacă bătrânica 
trăieşte cu impresia că nimeni nu o ajută — în ciuda numeroaselor vizite pe care le 
primeşte regulat — atunci trebuie să-i respectăm această interpretare a realităţii. 
Asistentul pastoral trebuie să meargă dincolo de simplele cuvinte şi să-şi dea seama 
de realitatea pe care bătrânica o plânge, adică faptul că contractele pe care le are 
(inclusiv cel cu asistentul pastoral) nu sunt capabile să elimine senzaţia de singurătate 
şi de abandon pe care o are. 

Dacă această senzație subiectivă este negată constant prin apelul la fapte 
obiective, se întâmplă ceea ce am observat în dialogul nostru: colocviul pastoral al 
celor două interlocutoare derapează într-un duel dialogic, în jocul de cuvinte: „Da, 
da, sigur, însă... ”, care poate continua la infinit. Prin acest joc, unul propune sfaturi, 
iar celălalt le respinge sistematic. Sfârşitul acestui joc va fi, inevitabil, întreruperea 
definitivă a raportului dintre cei doi. De fapt, în acest caz fiecare îşi are propriul 
monolog în două sectoare diferite ale realităţii: bătrânica la nivelul senzaţiilor ei 
subiective, asistentul pastoral la nivelul faptelor obiective, fără ca să se întrezărească 
vreo punte între ele. 

Desigur, preotul trebuie să fie din principiu, „avocatul adevărului”, dar aceasta 
nu înseamnă că trebuie impusă interlocutorului o viziune „obiectivă” asupra tuturor 
faptelor. Conceptul de „realitate” pretinde, de fapt, a lua cunoştinţă de traumele ascunse 
ale trecutului propriu, şi a opera o reconciliere a noastră cu propriul destin care ne-a 
dezamăgit „pretenţiile gigantice” pe care le-am avut în copilărie. Din acest punct de 
vedere, ar fi fost mult mai important ca asistentul pastoral să respecte lumea interioară 
a bătrânei, experienţa subiectivă a acesteia de singurătate. Forma pozitivă de 
confruntare, în cursul terapiei pastorale, consistă tocmai în confruntarea cu realitatea 
dureroasă, şi ca atare ascunsă, a trecutului, care este limitată la lumea interioară. 


2. Sfaturi şi soluţii „duioase” 

O atitudine deseori întâlnită în colocviile pastorale este constituită de tentativa, 
plină de bune intenţii, de a oferi soluţii celui care caută rezolvarea propriilor 
probleme. Şi în cazul nostru doamna-asistent pastoral apelează la sfaturi. Se pare chiar 
că la lamentările bătrânei doamna opune propuneri de soluţionare a situației. A 
considera dialogul pastoral o înşiruire de cereri căreia îi vor fi corelate o suită de 
propuneri este greşit. Acest tip de dialog nu este capabil să satisfacă exigenţele 
psihologice interioare ale celui care cere sfat. Trebuie ca preotul, în general să fie 
echilibrat cu „oferta” lui de sfaturi, deoarece: 

- propunerile de soluţionare a situaţiilor adeseori nu iau în considerare căutările, 
adeseori anevoioase, realizate deja de interlocutor, pentru a ieşi din criză. 

Desigur că el a cheltuit deja o mare cantitate de energie psihică în căutarea unei 
soluţii. Dacă preotul oferă o soluţie într-un timp record, înseamnă că declară 
indirect că interlocutorul său este prost, sau incapabil de a trăi; soluţiile rapide 
dispreţuiesc eforturile precedente ale credinciosului şi-l pot răni; 

- cu fiecare propunere de soluţie, preotul îşi asumă o responsabilitate, de care 
apoi va da socoteală. El se transformă într-un „expert în biografia altuia”, şi 
împiedică sau descurajează auto-reflecția personală a celuilalt; 

- propunerile de soluţie favorizează în interlocutor sentimente şi atitudini de 
confuzie, neputinţă şi dependenţă. Interlocutorul ajunge să trăiască raportul cu 
preotul precum medicul cu pacientul, unde se întâlneşte un specialist cu un laic 
ignorat. Activitatea şi eforturile terapeutice sunt astfel delegate totalmente 
expertului în medicină, psihologie sau teologie. Interlocutorul se retrage în sine 
preferând rolul pasiv de observator exterior care aşteaptă soluţii, precum şoferul 
care, într-un service auto, priveşte repararea propriului automobil. 

- Propunerile de soluţie exercită o anumită presiune asupra interlocutorului. EI 
se găseşte în condiţia de a se teme că nerespectarea sfatului aduce cu sine 
respingerea sa de către preot. Când credinciosul observă că soluţia propusă 
poate fi chiar imposibil de aplicat, el poate chiar ajunge să facă totul pentru a-l 
„convinge” pe preot de progresele inexistente pe care le-a făcut. Această lipsă 
de onestitate va crea — inevitabil — sentimente de culpă. 

- Sfaturile pot lua în ochii credinciosului forma prescripțiilor, ordinelor sau 
interdicţiilor, care se adaugă la cele ce — de-a lungul evoluţiei sale psihice — l-au 
îmbolnăvit: restricţii şi sancţiuni, datorii, directive şi orientări. 

Preotul trebuie să fie conştient că sfaturile au o putere terapeutic-pastorală extrem de 
limitată. Oamenii lumii noastre au nevoie nu atât de sfaturi, cât de putere. Marea 
eroare pedagogică din lumea noastră este opinia — foarte răspândită — că ceea ce 
contează, inclusiv în plan spiritual, „este ceea ce se ştie”. Această opinie este 
înşelătoare şi se aseamănă anumitor teorii ale personalităţii potrivit cărora acțiunile 
noastre ar fi dirijate numai şi numai de ceea ce cunoaştem (teoretic). Dar o privire 
simplă împrejur ne demonstrează că nu este aşa: de exemplu, fumatul este un viciu 
foarte răspândit, şi toţi cunosc faptul că el este foarte dăunător atât fumătorului propriu- 
zis, cât şi celor din jur. Cu toate acestea, puţin sunt cei care-l abandonează. Există deci 
mulți alți factori capabili să influenţeze acţiunile noastre, care nu-şi au originea în 
sfera cognitivă; există mulţi alţi factori inconştienţi, dar care sunt determinaţi în 
acţiunile noastre. 

Un alt motiv pentru care strategia sfaturilor este nesatisfăcătoare se situează în 
personalitatea preotului. A fi interpelat în calitate de „expert” poate suscita dorința 
neduhovnicească, inconştientă şi narcisistă de a fi stimat. Preotul trebuie să refuze 
rolul, propus subtil de credincios, de a acţiona în raport cu el ca un expert. Dialogul 
pastoral are succes numai şi numai dacă preotul practică o foarte vigilentă abstinenţă 
în raport cu dorinţele lui inconştiente, de a fi apreciat, de a fi vorbit ulterior de bine, 
de a fi plin de „putere” în raport cu credinciosul. 


3. Generalizare, minimalizare, criticare, ironizare 

Există alte multe forme de intervenţie în dialog, incompatibile cu un raport 
terapeutic-pastoral corect. De exemplu, asistentul nostru pastoral răspunde de frica 
bătrânei de hoţi cu o constatare generalizatoare şi minimalizatoare. Cu alte cuvinte, 
nu ia în serios frica bătrânei, senzaţia ei subiectivă, opunându-i superficial o experienţă 
generică de viaţă. Neluarea în seamă a exigenţelor bătrânei blochează raportul şi 
îndepărtează interlocutorul de experienţele sale concrete spre o discuţie generală şi pur 
teoretică, sau — în cazul nostru — o pune sub presiune impunându-i să-şi justifice 
senzația personală. 

Există şi „generalizarea pozitivă”, dar aceasta, în psihologie, nu încearcă să 
devalorizeze experiența personală, ci să o pună în valoare. Preotul trebuie să-l 
încurajeze pe credincios să-şi aprofundeze tot mai mult experienţele subiective. Când 
preotul generalizează, minimalizează, critică sau ironizează, se întreabă la nesfârşit, 
demonstrează că vrea să păstreze distanţele faţă de celălalt. Motivele profunde ale 
acestei distanțări sunt de căutat în personalitatea sa, care nu suportă apariţia sau 
existenţa anumitor sentimente, conflicte sau atitudini. 


„Pasageri clandestini” în călătoria terapeutico-pastorală 

Se cuvine să trecem acum de la nivelul superficial al acţiunii, la dimensiunile 
profunde ale acesteia. Putem descoperi astfel că nu suntem capabili să suportăm sau 
Să trecem cu vederea neglijarea noastră de către alţii, generalizările sau învăţămintele 
pe care alţii vor să ni le dea. Suntem, cu alte cuvinte, prizonieri ai noştri înşine; 
prizonieri a anumitor scheme pedagogice, a unor roluri auto-impuse. Figura de mai Jos 
ilustrează legătura dintre reacţiile „superficiale” şi motivațiile mai profunde. 


Conştient Intervenţii Să asculţi, să întrebi, să generalizezi 
Rol Medic, expert, păstor 
Să ajuţi, să călăuzeşti, să converteşti 
Subconştient Structura personalității Frică de a greşi, sentimente de culpă, 
depresie 


Graficul ilustrează cum, pentru a modifica nivelurile superficiale de acţiune, sunt 
necesare cele aflate la profunzime. Nivelul motivaţiilor inconştiente (dorinţe, traume, 
ofense etc.) pretind o anumită auto-experiență pentru a putea ajuta şi însoţi afectiv 
semenul aflat în nevoie. Hermann Stenger vorbeşte de „pasageri clandestini” care 
trebuie să fie descoperiţi, aduşi la suprafaţă şi puşi în slujba noastră, dacă dorim ca 
baraca noastră de salvare să fie utilizabilă. Referindu-se la pastorația individuală, el 
identifică trei posibili „pasageri clandestini”. 


1. Tendinţa de a-i domina pe alţii 

Potrivit unor psihologi contemporani (ex. Hermann Stenger) această tendință 
derivă în mod special din exigenţă nesatisfăcute în prima copilărie şi este redeşteptată 
de situaţii care, prin natura lor, includ atitudini de supunere şi de superioritate. Între 
acestea se situează şi raportul dintre păstor-credincios, medic-pacient, profesor-elev, 
şef-subordonat etc. Recunoscându-se pe sine însuşi în poziţia de superioritate pe care i- 

o conferă responsabilitatea sacramentală pe care o are, preotul trebuie să-şi controleze 
eventuala tendinţă de a se înstăpâni asupra altora. Păstorul poate face aceasta 
recunoscându-se pe sine însuşi drept „medic-bolnav”. De la Mântuitorul Hristos 
păstorul poate învăţa ce înseamnă renunţarea la putere, renunțare care îi permite apoi 
să acţioneze într-un mod eficace. 


2. Dorinţa de a dobândi recunoaştere publică şi apreciere („„iubire”) 

Relaţia pastorală cunoaşte riscul ca păstorul să se situeze pe o poziţie de 
exploatare, pretinzând cu sete de la interlocutorul său recunoaştere şi stimă. Textul 
biblic menţionează cuvintele lui lisus: „Mai fericit este a da, decât a lua” (F.Ap.20, 
35). Aceste cuvinte nu vor să sugereze că „a primi” nu creează un sentiment real de 
mulțumire şi fericire, ci că a „da” creează o stare superioară, mai intensă, decât cea 
creată de „a primi”. Preotul trebuie să constate că „a da” şi „a primi” nu sunt opuse, 
generozitatea şi iubirea de sine nu sunt în antagonismul. EI trebuie însă să recunoască, 
să identifice şi să pună limite dorinţei interioare de a fi iubit, stimat şi apreciat pentru 
calitățile sale. Dialogul pastoral cunoaşte deci riscul de a exploata poziţia pe care o ai 
pentru a dobândi recunoaştere şi iubire pe „spatele” celui care caută ajutor. 

Câteva fraze ale vizitatoarei se nasc din următorul monolog interior: „Această 
Doamnă Hareta, când spune că nu este nimeni care să o înţeleagă sau în care să poată 
avea încredere, se referă tocmai la mine. Dar asta să i-o permit Să mi-o spună. Va 
trebui să observe că sunt aici tocmai pentru ea, şi că şi altădată am încercat s-o ajut, 
după cum pot. A nu vrea să vezi aceasta mi se pare pură răutate. De aceea, n-o să-mi 
mai pierd timpul cu ea, ca să-mi reproşeze apoi, că fac puţin pentru ea. Am şi altceva 
mai bun de făcut!” 

Doamna asistent-pastoral se simte ofensată personal de ceea ce doamna Hareta 
a zis. Dar bătrâna Hareta, din cauza profundei amărăciuni şi dezamăgiri care sunt în 
ea, nici măcar nu este în stare să vorbească astfel vizitatorilor ei. Fiecare ajunge să fie 
târât de ea în drama cusută cu lamentări şi acuze. Prin aceste lamentaţii şi acuze, 
bătrâna pune din nou în scenă dezamăgirile şi rănile trăite cu mult timp în urmă, pe care 
nu le-a depăşit încă. 

Asistentul pastoral, agresat şi ofensat, se apără şi o loveşte pe bătrână cu noi 
răni, apelând la observaţii dispreţuitoare sau ironice. Drama a ajuns astfel scopul pe 
care bătrâna Hareta şi l-a prefixat, acela de a-i fi confirmată ideea ei veche: 
„Nimeni nu reuşeşte să mă înţeleagă, în nimeni nu mă pot încrede, toţi până la urmă 
mă abandonează! ” 

De ce vizitatoarea se lasă ofensată atât de tare de susceptibilitatea bătrânei? 
Răspunsul trebuie să-l căutăm între „pasagerii ei clandestini”. Ea este de fapt victimă a 
unei dorinţe neconştientizate de recunoaştere. De mai multe ori o îndeamnă pe 
bătrână să aibă „mai multă încredere” în vizitatori şi în ea însăşi; dorinţa ei de a primi o 
„compensaţie” de la bătrâna Hareta a condiționat foarte tare implicarea ei în ajutorarea 
bătrânei, fără să fi conştientizat aceasta. Ea ar trebui, în schimb, să aibă puterea să 
suporte deziluzia, să fie conştientă de faptul că dialogul pastoral nu trebuie să se 
transforme într-un Spaţiu de realizare a propriilor dorințe sau aspirații 
neconştientizate, de laudă sau aprobare. Dacă n-ar avea aşteptări psihice de confort în 

raport cu bătrâna Hareta, ar putea înţelege adevărata semnificaţie a lamentărilor şi a 
acuzelor ei. 

Tendinţa de a reacţiona, într-o situaţie nouă (într-o întâlnire, într-un 
dialog — de exemplu) cu modele de comportament şi sentimente care derivă 
dintr-o situaţie (întâlnire, dialog) trăită cu mult timp în urmă, în tinereţe 
sau copilărie chiar, se numeşte zransfert. Persoane care în copilăria lor au fost 
adeseori abandonate, vor începe orice relaţie cu certitudinea interioară că vor fi 
din nou abandonate. Putem chiar afirma că, începând cu cel de-al 12-lea an de 
viaţă, orice întâlnire pe care o are o persoană este, de fapt, o a doua întâlnire. 

lată cum defineşte Angelo Brusco transfert-ul: „Vorbim de transfert când 
o persoană reacționează emotiv la întâlnirea (sau în dialogul) cu alta ca şi când 
interlocutoarea ar fi o figură reprezentativă a trecutului ei (tatăl, mama, fratele, 
sora), percepând-o greşit şi având reacţii emotive necorespunzătoare noii situaţii. 
Transfert-ul constituie un fenomen spontan, omniprezent în viaţa cotidiană. 
Fiecare om, de fapt, a învăţat să trăiască şi şi-a însuşit anumite maniere de a 
reacționa în copilărie, cu persoanele semnificative ale trecutului său. 

lată deci că şi preotul este subiect al reacțiilor de acest tip, faţă de 
persoanele care îi cer ajutorul. Aceste reacţii pot avea o configuraţie dublă: prima 
are loc atunci când preotul interacționează într-o manieră imatură cu 
interlocutorul, raportându-se la el (sau considerându-l) ca la o persoană ireală, 
iar a doua constă într-o reacție nepotrivită la relaţia de transfert a 
credinciosului. În această a doua situaţie, preotul nu-şi dă seama că afecțiunea 
Sau ura manifestată de credincios nu sunt îndreptate realmente spre el, ci faţă 
de persoana tatălui (sau a mamei, sau a fratelui) pe care el o întrupează în acel 
moment. Dacă nu-şi dă seama de aceasta, reacţionează emotiv greşit, având o 
atitudine rigidă de refuz. 

Observăm deci că şi preotul are această tendinţă spre fransfert, pentru că şi 
el este o ființă limitată şi vulnerabilă, cu sentimente, conflicte şi evenimente 
dureroase în trecut. Pentru a deveni un preot bun, teologul nu trebuie doar să 
elimine situațiile nerezolvate ale propriei biografii, ci trebuie să dezvolte un 
sistem propriu de identificare a „punctelor slabe”, şi a „umbrelor” lui, pentru ca 
să nu-i „infecteze” în mod inconştient pe interlocutorii săi. Următoarea listă a 
formelor de transfert ar putea fi utilă pentru a identifica propria tendinţă: 

- când am un foarte puternic sentiment de tristeţe, disperare, neplăcere, sau 
din contră, extaz şi hipersensibilitate faţă de credinciosul din faţa mea; 

- când descopăr în mine un elan neprevăzut de interes sau de refuz în 
întâlnirile cu el, sau discut cu el îndelung sau foarte dinamic; 

- când criticile sau reproşurile lui mă rănesc profund; 

- când simt o satisfacție profundă pentru laudele explicite pe care mi le face, 
pentru simpatia demonstrată; 

- când nu sunt capabil să-i refuz o atitudine (să-l încurajez, să-l laud, să-l 
cert) pe care o aşteaptă de la mine; 

- dacă mă interesez continuu de buna reuşită a cazului său, dacă el urmează 
sau nu sfaturile mele; dacă doresc să prelungesc cât mai mult raportul cu 
el; 

- dacă îl visez pe interlocutor. 


Capacitatea preoţilor de a se apropia afectiv de credincioşi 
Structura personalităţii preoţeşti 


Într-un studiu empiric au fost examinate 216 persoane (82 de candidaţi la 
preoție, 27 preoţi, 62 studenţi la teologie laici) şi s-a recurs la următoarele 
proceduri psiho-diagnostice: 

1. Chestionarul de incertitudine. Prin acesta este măsurată „anxietatea”, 
clasificată prin: „frică de  insucces”, „fobie a contactului”, 
„incapacitatea de a spune nu”, sentimente de culpă, corectitudine de 
comportament. 

2. Inventarul personalităţii. Acest test obiectiv al personalităţii conţine 
12 nivele bipolare: nervozitate, agresivitate, depresie, irascibilitate, 
sociabilitate, tendință spre (pre)dominare, inhibiţie, extrovertire, 
sinceritate, labilitate emotivă (nevroză), masculinitate. 

3. Test de frustrare. Acest test urmăreşte să identifice tendinţele de 
comportament inconştiente în situaţiile conflictuale cotidiene. Baza 
psihologică a testului este constituită de două componente ale 
psihologiei „agresiune-frustrare”. 


Rezultatele unor teste psiho-diagnostice referitoare la personalitatea 

preotului 

1. Preoţii şi studenţii teologi analizaţi au demonstrat o evidentă „frică de 
a face impresie proastă, frică de insucces, de critică sau de opinia 
publică”: „Într-o discuţie sau dezbatere, argumentele cele mai solide 
îmi vin întotdeauna prea târziu, după încheierea discuţiei! ”; „În 
prezenţa unor persoane cu 0 personalitate puternică, întotdeauna mă 
pierd”; „Îmi lipseşte încrederea în mine însumi... ” 

2. Ei au dificultăţi să spună „nu”. Acest fapt demonstrează o prea mare 
predispoziţie de a ceda la pretenţiile altora sau de a se „preda” la 
exigenţele altora. Discuţiile sunt evitate „din dorinţa de a-şi păstra 
liniştea sufletească” şi „iritarea este păstrată în sine şi nu este 
manifestată în exterior”. Este vorba de „hiperadaptare” şi „frică de a se 
lega”: „Evit tot ceea ce ar putea fi pricină de contradicții! ” ,, Evit, pe 

cât posibil, discuţiile neplăcute, chiar dacă ar fi necesare”; „Când 
sunt diferenţe de opinie, sunt întotdeauna eu primul care cedează... ” 

3. Au tendinţa de a experimenta sentimente de culpă dacă nu satisfac 
exigenţele altora, în special ale persoanelor aflate în nevoie; 

4. Dau o mare importanţă „corectitudinii comportamentale”, care se 
exteriorizează într-o respectare foarte riguroasă a normelor. 


3 3 3 XX 


1. Preoţii demonstrează prin cuvânt şi manifestări că suferă de 
insuficiențe fizice şi tulburări psiho-somatice într-o manieră mai evidentă 
decât alte persoane. 

Preoţii, potrivit unor statistici, suferă mai mult decât alte categorii 
profesionale de dureri de stomac, oboseală, aritmie cardiacă, dificultăți 
respiratorii, dereglări ale somnului etc. Ei se demonstrează deci neîncrezători în 
„fratele trup”, fapt incompatibil cu mesajul creştin al mântuirii întregii fiinţe 
umane, atât a sufletului cât şi a trupului. Dumnezeu însuşi „s-a făcut trup”. 
Întruparea deci ridică trupul uman la demnitatea de trup divin, şi pretinde 
speranţă într-o continuă perfecționare a acestuia, iar nicidecum într-o eliberare de 
acesta. Creştinul adevărat trebuie să accepte necondiţionat de acesta. Creştinul 
adevărat trebuie să accepte necondiţionat propriul corp, fără să simtă nevoia de a- 
| mortifica sau demoniza, sau a-l combate printr-o asceză greşit înţeleasă. 
Problema consistă aici nu în lipsa unei doctrine teologice referitoare la trup, ci 
în lipsa unei transpuneri a acesteia în psihicul uman individual. În neputinţele 
trupului, omul duhovnicesc poate interpreta acceptarea insuficienţei umane de 
către Dumnezeu. 


2. Preoţii sunt subiecţi mai introvertiți decât alţii, cu o scăzută nevoie de 
contacte sociale 

Acesta este un fapt reconfirmat de nenumărate diagnosticări pastoral- 
psihologice. Preoţii tind să păstreze distanţele faţă de oameni, nu se simt atraşi 
excesiv de contactele sociale şi manifestă o scăzută nevoie de relaţii sociale. 
Acest fapt este însă în evidenţă contradicție cu exigenţele profesiei pastorale şi 
cu „datoria relaţiilor” cu semenii. 

3. Preoţii suferă de „anxietate socială” într-o măsură mai mare decât 
restul oamenilor. Ei sunt continuu marcați de o „frică de insucces şi de 
critică”, hiper-cortezie, inhibiţie în contactele sociale unită cu sentimente de 
culpă. 

Diagnosticul psiho-pastoral confirmă o dispoziție exagerată de adaptare la 
regulile sociale, până la o supunere/capitulare faţă de personalităţile autoritare. 
„Un mare număr de teste psihologice au revelat o realitate unică privitoare la 

seminaristul american tipic: în timp ce el are o foarte mare dorinţă de a-i ajuta 
pe ceilalţi, este caracterizat totodată de o inhibiţie care-l împiedică să intre în 
contact fără dificultăți cu alte persoane. În timp ce justifică opțiunea lui 
profesională prin dorinţa de a se apropia afectiv de alții, el consideră această 
apropiere foarte dificilă, pentru că este timid şi puţin sigur de colegii săi. De 
aceea, seminaristul apreciază mult autocontrolul şi stăpânirea de sine. ” 

Aceste rezultate privitoare la anxietate socială a preoților sunt de mare 
importanţă pentru practica pastorală. lată câteva pericole: 

- preoţii consideră contactele cu semenii dificili şi obositoare, de aceea 
adeseori caută să le evite, ei se limitează la contactele pastorale de birou; 

- în dialogurile pastorale, ei încearcă să se refugieze în intervenţii 
distanţatoare, precum: instruire, confruntare cu date obiective, impunere de 
soluţii, comunicare într-un mod impersonal, folosind pronumele „no'”. Le 
este frică, în timpul dialogului, să se apropie prea mult de celălalt; 

- întâlnirea de suflet dintre preot şi o altă persoană nu poate avea loc 
deoarece adeseori preotul îşi ascunde chipul în spatele unei măşti, masca 
„rolului”, 


4. Preoţii au dificultăţi în a conştientiza propriile slăbiciuni şi erori şi a 
vorbi „cu sinceritate” despre acestea 

Potrivit psihologiei profunzimilor, această tendință de ascundere îşi 
găseşte originea în anumite răni interioare primite în copilărie. Un astfel de preot 
va avea mari dificultăţi în apropierea afectivă de ceilalți semeni, întrucât 
interlocutorul nu va recunoaşte în el un om limitat, frate cu omul. El nu va putea 
fi deschis față de durere, la neputinţă şi la dorinţele semenilor, întrucât are 
reflexul de a respinge „propria umbră”, adică orice defect. 


5. Preoţii au tendinţă de a elimina din conştient tendinţele agresive faţă 
de ceilalți. Ei întorc agresivitatea înspre propria persoană, sub formă de 
sentimente de culpă de tip depresiv. 

Există o strânsă legătură reciprocă între absorbția agresivităţii dinspre 
exterior şi depresie. Cercetările contemporane asupra depresiei au demonstrat că 
absorbția agresivităţii este într-o legătură directă cu depresia şi cu dispreţuirea de 
sine. 


Psihogeneza personalităţii preotului 
Ne vom opri puţin asupra biografiei preoților. Este important stilul 
pedagogic practicat în familia de provenienţă a viitorului preot. 
1. Raportat la alţi oameni, preoţii cresc de obicei în familii unde mama 
reprezintă persoana de relaţie şi forul pedagogic dominant pentru copil. 
Tatăl este absent din punct de vedere psihologic: el lasă educaţia aproape 

complet pe seama mamei. Acest fapt conduce la o legătură puternică 
între copil şi mamă. 

2. Preoţii provin din familii în care părinţii şi-au introdus fiii mai repede şi 
într-o manieră mari ridicată în rolul de adulți şi i-au conectat mai de 
timpuriu la valorile corelate lumii adulţilor. În aceste familii copiii au fost 
îndemnați de timpuriu să fie „cuminţi”, să aibă grijă de fraţii mai mici, să 
fie ascultători, să se comporte bine, să evite prieteniile rele. Nu rareori aici 
„Dumnezeu” a fost invocat ca instanță amenințătoare pedepsitoare, pentru 
a disciplina copilul. 

3. Aceşti copii, definiţi „mici adulți”, experimentează precoce faptul că 
capacităţile dobândite de ei nu îi fac simpatici printre cei de aceeaşi 
vârstă cu ei. Astfel, pentru a se simţi şi ei undeva iubiţi şi acceptaţi, se 
încredinţează tot mai mult familiei. În familie însă domină principiul că 
„dragostea se poate primi doar dacă se plăteşte un preţ”, sub forma unor 
contraprestaţii (precum „a fi cuminte”). Ei trebuie să se adapteze la 
idealurile şi valorile familiei. În acest context, al primirii iubirii doar dacă 
există o prestație anticipată, sunt eliminate precoce atitudinile neadmise, 
precum: agresivitatea,  neascultarea, împlinirea dorințelor proprii, 
dezordinea.  Reprimarea acestor realităţi (care au drept finalitate 
autonomia) echivalează cu o vulnerabilitate psihică primordială, în care 
durerea, supărarea trebuie să fie eliminate printr-o idealizare a părinților, 
pentru a putea supravieţui ca fiu care depinde de ei. 

4. În anii adolescenţei, aceşti fii sunt legaţi de părinţi, reuşind să se „dezlege” 
cu mare dificultate. Acum se observă cum ei nu au nici o experienţă de a fi 
„neascultători” fără a fi penalizaţi prin pierderea iubirii altuia. Nu au deci 
curajul de a-i „abandona” pe părinţi şi toate „pretenţiile” acestora. 
Exemple de transfert — transferul psiho-emotiv 
m V/aria, o femeie de 30 de ani, de-a lungul copilăriei ei a avut permanent 

impresia că mama ei ăl prefera pe fratele ei, care ulterior a devenit preot. Avea 
impresia clară că mama ei o neglijează. Când îşi exprima vreo părere sau 
formula vreo sugestie, mama ei n-o lua în considerare, ca şi când nu ar fi spus 
nimic. Dacă, în schimb, sugestia venea din partea fratelui ei, mama ei lua în 
seamă sugestia cu multă căldură şi entuziasm; acest fapt o rănea grav interior. 
Aceste fapte îi validau ideea că nu este iubită, ci doar acceptată, tolerată, în 
schimb fratele era favorizat. Se simțea ca o orfană. Când, ulterior, intră într-o 
relaţie cu un preot psihoterapeut, în mod inconştient, instaură cu el un raport 
similar celui existent în copilărie între ea şi mamă: îl acuza continuu că nu-i 
acordă suficientă atenţie, că nu se interesează de ea şi de sentimentele ei. Cel 
mai mic gest al preotului din timpul dialogului pastoral ea îl interpreta ca 
dovadă a faptului că el e distras, neinteresat de ceea ce spune, şi drept urmare, 
se enerva. Preotul juca în acest raport pastoral rolul mamei, iar Maria retrăia 

în acest raport durerea şi sentimentul de prăsire pe care l-a experimentat din 
copilărie în propria familie. 


Transfert pozitiv: 

m Robert, un preot de 35 de ani, şi-a trăit copilăria într-o continuă 
„oprimare ” din partea părinţilor săi, care pretindeau de la el să fie „cel mai 
bun”. el şi-a trăit copilăria cu frica permanentă că nu va reuşi să corespundă 
exigenţelor părinţilor săi. Mama lui nu era niciodată mulțumită de ceea ce 
făcea, în ciuda eforturilor disperate pe care el le depunea pentru a corespunde 
aşteptărilor ei: notele lui erau cele mai bune, camera lui într-o ordine 
desăvârşită, răspunsurile lui la orice solicitare, prompte... Robert a 
experimentat sentimente transferenţiale faţă de superiorii săi din seminar: 
Sugestiile lor constituiau pentru el porunci şi încurajările lor erau percepute 
ca cereri de a da mai mult, şi mai bine. În seminar, trăia însă, precum în 
copilărie, sentimente de frustrare, de lipsă de pace interioară, de nemulțumire 
de sine, precum în copilărie. 


Constituind un fenomen relaţional profund, transfert-ul cunoaşte o mare 
varietate de nuanţe emotive, care, în general, sunt orientate spre persoanele cu 
autoritate din viaţa fiecăruia (tatăl sau mama, bunicul sau bunica, persoanele de 
referinţă din copilărie), persoanele destinatare ale afecțiunii din copilărie. Trăirile 
interioare şi sentimentele pot fi atât pozitive (afecţiune, dragoste, siguranţă, 
dependință constructivă) cât şi negative (ostilitate, duşmănie, autonomie 
separaționistă, respingere). 

Noi vom grupa aceste sentimente în trei mari categorii: 

1. Sentimente ambivalente: dependenţă şi ostilitate. Aceste persoane 
demonstrează o dependenţă totală, cer insistent să fie îndrumate din 
punct de vedere duhovnicesc. În acelaşi timp însă, pot demonstra 
ostilitate pentru că se simt obligate să se manifeste aşa cum sunt; 

2. Sentimente de afecţiune. Atitudinea de înţelegere şi acceptare 
manifestată de preot față de aceste persoane favorizează apariția 
acestor sentimente. Credincioasa poate răspunde prin sentimente 
intense de prietenie, ajungându-se chiar la îndrăgostire. Persoana 
celuilalt este idealizată. 

3. Sentimente de agresivitate şi ostilitate. Cel care are sentimente 
negative față de autoritate va fi determinat în mod inconştient să 
interpreteze orice gest al interlocutorului ca o impunere insuportabilă, 
percepându-l ca judecător şi tiran, şi demonstrându-se neîncrezător faţă 
de acesta. 


Orientări terapeutice 

Potrivit psihologiei umaniste (Karl Rogers) preotul terapeut nu trebuie să 
favorizeze apariția transfert-ului, dar îl poate considera material important când 
acesta apare, tratându-l precum pe alte sentimente. Adoptând o atitudine 
obiectivă, răspunde la „proiecţiile” credinciosului într-o manieră care nu este 
repetitivă a experienţelor traumatice ale trecutului. Dacă, de exemplu, 
credinciosul era obişnuit să fie neglijat sau chiar disprețuit, el nu se va 
conforma, desigur, acestui fapt, ci va manifesta acceptare şi cordialitate. Faţă 
de un credincios obişnuit să fie instrumentizat şi exploatat, va manifesta 
atenţie şi consideraţie. Această atitudine de atenție față de sentimentele şi 
experienţele trecute ale credinciosului este cel mai potrivit mijloc pentru a suscita 
în el sentimente de încredere care îi vor permite să îndepărteze sau să dilueze 
senzațiile neplăcute ale acestuia, determinându-l să se axeze pe problemele 
prezentului. 

Făcând astfel, preotul îi va descoperi subtil credinciosului că problema 
este în el însuşi, iar nu în afara lui, în ceilalţi. Este efectul de interiorizare 
determinat de orice răspuns-reflux. De fapt, nerăspunzând cu ură când 1 se cere 
iubire, nici cu respingere când 1 se cere sprijin, preotul îl va determina să-şi 
revizuiască atitudinile interioare ale trecutului şi reacţiile din prezent. Preotul 
poate să clarifice situaţia, conducându-l pe credincios să-şi interpreteze situaţia: 
„Astăzi se pare că vă războiţi cu mine! V-aţi gândit de ce se întâmplă aceasta?” 
Deci, pe de o parte, preotul nu răspunde la agresivitatea credinciosului, dar nici 
nu o respinge critic, pe de altă parte, explorează atent atitudinea sa şi îi oferă 
oportunitatea de a interioriza, analiza şi interpreta propriile sentimente. 


Lumea pierdută a sentimentelor 

În prima parte a copilăriei, pentru a se conforma aşteptărilor aceluia care are 
grijă de el, copilul trebuie să-şi înăbuşe setea de iubire. Trebuie să-şi reprime reacţiile 
emotive la refuzurile pe care le primeşte, ceea ce duce la imposibilitatea de a trăi 
anumite sentimente. Unii copii au dezvoltat o adevărată artă de a ţine departe 
sentimentele. Copilul, de fapt, poate trăi sentimentele numai dacă există o persoană 
care îl acceptă cu aceste sentimente, îl înţelege şi îl secondează. Dacă lipsesc aceste 
condiţii, dacă copilul pentru a trăi un sentiment riscă să piardă iubirea mamei (sau a 
figurii materne substitutive), atunci nu poate trăi sentimentele în secret, şi le 
îndepărtează. Ele vor rămâne înscrise în trupul său, memorizate ca informaţii. Ca 
urmare, în viaţă, acele sentimente vor putea să renască fără să mai fie înţeles contextul 
originar. Să luăm ca exemplu sentimentul de a fi abandonat. Ne gândim la sentimentul 
copilului mic, ale cărui comunicări verbale sau preverbale nu au ajuns la părinți. Şi nu 
pentru că părinţii erau răi, ci pentru că ei înşişi aveau carenţe afective, erau €i înşişi în 
căutarea unei persoane disponibile: copilul este disponibil. Copilul putem să-l educăm 
într-un mod de a-l face să devină cum ne place nouă. De la copil se poate obține 
respect, în faţa lui putem să părem puternici, când suntem obosiţi îl putem încredința 

altora, graţie lui putem să ne simţim în centrul atenţiei. Copilul poate deveni o unealtă 
de satisfacere a propriilor pasiuni neconştientizate... 

Alice Miller 

(psiholog şi psihoterapeut de la Zurich) 


„Adaptarea la nevoile părinţilor conduce adesea la formarea „falsului sine”. 
Individul dezvoltă o atitudine şi o strategie în care se limitează să apară aşa cum alții 
aşteaptă, cum „trebuie” să fie, şi se identifică totalmente cu sentimentele pe care le 
arată. Adevăratul său „sine” nu poate să de dezvolte. Părinţii de fapt au găsit în falsul 
sine al copilului o confirmare pe care o căutau, şi copilul, care nu a putut să-şi 
construiască o siguranță proprie, va depinde în mod conştient, şi ulterior în mod 
inconştient, de părinți. Neputând să se abandoneze sentimentelor proprii şi neavând 
experienţa acestora, el nu-şi cunoaşte adevăratele nevoi şi este alienat de sine însuşi 
la maximul grad posibil. În această situaţie, nu poate să se separe de părinţi, şi va 
depinde şi ca adult de confirmările persoanelor care reprezintă părinții, precum 
„partenerul”, grupul sau „fiii”. Moştenire de la părinţi sunt amintirile inconştiente, 
refulate, care ne constrâng să ascundem în profunzime adevăratul „sine” în faţa noastră 
înşine. Fapt pentru care, solitudinea experimentată în casa părinţilor mai târziu va fi 
urmată de izolarea în noi înşine”. 


Dramele ascunse ale copilăriei noastre 

Experienţa psiho-terapeutică ne învaţă că, pentru a lupta împotriva tulburărilor 
de natură psihologică, avem la dispoziţie un singur mijloc: a descoperi adevărul despre 
istoria unică şi irepetabilă a copilăriei noastre. 

Nu putem să schimbăm nici măcar o virgulă din trecutul nostru, nici şterge 
traumele suferite în copilărie. Putem însă să analizăm mai de aproape evenimentele 
trecutului care au fost memorizate în fiinţa noastră, pentru a le aduce din subconştient 
în conştient. Este o întreprindere dificilă, fără îndoială, dar este unica care ne va da 
posibilitatea de a scăpa din captivitatea invizibilă şi crudă a copilăriei şi de a ne 
transforma din victime inconştiente a trecutului în indivizi responsabili care îşi cunosc 
realmente trecutul şi s-au conciliat cu el. 

Majoritatea oamenilor acționează, din nefericire, exact invers. Nu vor să 
rememoreze nimic din trecutul lor şi, fără să-şi dea seama, astfel sunt condamnaţi să fie 
încontinuu influenţaţi şi condiționaţi de propriul trecut, trăiesc din anumite puncte de 
vedere într-o situație infantilă, nerezolvată şi neglijată. Nu ştiu să evite pericole care 
cândva erau reale, dar care de mult timp nu mai sunt. Sunt condiționaţi de amintiri 
inconştiente şi de sentimente reprimate, care, atât timp cât rămân în subconştient şi nu 
sunt analizate reflexiv şi emotiv, îi condiţionează în tot ceea ce fac. 

Potrivit opiniei comune a multor oameni care în copilărie erau consideraţi 
„orgoliul părinţilor”, copiii trebuie să aibă o puternică conştiinţă a propriei valori. În 
realitate, totul este invers. La nimic nu le foloseşte să încerce cu disperare să 
împlinească tot ceea ce se pretinde de la ei, să fie chiar admiraţi şi invidiaţi. Îi va pândi 
permanent depresia, auto-alienarea, sentimentul de absurditate a propriei existenţe. 


146 


Acestea condiționează nu doar viaţa individului ci şi tabu-urile unei societăţi. 
Aceasta pentru că în copilărie îşi afundă rădăcinile întreaga existenţă a unui om. 
Experiențele copilăriei supraviețuiesc în inconştient cu o intensitate extraordinară. 
Experiențele traumatice ale fiecărui copil rămân învăluite în obscuritate. Și ascunse 
rămân şi „cheile” de înţelegere a întregii vieţi ulterioare. 


Alice Miller, 


psiholog şi psihoterapeut de la Zurich 
Volumul J/ dramma del bambino dotato e la ricerca del vero se 


Editura Bollati Boringhieri, (Seria Saggi psicologici), Torino, 1997 

Anexă 
Contra-misiunea preotului prin incultură 


„Domnilor Parlamentari, 

despre problemele acestea importante ce le discutăm 
să nu-i întrebăm numai pe intelectuali, 

ci şi pe ofiţeri şi pe preoți... * 


(un parlamentar al României post-revoluţionare) 


Cunoaşterea normelor elementare de gramatică şi ortografie constituie un criteriu 
prioritar pentru confirmarea statutului de intelectual al preotului şi al profesoarei de religie. În 
societatea noastră secularizată, neglijarea acestui aspect constituie o formă virulentă de contra- 
misiune, întrucât lumea intelectualităţii nu pune preţ pe mesajul pe care-l poate avea pentru 
lume un agramat, cu atât mai mult dacă acesta pretinde că mesajul lui vine de dincolo de lume, 
dar scandalizează conştiinţele intelectualităţii acestei lumi. 


I. Expresii handicapate şi formulări agramate 


Scrisoarea unui preot ortodox plecat în Occident la muncă, 
către ierarhul său de acasă 


Greşit: Cu fiiască supunere, |Vă aduc la cunoştinţă despre activitatea| mea desfăşurată... 
Corect: Cu fiască supunere, |Vă aduc la cunoştinţă activitatea] mea desfăşurată... 


Greşit: După cum v-am spus şi Înalt Prea Sfinţiei Voastre, lmi-aml cerut permisiunea să plec în 


Occident pentru a lucra, dar şi dacă am posibilitatea să [i slujesc în duminici şi sărbători, 
fapt care m-i sa şi înplinit. 

Corect: După cum ştiţi, lam| cerut permisiunea Înalt Prea Sfinţiei Voastre să plec în Occident 
pentru a lucra, cu îngăduinţa de a sluji în duminici şi sărbători. 

Greşit: fapt care m-i sa şi înplinit. 
Corect: |fapt care mi s-a şi împlinit 

Regulă: Întotdeauna înainte de consoanele „p” şi „b” în limba română se 
scrie „m” deşi se aude „n”. 

„S-a” când nu este pronume posesiv (mama sa, bunica sa, sora sa) se scrie 
cu liniuţă de despărțire, întrucât este vorba de obicei despre două părţi de vorbire 
diferite: „, s” — pronume reflexiv (forma abreviată: pe sine, se, s-) şi „a împlinit” — 
verb. 

Greşit: Occidentul m-a schimbat puţin şi pe mine, aici oameni sânt mai disciplinaţi iar 
mentalitatea de gândire) este de tip occidental. 


Corect: Occidentul m-a schimbat puţin, aici loamenii und mai disciplinați iar lmentalitatea 
este de tip occidental. 


Greşit: Părinte, eu am venit în Italia să lucrez, să îmi ajut familia, ci nu să i-au locul 
nimănui... 


Corect: Părinte, eu am venit în Italia să lucrez, să îmi ajut familia, nu Să iau locul cuiva... 

„Mentalitatea” este prin definiţie „un mod de a gândi”, deci expresia 
„mentalitatea de gândire” este un pleonasm „schizofrenic”, adică o modalitate 
stupidă de a spune acelaşi lucru cu două expresii diferite, tautologice. 


Greşit: Și aici în Occident, oamenii au nevoie de hrană spirituală, pentru că aşa precum îi 


îngrijeşte biserica ortodoxă pe fii iei duhovniceşti, nu tot aşa stau lucrurile şi cu credincioşi 
catolici. 

(a se observa permanent exprimarea extrem de handicapată) 
Corect: Și aici în Occident, oamenii au nevoie de hrană spirituală. Spre deosebire de Biserica 
Ortodoxă care are grijă de [fiii ei |duhovniceşti, Biserica Catolică este — după părerea mea - 
mai neglijentă. 


Observaţii: 
Întotdeauna sunt de preferat în exprimare mai multe propoziţii simple unei 
fraze greoaie, incorecte şi doar aparent academică. 
Pronumele eu, ea, el, ei, ele, nu se scrie niciodată anticipat de un „„i”, deşi 
în pronunție se aude cel mai adesea astfel (seu, iel, ia). 


Scrierea cu unul, cu doi sau cu trei „i” a substantivelor 

EX. „copiii” — ultimul „i” este articolul; penultimul „i” este semnul pluralului; 
antepenultimul „i” este din rădăcina cuvântului „copil”; (copiii aceia; acei copii). 

Ex. membru (cuvânt care nu are nici un „i” în rădăcină) 

Membrii (oamenii) sectelor se ajută între ei. Diferiţii membri (oameni) ai Consiliului 
Parohial nu o fac în schimb, ci se ceartă în public, făcând de ruşine parohia şi biserica! 

În acest caz, pentru a identifica scrierea corectă se poate recurge la o 
stratagemă simplă: substituirea cuvântului „membru” cu un alt cuvânt, pentru a 
vedea cum se comportă acest nou cuvânt în vechiul context şi aplicarea 
ortografiei corespunzătoare. 

Observaţie: dacă apelăm doar la „cum se aude”, nu primim nici un indiciu referitor la 
scrierea corectă a acestor cuvinte. Cheia descifrării dilemei noastră stă în analiza logică a 
situaţiei.] 

Greşit: Biserica Ortodoxă din Torino este plină în |dumineci| şi sărbători, se simte |aceea 


căldură| spirituală care emană din sufletele (credincioşilor noştrii. 


Corect: Biserica Ortodoxă din Torino este plină în |duminici| şi sărbători, simțindu-se în ea 


acea căldură] spirituală care emană din sufletele |credincioşilor noştri. 


Observaţie: în limba română există minunata soluţie, pentru a facilita şi fluidiza 
exprimarea, de a folosi un gerunziu într-o a doua parte a comunicării, fapt ce are efecte 
benefice asupra clarităţii exprimării. 


Reguli: Absolut întotdeauna „noştri” şi „voştri” se scriu cu un Singur „i ”]] 
Pronumele demonstrativ de îndepărtare „aceea” nu trebuie niciodată 
confundat cu adjectivul pronominal „acea”. lată-le declinate: 


Pronumele demonstrativ de îndepărtare: 


Acela (masculin singular: Pe acela l-am declarat „persona non grata ”) 

Aceea (feminin singular: Aceea este autentica icoană făcătoare de minune de la 
Nicula) 

Acelea (pentru fete) 

Aceia (pentru mai mulţi băieţi) (masculin plural: „Preoţii au fost întotdeauna aceia 
care au sărăcit norodul... ”) 

A se opera deci distincţia clară între| aceea — aceia 


Pronumele demonstrativ de apropiere 


Acesta, ăsta| 


Pronumele demonstrativ de identitate 


Acelaşi — aceeaşi! 
„Nu le venea să creadă că era acecaşi biserică de dinainte de 


restaurare” (pronume la singular feminin). 
„Credincioşilor nu le venea să creadă că sunt aceiaşi preoţi pe care îi întâlniseră în 
tren ” (pronume la plural masculin). 


II. Ortografia prin comparații 


Altfel — Alt fe 


Cuvântul „altfel” este conjuncţie şi se scrie legat ori de câte ori se poate 
înlocui cu altminteri” (Nu l-am văzut niciodată îmbrăcat altfel). În restul 
cazurilor, când se referă la alte feluri, alte moduri de a trata un lucru, se scrie 
despărțit („Unii spuneau într-un fel, alții în alt fel, şi multe se ziceau pe seama 
fiicei popii. ”) 

Decât — de cât 
„O să-ţi arăt, cuvioase Antonie, că sunt alţii mai sfinţi decât tine”. 
Când are înţelesul de „ca” , „decât” este adverb şi se scrie legat. Când se referă în 
schimb la o cantitate (Preotul tremura tot de cât frig acumulase la umblatul cu crucea) se scrie 
despărțit. 


Demult — de mult 
Când este adverb de timp, „demult” se scrie legat; atunci poate fi înlocuit cu termenul 
„odinioară”: „Demult, fetele întâmpinau la poartă, cu mâncare şi apă, pelerinii ce mergeau la 
Nicula”. 

În restul cazurilor, când se referă la o bună bucată de vreme de când ceva nu s-a mai 
realizat, se scrie dezlegat: ”De mult timp, părinte, nu aţi mai călcat în umilul meu bordei!” 
(atunci răspunde la întrebarea: de când?) 


Numai — nu mai 


„Numai” când este conjuncţie, se serie într-un cuvânt: 
„Toată lumea are câte ceva, numai popa se plânge că n-are, n-are”. 
„Când ajunse cuțitul la os, baba nu mai putu şi începu să blesteme”. Când este vorba 
despre o negaţie, de un verb la negativ, cuvintele aflate în atenția noastră se scriu despărțit. 


Odată — o dată 


Când se poate înlocui cu „cândva”, atunci termenul nostru este adverb de timp şi se 
scrie legat. „A fost odată ca niciodată... ”. Când se referă la o acţiune realizată o singură dată, 
nu de mai multe ori (fiind în acest caz numeral adverbial), atunci cuvintele se scriu despărțite: 
„Profesoara îl mai salută o dată pe părinte şi plecă mulțumită ”. 


Altădată — altă dată| 
„Altădată” se scrie într-un cuvânt când se referă la un timp anume, putând 
fi înlocuit cu „cândva”: „Altădată preoţii nu fumau şi spuneau că aceasta este 
mare păcat”. În restul cazurilor, când are înţelesul de a/tă ocazie, se scrie 
despărțit: „Lele Veronică, altă dată o să-ţi iau banii, dar acum ştiu că eşti 
necăjită, aşa că rezolvă-ţi cu ei necazul”. 


Alte situaţii dilematice: 


că-i — căi; c-ai-—cai; c-ar-—car; ce-ai -— ceai; 


c-or-—cor; de-al-— deal; du-ne — dune; 


n-ai — nai; n-aş —naş; ne-a -— nea; 

ne-am - neam; n-or—nor; şal - şal; 


ş-ale — şale; te-i — tei; v-ar — var; l-aş — laş; 

Regula de aur, general valabilă: 

Când avem de-a face cu un substantiv (precum o parte din cele de deasupra) este clar 
că ortografia impune scrierea lui într-un singur cuvânt, Când însă, din conţinutul propoziției 
rezultă clar că nu este vorba de un substantiv (şal, nai, neam, dună etc.) ci de o acțiune 
exprimată prin alăturarea a două părţi de vorbire diferite de obicei un verb şi un pronume, 
atunci cuvintele se scriu despărțite. 


I-aţi — laţi; m-oi-— moi; 

Regula de mai sus este valabilă şi când nu este vorba de un substantiv ci de 
un adjectiv (precum cele două exemple de mai sus — doi covrigi lați, două 
piersici moi) sau un pronume (precum mai jos). 


n-oi— noi; l-or-— lor; v-oi-— voi; 


Alte distincţii ce trebuiesc operate: 
Adverbul |mai (mai bine, mai rău etc.) nu trebuie confundat cu juxtapunerea dintre un 


verb şi un pronume în formă abreviată: „M-ai |innebunit, cioroiule!” 

Prepoziţia nu trebuie niciodată confundată cu grupul despărțit prin liniuţă 
întrucât este vorba de două părţi de vorbire diferite („„ILa| Be/leem colo-n jos...” — |L-a| bătut 
până l-a prăpădit...). 

La fel stau lucrurile în cazul adverbului |cam |care trebuie distins de grupul |c-am|: „Iaca 
poznă, c-am scăpat-o!” 


—. 


degrabă la 


„Nu ştiu care vi-1| leacul!”; „Tu însă, bade Gheorghe, să i 


mine să ne sfătuim, până-i mai prindem jvu!! 

În primul caz, avem de a face cu un pronume alăturat unui verb (Nu ştiu care 
leacul!), în al doilea caz, avem de-a face cu verbul „a veni” la persoana a doua singular, modul 
imperativ, scriindu-se ca a tare cu doi „i”. În al treilea caz, este vorba de adjectivul „viu”, la 
plural (în opoziţie cu „mort”). 


Scrierea cu majusculă 

Se scriu cu majuscule zilele de sărbătoare națională, internațională, sau bisericească: 1 
Decembrie, 1 Mai, 20 Iulie — Sfântul Ilie. Restul zilelor se scrie cu iniţială mică: 23 august, 15 
septembrie, 2 octombrie etc. 


Adjectivul pronominal 
Acea (fată) 
Acel (băiat) 
Acele (fete) 

Acei (băieţi) 


Pronumele şi adjectivul relativ: 
Care, cine, ce 


Alte erori: 


Greşit: |Datorită| necunoaşterii legislaţiei italiene în privința emigrației era să fiu 
expulzat... 


Corect: |Din cauza| necunoaşterii legislaţiei italiene în privința emigrației era să fiu 
expulzat... 

Observaţie: Cuvântul „datorită” nu poate fi echivalat cu expresia „din cauza”; 
„Datorită” presupune o acţiune pozitivă, pe când „din cauza” sugerează o acţiune cu efecte 
negative. Exemplu: „Datorită mie şi nevestei mele aveţi voi televizor color!” este o formulare 
corectă; Expresia „din cauza mea şi a soției mele mâncaţi voi tortul” — este greşită. 


Greşit: |Intro| zi o femeie italiană m-a întrebat dacă preot şi |ia-m_ răspuns că 


sâni... 
Corect: zi o femeie italiană m-a întrebat dacă Sand preot şi li-am răspuns că 
Sun... 


În limba română verbul „a fi” se conjugă corect la modul indicativ prezent astfel:|] 
Eu Sunt (ar nu: ieu sânt) 

Tu eşti (niciodată: tu ieşti) 

EI (ea) este 

Noi Suntem (nu: noi sântem) 

Voi sunteţi (nu: voi sânteţi) 

Ei (ele) sunt (nu: ele sânt) 


„Intr-o” se scrie întotdeauna despărţit de liniuţă; la fel „într-un”; în schimb, cuvintele 
„vreun”, „vreo” se scriu legat. 


Greşit: Preotul trebuie să |de-a| dovadă că e familiarizat cu chestiunile gramaticale 
elementare; 


Corect: Preotul trebuie să |dea| dovadă că e familiarizat cu chestiunile gramaticale 
elementare; 

Observaţie: Întotdeauna când este vorba despre verbul „a da”, indiferent de 
conjugare, ortografia impune scrierea lui într-un Singur cuvânt: cu dau dovadă, el să dea 
dovadă. 

Expresiile compuse în schimb (de-a rostogolul, de-a valma, de-a dreptul, 


de-a dura, de-a sila, de-a pururi etc.,) se scriu despărțite. 

Situaţie similară este cea a verbului a lua: Preoteasa dă fuga fuguţa la 
coteţ să vadă câte ouă li-a| făcut găina. Preotul lasă atunci lucrul început, lia 


cheile bisericii şi se duce supărat la vecernie. 
Observaţie: Absolut întotdeauna când este vorba de verbul „a lua”, cuvântul se scrie 


legat: Uite, zău, acum |iau| seama, că-mi stă bine-n cap năframa ” 

Confuzii mai poate crea verbul „a sări” (eu sar, tu sari) care nu trebuie nicidecum 
confundat cu expresia compusă „s-ar”: „S-ar cuveni să demonstreze mai mult respect pentru 
enoriaşii săi”, sau verbul „a ţine”: „De vine această mătăhală de om la colindat, apoi să te 
ţii! ””, care este diferit de „ţi-r”: ,„,i-i greu să te rogi? Atunci meditează! ”. 


Greşit: Înalt Prea Sfinţite Părinte, venind la mine în parohie ve-i vedea cât de mult mă 
cinsteşte lumea şi poporul |v-a vedea| că şi dumneavoastră mă preţuiţi... 
Corect: Înalt Prea Sfinţite Părinte venind la mine în parohie veţi vedea cât de mult mă 
cinsteşte lumea şi poporul va vedea că şi Înalt Prea Sfinția Voastră mă preţuiți... 
Regulă elementară: niciodată viitorul („va fi”, „va vedea” , „va răsplăti” etc.,) nu se 
scrie cu liniuţă de despărțire. Când nu este vorba însă de viitor, în general „v”-ul se desparte de 
restul cuvintelor, pentru că el este pronume într-o formă abreviată, iar restul cuvintelor sunt verbe 


(exemplu: „„Iubiţi credincioşi, cine |v-a_ condiţional existența mai mult decât propriile 
păcate?”). 


Greşit: „, În zilele noastre Biserica prin ierarhi şi preoţi împlineşte misiunea de |a 
păstorii „turma lui Hristos” şi de li duce pe calea mântuirii”. 
Corect: „În zilele noastre Biserica prin ierarhi şi preoți kşi| împlineşte misiunea de la 
păstori „turma lui Hristos” şi de a-i duce pe calea mântuirii”. 

Observaţii: 

Niciodată un verb la infinitiv (e vorba de verbele din aşa-numita conjugare a patra) 
nu se scrie cu doi „i” (a vorbi, a cleveti, a bârfi, a păstori, a blagoslovi, a desăvârși, a moşteni) 
chiar dacă „după auz” se pare că aşa s-ar scrie. 

Cuvântul se scrie legat când face referinţă la posesie (ai mei, ai tăi, ai săi) iar în 
restul cazurilor, când avem de-a face cu două părți de vorbire diferite, verbul „a duce” — în 
cazul de sus şi pronumele „pe ei, îi, -i” se scrie despărțit. 

„Îşi” se scrie întotdeauna legat, întrucât este o singură parte de vorbire, pronumele 
reflexiv. 


„Deşi student eminent, ajuns în anul IV, vedea în examenul de licenţă un pericol 
iminent”, 


Cuvintele „iminent” (foarte apropiat, de neevitat) şi „eminent” (strălucit, de excepţie) 
sunt paronime, deosebindu-se, în afară de sensul lor, printr-o singură literă/sunet (vocalele „e” 
ŞI 1”). 

Alte paronime: propoziţie — prepoziție; prenume — pronume; 

III. Expresii memorabile, culese din lucrările scrise ale altor generaţii: 


„O problemă mare la preoţi este că vorbeşte cu un bolnav sau credincios de rând prea 
filosofic şi atunci credinciosul se dezamăgeşte în preot”. 

„Preotul trebuie să fie cel care lămureşte toate întrebările ce îi vin”. 

„Un rol deosebit îl are preotul ca şi căldura cu care î-şi (11!) tratează credincioşi (111) 
săi. Dacă preotul nu comunică creiază (11!) o stare de separare care poate apărea oricând 
conflicte între credincioşi”. 

Observaţie: 

Verbul „a crea” se conjugă fără nici un fel de „i” intercalat între rădăcină şi terminaţie: 

Eu creez 

Tu creezi 

EL, ea creează 

Noi creăm 

Voi creaţi 

Ei, ele creează 

La conjunctiv: 

Eu să creez; Tu să creezi, el să creeze; 

Noi să creăm; voi să creaţi; ei să creeze. 


Alte erori curente: 

- Văzutu-l-aţi ce mi-a făcut? Nu mi-a plătit contribuţia de 10 ani şi acum sunt obligat 
să-l îngrop căci au rezemat gardul casei parohiale cu el... 
-| O aceeaşi greşeală îmi creează mereu probleme! 


Atenţie: 

Corecţi în limba română sunt termenii: „greşeală ”, „greşeli”, nicidecum 
„greşală”, „greşale”, în ciuda faptului că în multe biserici se spune „şi ne iartă 
nouă greşalele noastre”. 


Sufixe (grupuri de cuvinte aşezate la sfârşitul unui cuvânt) 

-ean, -eală, - eaţă; 

Aceste sufixe se scriu şi se pronunţă cu „ea” după consoane (chiar ş, j: 
ieşean, clujean, blăjean, mureşean), nicidecum doar cu „a” (clujan); aceste sufixe 
în schimb după vocale se scriu şi se pronunţă -ian, -ială: buzoian (nu buzoean) 
croială (nu croeală). 


„N” dublat 

În anul 35 d. Hr., Irod dispune ca Aristobul să fie înecat în baie, tocmai 
când era oaspete în palatul său... 

Întotdeauna cuvântul „înecat” se scrie cu un singur „n”. Se scriu cu doi „n” 
acele cuvinte care sunt compuse din prefixul „în” urmat de un alt cuvânt care 
începe cu litera „n”. Exemplu: înnămolit (în+nămol); înnorat (în+nor); înnoit 
(în+nou); înnodat (în+nod). 

„De la sfânta spovedanie m-am întors înnoită şi simt că am reînnodat 
firul rupt cu Biserica în tinereţile mele zburdalnice... ” 


Veni Maria cu copiii ei proprii şi eu îi zâmbii dulce... 
ASta-i casa un” mi-i drag, cu garoafe prinse-n prag! 
Dragu-mi-i cu cine joc, că miroase-a busuioc! 
Spusu-i-am totul şi-i era ruşine de tot ceea ce-a aflat! 


Şi-i — La conjuncţia „şi” este anexat uneori pronumele „lui, îi, -i” şi fiind 
deci vorba de două părți de vorbire diferite, se scriu obligatoriu cu liniuţă de 
despărțire. 


»Model” de hrisov şi invitaţie 


Greşit: Cu prilejul Sfinţiri Biserici cu hramul ,, Sfinţi Arhanghelii, Mihail şi Gavriil” din 
localitatea Glâmboaca, noi, |eredincioşi) ortodocşi Vă invităm să luaţi parte la evenimentele... 


Corect: Cu prilejul sfințirii Bisericii) cu hramul „Sfinţii Arhangheli) Mihail şi Gavriil” din 
localitatea Glâmboaca, noi, credincioşii) ortodocşi Vă invităm să luaţi parte la evenimentele... 


Pronumele de întărire 


La feminin: 
Eu însămi (un preot nu va putea zice deci niciodată „eu însămi”) 


Tu însăţi (când interlocutorul este o femeie sau fată, preotul foloseşte 
acest pronume) 
Ea însăşi 
Noi însene (când este vorba de un grup de fete) 
Voi însevă (însuşi preotul foloseşte acest pronume când are în faţă un grup 
alcătuit exclusiv din fete: Voi însevă trebuie să cântați la liturghie, nu bunicile 


voastre...) 
Ele însele 

La cazurile Genitiv şi Dativ avem o variaţie (însemi, înseţi, înseşi) a acestui pronume: 
Bianca declară: Imi dădu mie |însemi) (cui?) cheile de la sicriaşul cu sfinte moaşte! 


Ție 


înseţi? 


Da! Preoteasa |nseşi| cred că a devenit invidioasă! 


Pentru masculin 
Eu însumi 

Tu însuţi 

EI însuşi 


Noi înşine (folosit şi atunci când un bărbat se află într-un grup alcătuit numai din fete, cu excepţia 
vorbitorului, întrucât „sexul tare” răstoarnă poziţia de majoritate a femeilor impunând folosirea pronumelui 


masculin). 


Voi înşivă 
Ei înşişi 


Despărțirea cuvintelor în silabe: 

Când un cuvânt nu se termină într-un rând, se vor trece în rândul următor 
numai silabe întregi. Întrucât calculatorul nu cunoaşte această despărțire, se 
impune o mare atenţie; calculatorul operează automat despărţiri eronate în cazul 


prezenţei liniuţei de despărțire (exemplu: M- 

ați fermecat). 

Despărțirea în silabe a cuvintelor se face astfel: 

A Dacă vocala este urmată de o singură consoană, aceasta trece la 
silaba următoare: le-ge; o-ră; 

Z Dintre două vocale succesive care nu formează diftong, prima 
aparţine silabei dinainte, a doua celei următoare: ce-re-a-le; lu-a; 
i ŞI u între două vocale, trec la silaba a doua: ba-ia; no-uă; 

3. Dacă vocala e urmată de două sau mai multe consoane, prima 
consoană trece la silaba dinainte, cealaltă sau celelalte la silaba 
următoare: ac-tiv, as-tăzi; mul-te; as-pru; con-tra; os-ci-la-tor; 
mons-tru. 

4. Excepţie: Când prima consoană este b, c, 4, f, eg, hp,t,viara 
doua este 1 sau r, amândouă consoanele trec la silaba următoare: 
a-bre-vi-a; a-cru; co-dru; a-gro-nom; su-plu; a-tlet; li-tru; de- 
vre-me, 

=, Grupurile cz, cf şi pt, pț precedate de consoane se despart: punc- 
taj; func-ţi-e; sanc-ţi-u-ne; somp-tu-0S. 

6. Cuvântul jertfă se desparte astfel: jert-fă, 

fi La cuvintele compuse şi la cele derivate cu prefixe precum şi la 
unele derivate cu sufixe despărțirea în silabe se face, de preferinţă, 
ținându-se seama de părţile componente atunci când cuvântul e 
analizabil: de-spre (nu des-pre), drept-unghi (nu drep-tunghi); 
in-egal (nu i-negal); ne-stabil (nu nes-tabil); sub-linia (nu sSu- 
blinia) vârst-nic (nu vâr-stnic). 


Scrierea şi pronunţarea numelor proprii şi comune străine: 


Numele proprii străine se scriu cu ortografia limbilor respective, atunci 
când acestea folosesc alfabetul latin: Shakespeare, Nietzsche, Wall Street, 
Washington, Wagner şi se pronunţă ca în limba din care provin: Șecspir, Nice, 
UVălstrit, Uaşintăn, Wagner etc.). 

Cuvintele străine se scriu potrivit cu vechimea intrării lor în limbă: cele 
vechi şi cu o circulaţie mai largă se reproduc fonetic: fotbal, lider, miting; cele 
mai noi şi de circulaţie limitată se scriu şi se pronunţă ca în limba de origine: 
cow-boy etc. 


Scrierea unor cuvinte compuse: 

Prepoziţiile, conjuncţiile şi adverbele compuse în care fuziunea părților 
componente e de mult desăvârşită, se scriu într-un cuvânt: înspre, dinspre, 
despre, împotriva, împrejurul, astfel, deasupra, fiindcă, întrucât, aşadar, astăzi, 
bunăoară, dedesubt, dinainte, dincoace, devreme, întotdeauna, laolaltă, 
deopotrivă, înadins, dinadins etc. 


Exemplu de scrisoare de dragoste către o curtezană: 
Sunteţi unsoare! Maţ fermecat! 


Modurile nepredicative ale verbului 

Atenţie: o greşeală foarte frecventă este formularea de preot a unor „propoziţii” fără 
predicat! De fapt o condiţie pentru ca o propoziţie să existe este să aibă predicat şi subiect (cel 
puţin subînţeles unul dintre acestea) adică verbul ei să fie la unul din modurile predicative. lată 
exemple de erori: 
Cădind părintele prin biserică. Preoteasa hainele la cişmeaua din spatele 
casei. numai mâncăruri rafinate. imagini indecente. Stoarsă de vlagă 
doamna preoteasa în urma pregătirilor de Crăciun. 

Toate verbele menţionate în exemplele de mai sus sunt la moduri nepredicative, deci nu 
pot forma singure o propoziţie. 

Fii credincios, nu fi necredincios! 

Imperativul pozitiv al verbului „a fi” (Fii/) se scrie deci cu doi „i” (primul aparținând 
rădăcinii, al doilea fiind desinenţa persoanei a II-a singular) iar imperativul negativ se scrie cu 
un singur „i” (nu fi = nu — adverb; fi — forma indicativului). 

Verbul „a fi” ca auxiliar pentru formarea unor moduri şi timpuri (precum viitorul 
anterior — voi fi fost; conjunctivul perfect - să fi fost; condiţionalul optativ perfect — aş fi fost; 
infinitivul perfect — a fi fost) nu se scrie niciodată cu doi de „1. 


Model de cerere: 


Înalt Prea Sfinţite Părinte Arhiepiscop, 


Subsemnatul, (numele, prenumele), student în anul I la 
Facultatea de Teologie a Universităţii „1 Decembrie 1918” din 
Alba Iulia, secţia ...., Vă rog să binevoiţi a-mi aproba....... (Vă 
rog să binevoiți a dispune eliberarea unei adeverinţe din care 
să rezulte că...). 

Menţionez că aceasta îmi este necesară la .......... 


Al Înalt Prea Sfinţiei Voastre, 


Alba Iulia, 2 februarie 2002 


Înalt Prea Sfinţiei Sale, 

Înalt Prea Sfinţitului Părinte Andrei 
Arhiepiscopul Alba Iuliei 

Decanul Facultăţii de Teologie 

Orizontul comun al credinţei şi al psihologiei 


În lumea postmodernă, în practica pastorală curentă, se impune să asociem 
perspectivele teologiei cu cele ale psihologiei. Printr-o asistenţă pastoral-spirituală susţinută 
de cunoştinţe de psihologie putem rezolva dramele multor oameni; ea presupune însă o 
cunoaştere profundă a sufletului omenesc. Călăuziţi în reflecţia noastră finală de câteva 
consideraţii inspirate din înţelepciunea lui Anselm Griin”, se cuvine să dăm glas adevărului că, 
dintre toate ştiinţele imanente ale contemporaneităţii, psihologia se află în cea mai mare 
vecinătate cu teologia. 

Tradiţia spirituală creştină bimilenară a dobândit un capital de înţelepciune plecând 
de la relaţia sa specială cu psihicul omului; astăzi cunoaşterea duhovnicească a fiinţei umane 
trebuie asociată cu psihologia pentru a putea lua în considerare omul în complexitatea lui. 
Consilierul pastoral care, în zilele noastre, oferă asistență pastoral-spirituală fără să aibă 
competenţe psihologice — descoperind, de exemplu, prea târziu aspecte psihopatologice, 
nevroze, „leziuni” lăuntrice sau false reprezentări la credinciosul care-i stă în faţă — riscă să 
aibă o atitudine diletantă şi (la final) un covârșitor sentiment de eşec." 

Psihologia poate oferi o contribuţie specială la rezolvarea problemelor religioase. Ea 
nu ia în vizor sistematic problemele religioase, dar ne incită să ne întrebăm asupra credinţei 
noastre, asupra concepţiilor imature, asupra fugii din faţa realităţii a fiinţei noastre. 
Psihologia poate avea o funcţie critică în raport cu religia; mărturiseşte Anselm Griin: 
„psihologia lui Jung şi psihologia transpersonală sunt cele care mi-au dat încredere în 
evoluţia mea spirituală. Ele mi-au arătat luminat cărarea mea lăuntrică spre sănătate psihică, 
dând sens vieţii mele”. 

Adeseori duhovnicii întâlnesc persoane credincioase, care frecventează des Biserica, 
dar care sunt incapabile să-i prezinte lui Dumnezeu rănile din adâncul fiinţei lor. În 
consecinţă, raportul lor cu Dumnezeu nu este desăvârşit. Psihologia ne ajută deci să ne 
identificăm propriile răni, fără a putea, totuşi, „ea prin ea însăşi”, să dea un sens vieţii 
fiecăruia dintre noi, lucru ce-l poate face doar credinţa. * 

Mai mult, psihologia are un rol critic şi în raport cu viața duhovnicească. Ea poate 
să-i releve omului realităţi inconştiente şi motivații lăuntrice nesesizate (de exemplu, dacă nu 
cumva prin intermediul spiritualității el caută doar să-şi împlinească nişte ambiţii egoiste, să-şi 
croiască o cale victorioasă prin „jungla” lumii). Atunci când spiritualitatea se reduce la un 


*5 Aiww.ceruldinnoi.ro/pages/Anselm Grun - Credinta si psihologie.htm/ Anselm Griin. 

* Ibidem. 

* Unul din avantajele psihologiei rezidă în faptul că ne invită să percepem sufletul omenesc ca pe un tot, să luăm 
cunoştinţă de globalitatea existenţei noastre. Relaţia cuiva cu Dumnezeu nu poate fi pe deplin vie decât dacă 
respectivul este capabil să-I prezinte Acestuia tot ceea ce se află ascuns în sine. Cfr. Anselm Griin, Le tresor 
interieur, Editura Fidelite, Namur-Paris, pag. 97. 

55 „Trebuie mai întâi ca eu să-mi cunosc şi recunosc propriile probleme, pentru ca mai apoi să le pot prezenta 
lui Dumnezeu. Doar atunci voi avea acces la o transformare interioară, creându-se condiţiile vindecării. lată ce 
mai mărturiseşte Anselm Griin referitor la traseul apropierii lui de Dumnezeu: „Am învățat de la meditaţia zen 
să mă aşez în linişte, iar ea m-a învăţat poziția asiză. Am învăţat că nu trebuie să privilegiez în viaţa mea 
reflecţia cerebrală, ci să încerc să exist, pur şi simplu, în clipa prezentă, pentru a căuta calea care conduce la 
centrul meu intim. Psihologia lui Jung m-a învăţat că religia aparţine în mod esenţial omului. Frecventarea lui 
Jung m-a încurajat să reinterpretez şi să înţeleg simbolurile Liturghiei şi imaginile din Biblie. Şi, în acelaşi timp, 
am învăţat de la Jung să acord mare atenţie efectului pe care-l produce spiritualitatea asupra oamenilor. De 
fiecare dată când spiritualitatea îl ,,imbolnăveşte ” pe om sau îl face să fie plin de emfază, ea nu este realmente 
«întru Duhul Sfânt» ”. Ibidem, p. 98. 

simplu mijloc de eliminare a problemelor are statutul de „drog”. Psihologia deci oferă un 
criteriu important pentru a judeca autenticitatea credinţei. Calea ideală este aceea prin care 
credinţa şi viaţa duhovnicească determină trezvie, libertate interioară, pace a inimii şi armonie 
cu sine.” 

Se cuvine să nu uităm că fiinţa umană, de la căderea în păcat, perpetuează în istorie — 
lucru resimțit atât la nivel colectiv, cât mai ales individual — o anumită culpabilitate 
nemărturisită, disimulată. Fiecare dintre noi, în parte, avem un trecut unic din care face parte 
integrantă şi o „vină” proprie. Omul are o rană interioară pe care o ascunde. Această 
culpabilitate reală, pe care o recunoaşte şi psihologia, o putem dizolva doar venind spre 
Dumnezeu. Psihologia ne poate ajuta să atenuăm apăsarea aceasta, dar nu este aptă să o 
elimine, nici să o ierte.“ 

Viaţa duhovnicească a fiecărui om este condiţionată de traseul biografic propriu. A 
călători spre Dumnezeu, a înfrunta viaţa în maniera în care ţi-o propune credinţa, înseamnă a- 
ți regăsi adevăratul „sine”. Însă în acest demers fiecare trebuie să-şi vadă cu exactitate şi 
luciditate propria viaţă, să-şi analizeze trecutul în lumina lui Hristos, să-şi vadă existenţa cu 
„Ochii lui Dumnezeu”, şi să-şi „lucreze” realitatea proprie, cu părţile ei de „umbră”.” 

Comunitățile religioase au încercat, din cele mai vechi timpuri, să ofere soluţii de 
natură spirituală persoanelor aflate în suferinţă. În mod exclusiv clericii au fost aceia care s- 
au ocupat, timp de secole, de problemele oamenilor, cultivând consilierea duhovnicească, 
pentru a-i ajuta pe cei care au suferit de tulburări mentale şi emoţionale. Consilierea 
spirituală tradițională continuă să ajute multe dintre aceste persoane. S-a recunoscut, totuşi, de 
câteva decenii, că în numeroase cazuri este necesar — pentru ca tratamentul să fie eficient — 
ajutorul unor persoane specializate.” 

Legătura intimă dintre bunăstarea spirituală şi emoţională a început să primească mai 
multă atenţie în urmă cu aproximativ 50 de ani, când reverendul Anton Boisen, părintele 
Mişcării de Educaţie Pastorală şi Clinică, a pus studenţii de la teologie în contact cu pacienţii 
din spitalele de boli nervoase. Acest program educativ inovativ a oficializat legăturile istorice 
dintre credinţă şi sănătate mentală. 

Folosirea religiei şi a psihologiei în scopuri psihoterapeutice a reînceput în anul 1930, 
prin colaborarea dintre Norman Vincent Peale, un preot celebru, şi Smiley Blanton, un 
psihiatru, care împreună au format Fundaţia Americană de Religie şi Psihiatrie, astăzi 


* Există pericolul „psihologizării credinţei”? Psihologia nu va putea niciodată să înlocuiască credinţa, şi nu 
trebuie să fie norma ultimă a credinţei. Credinţa depăşeşte psihologia. Teologia trebuie însă să se confrunte cu 
psihologia, să dialogheze, să accepte să-i fie interlocutoare. Nu trebuie uitat faptul că scopul credinței nu este în 
primul rând sănătatea psihică (deşi aceasta este o cale foarte importantă spre împlinirea idealurilor ei), ci 
deschiderea spre Dumnezeu şi mântuirea. 

% www.ceruldinnoi.ro/pages/Anselm Grun - Credinta si psihologie.htm/ 

% Ibidem. 

2 Consilierea psihologică este o specializare accesibilă doar psihologilor (şi celor asimilați psihologilor). Ea 
este o intervenţie psihologică în scopul optimizării, autocunoaşterii şi dezvoltării personale şi în scopul remiterii 
problemelor emoţionale, cognitive şi de comportament ale cuiva. Consilierea psihologică se deosebeşte de 
consilierea educaţională/şcolară. În timp ce consilierea educaţională/şcolară este focalizată pe probleme de 
educaţie şi carieră, putând fi practicată de profesionişti cu pregătire non-psihologică (ex. sociologici, pedagogi 
ş.a.), consilierea psihologică implică intervenţia specialistului psiholog (sau asimilat) în optimizarea personală şi 
în ameliorarea problemelor psiho-emoţionale şi de comportament. Consilierea psihologică se deosebeşte şi de 
psihoterapie. În timp ce psihoterapeutul poate sa fie psiholog sau medic, consilierul psihologic nu poate sa fie 
decât psiholog (sau asimilat); în plus, numai psihoterapeutul poate face o intervenţie psihologică pentru 
psihopatologie, în timp ce consilierul psihologic se focalizează pe optimizare şi dezvoltare personală, probleme 
subclinice (ex. disforie) sau de patologie somatică în care sunt implicaţi factori psihologici. 

Institutul Blanton-Peale. Cu trecerea anilor, rolul consilierii pastorale a evoluat de la 
consilierea religioasă sau spirituală la psihoterapia pastorală care integrează teologia şi ştiinţele 
comportamentale.“ 

Una dintre principalele contribuţii ale lui Karl Jung, ca psihanalist şi ca scriitor, a fost 
introducerea spiritualităţii în psihologie. Un alt autor influent, Abraham Maslow, a introdus 
aspectele spirituale în terapie. William James, primul psiholog american influent, a studiat 
experienţa religioasă ca expresie a nivelelor de dezvoltare. Psihiatrul Karl Menninger a fost un 
pioner în integrarea psihologiei şi disciplinelor teologice, deoarece credea în „natura 
inseparabilă a sănătăţii psihice şi spirituale”. 

Pe teritoriul Americii peste 3000 de consilieri pastorali oferă o varietate de servicii 
incluzând tratament pentru persoanele suferinde de boli mintale, consiliere pentru adulţi, 
adolescenţi, copii, familii şi cupluri; programe de binefacere; meditaţie religioasă, călăuzire 
duhovnicească; pregătire clinică; oferire de consultanță unor corporaţii; oferire de servicii 
preventive pentru cei din închisori, stabilimente militare şi şcoli; oferire de educaţie 
comunităţilor ş.a. 

Oricând, indivizii, cuplurile sau familiile se pot confrunta cu incertitudini şi 
experienţe existenţiale care ameninţă cu epuizarea resurselor lor emoţionale şi spirituale. 
Pierderea persoanei iubite, conflictele părinţi-adolescenţi, pierderea locului de muncă sau 
îngrijirea unui părinte bătrân, sunt doar câteva dintre crizele vieţii care pot fi extrem de 
tulburătoare. În timp ce unii oameni se adresează unui psiholog, asistent social sau psihiatru, 
alţii doresc sprijin şi posibilitatea de a discuta problemele, tulburările şi bolile într-un context 
spiritual.* 

Din perspectiva gnoseologică, s-au explorat de-a lungul istoriei omenirii mai multe căi 
şi direcţii în dorința de a accede la adevăr. Dacă Socrate a coborât filosofia din cer pe 
pământ, desprinzând-o de mistică şi mitologie, Aristotel a mers mai departe, desprinzând 
metafizica de fizică, ştiinţa ocupându-se cu cunoaşterea realităţii obiective, imediate, fizice, în 
timp ce filosofia cu ceea ce este dincolo de această realitate (meta-fizica). Cunoaşterea a 
cunoscut secole de-a rândul aceste două căi diferite, una a lumii imanente, a realităţii fizice, 
şi o alta transcendentă, spirituală. A. Compte, punând bazele pozitivismului, a absolutizat 
cunoaşterea ce folosea ca metodă experimentul, deschizând calea dezvoltării ştiinţelor exacte 
şi încercând astfel să rezolve dilemele interminabile ale filosofilor ce oscilau între senzualism 
şi raționalism, între gnosticism şi agnosticism. 

Metoda ştiinţifică experimentală a stat la baza dezvoltării ştiinţelor şi tehnologiei 
actuale, fiind o caracteristică a culturii şi civilizaţiei occidentale, aşa cum a evoluat ea spre 
timpurile moderne. Chiar dacă am ajuns să fim dominați de această tehnologie şi să 
considerăm cunoaşterea ştiinţifică ca singura cale de cunoaştere, concomitent cu realitatea 
descrisă de ştiinţe, coexistă şi o realitate descrisă pe căi intuitive, de artă, credinţă, în 
general de cultură. 

Chiar dacă astăzi educaţia şi formarea oamenilor are o vădită orientare pozitivistă, 
ştiinţifică, omul continuă să rămână contradictoriu, orientându-şi comportamentul şi 
atitudinea nu doar pe seama unor motivații raţionale, logice, ci se pare că, uneori 
comportamentul este dictat de motivații iraționale, inconştiente, generate de o serie de 
habitudini, credinţe şi nevoi ce nu-şi găsesc întotdeauna o explicaţie logică, rațională. Este 
rolul supraEu-lui, după cum arată Freud, să direcționeze comportamentul spre un model 
acceptat la un moment dat de societate, dar de multe ori comportamentul scapă cenzurii 


% http://www.catharsisline.ro/centrul-de-servicii-medicale-online/consiliere-pastorala.html 
% Ibidem. 
% Ibidem. 

conştientului, primind o semnificaţie inconştientă, după o logică proprie, care nu se suprapune 
întotdeauna logicii pozitive, ştiinţifice.“ 

Din această perspectivă, apare mai uşor de acceptat că elemente de psihoterapie (ca 
demers şi metodă de vindecare a sufletului prin cuvânt) sunt întâlnite în practica relaţiilor 
interumane, înainte ca psihoterapia sau chiar psihologia să existe ca ştiinţă. Aşa cum chimia 
îşi găseşte originile în alchimie, iar astronomia în astrologie, psihoterapia îşi are originile în 
practicile ritualice mistice şi religioase, în procedurile de exorcizare şi purificare din religiile 
precreştine şi care se regăsesc în practica cultică şi ritualică creştină.” 

În creştinismul incipient, în cadrul clerului care era atunci mult mai larg, alături de 
cântăreţi, cititori, cateheţi, era şi exorcistul, care ar reprezenta psihoterapeutul din lumea 
desacralizată de astăzi. Rolul său a fost luat mai târziu de preot în calitatea sa de duhovnic 
prin Taina Spovedaniei, realizându-se cea mai directă intervenţie psihoterapică în practica 
creştină în care mecanismul de catharsis funcţionează deplin.“ 

Dincolo de astfel de experienţe specifice unor comunităţi călugăreşti restrânse, 
cultul şi ritualul creştin întrețin în viaţa fiecărui credincios, prin structurarea timpului şi 
spațiului, prin oferirea unui sens existenţei, prin construirea de semnificaţii ontologice şi 
axiologice, care îi permit o reprezentare asupra realității în care elementul central este 
dragostea faţă de aproapele, de Dumnezeu şi faţă de sine. În creştinism cheia de boltă în jurul 
căreia se construieşte întreaga doctrină este dragostea. Psihologia recunoaşte rolul 
proceselor afective în integrarea şi armonizarea personalităţii, precum şi rolul esenţial al 
fenomenelor empatice şi transferenţiale în relaţia psihoterapeutică. Creştinismul evidenţiază 
Şi utilizează aceste elemente de sute de ani, în felul acesta explicându-se poate impactul pe 
care l-a avut asupra civilizaţiei şi culturii europene.“ 

Teologia creştină oferă numeroase elemente şi modele de intervenţie 
psihoterapeutică, unele tehnici regăsindu-se în practicile cultice şi ritualice creştine. Rolul 
creştinismului, din perspectiva psihoterapiei, în adaptarea individului la cerinţele vieţii sociale, 
în asimilarea abilităţilor de relaționare socială, familială şi profesională, aşteaptă să fie 
analizate şi utilizate în demersul psihoterapic.” 

Aceste relaţii ar fi mai uşor de conceptualizat de către omul de ştiinţă dacă ar accepta 
că înainte de apariţia psihologiei şi psihoterapiei ca ştiinţe, cunoaşterea profunzimilor 
sufletului a fost realizată de filosofie şi teologie. Printre Părinţii Bisericii Creştine (teologii 
din primele secole) există personalități precum Sf. loan Gură de Aur, Sf. loan Damaschinul, 
Sf. Dionisie Pseudo-Aeropagitul, Sf. Vasile cel Mare ş.a., care, prin creaţia lor, au contribuit la 
construirea şi dezvoltarea psihologiei şi psihoterapiei înainte ca ele să existe ca ştiinţe.” 

Aceste idei, odată devenite convingeri, reprezintă pentru credincios o valoare, o 
certitudine subiectivă care îl ajută să distingă între bine şi rău, frumos şi urât, adevăr şi 
minciună. Ele îşi extrag forţa din emoţiile, sentimentele şi pasiunile sale şi pătrund în 
comportament, orientându-i permanent acţiunile spre atingerea unui sistem de idei şi imagini 
în care credinciosul se proiectează şi care ghidează întreaga existenţă. 


% http://www.catharsisline.ro/centrul-de-servicii-medicale-online/consiliere-pastorala.html 

$7 Ibidem. 

“% Rugăciunea şi meditaţia creştină sunt şi cu practici de introspecţie şi concentrare pe problemă cu rezolvarea 
ulterioară a acesteia, fi prin transferul ei asupra autorităţii divine prin rugăciune, fie prin anularea ci graţie 
iertării dobândite în cadrul Tainei Spovedaniei. Astfel de elemente psihoterapeutice sunt şi mai evidente în 
practica mistică şi ascetică creştină, mai ales în fenomenul isihasmului, specific creştinismului ortodox, în care 
se regăseşte tehnica de relaxare şi concentrare, de control a unor funcţii fiziologice (Ionescu G., 1990). Ibidem. 
% Ibidem. 

 http://www.catharsisline.ro/centrul-de-servicii-medicale-online/consiliere-pastorala.html 

7! Ibidem. 

